
Lucrarea, intitulată : Originile şi constituirea Partidului Conservator, a 
fost elaborată în cadrul programului de cercetare al Institutului de Istorie 
„Nicolae lorga”. în anul 1985, a fost prezentată spre publicare Editurii 
Ştiinţifice şi Enciclopedice. Cenzura foarte aspră, concentrată după 1977 la 
Secţia de Propagandă a C.C. al P.C.R., a respins publicarea de lucrări despre 
alte partide politice, întrucât lipsea una a propriului partid, în curs de 
elaborare, fără vreun rezultat, timp de câteva decenii. 

Din referatele de specialitate, precum şi din notele colectivului 
redacţional, s-a conchis valoarea deosebită a lucrării şi publicarea 
condiţionată de modificarea titlului cu unul impus, anume : Rezistenţa contra 
procesului de democratizare între 1821 şi 1882, deci fără cuvintele partid şi 
nici măcar conservatorism. Pentru o mai atentă supraveghere a procesului 
editorial, lucrarea a fost transferată Editurii Politice. Şi la această editură, 
lucrarea a rămas pentru cenzură la Secţia de Propagandă, aproape doi ani. S- 
a propus reducerea ei la proporţiile a 10 coli, apoi s-a ajuns, după stăruinţele 
redactorului de carte, dr. în istorie Liviu Mărghitan, la publicarea lucrării, sub 
un titlu combinat, din care să lipsească totuşi cuvântul partid, anume 
Originile conservatorismului politic din România şi rezistenţa sa contra 
procesului de democratizare 1821-1882. 

în consecinţă, s-a procedat la unele modificări şi reduceri, impunându- 
se de către cenzură diverse citate, care condiţionau publicarea multor cărţi în 
deceniile de după mini-revoluţia culturală iniţiată în 1971. 

Editura Paideia restituie textul original al acestei valoroase şi 
temeinice monografii despre: Originile şi constituirea Partidului Conservator 
din România, având convingerea unei contribuţii notabile la mai buna 
cunoaştere a partidelor politice şi conducătorilor lor, deci a istoriei naţionale. 


Radu-Dan Vlad 


INTRODUCERE 


Evoluţia societăţii umane de la epoca medievală la cea modernă este 
de neconceput fără o prealabilă apariţie şi dezvoltare a unei ideologii care să 
promoveze principiile democratice de dreptate, fraternitate şi egalitate, atât 
de necesare înfăptuirii progresului material şi spiritual. Confruntaţi cu 
afirmarea tot mai temeinică şi răspicată a acestor principii, elita privilegiată a 
societăţii, nobilimea, a reacţionat cu vehemenţă, utilizând toate mijloacele 
pentru a anihila încă în stadii incipiente orice tendinţă de democratizare a 
vieţii publice. 

Deţinerea şi păstrarea privilegiilor sociale stau la baza oricărei 
manifestări de reacțiune faţă de ideile liberale, pătrunse şi răspândite în 
Europa şi pe alte continente, mai ales prin victoria revoluţiei franceze din 
1789. Pe măsura răspândirii în Principatele Române a noii ideologii 
revoluţionare din Occident, sub influenţa directă a revoluţiei franceze, se 
constată încercări de aplicare a principiilor democratice, fie chiar şi la nivelul 
clasei dominante, întrucât marea boierime se constituise în castă privilegiată, 
asumându-şi toate funcţiile de conducere în stat. 


Administraţia turco-fanariotă, întemeiată pe monarhia despotică de tip 
oriental, a început prin silnicirea voinţei boierilor ataşaţi tradiţiilor de neam şi 
a 
sfârşit prin nemulţumirea generală a poporului. Boierimea încearcă găsirea 
unei protecţii a averilor şi privilegiilor în afară şi în funcţie de împrejurări, când 
la ţarul Rusiei, când la împăratul Austriei, încă chiar şi la Napoleon Bonaparte, 
atunci când nu mai avea cui se adresa spre a aştepta un răspuns favorabil. 
Astfel, boierii din Ţara Românească, refugiaţi la Braşov în 1802, din cauza 
incursiunilor de jaf ale pasvangiilor şi cârjaliilor din dreapta Dunării, se 
adresau primului consul al Franţei, Napoleon Bonaparte, prin intermediul 
ambasadorului din Viena, contele Jean Baptiste Nompere Champagny, spre a-i 
solicita protecţia. Au trimis la Paris, în acelaşi scop, pe Nicolae Dudescu. 
Ambele demersuri au rămas, însă, fără rezultatele scontate, deoarece primul 
consul, îndeajuns preocupat cu alte probleme, nu dorea să atragă antipatia 
sultanului otoman, prin intervenţia în favoarea unor vasali ai săi. 0 nouă 
cerere a boierilor, din 11/23 iunie 1802, adresată prin intermediul Curţii din 
Viena, avea aceeaşi soartă. Interesant totuşi de remarcat că boierii din Ţara 
Românească solicitau „de a fi eliberaţi de sub jugul tiranic al asupritorilor 
barbari ai umanităţii” numele primului consul devenind nemuritor prin 
„eliberarea unui popor de tiranie”!. 

Cu toţii, adepţi ai imobilităţii sociale, boierii de rangul | doreau totuşi 
schimbări în forma de conducere a statului, pentru a nu mai fi supuşi 
capriciilor şi samavolniciei domnitorilor fanarioți, a căror mânie stârnită avea 
repercusiuni adeseori catastrofale. Multe familii de vechi boieri români au 
decăzut, astfel, sau au dispămt în răstimp de un secol. Târziu, prin 1844, J.A. 
Vaillant menţiona, într-una din cunoscutele sale lucrări, că o delegaţie de 
boieri munteni ar fi căzut de acord cu altă delegaţie, a boierilor moldoveni, 
spre a detecta bunele intenţii ale lui Napoleon Bonaparte şi a-i solicita sprijinul 
pentru a „se constitui în republică”?. 

în ce măsură a avut rezultate acest proiect al boierilor moldo-munteni 
nu a devenit clar niciodată, însă, în mod cert, a existat un „plan sau o formă 
de oblăduire republiciască aristo-dimocraticească”, redactat de logofătul 
Dimitrie |. Sturdza, propus spre a fi sprijinit de primul consul al Republicii 
Franceze. Proiectul de plan considera forma republicană de stat ca 


2 Ibidem, p. 13. 


„orânduiala cea cuviincioasă pentru fericirea unui loc”. între prevederile sale 
existau suprimarea domniei şi conducerea ţării de către trei divane, alcătuite, 
fireşte, din boieri. 

încercările boierilor munteni şi moldoveni de a se emancipa de formele 
extreme ale asupririi naţionale nu exprimă, evident, asimilarea de către ei a 
principiilor democratice ale timpului, ci mai degrabă atitudini de oportunitate, 
de utilizare în interesul propriu a unor noi mijloace pentru atingerea scopului 
propus, prin transformarea statului din monarhie autocratică în „republică 
aristo-dimocra- ticească”, prin urmare un stat oligarhic. Tendinţa aceasta nu 
este lipsită de interes practic, ci, dimpotrivă, a fost de natură să pregătească 
spiritele în vederea acţiunilor decisive ale căror consecinţe inevitabile au fost 
înlăturarea administraţiei turco-fanariote şi instaurarea domniilor pământene. 

în demersurile boierilor către Napoleon Bonaparte nu trebuie văzute 
manifestări ale vreunui spirit de partid sau grupare politică, nici vreo reacţie 
pozitivă faţă de ideile revoluţiei franceze. 0 astfel de reacţie apare totuşi cu 
doi ani mai târziu, anume în Moldova domniei lui Alexandru Moruzi, când, sub 
înrâurirea directă a noii ideologii, boierimea de al doilea rang adresa o jalbă 
prin care cerea ca funcţiile în stat să nu mai fie rezervate doar protipendadei, 
adică marilor boieri, ci să devină accesibile şi celorlalţi boieri de rang inferior, 
potrivit meritelor personale. Marea boierime a fost de-a dreptul indignată şi 
adânc tulburată de conţinutul scrisorii anonime, care ţintea în privilegiul ei de 
castă şi chiar în cel al conducerii ţării. De îndată, a şi fost luată în dezbaterea 
Divanului, alcătuit din 36 mari boieri ai Moldovei. într-un articol publicat în 
ziarul „Steaoa Dunărir din 18/30 noiembrie 1857, ca răspuns la scrisoarea 
boierului conservator Dimitrie Danu, autorul se referă la atitudinea marii 
boierimi de la începutul secolului, anume la reacţia ei violentă faţă de 
propunerea accesului după merit la ocuparea funcţiilor în stat: „Auzit-aţi, 
merit şi vrednicie I strigat-au stâlpii țârei. Ciocoii | Ei răstoarnă ţara; ei voesc 
să ne dea jos; ei duc Moldova în prăpastie I Vina lor este mare ; este 
nepilduită. Pedeapsa lor nu poate fi alta decât moartea sau disțerarea. Dar să 
fim milostivi, să ne mărginim a-i distera f. 

Numai pentru că se pronunţaseră în favoarea meritului, în scopul 
obţinerii de funcţii în stat, boierii de rangul al doilea au fost ameninţaţi cu 
moartea, apoi, din milă, s-a propus domnului exilarea. Autorul articolului din 
„Steaoa Dunărir se afla în posesia hrisovului dat de Alexandru Moruzi, prin 


3 Ibidem, p. 22. 

care decizia Divanului era considerată firească, pentru care motiv o şi întărea. 
în anaforaua Divanului se lua, aşadar, apărarea marii boierimi'şi conducerii 
statului, cerându-se domnului 


1 Acte şi documente relative la istoria renaşscerei României (în continuare : 
Acte şi documente), voi. VII, Bucureşti, 1892, p. 891-892. 

întreprinderea unor măsuri pentru descoperirea şi pedepsirea, în modul 

propus, a autorilor scrisorii, apoi să se adreseze un arz către Poartă, în sensul 

că scrisoarea „să nu se socotească nici într-un chip ca din partea ţării pornită, 

ci ca nişte mişcări viclene şi izvodire mincinoasă şi răsuflată a nevăzuților şi 

vrednici de toată hula oameni, care nu sunt destoinici a sta înaintea luminei”| 

Anaforaua boierilor din Divan, adresată domnului la 29 martie 1804, 
reprezintă prima reacţie politică organizată contra influenţei ideilor revoluţiei 
franceze în Principatele Române. Explicabilă deci vehemenţa cu care-şi 
exprimau resentimentele, precum şi pornirea spre pedepse deosebit de aspre. 
Adepții imobilismului social şi politic căutau să-şi asigure prin orice mijloace 
privilegiul de castă, reacţionând într-o manieră ultra-conservatoare, de-a 
dreptul retrogradă. Această manifestare politică sau manifestări, căci sunt 
două, ale boierilor mici şi mijlocii, apoi a celor mari, constituie începuturile 
unor dezbinări politice, apărute sub înrâurirea directă a ideilor revoluţiei 
franceze. Astfel, în accepțiunea marilor boieri, autorii scrisorii anonime se 
lăsau dominați de „cugetul răzvrătirii”, care „au agiuns întru atât de mare 
nesimţire dobitocească, încât fac pomenire arătătoare de un cuget a 
nesupunerii franțuzeşti, cutezând a zice şi cătră stăpânire cuvinte îngro- 
zitoare. Cu chipul acesta că de nu se vor împlini fără prelungire voinţile lor, se 
vor rădica cu toţii şi vor face asupra noastră [...] ucidere şi înjugări de 
împotrivire vederată”?. 

Cu toate că nu s-a păstrat scrisoarea anonimă a boierilor moldoveni de 
rangul al doilea, conţinutul ei rezultă cu evidenţă din cuprinsul anaforalei 
boierilor din Divan. Comentând-o, A.D. Xenopol constată că scrisoarea 
anonimă „nu era un pamflet ordinar, că ea arăta fărădelegile pe cari le 
comitea boierimea cea mare la adăpostul unei ocârmuiri, în care ea singură 


4 Theodor Codrescu, Uricaru, voi. III, laşi, 1892, p. 65-66, Cf. A.D. Xenopol, 
Istoria românilor din Dacia Traiană, ediţia a III-a, voi. XI, Bucureşti, 1930, p. 
39. 


avea glas şi putere; că această arătare era însoţită de cereri de reformă, sub 
amenințare de răscoală”. 

Amenințarea cu tulburări, în caz de neacceptare a reformelor cerute, a 
provocat, astfel, nelinişte profundă în rândurile marii boierimi, care n-a uitat 
nici măcar o clipă de la cine pornea ameninţarea, anume de la „duhul cel 
tulburătoriu a unor netrebnici, pentru care nu putem zice întru alt chip, decât 
că depărtarea 
proniei cereşti au fost de a se sui şi a se alcătui întru cinul boieresc”, 
bucurându-se de multe binefaceri ale domniei€. 

Influenţa, considerată nefastă, asupra minţilor unor boieri, exercitată 
de ideile revoluţiei franceze, care îngrozea atât de mult boierimea mare, 
apare cu evidenţă şi dintr-o scrisoare de răspuns adresată mitropolitului 
Veniamin Costachi de către Vasile Mălinescu, la 1 iulie 1804. Astfel, boierul 
moldovean propunea împroprietărirea ţăranilor ca soluţie sigură pentru 
preîntâmpinarea izbucnirii răscoalei. El scria că ţăranii nu au pământul lor, 
încât de cel al altora n-au de ce să poarte grijă, mai ales că sunt săraci şi nu 
au vite de muncă: „Cât priveşte «groaza revoluţiei» - preciza V. Mălinescu, 
referindu-se la scrisoarea anonimă - că am auzit că boierii din starea de mijloc 
îngrozesc cu pilda Franciei. Se vede că sămânţa cea rea cu bună seamă se 
ascunde în ţeară. Dar ca sămânța franţuzească să nu le fie periculoasă, pentnj 
ca o seamă de boeri prin pas- quelurile lor să nu-şi mai arate ahturile şi 
locuitorii să se supună lucrului”. în atare împrejurări, V. Mălinescu îndemna 
pe Veniamin Costachi să susţină libera exprimare a păsurilor ţărănimii, 
altminteri fiind nevoiţi să recurgă la răscoală : „Că toată revoluția să 
cuibăreşte în inimile oamenilor, cari n-au drum legiuit de a-şi arăta ahturile şi 
năcazurile sale, ca o scantee ce se tăinuieşte în cenuşe' . Mitropolitul n-a dat 
însă urmare sfaturilor înțelepte ale boierului moldovean şi a semnat, alături de 
boierii din Divan, două acte care justificau aşezământul agrar în fiinţă?. 

Succinta expunere a unor înfruntări de interese la cel mai înalt nivel, 
adică chiar în rândurile clasei dominante, pe temeiul accesului la funcţii în stat 


5 A.D. Xenopol, op. dt” p. 40. 

6 Th. Codrescu, Uricaru, Ill, p. 62 ; A.D. Xenopol, op. cit., p. 40. 

7 V.A. Urechia, /storia românilor, Seria 1800-1834, tom. IV, Bucureşti, 1900, 
p. 27, V. Mălinescu, Țărani sub A. Moruzi. 

8 Ibidem, p. 28. * 

după meritul personal, ci nu ca urmare a unor privilegii acordate numai marii 
boierimi, reflectă o stare de spirit permanent tensionantă, care ameninţa cu 
dispariţia regimul politic autocratic al despoţiei orientale. Evident, în 
asemenea condiţii era exclusă apariţia şi dezvoltarea unor partide politice, ca 
organisme moderne ale afirmării de interese colective ale unor grupări sau 
clase sociale. 

Pătrunderea, propagarea şi asimilarea ideilor revoluţiei franceze au 
provocat o dezbinare în rândurile clasei dominante, despărţind-o în retrograzi 
sau conservatori şi în novatori sau liberali. Până la constituirea în partide 
politice, în deceniul al optulea al secolului al XIX-lea, apar şi evoluează grupări 
politice, care se confruntă şi se separă decisiv, mai ales, prin atitudinea 
deosebită faţă de înţelegerea necesităţii progresului economic, social, politic 
şi cultural. Astfel, grupările, apoi Partidul Conservator, consideră că 
organizarea politică dintr-un anumit moment istoric este satisfăcătoare pentru 
mai multe generaţii, grupările liberale, apoi Partidul Naţional Liberal, doresc o 
schimbare continuă. Primul reprezintă rezistența, al doilea, mișcarea. 
Extremele acestor două partide au dat naştere fie la grupări politice 
absolutiste sau reacționare, fie la grupări radicale. Din care motiv, adeseori, a 
luat o fiinţă câte o grupare de centru, de obicei cu existenţa efemeră'. 

Explicabil de ce nici înainte de 1821, nici după, până în preajma 
războiului de independenţă, nu se poate vorbi de partide politice, ci de 
grupări: „Un partid politic ca să merite acest nume - scria C. Dissescu - 
trebuie să aibă o organi- zaţiune, un şef, un organ şi mai presus de toate să 
reprezinte un principiu, să aibă un scop. Şi, trebuie o disciplină pentru ca să 
poată lupta, nu şef care să o dirigă, un organ care să-i împrăştieze ideile, un 
scop, căci altfel nu-şi are raţiunea de a fi: partidul nu este atunci decât 
expresiunea nemulțumirilor”. 

Numai atunci când nemulţumirea devine constantă, impunându-şi un 
scop de atins, ea se instituţionalizează, dând naştere la grupări sau partizi 
politice, apoi la partide. înainte de 1821, abia se conturează unele 
nemulțumiri în rândurile clasei dominante, însă asocierile dintre nemulţumiţi 
se dovedeau efemere, trecătoare, nu se permanentizau. Cu deplin temei, 
constată Nicolae lorga că, în momentul sosirii în Principate a lui Al. Ipsilanti, 
spre a face apel la supuşii domnilor fanarioți pentru a se ridica împotriva Porții 
otomane, nu aflase „partide politice, organizări durabile, bazate pe idei”, 
deoarece boierii se uneau doar prin interes care „îi apropia azi şi-i despărțea 


9 Ibidem, p. 282-283. 


mâine”. Sistemul însuşi de guvernare a Principatelor, relaţiile lor cu Puterea 
suzerană şi celelalte Puteri europene nu prezentau interes pentru conducerea 
din acel timp. Nici măcar situaţia internă nu se discuta. Marea boierime căuta 
sprijin, şi-l găsea adeseori, la ţarul Rusiei, pe care-l considera cu mult mai 
mărinimos decât pe sultan”. 

Nicolae lorga aprecia că exista totuşi un partid militant pentru domnia 
naţională, fără însă a fi organizat, deci numai un curent politic. La 1770, 
boierii moldoveni au solicitat Ecaterinei a Il-a constituirea unei republici 
aristocratice şi încorporarea ei la Rusia, evident în scopul de a scăpa de 
perspectiva revenirii la domni fanarioți, însă după pacea de la Kuciuk-Kainardji 
Principatele au reintrat sub suzeranitatea Porții otomane. Boierii munteni au 
încercat să obţină pe tronul ţării un domn pământean în persoana lui Manole 
Giani, care, după mamă, era un Rosetti. Alţii îl voiau domn pe bătrânul boier 
craiovean Ştefan Pârşcoveanu. A câştigat însă tronul Al. Ipsilanti, cu sprijinul 
lui P.A. Rumianţev, comandantul armatelor ruse în Principate. Şi la 1818, 
boierii munteni s-au gândit să înlăture domnii fanarioți, în urma fugii peste 
hotare a lui loan Caragea. Ei propuneau chiar cumpărarea domniei 
pământene, fie cu orice preţ. Ţarul Rusiei nu voia însă înlăturarea domnilor 
fanarioți „care erau prețioase instrumente într-o epocă de agitaţii naționale”. 
Aşa că a fost impusă pe tron „figura umilită a bătrânului şi bolnavului Alecu 
Suțu”. 

Nicolae lorga nu constată aşadar existenţa unor partide sau chiar a 
unor grupări politice durabile înainte de 1821. A.D. Xenopol, mai ales în 
cunoscuta sa Istorie a partidelor politice din România, în două volume, 
apreciază ca partide politice înseşi grupările boiereşti rivale din Evul Mediu. 
Unul dintre acestea se considera a fi partidul antigrecesc, altul antirusesc. O 
dată cu apariţia conştiinţei naţionale, în secolul al XVIII-lea, se înfiripează, 
după cum susţine A.D. Xenopol, şi un partid naţional, alcătuit din boierimea 
care tindea la înlăturarea domniilor fanariote. Răscoala din 1821 este 
denumită de A.D. Xenopol revoluţie a partidului naţional contra grecilor în 
Moldova, apoi revoluţia socială a lui Tudor Vladimirescu, care s-a întors şi ea, 
în ultima fază, tot contra grecilor. Boierii din Moldova doreau înlocuirea 
domnului cu un guvern aristocratic, alcătuit din marii boieri şi, în scopul 
urmărit, apelau necontenit la protecţia ţarului Rusiei, pe care-l vroiau chiar 
10 Colecția Hurmuzaki (Documente privitoare la istoria românilor culese de 


Eudoxiu de Hurmuzaki), voi. X, ed. N. lorga, Bucureşti, 1897, p. LXVI-LXVII. 
Prefaţă. 


suveranul lor. în toate tendinţele lor de menţinere a privilegiilor, ei se 
sprijineau pe Curtea protectoare”. 

înainte de orice, boierii conservatori se temeau de exproprierea lor şi 
de împroprietărirea ţăranilor. Nimic nu-i putea convinge că pământul se va da 
ţăranilor cu despăgubiri : „Faţă cu asemenea primejdie ... boierii consen/atori 
uitară 
şi de tară şi de tot şi recurseră la ultimul mijloc de a-şi apăra proprietăţile, la 
ajutorul străinilor pe care-i chemară pe întrecutele în ţară, ca să o ocupe 
milităreşte şi să facă să înceteze mascarlâcurile ce se petreceau în ea” după 
cum le califica boierul conservator Scarlat Ghica”. 

Motive temeinice, care l-au determinat pe Eugen Lovinescu să 
identifice boierimea conservatoare cu reacţiunea politică românească. El 
constata în mod obiectiv evoluţia acestei reacţiuni pe măsură ce pătrundea 
tot mai mult în Principate noua ideologie revoluţionară din Occidentul Europei, 
sub influenţa directă a revoluţiei franceze din 1789. Rezultatul concret al 
acestei influenţe a fost constituirea unei grupări politice de orientare liberală, 
alcătuită din mica boierime, care-şi întemeia activitatea pe formularea unor 
revendicări sociale vizând obţinerea egalităţii, măcar la nivelul clasei 
dominante, care se divizase în diverse ranguri, mai mult sau mai puţin 
privilegiate. Mica boierime devenea, astfel, purtătoarea unor principii liberale 
de guvernare a statului, prin care se periclita vechiul regim bazat pe privilegii 
şi absolutism de tip oriental. în mod firesc, s-a produs o reacțiune a castei 
privilegiate, adică a marii boierimi, care n-a găsit şi nu putea găsi sprijin, în 
scopurile urmărite, decât în reacţiunea externă. Exista un antagonism între 
mica şi marea boierime, încă din secolul al XVII-lea, care nu s-a manifestat 
totuşi sub aspectul unor lupte politice, decât în secolul al XIX-lea, sub 
înrâurirea ideilor revoluţiei franceze”. 

Eugen Lovinescu consideră, cu deplin temei, că în spatele principiilor 
conservatoare propagate se afla numai interesul egoist al marii boierimi în 
menţinerea privilegiilor sale. Cum însă nu putea să afirme făţiş acest interes, îl 
ascundea sub învelişul „principiilor sacre ale unui trecut imuabil'*. Unul dintre 


11 A.D. Xenopol, Istoria partidelor politice în România, voi. |, partea | (voi. IX 
al Istoriei românilor), Bucureşti, 1910, p. 5 şi urm. 

12 Ibidem, voi. |, partea a Il-a, p. 555-557. i 

13 E. Lovinescu, Istoria civilizației române moderne, ediție, studiu introductiv 
şi note de Z. Ornea, voi. Il, Bucureşti, 1972, p. 221. 

14 Ibidem, p. 222. 


cei mai vajnici apărători ai acestor principii se va dovedi boierul conservator 
Mihail Sturdza, viitorul domn regulamentar. în diversele sale memorii, 
înaintate Puterilor suzerană şi protectoare, arăta un interes deosebit pentru 
stabilitatea vechilor instituţii consacrate prin legi, vizate spre a fi schimbate 
de către elitele liberale. Pentru a fi mai convingător în argumentarea sa, el 
invoca legăturile speciale cu Poarta, întemeiate pe tratate, care întăreau 
existenţa vechilor instituţii ale Principatelor: „Orice abatere de la acest sistem 
primordial este o înfrângere vădită a cuprinsului 

tratatelor şi a voinţei autorității supreme”. Astfel că, pe bună dreptate, Eugen 
Lovinescu conchidea : „în fața noilor idei revoluţionare, concepția aproape 
mistică a unui conservatorism, în care instituţiile îşi scot forța din imobilitate, 
nu se mai putea susține decât în memoriile adresate Rusiei. Spiritul de 
reacțiune avea să ia, însă, cu vremea, caracterul ştiinţific al tradiționalismului 
cultural şi al evoluționis- mului biologic. Din asimilarea societății cu un 
organism viu şi al evoluțiunii cu un proces natural, au ieşit astfel toate 
sistemele conservatoare care au dominat cugetarea filosofiei sociale şi 
culturale a veacului al XIX-lea. Societăţile sunt privite ca organisme dominate 
de legile vieții individuale; ele nu se pot dezvolta eficace decât evolutiv. 
«Imobilităţii» sacre de odinioară îi ia locul principiul creşterii treptate şi al unei 
structuri juridico-politice produse pe cale naturală, şi, deci, la nivelul psihei 
colective”. 

Istoria conservatorismului românesc nu este altceva decât o lungă 
succesiune de rezistenţe şi de capitulări, după care urmează noi rezistenţe pe 
aceleaşi poziţii de opunere la prefacerile economice politice şi sociale. De la 
începuturile sale, în primul deceniu al secolului al XIX-lea, şi până aproape de 
dispariţia sa de pe scena istoriei României, conservatorismul parcursese, însă, 
numeroase faze evolutive, care l-au determinat să se adapteze la necesităţile 
momentului. De la teoria imobilismului social, propovăduită cu asiduitate de 
Mihail Sturdza şi alţi reprezentanţi de seamă ai conservatorismului retrograd, 
s-a ajuns la teoria evo- luţionismului, care admitea reformele treptate, fie cât 
de mici, pentru a evita cataclisme sociale. Astfel că, de la Mihail Sturdza la 
Petre P. Carp, se produsese un fenomen de adaptare, conservatorismul 
rămânând în esenţă acelaşi curent politic şi ideologic care milita pentru 
menţinerea privilegiului în diversele sale ipostaze. Când n-a mai fost posibilă 
scutirea de dări către stat, privilegiul economic s-a transformat în privilegiu 
politic, deţinut astfel de către latifundiarii conservatori până după primul 
război mondial, când se desfiinţează colegiile bazate pe cens şi se adoptă 

votul universal. 

în mod constant, conservatorii s-au opus aplicării principiilor 
democratice de către radicalii liberali, pe care-i acuzau de intenţii socialiste. 
Eşuând în încercările lor, conservatorii s-au opus revizuirii Constituţiei în 1884, 
rezistenţa lor concentrându-se, aşadar, împotriva „cuceririlor viitoare ale 
democraţiei în mers”. Şi în problema agrară, conservatorii au fost înfrânți la 
1864. Ulterior, ei au con- 
siderat problemele sociale rezolvate odată pentru totdeauna : „Capitulare în 
fața faptului împlinit şi întărire într-o nouă poziție defensivă faţă de procesul 
normal al vremii. După apriga lor rezistență împotriva împroprietării, devenind 
tot atât de înverşunaţi apărători ai proprietăţii ţărăneşti, conservatorii au vrut 
să fixeze parcela de la 1864 şi s-o ferească de pulverizare. Rămânând pe 
terenul legii din 1864, nu vedeau, însă, lărgirea împroprietăririi decât, cel 
mult, pe domeniile statului. La lumina noii concepții a proprietății şi, mai ales, 
sub presiunea marilor zguduiri de după război, exproprierea, ca şi votul 
universal, i-a surprins”. 

Cu toate limitele sale, conservatorismul a fost un curent politic 
naţional, evoluând în concordanţă cu mişcarea de eliberare naţională, însă cu 
interese specifice, ale unei caste privilegiate, care-l exceptează, uneori, de la 
poziţia consecvent naţională, mai ales în momente de mare tensiune socială, 
precum la 1848, când sunt subminate structurile economico-sociale. Apelul la 
sprijinul puternicelor imperii din afară, pentru a-şi apăra privilegiile periclitate, 
căci nu admiteau concesii de ordin social, îi situează pe conservatori în 
contradicţie formală cu interesul naţional. încât, se dovedea, o dată în plus, că 
sprijinul din afară se dovedea cu mult mai important pentru deținerea 
monopolului puterii în stat şi a privilegiilor sociale. Abia după înlăturarea 
vechiului regim, susţinut cu forţa din afară, în 1859 s-a putut trece la 
democratizarea vieţii publice . 

Vechiul regim nu se abolise, aşadar, după răscoala din 1821, prin 
înlăturarea domniilor fanariote şi instaurarea celor pământene, ci se 
perpetuase, adaptat la noi împrejurări, cu sprijinul imperiilor vecine 
absolutiste, care nu îngăduiau alte regimuri politice, decât cele existente, 
popoarelor vecine, aflate în diverse grade de dependenţă faţă de ele. încât, 
liberalizarea devine posibilă abia după Congresul de pace de la Paris din 1856, 
dar mai ales după stabilirea unui nou statut internaţional al Principatelor, în 
1858. Acest statut, în pofida unor prevederi electorale restrictive, bazate pe 


15 Ibidem, p. 283. 


cens, îngăduia trecerea rapidă de la vechiul regim, aristocratic, la cel nou, 
liberal-democratic. 

Asimilarea principiilor democratice în viaţa politică a dus la constituirea 
pe noi baze a Adunărilor ad-hoc. Unii autori înclină să considere că partidele 
politice s-ar fi format în aceste organisme reprezentative, anume în jurul 
dezbaterilor problemei agrare. Astfel, Constantin Gane, în introducerea la 
primul volum 


1 Ibidem, p. 283-284. 
2 Vezi Apostol Stan, Grupări şi curente politice în România între Unire şi 
Independenţă (1859-1877], Bucureşti, 1979, p. 34. 

al cunoscutei sale lucrări despre P.P. Carp, apreciază că în Adunările ad-hoc 
Dreapta Şi Stânga au sfârşit prin a se constitui în partide politice : A/bi şi Roşii 
sau conservatori şi liberali. Este cu totul inexact, căci, în acel moment istoric, 
se delimitează, mai categoric prin înfruntarea liberă de opinii şi concepţii, cele 
două mari grupări politice, conturate încă de la începutul veacului. Acestea 
evoluaseră sinuos şi intermitent, din cauza condiţiilor neprielnice de 
dezvoltare existente în timpul regimului administrativ regulamentar, impus şi 
susţinut cu forţa din afară. Este de la sine înţeles că, în asemenea condiţii 
vitrege pentru promovarea principiilor democratice, nu se puteau afirma 
curentele sau grupările politice liberale, care îşi găseau teren de afirmare mai 
ales în afara Principatelor, îndeosebi în anii exilului de după 1848. Elitele 
conservatoare au rămas, în acest răstimp, în ţară, constituind clasa politică 
dominatoare, mereu dispusă a face concesii Puterii protectoare. Timp de trei 
decenii, mulţi parveniţi în această clasă îşi cumpăraseră ranguri, pe care le 
primiseră în schimbul unor servile îndeletniciri, folositoare numai protectorilor 
lor din afară. 

După Convenţia de la Paris din 1858, prin care se desfiinţează efectiv 
rangurile boiereşti, conservatorii nu se mai sprijină pe forţe externe pentru a- 
şi apăra privilegiile, ci pe înseşi prevederile electorale restrictive ale acesteia, 
care îngăduiau deținerea supremaţiei politice de către latifundiari în 
parlamentul ţării. Din acest moment, conservatorismul devine mai concesiv, 
sub înrâurirea directă a evoluţionismului german şi englez, admițând şi 
susţinând înfăptuirea unor reforme. Un rol de seamă l-a avut junimismul 
politic, apărut îndată după moartea lui Barbu Catargiu, cel mai vajnic apărător 
al conservatorismului intransigent, adversar înverşunat al oricăror concesii în 


problema agrară. Prin apariţia junimismului, elemente moderate din vechea 
grupare conservatoare se ataşează tot mai mult ideii de colaborare la guvern 
cu adversarii politici, adică liberalii, îndeosebi după 1866, sesizându-le la timp 
intenţiile înnoitoare în viaţa politică şi economică. Junimiştii vor colabora ei 
înşişi cu liberalii, aflaţi la guvern, după războiul de independenţă, ca o dovadă 
a evoluţiei necesare a conservatorismului român către spiritul de toleranţă 
faţă de adversar, dovadă incontestabilă a unei adaptări la nevoile unei 
societăţi moderne, în permanentă şi vădită devenire în domeniul 
democratizării vieţii politice. Nici nu era posibilă, altminteri, supraviețuirea lui 
fără a face concesii spiritului vremii. 

Integrarea junimiştilor în marea coaliţie conservatoare, care a preluat 
puterea sub conducerea lui Lascăr Catargiu în 1871, i-a determinat pe unii 
autori să aprecieze acest moment drept constituirea Partidului Conservator 
din România. 


Problema a fost însă temeinic şi argumentat rezolvată!€, încât nu mai necesită 
a se insista asupra ei. Partidele politice se constituie ca organisme moderne 
ale vieţii publice doar în momentul când au cluburi şi comitete executive sau 
centrale, organizaţii orăşeneşti şi judeţene, statute şi programe, organe de 
presă care să le propage ideologia proprie. Or, un asemenea moment nu va 
veni, pentru grupările conservatoare, decât în 1880, când se adoptă Statutele 
Clubului conservatorilor şi programul partidului. 

Despre originile şi constituirea Partidului Conservator din România 
există doar unele articole şi studii, referinţe în marile sinteze şi în lucrări de 
specialitate. Lipsa, de mult timp resimţită, este înlăturată prin această lucrare 
monografică. 

CAPITOLUL I 


REACTIUNEA POLITICĂ ROMÂNEASCĂ FATĂ 
' DE RĂSCOALA DIN 1821 


Marile conflicte social-politice antrenează, între alte consecinţe, 
delimitarea categorică de interese a grupărilor şi categoriilor sociale, 
situându-le fie pro, fie contra evenimentelor majore în curs de desfăşurare. 
Neînţelegerile şi dezbinările în rândurile elitei conducătoare au loc, îndeosebi, 
în domeniul nelimitat al luptei pentru putere, boierimea mică şi mijlocie 
tinzând necontenit la obţinerea de funcţii în stat. O năzuinţă spre egalitate în 
drepturi la vârf nu poate nicidecum produce o scindare în rândurile clasei 
dominante, întrucât boierii de rang inferior solicitau integrarea deplină în 


16 Vezi: Apostol Stan, op. cit., p. 416-436. 


drepturi cu cei de rang superior, pentru a transforma conducerea statului din 
autocratică în una aristocratică. Nemulţumirile şi dezbinările au caracter 
temporar şi întâmplător, în funcţie de împrejurări, care pot fi sau nu prielnice 
luptei pentru egalitate în drepturi între toţi componenţii elitei aristocratice”. 

în afara acestor neînţelegeri şi dezbinări, între boierii de rang inferior şi 
cei de rang superior apar altele asemenea chiar în rândurile marii boierimi, 
determinate de propagarea şi asimilarea filosofiei luminilor. Astfel, boierii 
cărturari, luminaţi de noua ideologie, devin purtătorii idealului naţional al 
progresului material şi spiritual în vederea emancipării de servituţile 
trecutului. înapoierea economică, politică, socială şi culturală a tulburat tot 
mai multe conştiinţe, generând dorinţa fierbinte de schimbări, dar nu prin 
acţiuni radicale, ci prin reforme, iniţiate şi aplicate de sus în jos, pentru a 
preîntâmpina eventuale ridicări ale celor mulţi. Aceşti mari boieri cărturari, 
precum fraţii Gheorghe şi Constantin Golescu, în comparaţie cu cei de rang 
egal cu ei, dar rămaşi adepţi ai absolutismului de tip oriental, erau boieri 
liberali. Ei se pronunţaseră şi militau activ pentru transformări pe calea unor 
reforme, sub oblăduirea unui regim politic al monarhiei luminate. Unii dintre 
ei, puţini la număr fireşte, avansau atât de mult în concepţia lor, încât 
preconizau desfiinţarea unor privilegii sociale. între aceştia se situa la loc de 
frunte Dinicu Golescu’’. 

Oricât de înaintate vor fi fost în Principatele Române ideile boierimii 
liberale, ele n-au atins nivelul şi intensitatea care să ducă la separarea 
definitivă, pe temeiuri doctrinare şi interese aparte, a marii boierimi, adică să 
se producă o scindare, în timpul răscoalei din 1821, aşa cum se va întâmpla în 
revoluţia de la 1848-1849. Boierimea liberală de la 1821 era adeptă a 
progresului, dar fără zguduiri sociale. Pe calea reformelor concepea ea 
propăşirea cea atât de mult dorită şi îndelung aşteptată a patriei lor. Boierii 
liberali nu cutezau să se desprindă de casta privilegiată din care făceau parte, 


17 Pentru referinţe şi probleme de ordin general, vezi: Nichita Adăniloaie, 
Boierii şi răscoala condusă de Tudor Vladimirescu, Bucureşti, 1956, 128 p.; 
Dan Berindei, Revoluția română din 1821, Bucureşti, 1991,212 p.; Dan 
Berindei, L'annee revolutionnaire 1821 dans les Pays Roumains, Bucureşti, 
1973, 246 p., Andrei Oțetea, Tudor Vladimirescu şi mişcarea eteristă în 
țările româneşti 1821-1822, Bucureşti, 1945, 411 p.; C.D. Ăricescu, Istoria 
revoluțiunii române de la 1821, Craiova, 382 p.; E. Vârtosu, Tudor 
Vladimirescu. Glose, fapte şi documente noi (1821), Bucureşti, 1927, 187 p.; 
G.D. Iscru, Revoluţia din 1821 condusă de Tudor Vladimirescu, Bucureşti, 
1982, 286 p. 

18 Vezi Anastasie lordache, Pe urmele Găieştilor, Bucureşti, 1982, p. 135-149. 


1 
7 


pentru a se constitui aparte şi a milita pentru democratizarea vieţii publice, 
prin adoptarea principiilor revoluţiei franceze de dreptate, fraternitate şi 
egalitate. 

Scindarea nu s-a produs în rândurile marii boierimi la 1821, membrii 
elitei conducătoare solidarizându-se, indiferent de convingeri şi concepţii, în 
lupta contra pericolului comun. Purtătoarea noii ideologii a filosofiei luminilor, 
boierimea liberală, nu s-a integrat răscoalei, spre a deveni, astfel, acţiune 
revoluţionară, plecând în mare parte peste hotare. 

Dornici de a înlătura domniile fanariote, boierii au sprijinit ideea 
ridicării poporului contra asupririi străine. Implicarea în răscoala din 1821 a 
avut loc chiar în faza de început, considerând că va fi îndreptată contra 
administraţiei turco-oto- mane, după care se află, de îndată, în faţa unei 
puternice şi ample insurecţii 
populare cu caracter social. Aceasta le ameninţa averile şi privilegiile. 
Colonelul rus Ivan Petrovici Liprandi, cunoscător al evenimentelor din 
Principate, susţinea, în memoriile sale, că Tudor, în calitate de comandant de 
panduri, a fost solicitat de boieri să ridice pandurii din Oltenia. El a acceptat, 
cu condiţia să i se acorde un act de împuternicire, în schimbul căruia trebuia 
să dea o declaraţie că va răscula poporul. în act se scria, printre altele : „A 
sosit, în sfârşit, timpul de mult aşteptat, pentru a scutura jugul străinilor. Te 
împuternicim pe tine să ridici poporul. Cheltuielile necesare pentru aceasta le 
vei face, după promisiunea ta, acelea pe care le vei găsi de cuviință. Noi 
răspundem în întregime pentru tot”. 

Scopul boierilor nu coincidea însă cu cel al mişcării eteriste, căci 
urmăreau înlăturarea domnilor fanarioți, ei înşişi susţinători fervenţi ai acestei 
mişcări. A.D. Xenopol scria că românii ar fi fost de partea Eteriei numai dacă 
ţarul Rusiei ar fi sprijinit-o, însă acesta a dezavuat-o. în pofida unor aparenţe 
de sprijinire, la momentul decisiv, el tot trebuia să-şi declare neamestecul. 
Aşadar, românii n-aveau cum să sprijine mişcarea eteristă. Boierii, de la 
început, au fost neîncrezători: „Aceştia nu erau inițiați în secretul conspirației 
şi nici nu aveau de gând să se răscoale contra turcilor”!*. De aceea şi sunt 
trataţi cu răceală de către Al. Ipsilanti, la intrarea sa în laşi. în faţa unor 
detaşamente înarmate, boierii moldoveni s-au prefăcut că sunt de partea 
Eteriei, mitropolitul încingând cu sabia pe conducătorul ei în biserica Trei 
lerarhi şi dăruind un soldat. Curând, însă, după părăsirea laşilor, Veniamin 


19 A.D. Xenopol, /storia românilor, ed. a III-a, voi. X, p. 43-44. 

Costachi se pronunţa contra mişcării, dând dispoziţii să se urmeze cererea 
consulului rus de a se citi în toate bisericile anatema patriarhului din Con- 
stantinopol contra mişcării eteriste. A.D. Xenopol conchide că moldovenii n- 
aveau de ce să se alăture Eteriei, întrucât s-ar fi expus fără nici un rost 
represaliilor otomane”. 

Precum boierii nu acţionaseră conform dorinţei şi speranţelor 
eteriştilor, tot aşa Tudor Vladimirescu, deşi se înţelesese cu o mare parte 
dintre ei, nu le-a împlinit aşteptările, menţinând „neatins scopul mişcării sale, 
care era de a îndrepta fărădelegile sub care gemea încujbat poporul în 
Muntenia de către acei pe care el îi cuprindea sub denumirea de tagma 
jefuitorilor'2!. Nici o înţelegere din partea 
boierimii faţă de o astfel de ridicare a poporului, pe care o eticheta drept o 
bandă de tâlhari, imputându-i conducătorului că „învaţă pre toţi cu mic cu 
mare să se scoale asupra boierilor, să-i piarză şi să le iea averile”! 

Referitor la caracterul şi scopul răscoalei lui Tudor Vladimirescu, A.D. 
Xe- nopol nu neagă existenţa unei înţelegeri de colaborare între insurecția 
română şi Eterie, însă ţine să precizeze că „Tudor îşi dăduse toate silințele 
spre a arăta ţintele lui deosebite: aceea a grecilor de un caracter politic 
îndreptată contra stăpânirii otomane; a lui proprie, pornită contra boierilor 
jăfuitori, cu anume arătare că nu este îndreptată împotriva ocarmuirii turceşti” 


Reacţiunea politică împotriva răsculării poporului în Oltenia contra ne- 
dreptăţilor sociale este promptă şi vădit amenințătoare. Astfel, boierii din 
Divan, foarte iritaţi, dau poruncă lui Tudor Vladimirescu să înceteze răscoala, 
făgăduindu-i că va fi iertat. Ei îşi exprimau convingerea că Tudor nu va reuşi în 
încercarea sa, deoarece va fi adus la ascultare prin forţa armelor, fără a afla 
îndurare nicăieri. Care dintre locuitorii ţării - întrebau boierii - pot da crezare 
spuselor lui Tudor, cu totul lipsite de judecată, precum că ridicarea s-a făcut în 
folosul general al locuitorilor şi al ţării ? Membrilor Divanului le plăcea să 
creadă, în continuare, că ţara o reprezentau numai ei, că toate drepturile li se 
cuveneau, încât un atentat la adresa lor nu ar însemna decât o inutilă şi 
păgubitoare încercare pentru făptaşi. Aroganţi şi cutezători, boierii de la 
cârma statului sfătuiau - zice-se părinteşte - însă ei chiar porunceau lui Tudor 
Vladimirescu să părăsească calea pe care a pornit, ca una foarte dăunătoare 


20 Ibidem, p. 44. 
21 Ibidem, p. 59. 


pentru ţară, turburătoare de linişte, deci cu consecinţe foarte grave. Dacă va 
înceta orice acţiune, boierii declarau sub jurământ că-l vor ierta şi vor face 
demersuri la domnie să-l ierte, de asemenea. Altminteri, va fi condamnat la 
moarte cumplită ca un „turburător şi amestecător de liniştea lăcuitorilor”?. 
Drept urmare, i se porunceşte să le scrie imediat despre încetarea răscoalei, 
căci altfel singur se condamnă la moarte, neavând altă scăpare. 

Concomitent, adică în aceeaşi zi, boierii înaintau un arz către Poartă în 
numele Ţării Româneşti, înțelegând prin aceasta înalții prelați, boierii de toate 
rangurile, căpitanii, mazilii şi întreaga obşte a locuitorilor, în scopul trimiterii 
de trupe pentru înăbuşirea răscoalei. în arz se susţine că Tudor a plecat din 
Bucureşti însoţit de 40 de oameni călări şi înarmaţi spre judeţul Gorj. Sosiţi la 
Târgu Jiu, 


1 Ibidem. 
2 Ibidem, p. 60. 
3 D.I.R. 1821, voi. |, p. 212-213, Bucureşti, 30 ianuarie 1821. 


au produs mare panică. Pentru a preîntâmpina răul, s-au luat măsuri, precum 
trimiterea de oameni înarmaţi şi înştiinţare către dregătorii din judeţele 
Olteniei, în scopul opririi extinderii răscoalei. Tudor s-a retras la mănăstirea 
Tismana, unde a lăsat câţiva oameni ai săi, apoi s-a îndreptat spre Mehedinţi 
pentru a căpăta noi adepţi, prin adunări şi scrisori. Autorii arzului către Poartă 
continuă să susţină că, fiind din partea locului, Tudor poate deveni primejdios 
prin ridicarea pandurilor care-l cunosc, extinzând răscoala. Astfel, s-au adunat 
vreo 500, având intenţia să coboare spre câmpie, urmărind să ia cu ei şi pe 
alţii, apoi să se îndrepte spre Bucureşti. Boierii consideră acţiunea lui Tudor 
drept „tâ/hărească”, iar pe răsculați „tâ/hari”, din care motiv n-au înștiințat 
încă Poarta. Au crezut că aceşti „tâ/hari” vor fi prinşi cât de curând, însă, de 
vreo două zile, răul se tot întinde, prin câştigarea de noi participanţi. Cu toate 
măsurile întreprinse, boierii mărturisesc că nu pot face faţă, cerând Porții „să 
chibzuiască mijlocul cel cuviincios spre apărarea ţării dăspre aceşti tâlhari”. 
Indignaţi peste măsură, boierii intră curând în panică şi nu-şi mai află 
odihnă până nu recurg la toate mijloacele pentru înăbuşirea răscoalei în fază 
incipientă spre a nu se extinde prea mult şi a cuprinde chiar Capitala. Ei 
continuă cu măsurile de preîntâmpinare a unui atare deznodământ, la 2 
februarie 1821 trimițând o scrisoare domnului Moldovei, Mihail Suţu. Boierii 
etichetează ca de obicei „mişcarea acestui răufăcător Tudor Vladimirescu ca 
tâlhărească”, spre a o reprima ca atare, adică prin forţă şi mare violenţă. Ei 

speraseră, deja, să fie prins şi pedepsit ca un tâlhar, precum mulţi alţii 
înaintea lui: „Fiinacă însă lucrurile s-au arătat cu altă fire şi zisul Tudor s-a 
arătat pe față vrăjmaş al stăpânirii, făcând cunoscute în scris scopurile lui 
distrugătoare şi insuflând duhul răzvrătirii supuşilor, cu făgăduinţa de a i 
scoate de sub supunerea faţă de domni şi boieri, am cunoscut îndeajuns că 
acest vrăjmaş obştesc şi răzvrătit împotriva stăpânirii a cugetat mai dinainte 
şi este pregătit să întindă mişcarea sa în toată Ţara Românească”? 

Boierii munteni cereau sfat şi sprijin domnului Moldovei în privinţa 
rezistenţei contra înaintării lui Tudor Vladimirescu. Informaţiile pe care le 
deţineau stăteau mărturie că răscoala se extinde „sub chemarea şireată a 
cuvântului de libertate”, prin care grupul răzvrătiţilor creşte neîncetat, 
dobândind putere. Din cele relatate, rezultă că Tudor Vladimirescu avea 
întinse legături, scopul urmărit de el întrecând „puterile minții şi starea țării”. 

în pofida tuturor amenințărilor la adresa lui, cât şi a răscoalei pe care o 
conducea, Tudor Vladimirescu răspundea scrisorii boierilor din 30 ianuarie 
1821 că nu poate stăvili ridicarea poporului pentru dreptate, căci o dorise de 
prea multă vreme. Astfel că s-au adunat cu toţii şi s-au decis să meargă la 
Bucureşti spre a-şi susţine drepturile : „Și; ştiindu-mă norodul pe mine dintr- 
alte vremi că sunt un adevărat fiu al patriei mele, cu silnicie m-au luat a le fi şi 
la această vreme chivernisitor pentru binele şi folosul tuturor”. Tudor 
Vladimirescu afirmă că a intenţionat să părăsească mulţimea răsculată, la 
primirea poruncii boierilor, dar n-a fost lăsat şi a fost chiar pus sub pază. La 
citirea scrisorii, răsculații au replicat, invocând suferinţele mari provocate lor 
de către dregătorii din judeţe şi fiind hotărâți mai bine să piară decât să 
trăiască sub o asemenea oblăduire. Ei declară sus şi tare că nu fac nimic rău, 
decât numai că iau cele necesare hranei, produse tot de ei, dar intrate în 
stăpânirea altora. Oricum, se arătau foarte hotărâți să nu mai trăiască la fel ca 
înainte, chiar cu preţul vieţii lor. Astfel, boierii, dacă se vor patrioţi, este bine 
să nu mai fie patriei vrăjmaşi, adică să retragă detaşamentele înarmate, 
trimise contra poporului răsculat, şi să se înţeleagă cu el, pentru că nu cere 
ceva lipsit de cuviinţă, ci numai ce a avut deja şi i s-a luat, adică dreptate. 
Aceasta ar fi de folos şi boierilor, pentru că altminteri nu se mai poate. Aşadar, 
afirmă Tudor în încheierea răspunsului său la scrisoarea boierilor, poporul 
trebuie ajutat să-şi dobândească dreptatea, ci nu oprimat şi ameninţat cu 
moartea . 


22 Ibidem, p. 221-222, Bucureşti, 2 februarie 1821. 
23 Ibidem, p. 222. 


La răspunsul lui Tudor Vladimirescu, boierii din Divan dau replica lor 
aspră, plină de ameninţări, scriindu-i şi învinuindu-l că nu este patriot precum 
pretinde, deoarece tulbură liniştea prin ridicarea poporului. Or, afirmă ei, 
oamenii înşelaţi cu vorbe vor fi judecaţi şi aspru pedepsiţi, fără să li se 
recunoască dreptatea cererilor. Şi, astfel, vor muri sau vor fi năpăstuiţi 
oameni nevinovaţi. Cum se va justifica apoi Tudor Vladimirescu pentru faptele 
sale cele nelegiuite ? Căci „urmările ce te-ai apucat să săvârşeşti sunt fapte 
de răzvrătitor, sunt pricinuitoare dă periciunea creştinității, sunt întru adevăr 
nelegiuiri, iar patrioții adevăraţi suntem noi, căci nici odinioară nu am voit 
vărsarea de sânge, şi te hulim cu osebire într-această vreme când te faci 
pricinuitor aceştii vărsări, în vreme ce starea întru care te afli nu te iartă a 
face acest fel dă lucru cu mijlocul care lucrezi” . 


1 Ibidem, p. 228-229, 4 februarie 1821. 

2 Ibidem, p. 230. 

3 Ibidem, p. 242. Divanul Ţării Româneşti către Tudor Vladimirescu, Bucureşti, 
1 februarie 1824. 


Obişnuiţi să vorbească numai ei în numele ţării şi al poporului, boierii 
din Divan, şi nu numai aceştia, au ajuns să se confunde cu patria, 
identificându-se, drept urmare, ca veritabili patrioţi, care doresc binele ţării şi 
locuitorilor ei. Noţiunile de drepturi şi dreptate şi le apropie, declarând că şi ei 
vor „păzirea dreptății” în toată ţara. în scopul urmărit, se adresează însă 
stăpânirii, deoarece nu este bine să se omoare frate pe frate, oameni de 
acelaşi neam. Ca atare, îl îndeamnă pe Tudor Vladimirescu să înceteze 
răscoala şi să trimită oamenii la casele lor, dacă le doreşte binele şi nu răul. în 
cazul urmării sfaturilor înțelepte, boierii se arată dispuşi la mărinimie nu 
numai din partea lor, dar şi din cea a noului domn, Scarlat Callimachi, în 
scopul obţinerii iertării celor vinovaţi de răsculare??. 

Boierii din Divan se dovedeau hotărâți să întreprindă cele mai drastice 
măsuri de pedepsire. Ei şi trimit o scrisoare noului domn, la 10 februarie 1821, 
prin care-i fac cunoscut că, la început, acţiunile lui Tudor Vladimirescu au fost 
considerate tâlhăreşti şi s-a încercat a fi pedepsit ca atare. Ulterior, însă, 
evenimentele au căpătat altă înfăţişare, el fiind un „vrăjmaş înarmat al 
stăpânirii”, care a agitat mulţimea, atrăgând-o de partea sa cu vorbe şi 
promisiuni înşelătoare. Aşadar, este vorba de o răzvrătire. Deşi s-au luat 


24 Ibidem, p. 243. 

măsuri contra extinderii sale, Tudor îşi continuă opera de ridicare a 
nevinovaţilor locuitori ai Tării Româneşti, cărora le promite eliberarea de sub 
„jugul supunerii”. El târăşte după sine o mulţime de oameni, zădărnicind toate 
măsurile luate contra lui. în acest fel, a cuprins jumătate din județul 
Mehedinți”. Se duc tratative cu el pentru „împăcare”, dar pune condiții?®. 
Este, însă, de aşteptat ca Poarta să intervină şi să „sfarme duşmanul” înainte 
ca răul să devină atât de mare încât să fie „prea greu de tămăauit'*. 

La 11 februarie 1821, Divanul acordă depline împuterniciri vornicului 
Constantin Samurcaş pentru potolirea răscoalei. Boierii continuau să nu 
înţeleagă că Tudor devenise căpetenia unor nemulţumiţi, care abia aşteptau 
semnalul ridicării contra asupririi. De aceea, susțineau că el a atras de partea 
sa locuitorii din Oltenia „cu voie şi fărde voie”. Drept urmare, boierii şi 
locuitorii Craiovei s-au refugiat. Cu toate că s-a trimis oştire contra 
răsculaților, nu se dorea totuşi vărsare de sânge, ci potolirea lor prin 
înţelegere cu Tudor. în care scop, este deplin 
împuternicit Constantin Samurcaş, un bun „patriot”, cu dragoste faţă de 
boierii, neguţătorii şi locuitorii din Oltenia, fost în cinci rânduri caimacam al 
Craiovei, să ia toate măsurile necesare, fără a mai cere aprobare de la Divan: 
„ŞI aşa să ridici această turburare dintr-acele judeţe, odihnind pă boieri, 
neguțători, şi pă toți locuitorii pe la sălaşurile lor, ca să petreacă fieşcare 
liniştit făddă nici o temere sau frică”. 

Denigrarea şi denaturarea, cu bună ştiinţă, a sensului răscoalei dădea, 
din nou, prilej lui Tudor Vladimirescu să explice cauzele ridicării poporului. 
Astfel, într-o scrisoare adresată zabitului (comandantului militar) al judeţului 
Romanați, la 12 februarie 1821, preciza că poporul din Oltenia a luat armele 
contra „mai marilor lor” asupritori, trimițând petiție către Poartă spre a-i 
prezenta cererile lor, atât de bine cunoscute de către comandanții serhaturilor 
(cetăților turceşti de margine) dunărene „având întrebare şi judecată cu aceşti 
trădători”. Zabitul de la Romanați putea, aşadar, folosi forţa armată contra 
poporului răsculat numai dacă avea poruncă din partea Porții, altminteri nu 
era bine să o facă, întrucât ar atrage urgia ei „fiindcă norodul nici cu oamenii 
împărăteşti, nici cu nimenea bătaie nu are, decât numai au judecată cu cei ce 
i-au prădat, fără milostivire şi făr-de ştirea preaputernicei împărăţii . 

Puterea suzerană rămăsese, într-adevăr, în expectativă, căci la cererile 
boierilor din Craiova adresate paşei din Vidin pentru a le trimite trupe în 


25 Ibidem, p. 249-250. 
26 Ibidem, p. 252. 


ajutor, au primit răspuns negativ, precum că nu îngăduie tratatele cu Rusia să 
se procedeze astfel. încât, numai dacă se solicită intervenţia de la Bucureşti 
de către Divan şi de către consulul Rusiei, se va putea trimite o armată de 
3000 de oameni. Astfel de cereri nu au fost primite, deoarece a lipsit iniţiativa 
consulului rus”. 

Interesantă de remarcat, în toate acţiunile boierimii şi autorităţilor, 
este accepțiunea pe care o dau acestora, anume datoria faţă de patrie şi faţă 
de stăpânire. Astfel, caimacamul Craiovei, loan Tipaldos, convoca pe boierul 
Nicolae Glogoveanu să procedeze tocmai în sensul acestei datorii, a cărei 
îndeplinire trebuie urmată fără zăbavă. Tudor Vladimirescu este considerat 
vrăjmaş, împotriva lui fiind trimisă oştire spre a fi răpus?. 

Fără intervenţia din afară, răscoala nu putea fi înăbuşită. De această 
necesitate sunt convinşi tot mai mult boierii, care, în pofida clamării 
sentimentului patriotic, apelează la intervenţia străină contra propriului popor 
răsculat, pentru a-şi salva privilegiile şi averile. în scopul încurajării acţiunii 
întreprinse de Constantin Samurcaş, consulul rus, Al. Pini, într-o scrisoare 
adresată lui din Bucureşti, la 18 februarie 1821, îl asigura că mişcarea lui 
Tudor n-are sprijinul vreunei puteri străine. încât, zvonul răspândit de Tudor, 
că s-ar bucura de un atare sprijin, este lipsit de temei, menit doar a amăgi 
poporul. Ridicarea lui Tudor - aprecia Al. Pini - este o turburare : „Deci, când 
Vladimirescu nu va da ascultare povețelor dumitale şi nu va contena de a se 
arăta amăgitor de norod şi turburător obştei, odihnei a norodului Ţării 
Româneşti, să va privi nu numai de către înalta Poartă, norodul căriia 
răzvrăteşte Theodor, ca un răzvrătitor, dar şi de către curtea rusească ce 
voieşte a nu se turbura obşteasca odihnă şi se străduieşte să răzbuneze cea 
după înăuntru ființa sa”'. Aşadar, atât Tudor, cât şi cei „rătăciţi”, trebuie să 
ştie ce-i aşteaptă dacă nu dau ascultare sfaturilor lui Constantin Samurcaş. 

înalta Poartă nu putea interveni în Ţara Românească, până nu avea să 
cunoască atitudinea Curţii din Petersburg, ambele dezagreând, de altfel, 
tulburările cu caracter social. Exprimarea deschisă a poziţiei ţarului Rusiei nu 
mai avea cum întârzia, în condiţiile extinderii rapide a insurecției poporului din 
Oltenia. încât, la 23 februarie/7 martie 1821, ministrul de Externe al Rusiei, 


27 Ibidem, p. 271, Notă informativă despre evenimentele din Ţara 
Românească, trimisă autorităţilor militare ruse din Basarabia, Bucureşti, 15 
februarie 1821. 

28 Ibidem, p. 271-272, Craiova, 15 februarie 1821. 

contele loan Capodis- tria, făcea cunoscută, din Laybach, consulului la 
Bucureşti, Al. Pini, dezavuarea mişcării lui Tudor Vladimirescu. în notă se 
aprecia insurecția ca un eveniment deplorabil, despre care ţarul avea 
cunoştinţă deplină, fiind o funestă asemănare cu cele petrecute în Spania. în 
Ţara Românească, ca şi la Madrid, Lisabona, Napoli, au fost provocate 
dezordini menite să ducă la anarhie. Din care motiv puterile aliate sunt decise 
să împiedice progresarea răului. Al. Pini era autorizat să someze pe Tudor 
Vladimirescu pentru a compare în faţa consulatului Rusiei. Dacă refuză, atunci 
consulul avea împuterniciri să declare că locotenentul Tudor Vladimirescu va fi 
degradat din rangul de cavaler al unuia din ordinele ruseşti şi nu va mai 
deţine nici un drept la protecţia ţarului. Explozia revoluţionară trebuie 
înăbuşită fără întârziere, în ultimă instanţă cu sprijinul trupelor otomane. 
Contele Capodistria atrăgea atenţia că este necesar să se întreprindă orice 
măsuri în scopul menţinerii spiritului tratatelor dintre Puterile Aliate. înalţilor 
prelați, boierilor, 


1 Ibidem, p. 282-283. 
proprietarilor şi negustorilor, care reprezintă bogăţia şi influenţa, să li se 


expună clar voinţa ţarului Rusiei, dezminţind toate zvonurile contrarii 
acesteia. 

în pofida amenințărilor şi a diverselor făgăduieli de iertare, insurecția 
se extindea în Oltenia. Tudor a refuzat să vină la Craiova, trimițând doar o 
scrisoare prin care arăta că : „poporul nu cere nimic mai mult, decât să i se 
restituie ceea ce i-a fost jefuit de către boieri sau de către cârmuire cu prilejul 
perceperii birului şi altor dări şi să se tăgăduiască pentru viitor că nu se va lua 
de la popor nimic mai mult decât birurile şi prestațiile legale”. După cum 
evoluau tratativele cu Tudor, o înţelegere avea şanse minime de înfăptuire, 
deoarece nici măcar a treia parte din cererile adresate de popor nu putea fi 
satisfăcută. Nicolae Văcărescu a fost şi el trimis să trateze cu Tudor 
Vladimirescu, care i-a răspuns, la solicitarea de a înceta răscoala, că, dacă 
este într-adevăr un Văcărescu, apoi ar trebui să se alăture poporului, căci 
nemulțumiri şi agitaţii există nu numai în Oltenia, dar şi în Muntenia şi 


29 Ibidem, p. 296. 

30 Ibidem, p. 300, Notă informativă despre evenimentele din Ţara 
Românească trimisă autorităţilor ruse din Basarabia, Bucureşti, 23 
februarie 1821. 


Moldova”. 

Intrigat şi înfuriat că n-a reuşit prin alte mijloace să determine pe Tudor 
să înceteze înaintarea, Constantin Samurcaş, unul dintre membrii de seamă ai 
Eteriei, a pus la cale asasinarea conducătorului răscoalei. Astfel, el a cerut, în 
acest scop, comitetului de oblăduire trimiterea sumei de 172.000 taleri?. 
Tudor a aflat la timp despre încercarea mişelească de ucidere a sa şi a trimis 
uneltitorului asasinatului o scrisoare, la 28 februarie 1821. Astfel, el menţiona 
că, prefăcân- du-se că a fugit de la boieri, Hagi Prodan a sosit în tabăra 
insurgenților, în fapt fiind plătit de stăpânii săi şi de Al. Pini să-l ucidă pe 
conducător. A fost însă surprins de poporul răsculat, asupra sa găsindu-se 
contractul încheiat cu boierii, precum şi o scrisoare a lui Al. Pini, prin care se 
făceau mai multe făgăduieli din partea puterilor vecine în caz de reuşită. Hagi 
Prodan a fost cu mare dificultate scăpat de mânia poporului, care s-a aprins şi 
mai mult. Rău a procedat Constantin Samurcaş, trimiţându-i vorbă să vină la 
Craiova, apoi pe Hagi Prodan să-l omoare : „Apoi, de acum înainte - întreba 
Tudor - cine din lumea aceasta va mai crede pe dumneavoastră, pe nişte 
oameni care nu aveți lucru de nimic a pierde o ţară întreagă şi mai vârtos pe 
un norod nevinovat şi care v-au hrănit şi vă hrăneşte?" 

Boierii din Divan, care foloseau în tratativele lor de a potoli răscoala 
chiar şi pe boierii liberali, precum poetul Nicolae Văcărescu, apoi pe cărturarul 
Dinicu Golescu, nu mai găsesc alte resurse interne şi recurg, în disperare de 
cauză, la intervenţia externă. Consulul Rusiei, Al. Pini, într-un raport către 
guvernatorul Basarabiei, din 11 martie 1821, relata că ridicarea lui Tudor 
Vladimirescu „a luat la un timp forma unei răscoale populare generalizate”. 
Preîntâmpinarea sau înăbuşirea ei au eşuat. în total, numărul răsculaților se 
ridica la 6000 de oameni înarmaţi, care n-au comis pagube în* Oltenia. Boierii 
au încercat să se înţeleagă cu conducătorul lor, au cerut chiar sprijinul 
trupelor otomane de pe linia Dunării, însă tratativele dintre cele două mari 
puteri n-au ajuns la un rezultat pozitiv. Mai informa Al. Pini că la laşi şi Galaţi, 
prinţul Al. Ipsilanti a organizat pe eterişti, îndreptându-se spre frontierele 
Imperiului otoman, “cu trecerea prin Bucureşti. Ocârmuirile celor două 
Principate nu se puteau nicicum opune „acestei acțiuni arbitrare, care 
amenința să tulbure liniştea poporului în provinciile turceşti'?. în perspectiva 
unor operaţiuni militare în ţările lor, boierii s-au refugiat unii peste Prut, iar 


31 Ibidem, p. 300-301. 
32 Hurmuzaki, XX, p. 562, 569-570. 
33 Ibidem, p. 366. 

alţii peste Carpaţi. 

Al. Pini însuşi, care eşuase în diversele sale uneltiri contra răscoalei 
condusă de Tudor Vladimirescu, se vede nevoit să părăsească ţara, nu înainte 
de a adresa un protest către mitropolit. în nota sa, consulul Rusiei aprecia că 
„dezordinea a crescut, din cauza lipsei unei administrații legale în Capitală, 
din care motiv se vede nevoit să plece, dar protestează contra oricărei acţiuni 
de turburarea ordinei şi liniştei, împotriva iniţiatorilor răzvrătirii, care vor da 
socoteală pentru faptele lor, atât faţă de Curtea imperială rusă, cât şi față de 
înalta Poartă, fiindcă aceştia calcă, prin faptele lor, tratatele în ființă şi 
convențiile, pe care aceste curti le-au consfințit“. 

Dezavuarea concomitentă a răscoalei lui Tudor, cât şi a mişcării 
eteriste de către ţarul Rusiei lăsa liberă iniţiativa de înăbuşire a lor din partea 
sultanului otoman, care nu aştepta decât condiţii prielnice în acest scop. 
încurajat de actul dezavuării, domnul Scarlat Callimachi trimite o carte către 
mitropolit şi locuitori, îndemnând la abţinere faţă de Eterie şi răscoala 
condusă de Tudor. El începea prin a menţiona că Al. Ipsilanti, în pofida 
tratatelor ruso-turce existente, a trecut în Moldova, ridicând contra Porții pe 
supuşii săi, prin propovăduirea libertăţii cu 
ajutorul Curţii din Petersburg, care, se ştie, că este prietenă cu înalta Poartă. 
Pe toate cele pronunţate de Al. Ipsilanti le consideră cuvinte defăimătoare, 
lipsite de temei, necunoscute şi nesuferite de Curtea din Petersburg. 
Ambasadorul Rusiei la Constantinopol i-a numit deja răzvrătitori pe Ipsilanti şi 
adepţii lui, cerând Porții să ia măsuri pentru pedepsirea lor. Pentru care motiv, 
nici un boier sau alt demnitar al statului să nu participe nici în ascuns, nici pe 
faţă la o astfel de mişcare, ci să se opună acesteia. Cei ce au fost amăgiţi să 
se pocăiască, pentru a nu atrage urgia asupra lor”. 

Teama de Tudor şi de consecinţele dezavuării de către ţar a răscoalei 
sale şi Eteriei a antrenat boierimea în refugiu peste frontieră încă de la 28 
februarie/12 martie 1821. La 10 martie, insurgenții din Oltenia se îndreaptă 
spre Bucureşti, la 16 martie ajungând la Bolîntinul din Vale. în zilele de 18-19 
martie, Tudor lua cunoştinţă de dezavuarea ţarului. Apropierea de Capitală 
sporea teama boierilor, care trimit pe Dinicu Golescu, îmbrăcat în haine de 
arnăut, să-l întâmpine la Ciorogârla-Domneşti. El înmâna lui Tudor un act 
semnat de 77 boieri, dintre care mulţi se refugiaseră în Transilvania, prin care- 
| împuterniceau să acţioneze, găsin- du-i bune intenţiile şi folositoare ţării. I.P. 

Liprandi, în memoriile sale, preciza că boierii sesizaseră că ţarul nu sprijinea 
Eteria şi se temeau de Tudor, rămas singurul - «2 * 
stapan . 

A.D. Xenopol consideră că din momentul intrării în Bucureşti s-a 
schimbat caracterul răscoalei lui Tudor Vladimirescu, care „nu se mai putea 
menținea ca răscoală pornită în contra elementului boieresc pentru 
revendicarea drepturilor poporului”. Boierii deveneau supuşii săi şi trebuiau 
să-l sprijine, dar dintr-un interes al lor, ci nu din mărinimie şi compasiune 
pentru soarta grea a ţăranilor, pe care refuzau să o înţeleagă astfel. Ei se 
temeau, mai ales, de „urgia turcească” şi se străduiau să demonstreze că 
„mişcarea românilor nu avea nimic comun cu cea a grecilor”. în primul rând, 
însă, boierii urmăreau înlăturarea domnilor fanarioți, deci un interes naţional, 
care era şi al lui Tudor. Ceea ce-l determină pe marele istoric să conchidă, cu 
deplin temei, că „mişcarea lui Tudor, socială la început, fu împinsă de boierii 
cu care el se aliase pe tărâmul politic și naţional”. Şi aceasta pentru că 
„românii nu puteau să-şi primejduiască interesele lor cele mai scumpe pentru 
revoluția grecească, gândire cuprinsă în cuvintele mai scurte, atribuite cu 
drept 
cuvânt laconismului lui Tudor, că «în Grecia este locul grecilor, iar în România 
acel al românilor», '. 

înţelegerea dintre Tudor şi boieri nu însemna o împăcare, ci un 
pact de colaborare în noile împrejurări, căci el devenise conducătorul 
tuturor, deci şi al acestora. Dovada că nu se ajunsese la o împăcare o 
constituia refugierea la Braşov până şi a celor mai liberali dintre ei, a 
cunoscuţilor cărturari luminişti şi patrioţi, fraţii lordache şi Dinicu 
Golescu. Aşadar, în totalitatea ei, marea boierime, inclusiv elementele 
sale cele mai înaintate, a reacţionat unanim, deci solidar, contra 
răscoalei, făcând unele concesii de ordin tactic, pentru a-şi salva vieţile şi 
averile. Refugiul masiv peste frontiere şi cererea persistentă de ajutor 
străin, mai ales ţarului Rusiei, în scopul înăbuşirii răscoalei, stau mărturie 
acordului deplin intervenit între boieri, indiferent de concepţiile lor, 
pentru a-l stinge. Cei mai înaintați dintre boieri, propagatorii progresului 
în toate domeniile, adepţii absolutismului luminat în locul celui de tip 
oriental, nu depăşeau limitele unor reforme în strădaniile lor de prefacere 
lentă a societăţii, prin măsuri luate de sus în jos. Insurecţiile populare 
erau considerate zguduiri sociale în discordanţă cu rânduielile stabilite 
prin legi interne şi externe. încât nici unul dintre boieri, fie el cât de 

înaintat în concepţii, n-a înţeles scopul răscoalei de la 1821, nici 
caracterul ei. De aceea, cu deplin temei, se poate conchide că în rândurile 
clasei dominante nu s-a produs sciziunea politică şi ideologică, necesară 
trecerii măcar a unei grupări de partea răsculaților. Or, fără sciziune în 
rândurile clasei dominante, nu putea fi vorba de revoluţie. 

Divergenţe au existat între boierii de diverse ranguri, chiar între 
cei de rang superior, dar pe alte temeiuri decât atitudinea faţă de 
răscoală. Asimilarea filosofiei luminilor şi influenţa revoluţiei franceze nu 
depăşise, la nici unul dintre boierii români, limitele unui interes pentru 
principiile sale. Cei mai luminaţi preconizau egalitate în drepturi la nivelul 
clasei dominante, adică la vârful piramidei sociale. De aceea, boierii cer 
cu toţii intervenţia străină contra compatrioţilor lor, care nu voiau nimic 
mai mult decât încetarea abuzurilor şi jecmănirilor fără limite, devenite 
insuportabile. Astfel, boierii munteni, rămaşi în ţară, solicitau celor refu- 
giaţi la Braşov semnăturile pe un memoriu adresat ţarului Rusiei, după 
exemplul boierilor moldoveni, în scopul obţinerii protecţiei. Boierii din 
ţară susțineau că patria se afla în grea primejdie, că s-au adresat petiţii 
către Poartă, dar aceasta se ţine de conferinţe, în loc să intervină pentru 
a restabili ordinea, altminteri răul 


1 A.D. Xenopol, /storia românilor, voi. X, p. 67-68. 
se extinde, amenințând vieţile şi averile. în atare împrejurări, scăparea de 


nenorociri o vedeau boierii numai în intervenţia armată a protectorului lor, 
ţarul Rusiei. Se făcea apel la boierii refugiaţi, ca buni patrioţi ce sunt, să 
semneze apelul pentru intervenţia armată rusească, în scopul salvării a ceea 
ce ei numeau „patrie” care se afla în grea cumpănă. 

Jalba boierilor din Ţara Românească adresată ţarului Rusiei nu reflectă 
însă decât interesul unei caste privilegiate, decise să reintre în toate 
drepturile, amenințate de răscolă. Astfel, boierii considerau pe ţar ca 
adevăratul lor protector, regretând anii războiului ruso-turc, când trupele sale 
se aflau în Principate : „Biata Românie - scriau ei - gustase fericirea în cei 
şapte ani ai războiului din urmă, bucurându-se de vederea neînvinselor trupe 
ale Majestății Voastre ortodoxe şi să legănase cu dulcea speranţă a completei 
sale mântuiri' . Ţarul şi-a retras, însă, trupele, lăsând ţara la discreţia vechii 
administrații turco-fanariote. în pofida oricărei prezenţe a consulilor ruşi în 
ţară, domnitorii fanarioți se comportau ca nişte tirani, ca şi cum ar fi fost 

ocupanţi într-o ţară străină, pe care o considerau ca o pradă : „nimicind orice 
privilegii, până când, Împinşi la disperare, mulți dintre contribuabilii din 
România mică fură împinşi a se revolta, numaiputând suferi nedreptele şi 
neomenoasele cereri şi plăţi”. 

Boierii se exceptau, astfel, din angrenajul regimului politic, uitând că 
numai ei deţineau toate privilegiile în stat, plasând toată greutatea 
răspunderii pentru soarta cea grea a ţăranilor, pe care o recunoşteau de data 
aceasta, numai asupra domnului fanariot, aşezat pe tron şi susţinut de înalta 
Poartă. Dar, nu prin revoltă înțelegeau boierii să-şi recapete poporul drepturile 
sale. Ei aminteau că au întreprins deja toate măsurile pentru potolirea 
răscoalei, însă totul a fost zadarnic. în consecinţă, Poarta ameninţa cu invazia, 
or, pentru a o contracara, boierii solicitau ţarului Rusiei trimiterea de trupe în 
„nenorocita teară a suferindei Românii, care se află în cel mai mare pericol'*. 

Sprijin cer boierii nu numai ţarului Rusiei, dar şi împăratului Austriei, 
pentru a „sa/va” ţara de răsculați şi eterişti. Astfel, boierii refugiaţi la Braşov 
susţin că, în repetate rânduri, împăratul a acordat protecţie ţării lor, ca un 
mare şi bun creştin. în împrejurările existente, Ţara Românească se afla din 
nou sub presiunea 
unor evenimente cu totul neaşteptate. Astfel, susţin boierii, domnitori fanarioți 
hrăpăreţi, printr-o administraţie opresivă, au ruinat ţara, mai ales sub ultimul 
Al. Suţu, când autonomia a devenit iluzorie, clerul şi nobilimea au fost umilite 
şi întreaga populaţie aruncată în mizerie. Şi, în această manieră de a 
argumenta, boierii refugiaţi la Braşov, uitând că mulţi dintre ei făceau parte 
din protipendadă, deci membri ai Divanului, ajungeau la cauzele răscoalei, pe 
care, dacă nu o justifică, o explică totuşi sui generis, fără a o mai eticheta 
drept o acţiune tâlhărească. Aşadar, rapacitatea domnilor şi a administraţiei 
sale a provocat ridicarea pandurilor, care, în cele din urmă, au ocupat 
Capitala. Apoi, insurgenții greci au trecut Prutul, chemând pe toţi străinii să li 
se alăture. La 22 martie, ajunseseră la Ploieşti. împăratul Austriei era rugat să 
„salveze” ţara de nenorocire”. 

în mod evident, boierii refugiaţi la Braşov nutreau o puternică 
aversiune faţă de liberalismul grecesc şi radicalismul insurecției populare 
condusă de Tudor Vladimirescu. într-o nouă scrisoare adresată ţarului Rusiei, 
ei cereau sprijin şi protecţie contra „rebe/u/ui Vladimirescu” care - zice-se - a 
înşelat oamenii slabi „prin proclamarea de principii antisociale”, cum ar fi 

desfiinţarea impozitelor, introducerea unui sistem spoliator şi ameninţarea 
continuă a „castei nobiliare”. Detaşamentele armate ale Tării Româneşti, 
compuse din arnăuţi, în loc să stingă „vulcanul revoluționar”, au trădat 
datoriile ce le reveneau. Drept urmare, boierii cer ajutorul ţarului Rusiei 
pentru înăbuşirea răscoalei şi Eteriei: „Sistemul liberalismului grec introdus în 
țara noastră s-a manifestat deja prin dezorganizarea tuturor competențelor 
administraţiei de stat, prin sfărâmarea bunurilor sociale cele mai sfinte şi prin 
toate tarele anarhiei. Țăranul, până atunci bun şi docil, nu-şi mai îndeplineşte 
nici una din datoriile sale“. în sfârşit, se tot plângeau boierii, pozând numai 
în victime, nici o categorie socială nu-şi mai afla liniştea spre a-şi vedea de 
treburile sale. Ei argumentau că s-au refugiat, părăsindu-şi funcţiile în stat 
„pentru a nu deveni instrumente ale instituțiilor antisociale”. “Ţarul era 
stăruitor implorat să acorde protecţia sa, pentru a readuce ordinea şi calmul şi 
să restaureze vechile instituţii ale ţării*. 

Demersurile boierimii refugiate la Braşov găseau ecou, în mod firesc, la 
forţele politice din afară, similare, însă cu mult mai puternice. Dintotdeauna, 
casta privilegiată a aflat protecţie şi sprijin la monarhii autocraţi, care n-ar fi 
putut agrea în nici un fel regimuri politice liberale la limitele imperiilor lor. 
încât, vechiul regim 
din Principate nu va avea un susţinător şi protector mai fervent decât în 
autocratul ţar al Rusiei. 

Dorind să-i atragă, măcar, de partea intereselor supreme ale ţării, 
Tudor Vladimirescu se adresa boierilor refugiaţi la Braşov, pentru a-i 
determina să colaboreze cu boierii din ţară. El le relatează că, după intrarea în 
Capitală, boierii rămaşi au depus jurământ de credinţă lui Tudor Vladimirescu, 
trimițând scrisori Porții şi cancelarului Austriei, pentru a argumenta că 
răscoala este spre binele poporului şi a cere să nu se intervină armat contra 
ei. Tudor solicita boierilor refugiaţi să se alăture celor din ţară, care au trimis 
jalbe despre grava situaţie a locuitorilor ţării. Aşadar, boierii nu mai trebuie să 
fie dezbinaţi în această problemă : „Dumneavoastră aveţi multe mijloace - 
scria el - de a scăpa de vrăjmaşii noştri şi nădăjduiesc că nu veti lăsa aceasta 
fără băgare de seamă, ca oameni în stare de a judeca, ştiutori în ale ştiinţei şi 
pricepuţi în ale politicei, cunoscători şi ai puterii imperiului mijlocitor şi ai 
intereselor Porții. Lucraţi, fiindcă acum e vremea potrivită, a dobândi de la 
înalta Poartă pentru un popor dreptăţile lui legiuite”!. în care scop, Tudor 
trimitea copii de pe jalbele boierilor din ţară către Poartă şi Curtea din 


38 Ibidem, p. 430-431, Braşov, 30 martie 1821. 
39 Ibidem, p. 432. 


Petersburg spre a le cunoaşte conţinutul şi a-şi exprima acordul. . 

în tot acest timp, însă, boierii refugiaţi la Braşov acționau, dar 
împotriva răscoalei lui Tudor şi intereselor majore ale ţării, cerând protecţia şi 
intervenţia armată străină, numai în scopul salvării intereselor proprii, pe care 
le confundau cu cele generale, susţinând caracterul „antisocia/” al ridicării 
poporului pentru dobândirea „drepturilor lui legiuite”. Precum boierii din Ţara 
Românească, cei din Moldova întreprindeau acţiuni similare de conservatorism 
social şi politic. 

împotriva acţiunilor de tulburare a ordinei sociale, care „au dărâmat 
mai de tot încuviinţările şi drepturile patrioticeşti”, înțelegând prin acestea 
„obiceiurile cele vechi”, adică de a primejdui „cinstea şi averea fieştecăruia 
pământean”, o parte din boierii moldoveni se legau prin jurământ, ca, 
„adevărat patrioți, neamuri boiereşti şi însuşi boieri”, să lucreze pentru 
înstatornicirea binelui obştesc“. Cum înțelegeau ei binele obştesc, o spun 
răspicat: „să lucrăm pentru înflorirea obiceiurilor vechi ale pământului, 
unindu-le precât să poati şi cu hotărârea pravelilor politiceşti potrivite şi cu 
sistima patriei, siguripsând prin urmare ca aceasta cinste şi averea fieşticăruia 
patriot“!. Legatarii se obligau să contribuie material, pro- 
punând alcătuirea unui comitet din 15-20 boieri bătrâni sau tineri, care să ela- 
boreze un program politic. 

Boierii moldoveni nu cugetau, astfel, diferit faţă de cei munteni, deşi 
nu se aflau sub presiunea directă a unor ridicări populare de anvergură în 
principatul lor, precum cea din Ţara Românească. Spiritul liberalismului social 
şi politic pătrunsese însă peste tot, generând reacţii puternice de 
conservatorism din partea boierilor, constituiți în caste de privilegiați. în ţară 
nu aveau nici moldovenii cum afla sprijin şi ocrotire pentru interesele lor, 
încât, în frunte cu mitropolitul Veniamin Costachi, se adresează ţarului Rusiei, 
la 4 aprilie 1821. în termenii deja cunoscuţi de concepere a unor suplici, 
boierii moldoveni, deznădăjduiţi de consecinţele pentru ei ale insurecției 
greceşti, cer protecţie şi sprijin. Cu toate că domnul a părăsit tronul şi boierii 
au trimis o jalbă la Poartă, eteriştii cutreieră ţara. Numai o intervenţie armată 
din partea ţarului ar scăpa boierimea de spectrul foametei şi grijilor care-i 
chinuie“?. 


40 Ibidem, voi. Il, Bucureşti, 1959, p. 19, Legământul unor boieri moldoveni în 
scopul dezvoltării vechilor obiceiuri. 

41 Ibidem, p. 20. 

42 Ibidem,p.23-3]. 


3 
2 


Boierii moldoveni se adresau, în aceeaşi manieră, şi împăratului 
Austriei, căruia îi mulţumeau pentru înţeleaptă comportare a consulului 
austriac la laşi. El, nu numai în împrejurările vitrege existente, dar şi anterior, 
i-a sfătuit şi i-a încurajat pentru a face faţă primejdiilor de care au fost şi sunt 
înconjurați . 

Aflând Tudor Vladimirescu că boierii şi domnul Moldovei s-au refugiat 
peste Prut, dar că unii boieri s-au reîntors şi au luat conducerea ţării „adunând 
pre cei răsipiți şi liniştindu-şi țara”, se adresa mitropolitului şi marelui vistier al 
Tării Româneşti spre a afla ştiri din principatul vecin, propunând o 
corespondenţă cu administraţia din laşi, în scopul întreprinderii unor acţiuni 
comune ale celor de acelaşi neam. Tudor cere să se ia legătura la laşi „cu 
dumnealor boieri moldoveni, ca unii ce suntem de un neam, de o lege şi supt 
aceeaşi stăpânire şi ocrotiţi de aceeaşi putere. Aşadar, urmează să ştim cele 
ce să fac acolo şi să le vestim aceste de aici ca, fiind la un gând şi într-un glas 
cu Moldova, să putem câştiga deopotrivă dreptăţile acestor principaturi, 
ajutorându-ne unii pe altii”. 

Boierii moldoveni se arătau însă dispuşi la ajutor şi colaborare numai 
cu forţele politice străine neamului lor, urmărind cu totul alte scopuri decât 
obţinerea  „dreptăților acestor  prințipaturi”, anume redobândirea şi 
conservarea privilegiilor, prin aşa-zisa restatornicire a vechilor instituţii şi 
obiceiuri ale ţării. Ca de atâtea 
ori în trecut, boierii preferau solidarizarea de grup, în locul celei naţionale, 
spre a-şi salva propriile interese, deşi se afişau pretutindeni şi oricând ca 
veritabili patrioţi. Ei erau, fireşte, şi patrioţi, dar numai atunci când 
sentimentul patriotic se putea identifica cu aspiraţiile lor sociale şi politice, de 
natură conservatoare. 

Eteriştii erau cu adevărat străini de neamul românesc, dar nu erau 
deloc străini de suflul libertăţii naţionale a popoarelor, ei înşişi urmărind 
solidarizarea cu orice popor din Balcani, în lupta „comună contra asupritorilor 
de veacuri”. încât, suflul libertăţii, al unui început de liberalizare, inerent şi 
inseparabil oricărei lupte de eliberare naţională şi socială, repugna boierilor 
din ambele principate, care-şi vedeau ameninţat monopolul deţinerii tuturor 
privilegiilor, ocrotit numai de vechiul regim politic, cu sprijin interesat de la 
forţele absolutiste din afară. O solidarizare a popoarelor oprimate, din punct 
de vedere naţional, este deci inevitabilă la 1821. Ea nu poate fi contestată 
nicicum până la dezavuarea de către ţar a insurecției române şi a Eteriei. 

Solidarizării în aspirații naţionale îi era opusă însă cea în aspirații sociale, căci 
ultimele nu pot dobândi caracterul general, al înmănunchierii de interese a 
tuturor claselor şi categoriilor sociale. Astfel, boierimea, ameninţată în 
privilegiile sale, se separă de restul naţiunii, făcând cauză comună cu 
reacţiunea externă, în detrimentul solidarizării naţionale. încât, apelurile la 
astfel de solidarizare, adresate de Tudor fie boierilor refugiaţi la Braşov, fie 
celor din Moldova, vor rămâne doar tentative eşuate, căci o înţelegere pe 
astfel de baze nu avea şanse de reuşită; elementele unei presupuse coeziuni 
aveau interese diamentral opuse din punct de vedere economic şi social. 

Nu e deloc de mirare faptul că, în condiţiile respingerii cu hotărâre a 
principiilor înaintate, ale luptei de eliberare naţională, boierii moldoveni 
refugiaţi în Bucovina se adresau înaltei Porţi, la 5 aprilie 1821, cerând 
înlocuirea domnului Mihai Suţu pentru că trecuse în taină de partea eteriştilor. 
Boierii susţin că domnul dădea de înţeles că acţiona în numele unor înalte 
porunci pe care nu le poate da la iveală. A început să strângă oameni şi, 
întrebat asupra scopului urmărit, el a răspuns că din cauza „nesupunerei 
răzvrătitorilor de la Craiova strânge întrarmaţi pentru paza de orice”. în 
realitate, însă, i-a trimis în întâmpinarea lui Al. Ipsilanti, spre a-l ajuta, trecând 
la măcelărirea neferilor şi neguţătorilor musulmani, încât şi pământenii au 
început să fugă din calea lor: „Așadar - scriau boierii - în ochii noştri, în țara 
noastră, în mijlocul capitalei noastre, am văzut grozăvie ce negrăită, am văzut 
ridicarea steagului apostasiei cu clopotile bisericii noastre sunând de 


1 D./.R. - 1821, voi Il, p. 42-43, 5 aprilie 1821. 


frica răzvrătitorului, şi pe noi ocoliţi cu pază, neputând nici a trimite vreun arz 
lăcrămător cătră înaltul Devlet (înalta Poartă), nici vreo ştiinţă cătră prea 
înalțații muhafizi cetăților devletului, am stătut cu zilele în mâinile 
răzvrătitorilor, făr-însă a împreuna mâinile cu jertfa neomeniei”'. 

Boierii se deziceau astfel în privinţa oricărei înţelegeri cu „răzvrătiţii”, 
care, în Moldova, nu erau alţii decât eteriştii. încă îşi făceau, şi pe bună 
dreptate, o mărturisire de onoare, de a nu fi participat în vreun fel alături de 
aceşti „răzvrătiți”, căci nu le împărtăşeau idealurile. în Ţara Românească, 
unde se afla în plină afirmare ridicarea poporului sub conducerea lui Tudor 
Vladimirescu, argumentul desolidarizării de „apostați”, adică de insurgenții 
greci, nici măcar nu se afla pe prim plan, căci boierii nemulţumiţi, indiferent 
că fugiseră peste hotare sau rămăseseră în ţară, reclamau, fără nici o rezervă, 


intervenţia contra propriului popor. Astfel, din Câmpulung, la 10 aprilie 1821, 
boierii rămaşi în ţară adresau ţarului Rusiei un memoriu, trimis mai întâi lui Al. 
Ipsilanti, spre aprobare, de către Gr. Băleanu. Boierii munteni arătau că s-au 
împotrivit răsculaților, la început, crezându-i „simpli revoluționari”. Apoi, i-au 
primit la Bucureşti, „ca pe unii cu aceleaşi simțăminte ca noi”, dornici să 
„scape de tiranie şi să se bucure de vechile lor drepturi”*. Locuitorii 
„pământului dacic” au fost, într-adevăr, decăzuţi din vechile lor drepturi, 
devenind „robi ai robilor Porții otomane”, adică ai fanarioţilor. Ţara a fost 
sleită de toate bunurile sale, dar, în acel timp, aprilie 1821, ea nu mai avea pe 
tron un domn grec, încât suveranul Rusiei o putea ajuta să-şi recapete domn 
pământean şi să devină independentă faţă de Poartă : „E neapărată nevoie - 
scriau ei - să se smulgă pământul dacic, cu hotarele sale naturale şi cu 
pământenii care locuiesc într-însul, din stăpânirea puterii otomane. Nu cerem 
lucru nepotrivit cu dreapta rațiune, ci cerem ceea ce toate popoarele cunosc 
ca rațional şi drept şi natura primeşte ca ceva firesc, să se refacă adecă 
poporul nostru de acum înainte pentru totdeauna ca popor cu totul liber, 
suveran, autonom şi legat de singura protecţie a Majestății Voastre, monarh 
ortodox, filantrop şi prea drept al tuturor Pusiilor”®. 

Cu toate că îl înțelegeau în felul lor, boierii români au fost încercaţi 
indubitabil de sentimentul patriotic, chiar atunci când, exasperaţi de abuzurile 
fără seamăn ale sistemului turco-fanariot, au cerut intrarea sub suzeranitatea 
sau, uneori, suveranitatea țarilor Rusiei, crezând sincer, dar cu o mare doză 
de naivi- 
tate, că-şi vor afla scăparea sub protecţia unei mari puteri creştine. Aşa 
procedau ei şi la 10 aprilie 1821, cerând ţarului sprijin şi ocrotire pentru 
atingerea unor scopuri pe deplin naţionale, precum desfiinţarea raialelor 
dunărene, deoarece „tot acel pământ e pământ drept al Daciei”, apoi 
cârmuirea după legi proprii „pe toată întinderea pământului dacic, împărțit în 
Oltenia şi Muntenia, având domn de acelaşi neam şi supus legilor pământene 
după alegerea poporului”. Mai cereau să aibă armată naţională, care să 
anihileze orice încercare de tulburare a liniştii şi suveranităţii ţării: „Dunărea 
să fie hotar de netrecut al întregii Dacii şi barieră de nepătruns împotriva 
puterii otomane”. în care scop, propuneau ridicarea de cetăţi de apărare, de- 
a lungul marelui fluviu, contra oricăror invazii. Toate acestea sunt considerate 
de boieri „drepturile noastre naţionale”, pentru a căror împlinire solicită 

sprijinul şi protecţia ţarului, care nu va face decât să adauge la „celelalte prea 
mari şi lăudabile izbânzi” una tot atât de mare, precum „neatârnarea, liber- 
tatea deplină, autonomia şi suveranitatea poporului dacic”*€. 

Deşartă iluzie din partea boierilor munteni retraşi la Câmpulung, deci 
rămaşi în ţară, într-o perspectivă de eliberare naţională, cu sprijin rusesc, şi de 
reconstituire a întregului pământ dacic, în deplină suveranitate, deci 
independenţă faţă de Imperiul otoman, deşi este menţionat termenul de 
autonomie condiţionată de protecţia Curţii din Petersburg. De la ţarul Rusiei 
nu vor putea obţine decât sprijin şi protecţie pentru privilegiile de ordin social, 
deci pentru menţinerea în fiinţă a regimului politic bazat pe aceste privilegii 
ale marii boierimi. Interesantă, însă, este de reţinut năzuinţa spre 
independenţă şi suveranitate naţională, încă mai mult, spre unitate naţională, 
de îndată ce menţionează atât de frecvent cuvintele de teritoriu sau pământ 
dacic, de Dacia sau de popor dacic, de drepturi naţionale. Până şi înfăptuirea 
idealurilor naţionale cele mai înalte erau legate tot de Puterea protectoare, 
care nu avea nici un motiv să le accepte, nicidecum să le sprijine. Pentru că 
idealurile naţionale ale unităţii şi independenţei nu puteau fi agreate de 
puterile vecine, ele însele veritabile conglomerate naţionale menținute prin 
forţa unor regimuri politice autocrate, despotice, în discordanţă cu aspiraţiile 
legitime ale popoarelor spre emancipare naţională. 

în scopul înăbuşirii răscoalei lui Tudor Vladimirescu, puterile, vecine au 
căzut de acord, făcând astfel iluzorie orice năzuinţă de eliberare naţională şi 
socială, pentru încă o jumătate de secol. Şi aşa iritat de cele întâmplate în 
Princi- 
patele Române, sultanul otoman devenise tot mai indispus de reproşurile 
adresate de ambasadorul rus din Constantinopol cu privire la reaua 
administraţie a acestora. El afirma că domnitorii şi boierii au comis mari 
fraude, care au dus la nemulțumiri şi, în cele din urmă, la răscoală. Precum se 
menţionează într-o scrisoare a unui necunoscut din Constantinopol, din 13/25 
aprilie 1821 : „Cu osebire se arată că, dacă ei (domnul şi boierii) n-ar fi adus 
pe nenorociţii compatrioți ai lor la o disperare atât de mare, niciodată un om 
de nimic, Vladimirescu, nu ar fi putut să răscoale deodată poporul”. Din care 
motiv, la Constantinopol, se discuta asupra viitorului Principatelor, iar, în cazul 
că se va decide să rămână ca mai înainte, apoi domnitorii vor fi obligaţi să-şi 
lase toată averea lor garanţie în capitala Imperiului otoman şi unul sau doi 

copii sau, în lipsa lor, pe doamna. Pe de altă parte, boierii neascultători vor fi 
trataţi cu asprime”. 

Boierii căutau însă să se considere absolviţi de orice vină şi cereau, în 
continuare, intervenţia Porții pentru înăbuşirea ridicării poporului. într-o jalbă 
către înalta Poartă, boierii refugiaţi la Braşov susțineau că, deşi nevinovaţi, ei 
suferă nenorociri de nedescris. Peste tot, în ţară, nu este decât o mare şi 
cumplită distrugere din partea celor „doi răzvrătitori” care au instaurat „două 
tiranii”, adică cea a lui Tudor şi lui Al. Ipsilanti. Ei cer nimicirea acestor 
„criminali tâlhari” şi despăgubirea boierilor şi a ţării de cele pricinuite“. 
Concomitent, boierii rămaşi la Bucureşti, sub presiunea „răzvrătiţilor”, cereau 
cancelarului austriac, prinţul Kle- mens Lothar Wenzel von Metternich, să 
intervină pe lângă Poartă, împreună cu ţarul Rusiei, în scopul restabilirii 
vechilor drepturi de autonomie ale Ţării Româneşti“. 

într-un memoriu către ţarul Rusiei, aceiaşi boieri refugiaţi la Braşov 
găseau alţi vinovaţi de ridicarea poporului sub Tudor Vladimirescu, afară de ei 
înşişi. în binecunoscuta manieră de a aborda subiectul, ei motivează că n-au 
reuşit să înăbuşe ridicarea poporului „pricinuită de ororile cunoscute tuturora 
şi pe care le-a suferit acest prea nenorocit popor din cauza gheşefturilor 
ultimilor domni fanarioți. Aceştia au înmulțit abuzurile în gradul cel mai înalt şi 
nesuferit, încât țăranii, sperând prin revoluţie să obțină eliberarea totală şi 
redarea completă a fericirii 
lor, ştergerea dărilor şi desființarea drepturilor boiereşti”, au provocat jafuri şi 
distrugeri, pentru care cer despăgubiri. 

Evident, Poarta a intervenit cu forţa armată, cerută insistent de boieri, 
deci, tardiv, printr-o dezlegare din partea marilor puteri aliate, îndeosebi a 
Rusiei, care dezavuase atât mişcarea eteristă, cât şi insurecția română. Prin 
invazia armată otomană se înăbuşea, astfel, mişcarea de eliberare naţională 
şi socială din Principate. Conducătorul insurecției române şi-a aflat un tragic 
sfârşit în împrejurările cunoscute ale retragerii din faţa invaziei otomane. 
Analizându-i trăsăturile de mare om politic şi conducător, A.D. Xenopol îl 
consideră un „martir al nevoilor poporului de jos” din rândurile căruia a ieşit 
spre a îndeplini „mântuirea ţăranului din robia boierului, fără alegere dacă 
acesta era român sau grec. Luptând însă contra ocârmuirii sub care gemea, el 
47 Ibidem. 

se răsculase implicit contra regimului ne- omenos al domniei fanariote". 
Urmărind tenace aceste scopuri, Tudor nu se mai putea alătura eteriştilor, căci 
s-ar fi expus zadarnic represiunii otomane. El a căutat să ferească răscoala sa 
de „abateri nelegiuite” căci voia îndreptarea relelor stări de lucruri, ci nu o 
simplă răzbunare asupra unor oameni care comiseseră abuzuri. 

Ajuns în capitala ţării, Tudor se vede pus în faţa situaţiei de a se 
înţelege cu boierii „inspirându-se de interesul lor”. Or, din acest moment, 
consideră A.D. Xenopol, conducătorul „dă mișcărei sale un caracter mai rostit 
contra domniei fanariote, schimbând ținta revoluţiei sale din socială în 
naţională şi politică”, ceea ce i se pare cu totul firesc, întrucât „clasa 
boierească, oricât de degenerată era ea, mai păstrase singură conştiinţa 
încălcărei naționalităţii române de către elementul grecesc. Această opoziție a 
clasei boiereşti contra grecilor nu era doar o izbucnire neaşteptată. Ea cocea 
demult în inima ei şi se manifestase de mult în decursul timpului"2. 

Marele istoric conchide, cu deplin temei, că fără ridicarea poporului 
sub conducerea lui Tudor Vladimirescu, cererile boierilor de înlocuire a 
domniilor fanariote cu unele pământene ar fi rămas fără rezultat, ca şi alteori: 
„Când turcii însă văzură că un popor întreg cerea restatornicirea vechei sale 
stări, ei se hotărâră să o încuviințeze, spărieţi de răscoala grecilor şi nevoind 
să provoace după înăbuşirea ei o nouă turburare între români pentru 
redobândirea domniilor naţio- 

nale”!. Prin urmare, numai teama de răscoala din 1821 a determinat Poarta să 
fie rezonabilă şi să accepte ceea ce de multă vreme i se ceruse : „De aceea 
are revoluţia lui Tudor Vladimirescu o însemnătate atât de mare în mişcarea 
de regenerare a poporului român şi cu drept cuvânt se datează de la acea 
epocă o nouă perioadă a istoriei neamului românesc”. 

în 1821, clasa dominantă nu s-a scindat, reacţionând concertat contra 
ridicării poporului pentru drepturile sale cu caracter socio-economic. 
înăbuşirea răscoalei şi Eteriei n-a adus, cum era firesc, boierimea refugiată în 
ţară. Ea continuă să rămână peste hotare, nemulțumită de consecinţele 
tendinţelor novatoare ale boierimii mici şi mijlocii, care marchează începutul 
unei egalităţi, fie şi la nivelul clasei dominante. împotriva oricăror tendinţe de 
egalitate în drepturi politice, chiar cu semeni de ai lor, dar de ranguri 
inferioare de nobleţe, boierii cei mari nu revin în Principate decât în urma 
aranjamentului survenit între Rusia şi Turcia, concretizat în Convenţia de la 
Akkerman, prin care li se garantau depline şi extensive privilegii, cum nu 
avuseseră încă nici înainte de 1821. 

CAPITOLUL II 

OPOZIȚIA BOIERIMII CONSERVATOARE 
LA PREFACERILE INNOITOARE DIN TIMPUL 
DOMNIILOR PAMANTENE 


Perioada istorică imediat următoare înăbugşirii răscoalei din 1821 şi 
până la 1828 este considerată una de tranziţie de la regimul politic absolutist 
autocratic la cel absolutist aristocratic sau oligarhic din timpul Regulamentului 
Organic. Pom- piliu Eliade este înclinat să accepte că vechiul regim se 
încheiase odată cu înlăturarea domniilor fanariote, trecân-du-se la unul nou, 
modern“. în realitate, se atenuaseră doar trăsăturile exacerbate ale despoţiei 
de tip oriental, care exasperau însăşi marea boierime, de îndată ce căuta noi 
forme de conducere a statului, precum „republica aristo-democraticească”. 

Pentru prima dată, în istoria modernă, românii au întreprins o 
experienţă pur naţională. Au lipsit din Principate consulii Rusiei, ca şi 
fanarioţii, existând o 
ordine menţinută de armata otomană, fără însă să fi influenţat viaţa 
spirituală. Ca o reacţie în faţa primelor manifestări ale liberalismului 
românesc, boierii de rangul întâi au preferat să rămână în afara Principatelor 
şi după înăbuşirea răscoalei şi Eteriei. Spre deosebire, însă, de Moldova, în 
Muntenia, nu toţi boierii cei mari părăsiseră ţara, încât caimacamul C. Negri îi 
foloseşte în administraţie. Caimacamul Şt. Vogoride al Moldovei, urmărind să 
devină domn, a recurs la sprijinul boierilor existenţi în ţară, aproape toţi din 
categoriile inferioare. Aceştia sunt ridicaţi în ranguri: loniţă Sturdza este 
promovat mare logofăt, lonică Tăutu şi Gheor- ghe Cuza devin vornici, 
lordache Răşcanu din căminar şi vornic de poliţie ajunge vornic al Ţării de 
Sus”. Or, faţă de această situaţie, marea boierime reacţionează puternic, 
căutând şi găsind sprijin în Puterea protectoare, care-i satisface doleanţele 

numai după 1826 şi, îndeosebi, după 1828. 

între 1821 şi 1828, marii boieri conservatori au avut rolul permanent 
de opozanți, trimițând memorii la Poartă şi la Curtea din Petersburg, toate în 
limba franceză. Dacă n-au adoptat ideile revoluţiei franceze, boierii cei mari 
scriau şi vorbeau aproape numai în franceză. Dimpotrivă, boierii cei mici şi 
mijlocii nu cunoşteau toţi limba franceză, dar au adoptat principiile 
constituţional-liberale ale Franţei. între cei mai învăţaţi şi mai activi dintre 
conservatorii refugiaţi era Mihail Sturdza, născut în anul 1795. El a protestat 
vehement contra acordării de noi ranguri boiereşti”. 

După înăbuşirea răscoalei, situaţia internă în principate a devenit 
deosebit de grea. într-un memoriu, în care se menţionau cauzele care au 
provocat în Ţara Românească „războiul săracilor împotriva bogaților”, vizând 
şi măsuri pentru organizarea ţării, se afirma că situaţia era cu mult mai gravă 
decât chiar după cei 6 ani de război, în anul 1812. Poporul fusese adus în 
pragul deznădejdii; „Aceasta a dat curaj oamenilor să fie liber-cugetători, 
aproape fără sfială, încât o mică nemulțumire poate să-i împingă pe mulți la 
multe fapte necuviincioase. în felul acesta s-au schimbat împrejurările în toate 
privințele. Unii spun şi susțin că acei care au pornit răzvrătirea nu ar fi avut 
înlesnire în încercarea lor dacă nu găseau un popor adânc mâhnit de multe 
nedreptăţi şi jafuri”. 

Mişcarea de eliberare naţională a popoarelor din sud-estul Europei, 
iniţiată de Eterie, nu putea să nu antreneze clasa dominantă din Principate 
împotriva regimului turco-fanariot în scopul obţinerii de drepturi naţionale. 
Boierii prevedeau oricum sfârşitul domnilor fanarioți, care trădaseră 
încrederea pusă în ei de către Poartă. Constatând formarea unui „partid 
naţional”, Nicolae lorga apreciază că el a devenit deosebit de puternic în 
timpul evenimentelor din 1821, incluzând aproape pe toţi boierii. Ei acționau 
febril, pentru a determina Poarta la schimbarea domnilor fanarioți şi numirea 
unor domni pământeni, încă înainte de survenirea unui aranjament între ea şi 
Curtea din Petersburg, care ar fi putut impune aliaţilor săi „combinații 
imposibile şi repulsive”. Oricum, între boierii români nu existau susţinători ai 
regimului turco-fanariot, doar unii străini agitând această idee. însă, precum 
precizează marele istoric, constituirea unui „partid al domniei pământene” nu 
este singura consecinţă a evenimentelor din 1821, căci „lăsând la o parte 
revolta lui Tudor, care a fost rezultatul unei nemulțumiri economice şi sociale, 

care n-a fost un act de partid, ci o agitaţie de clasă, boierimea din principate 
s-a despărțit în exil în... grupări”. 

Interesul naţional constituia, aşadar, legătura generală între diversele 
grupări boiereşti, aflate însă în competiţie pentru supremație politică la cârma 
statului. Marea boierime se grupează aparte de boierimea mică şi mijlocie, 
conform interesului său specific de castă privilegiată, deţinătoare a tuturor 
drepturilor în stat. Ea a găsit şi va găsi întotdeauna sprijin şi ocrotire din 
partea Curţii din Petersburg, care nu îngăduia nici un fel de schimbări, încât 
propunerile de aşa-zise reforme ale boierilor conservatori nu depăşeau cadrul 
unor îmbunătăţiri cu caracter administrativ, dar în nici un fel cu caracter 
social, vizând micşorarea privilegiilor. Spre deosebire de moldoveni, unde 
propunerile de reforme veneau din partea micii boierimi şi aveau caracter 
liberal, boierii munteni refugiaţi la Braşov erau cu toţii adepţi ai reformelor cu 
caracter administrativ, excluzând pe cele cu caracter social, de natură 
liberală. Pentru atingerea scopului urmărit, ei se sprijineau întru totul pe 
Curtea Imperială din Petersburg, de unde şi denumirea de ruso-fili. Chiar 
liberalii munteni, precum fraţii Dinicu şi lordache Golescu, aparţineau acestei 
grupări. Nu exista, deci, între boierii din Ţara Românească o grupare a 
susținătorilor dreptului la autonomie sub suzeranitate otomană. Boierii rămaşi 
în ţară nu s-au pronunţat în nici un fel din punct de vedere politics. 

Dintre refugiații la Braşov, tinerii s-au separat totuşi într-o grupare 
aparte, între aceştia fiind : Filipeştii, Cantacuzinii, Floreştii, Raleţii, 1. 
Cocorăscu, Dimitrie Slătineanu, loan Golescu, Al. Villara, Gr. Grădişteanu, fraţii 
Ghica. Aceştia au redactat un proiect de reforme pe care să-l supună aprobării 
Curţii din Petersburg. N. lorga consideră însă că „erau foarte naivi cei treizeci 
de prieteni ai reformelor din Braşov”. A.D. Xenopol constata şi el că 
propunerile de reformă ale boierilor refugiaţi în Braşov urmăreau, fără 
îndoială, un scop naţional, susţinând instaurarea domniilor pământene, însă 
nu aveau nicidecum un scop social sau liberal”. Tot el apreciază că în Tara 
Românească nu a existat, până la 1828, un partid liberal şi egalitar ca în 
Moldova, unde este clară separarea în două a partidei naţionale : conservatori 
şi novatori, care urmăreau aceleaşi interese naţionale, dar pe căi diferite, unii 
prin reforme administrative, alţii prin reforme sociale şi politice. Şi, astfel se 
explică faptul că, „deşi partidul naţional se împarte în partidul rusesc şi 
turcesc, ba chiar în o subîmpărțire a lor ca partid austriac, el tot nu părăseşte 

ideea întăririi neamului, prin dezvoltarea minţei şi cultivarea învățăturilor, cum 
am văzut că se întâmplă lucrul cu boierii rusofili din Braşov şi cu partidul 
rusofil şi conservator din Moldova ®. 

Evident că prin termenii de filorus, filoturc sau filoaustriac adăugaţi 
diverselor grupări boiereşti nu trebuie înţeleasă prea marea dragoste a 
acestora faţă de imperiile vecine asupritoare, direct sau indirect, a milioane 
de români, ci, în mod firesc, căutarea de sprijin în afară, la cei puternici şi, 
deci, în măsură să le susţină interesele, pentru atingerea scopului urmărit. 
Numai că interesele specifice, de grup sau grupare politică, vin în flagrantă 
contradicţie între ele şi, uneori, lezează chiar interesul naţional printr-un prea 
mare ataşament faţă de ideea emancipării politice de sub suzeranitatea 
otomană, în schimbul unei protecţii ruse sau austriece, mergând până la 
cererea de intrare sub suveranitate directă a acestora. Tentative ale marii 
boierimi, în această privinţă, au existat în secolul al XVIII-lea, neîncetând nici 
măcar în cel următor, îndeosebi din partea celor din Ţara Românească, care, 
în 1821, ceruseră intrarea sub dominaţia directă a ţarului Rusiei. 

în Moldova, gruparea rusofilă era însă mai puţin ataşată acestei idei, 
dar destul de numeroasă. Deşi îşi punea toată speranţa în sprijinul Curţii din 
Pe- 
tersburg, boierii aparţinând acestei grupări se temeau de soluţia numirii 
domnului pământean şi nu vroiau să se întoarcă într-o Moldovă guvernată de 
„Ciocoi”. Drept urmare, se pronunţau pentru trimiterea unui comandant turc 
care să ocrotească Divanul, precum şi averile şi privilegiile marilor boieri. 
Şeful acestei grupări era spătarul lordache Bucşănescu, om învăţat, care citea 
gazete străine. Din grupare mai făceau parte: mitropolitul Veniamin Costachi, 
Sandu Sturdza, Cantacuzino- Paşcanu, Şerban Negel, fratele mitropolitului, 
mai toţi boieri mari, descendenţi din vechi familiis!. 

în Moldova mai exista o grupare politică de boieri sprijinitori pe Rusia, 
care nu se înţelegea însă cu prima, susţinând o întărire a protectoratului Curţii 
din Petersburg în dauna Porții otomane. Aceştia îşi propuneau, însă, şi 
realizarea unor reforme interne, care stârneau nelinişte şi indignare în 
gruparea condusă de lordache Bucşănescu. Nicolae lorga îi numeşte „rusofili 
democrați”. în realitate, se aflau sub influenţa Curţii din Petersburg, sfârşind 
prin participarea la alcătuirea Regulamentului Organic. în fruntea acestei 
grupări (taraf) se afla vistierul lordache Roznovanu. El „voia contopirea 

boierilor într-o singură clasă dominantă şi luarea de măsuri prin majoritatea 
voturilor”, ceea ce umplea de spaimă cealaltă grupare de mari boieri 
conservatori, care nici măcar nu concepeau „că tot acelaşi glas să aibă şi un 
sluger, cât şi un logofăt mare”, precum afirma fratele mitropolitului, Şerban 
Negel. între aşa-numiţii „ruso-fili democrați” se aflau : Constantin Catargiu, Al. 
Calimah, Gr. Ghica, lordachi Balş, Petrachi Negri. Ei vroiau alegerea unui domn 
dintre marii boieri, într-o adunare obştească, în care boierii cei mici, mazilii şi 
neamurile să fie reprezentaţi de deputaţi boieri sau fii de boieri caftaniţi?. 

în afara celor două grupări boiereşti moldovene, aflate în exil, ambele 
sprijinitoare pe Curtea din Petersburg, care se vor convinge curând că ţarul nu 
intervine în favoarea lor, mai exista una în ţară, a boierilor oportunişti, 
condusă de caimacamul Ştefan Vogoride, care urmărea să ajungă domn cu 
sprijin de la Poartă. Ei făceau, aşadar, parte din gruparea boierilor mici şi 
mijlocii, denumiți „turcofili”, democrați şi egalitarişti. Adversarii lor le spuneau 
„Ciocoi”, însă ei îşi spuneau cărvunari sau novatori, adică liberali. La rândul 
lor, novatorii îi numeau retrograzi pe boierii refugiaţi, ei înşişi denumindu-se 
conservatori, această denumire conve- nindu-le cel mai mult. Contrar 
novatorilor, care susțineau numirea de către Poartă a unui domn din rândurile 
lor, conservatorii urmăreau obţinerea unei duble vasa- 
lităţi şi conducerea statului de către o oligarhie aristocratică, opunându-se, 
deci, ca unul dintre ei să devină domn. 

Aceasta era situaţia politică internă în Principate, în care evoluau 
diversele grupări boiereşti, dintre care cele ale marilor boieri conservatori 
continuau să rămână în exil, când, cu numai câteva luni înainte de numirea 
domnilor pământeni, în aprilie 1822, apare memoriul redactat de lonică 
Tăutul, în numele micii boierimi, denumit şi Constitutia cărvunarilor, prin care 
se cereau : egalitate în faţa legii, fără nici o excepţie, atribuirea de funcţii în 
stat după meritul personal şi libertatea munciiŝt. Cu toate acestea, precum 
reflectează Pompiliu Eliade, Constituţia din 1822 era mai degrabă aristocratică 
decât liberală, pentru că puterea rămânea în mâna clasei dominante, chiar 
dacă se aveau în vedere boierii de rangurile al doilea şi al treilea. Privilegiile 
urmau să fie acordate întregii clase boiereşti şi nu tuturor claselor sociale, 
adică, în fapt, desfiinţarea acestor privilegii. Se propunea, deci, egalitatea 

numai între boieri. 

Gruparea micilor boieri, fideli Porții, dar adversari ai fanarioţilor, 
trimisese Puterii suzerane o petiție prin care cereau un domn ales dintre ei, 
întrucât erau singurii rămaşi în ţară, în prezenţa trupelor otomane de 
ocupaţie. La conducerea grupării lor se afla loniţă Sandu Sturdza, descendent 
dintr-o veche familie, dar scăpătat, fost spătar şi ispravnic sub domnitorul 
Mihail Suţu. El fusese ridicat la rangul de logofăt de către caimacamul Şt. 
Vogoride. între partizanii săi, se aflau : Andronachi Donici, Vasile Miclescu, Gh. 
Cuza, Lascăr şi Petre Sturdza, episcopul Meletie al Huşilor, lordachi Catargiu, 
lancu Cănănău. în petiția lor către Poartă cereau: un domn ales de toţi boierii, 
reprezentanţă la Constantinopol, întărirea privilegiilor de autonomie ale ţării 
prevăzute în capitulaţi! şi hatişerifuri, despăgubiri pentru cei afectaţi de 
evenimentele din 1821. Petiţia le-a fost aprobată de Poartă la 11/23 
decembrie 1821. învinsese, precum scria N. lorga, „partidul înaintat şi 
turcofil”, întrucât, din cinci boieri propuşi candidaţi la domnie, a fost ales 
loniţă Sandu Sturdza$. 

Purtând un nume mare, dar de origine obscură, întrucât familia sa 
decăzuse de-a lungul timpului, se spunea că Poarta se înşelase numindu-l 
domn 
pe loniţă Sandu Sturdza, crezând că face parte din ramura principală. însă, nu 
s-a înşelat, căci noul domn nu putea fi decât de condiţie socială modestă. A 
fost acuzat de marea boierime conservatoare de incapacitate, închistare sau 
sărăcie de spirit, slăbiciune, nebunie şi multe alte defecte, dar, în pofida 
acestor epitete, domnul Moldovei a fost cu totul alt om. Este adevărat că nu 
era un om instruit, însă majoritatea boierilor nu diferea de el. Cu toate 
acestea, a fost un mare om, un sprijinitor al novatorilor egalitarişti şi un 
patriot. El a dovedit compasiune şi înţelegere pentru ţărani. Străduindu-se să 
facă binele, el se preocupa să nu lase răul să progreseze. Se va dovedi un bun 
administrator şi un om abil, promovând măsuri pentru îmbunătăţirea sorții 
ţăranilor, ordinea în finanţele publice şi o atitudine demnă şi energică în 
calitate de şef al statului”. 

Şi în Ţara Românească se alcătuise un aşa-numit „partid filoturc”, 
supranumit şi al patrioţilor, dintre boierii care nu se refugiaseră sau se 

reîntorseseră, însă ei, în loc să sprijine pe noul domn, numit de Poartă, la 1 
iulie 1822, împreună cu domnul Moldovei, criticau unele înclinări subiective 
ale lui Grigore al IV-lea Ghica, între care numirea în funcţii a rudelor sale 
apropiate. Pentru acest motiv, se şi intitulează ei patrioţi. însă nu numai 
patriotismul îi determina să fie contra domnului, ci teama de unele reforme 
faţă de care el manifestase interes spre aplicare. Şi măcar de ar fi vorba de 
reforme cu adevărat. Dimpotrivă, ele constituiau ameliorări în sis- ternul de 
impunere fiscală, care ar fi obligat la dări şi pe boieri . 

Grigore al IV-lea Ghica şi-a început, astfel, domnia în condiţiile unor 
foarte mari şi multiple dificultăţi, datorate ultimelor evenimente, care au 
determinat invazia otomană. Grupările politice boiereşti, una în frunte cu 
Constantin Bălăceanu, alta cu banul Barbu Văcărescu, vistierul în funcţie, 
urmăreau limitarea puterilor domnului şi dirijarea voinţei sale în conformitate 
cu interesele lor, boierii pretinzând slujbele cele mai mari. Cei refugiaţi şi 
rămaşi în contiunare la Braşov şi Sibiu aşteptau încă sfârşitul lucrărilor 
Congresului de la Verona al Sfintei Alianțe, decis să ia măsuri 
contrarevoluţionare. Ei se aflau sub influenţa consulului rus Al. Pini, urmărind 
înlăturarea de pe tron a noului domn, neagreat de Curtea din Petersburg, 
întrucât nu i se solicitase acordul’. Consulul Prusiei la Bucureşti constata 
existenţa a trei partide 


1 Pompiliu Eliade, op. cit., p. 34-53. 

2 A.D. Xenopol, op. cit., voi. XI, p. 62-64. 

3  Hurmuzaki, voi. X, p. 185-186, Raportul consulului Prusiei la Bucureşti, 
Ludwig  Kreuchely, baron de Schwerdtberg, către A. von Miltitz, 
ambasadorul Prusiei la Constantinopol, 16 nov. 1822. 


(grupări) principale : unul al Curţii, format din membrii familiei domnitoare şi 
partizanii lor, unul român, adversar al Curţii domneşti, şi unul grecesc, 
adversar al celor două, urmărind restaurarea domniilor fanariote. Partidul 
românesc urmărea detronarea domnului şi alegerea în locul său a unuia dintre 
membrii săi“. 

în memoriile sale, ofiţerul rus I.P. Liprandi ṣe referă în mod deosebit la 
nemulţumirile marilor boieri contra domnului şi la cauzele care le-au provocat, 
anume „că ei nu se puteau deda uneltirilor lor obişnuite; nu puteau şi erau 
lipsiţi de toate mijloacele de a-şi procura lor, rudelor şi partizanilor lor posturi 

şi funcțiuni”. Barbu Văcărescu, iritat că nu ajunsese domn, îşi exprima şi mai 
răspicat îndârjirea contra lui Grigore Ghica pentru că domnul nu vroia să ridice 
la rangul întâi de boierie pe ginerele său Ştefan Bellu, în pofida intervențiilor 
consulilor rus şi austriac. Marii boieri, mai toţi, se împotriveau domnului, în loc 
să-i fie recunoscători că era foarte prudent şi zgârcit în acordarea de slujbe 
care se bazau pe împilarea poporului: „Acest sentiment (de recunoştinţă), 
propriu firii omeneşti - reflecta I.P. Liprandi - nu a atins şi multă vreme încă, 
foarte multă vreme, nu va răzbate platoşa năravurilor inveterate ale boierilor 
băştinaşi*. 

în timp ce domnul Moldovei fusese cerut de la Poartă prin petiția micii 
boierimi, cel al Ţării Româneşti fusese numit tot ca o consecinţă a acestei 
petiţii, încât, pe bună dreptate, remarca Nicolae lorga, „domnul pământean a 
fost căpătat de boierii Ţării Româneşti fără sforțări, ca o urmare naturală a 
satisfacerei cererilor partidului «ciocoilor» din Moldova, căruia-i datorim cu 
toții începutul regeneraţiei noastre naționale“?. în Ţara Românească o astfel 
de grupare a lipsit. Exista totuşi un curent democratic antifanariot şi în acest 
principat. Astfel, într-un pamflet, îşi fac loc idei înaintate, cum era unirea 
tuturor românilor, spre a face faţă adversarilor lor, precum şi colaborarea 
claselor sociale, fără deosebire de naştere. într-un apel, din 20 iunie 1822, se 
scrie că „cea adevărată blagorodie îşi are ființa sa nu în părerile bunătăţilor 
trupeşti, ci întru îmbunătățirile cele sufleteşti [...] şi povăţuiri de folos către 
aproapele său potrivit [...] în dragostea curată şi nețărmurită către toti 
patrioții [...Ţ care aceste toate câştigă iar nu se pogoară la moştenire, nici se 
hărăzesc*. Cu alte cuvinte, ţara trebuie să fie a tuturor, nu numai a boierilor, 
„căci nu boierii fac tara, ci tara boierii”'. Democratismul muntean avea 
profunzime, însă nu depăşise stadiul unui curent, spre a se alcătui în grupare 
politică, recurgând mai ales la pamflete. 

Intrigată peste măsură de „boierirea celor «nevrednici», în paguba 
neamurilor vechi ale Moldovei”, boierimea conservatoare, aflătoare peste 
hotare, va unelti permanent contra domnului şi grupării politice partizane. 
Convingându-se că ţarul Rusiei nu intervine în favoarea lor, boierii refugiaţi 
adresează petiţii către Poartă, în scopul garantării privilegiilor lor. Aflând 
despre succesul petiţiei boierilor de la laşi, care cereau alegerea domnului de 
către boierime, vornicul Şerban Negel, fratele mitropolitului, care avusese 
prilejul să citească o copie a acesteia, nu o considera rea, atât doar că nu-şi 

închipuia cum va putea fi ales domnul de întreaga adunare a boierilor fără 
vărsare de sânge”. în două scrisori către fratele său, din 12 şi 16 mai 1822, 
relata asupra intrigilor şi agitaţiilor boierilor refugiaţi şi despre mişcarea 
cărvunarilor. Cei refugiaţi peste Prut rămâneau ataşaţi ideii de sprijinire pe 
Curtea din Petersburg, sub conducerea lui lordache Roznovanu, aşteptând 
încheierea unui aranjament diplomatic între Rusia şi Turcia spre a se 
reîntoarce. Şerban Negel afirma categoric fratelui său, mitropolitul Veniamin 
Cos- tachi, că boierii refugiaţi nu se vor repatria, dacă cele două puteri nu vor 
trimite reprezentanţi ai lor la laşi „să ne a/cătuiască toate cele dintre noi”, 
altminteri „chip de a merge în Moldova de răul cărbunarilor nu avem”. Mai 
adăuga el că „afară de boieri, va fi vai şi amar şi de toată obştie cu aşa 
răsvrătite şi înfocate duhuri. lar, fiind aşa, miniştrii de la două împărății vrând- 
nevrând fieştecare să vor supune hotărărei lor, şi nici păsuri carbunariceşti nu 
vor îndrăzni a face nimic”. 

Ce înţelegea vornicul Negel, şi, odată cu el, ceilalţi mari boieri 
conservatori, despre carbunarism devine clar tot din scrisorile adresate 
fratelui său. în mod cert, în cugetul vornicului, ei constituiau un pericol, fiind 
sub influenţa ideilor revoluţionare din Apusul Europei, pericolul crescând prin 
atragerea de partea lui Nicolae Roznovanu a unor carbonari sau ciocoi 
desprinşi de loniţă Sandu Sturdza, pe considerentul permiterii egalizării 
tuturor boierilor: „Carvonarismul ciocoilor - scria aşadar vornicul Şerban Negel 
- şi legătura lor asupra boierilor ar fi ajuns până la cel mai de sus grad, fiind 
vistiernicul Roznovanu în unire cu ciocoii, aceştia ar fi făcut şi arz asupra 
boierilor celor dintâi şi ar fi trimis şi ponturi de 
cererile lor; răii ar fi răsvrătit duhurile oamenilor; răsvrătitorii au fost pricina 
agonisirei (sic) patriei noastre, au semănat duhul răscoalei şi a nesupunerei în 
sufletele multora din cei proşti, şi neamurile de jos s-au sculat împotriva 
noastră, celor dintâi pământeni”. 

Deosetbirile dintre boieri nu sunt, astfel, de origine socială, ci de 
concepţii, iar acestea nu sunt de ordin social, ci politic, pe temeiul punctelor 
de vedere diferite cu privire la conducerea statului. în fond, iritarea marilor 
boieri conservatori se datora acceptării accesului la funcţii în stat, de prim 
rang, unor mici boieri de dată recentă. între boierii conservatori, se aflau şi 
boieri de a doua categorie, unii foarte recent ridicaţi în ranguri. Aşadar, 
viziunea deosebită asupra formei de conducere a statului îi dezbina în grupări 

diferite opuse. Astfel că, scindarea în grupuri politice antagonice, şi aceasta, 
doar pe motive politice, are loc numai în interiorul clasei boiereşti, vizând o 
egalizare în drepturi politice a tuturor boierilor. Dar, ce formă de conducere 
vroiau boierii conservatori ? Evident, una oligarhică aristocratică. Dintru-un arz 
(petiție) către Poartă, redactat încă din luna septembrie 1822 de către boierii 
refugiaţi la Cernăuţi, dar încredinţat lui Teodor Balş, în luna octombrie, spre a-l 
înainta  seraschierului de Silistra, rezultă cu pregnanţă concepţiile 
conservatoare. Astfel, boierii cu vederi conservatoare acuză vehement 
domniile fanariote, pronunţându-se contra lor, nu însă în favoarea unor domnii 
pământene. Aveau, deci, repulsie pentru un domn străin, dar şi pentru unul 
provenit din rândurile lor, căruia să-i spună „Măria Ta” şi să-i asculte 
poruncile. Nu se opuneau însă categoric domniei pământene, acceptând-o în 
principiu şi propunând, zice-se din motive de economie, deocamdată, în locul 
unui domn „un sfat de boieri pământeni” din care unul baş boier, care să 
„aibă putere domnească şi să numească pe slujbaşi” trimişi la poartă tot 
dintre pământeni, să păstreze inviolabilitatea privilegiilor menţionate în 
hatişerifuri, să expulzeze pe arnăuţii de pază şi să alcătuiască gărzi, să 
aprovizioneze chelerul împărătesc prin intermediul negustorilor pământeni”?. 

în concurenţă cu petiția boierilor din laşi, care cereau Porții domn 
pământean, petiția celor refugiaţi la Cernăuţi nu este luată în consideraţie, 
prima fiind semnată chiar de către Teodor Balş, emisarul lor, ajungând, astfel, 
la Poartă şi aprobată. De altminteri, Nicolae lorga considera cererea boierilor 
refugiaţi cu totul naivă, întrucât Poarta n-ar fi acceptat nicicum „un guvern de 
hărțuieli şi 
intrigi perpetue, care n-ar fi putut asigura nici liniştea, nici răspunderea 
regulată a tributului. Nici țarul Rusiei nu agrea ideea, nici caimacamul 
Vogoride, care urmărea să ia domnia”. 

în acelaşi timp, proiectul de Constituţie a cărvunarilor nu preconiza 
desfiinţarea privilegiilor boiereşti, a veniturilor slujbelor sau dregătoriilor, ci 
numai acordarea lor tuturor boierilor. Astfel că trăsătura dominantă consta în 
tendinţa egalizării în drepturi a micii boierimi cu cea mare. Cât priveşte 
iniţiativa unui astfel de proiect de Constituţie din partea moldovenilor, I.C. 
Filitti consideră că mica boierime moldoveană se aflase de multă vreme sub 
influenţa revoluţionarilor polonezi, care s-au refugiat la finele secolului al XIX- 
lea. în Muntenia, exista un curent mai democratic decât cel moldovean, dar nu 

se constituise în grupare politică şi nu elaborase un proiect de constituţie care 
să-i învedereze concepțiile”. 

Vechiul regim din Principatele Române, perpetuat şi sub domniile 
pământene, apoi sub Regulamentul Organic, până la Convenţia de la Paris din 
1858, susţinut de Poartă şi de Curtea din Petersburg, nu permitea, în realitate, 
nici o reformă de structură. Numai o emancipare de sub suzeranitatea 
otomană ar fi îngăduit asemenea reforme. Diplomaţia ţarului Rusiei şi 
protecţia sa acționau de asemenea manieră încât jigneau demnitatea 
naţională a unei părţi din boierime, care, din acest motiv, vroia strânse 
legături cu Poarta, de teama unei perspective şi mai sumbre. în [ara 
Românească, „partidul patriei”, în frunte cu Constantin Bălăceanu, se orienta, 
aşadar, spre Puterea suzerană. Şeful partidei răspundea consulului prusian 
Ludwig Kreuchely, care-l întrebase dacă va candida la domnie, că „nu este 
cinste a domni când până şi Domnando, secretarul consulatului rusesc, poate 
veni la curte să mustre, să poruncească şi să amenințe". 

Cu toate acestea, boierimea conservatoare nu va găsi protecţie mai 
sigură şi mai temeinică decât în Curtea din Petersburg, care rămâne, până la 
dispariţia vechiului regim, sprijinul de nădejde al tuturor celor ahtiaţi după 
privilegii şi ranguri boiereşti, în schimbul unui servilism care leza atât 
demnitatea, cât şi interesele naţionale. Un conservator de acest fel, 
consecvent până la capăt, a fost Mihail Sturdza, care aştepta de la tar tronul 
Moldovei. în Curtea protectoare vedea el apărătoarea cea mai sigură a 
privilegiilor şi principiilor conservatoare, precum 
„simplismul autocratic al cârmuirei, sentimentul religios. Romantic creştin, el 
credea sincer în misiunea providenţială a imperiului pravoslavnic”!. 

Idealul lui Mihail Sturdza consta în înlocuirea suzeranității otomane cu 
cea rusă, păstrarea privilegiilor, anularea rangurilor dobândite recent, 
centralizarea administrativă, sub forma unei gubernii care ar putea intra sub 
autoritatea aceleiaşi familii. El denunţă cu vehemenţă, la 1 februarie 1823, 
consulului rus M.L Min- ciaky, proiectul de constituţie al cărvunarilor, 
protestând contra lui, „în numele principiilor conservatoare ale boierilor 
emigranţi”. Scrisoarea şi memoriul erau redactate în limba franceză. în primul 
document, Mihail Sturdza mărturisea cu claritate motivele esenţiale ale 
amânării reintrării în ţară, anume existenţa unei activităţi a novatorilor şi 


Filitti, op. cit., p. 102-105. 
Filitti, op. cit., p. 147. 


consecinţele sale : „Aceste argumente, pe cât de hotărâtoare, pe atât de 
adevărate, vă vor face o idee justă despre intenţiile răuvoitoare şi despre 
rezultatele funeste, care decurg, şi despre principiile conservatoare ale 
boierilor emigrati”. 

Pentru prima dată în scrierile boierilor apăreau cuvintele „principii 
conservatoare”, spre a se deosebi de cele „răuvoitoare” ale novatorilor. Mai 
argumenta Mihail Sturdza consulului rus că boierii se vedeau încă reţinuţi în 
afara hotarelor, datorită unei „penibile incertitudini”, pentru care motiv se 
supun spontan ordinelor Puterii protectoare. Din memoriul prezentat lui 
Minciaky, rezultă şi mai clar, decât din scrisoare, principiile conservatoare ale 
marii boierimi aflate în emigrație: „Orice schimbare efectuată în principiile 
unei guvernări este privită ca o inovație. Şi orice mutație a acestor principii 
răstoarnă aproape întotdeauna instituţiile consacrate de legitimitate şi a căror 
succesiune de secole a imprimat un caracter de neşters. Instituțiile care 
conduc Moldova sunt bazate pe autoritatea ordonanţelor emanate de la 
guvernul otoman, care n-au fost decât o confirmare a vechii administrații a 
principatului. Orice deviere de la acest sistem primordial este o infracţiune 
manifestă (la cuprinsul tratatelor şi) la voința autorităţii supreme”*. 

Afirmarea atât de explicită a principiilor conservatoare de către unul 
dintre cei mai fervenţi susţinători ai imobilismului social poate fi considerată 
ca moment de început instituţional al conservatorismului românesc ca 
grupare aparte, distinctă de cea a novatorilor, adică a liberalilor. Regimul 
politic al privilegiului, prin 


1 Hurmuzaki, X, p. LXXV. Prefaţa lui N. lorga. 
2 Ibidem. 

3 Ibidem, Supliment |, voi. 4, p. 6. 

4 Ibidem, p. 7. 


exponenţii săi cei mai avizaţi, reacţiona, aşadar, în mod categoric şi concertat 
contra pătrunderii principiilor novatoare, liberale, care amenințau rânduielile 
existente : „Timp de aproape un veac - scria Eugen Lovinescu - acest partid 
(conservator - n.n.) a jucat un rol de factor moderator al procesului vieţii 
noastre politice, înainte ca, prin capitulări succesive, să dispară sub presiunea 
evenimentelor de după război, de nu ca doctrină cel puțin ca forță politică 
reală”. 

în fond, acţiunile boierilor conservatori se îndreptau contra principiilor 
liberale novatoare, în scopul apărării privilegiilor şi instituţiilor vechiului regim, 


5 
1 


care le ocrotea şi le putea, deci, perpetua. De fapt, Mihail Sturdza căuta să 
demonstreze, în memoriul către Minciaky, că Poarta, încredinţând tronul 
Moldovei lui loan Sandu Sturdza, i-a făcut cunoscut să se conformeze fără nici 
o abatere de la uzanţele şi obiceiurile Principatelor sau să aducă vreo atingere 
drepturilor sultanului, dar făcea totuşi abstracţie de faptul că tocmai noua 
administraţie, sprijinită de boierimea mică şi mijlocie, asigura cel mai bine 
interesele Puterii suzerane, îndeajuns iritată contra trădării foştilor domni 
fanarioți. Evident, Poarta, îndestul de conservatoare în principii, precum 
Curtea din Petersburg, nu agrea nici ea evoluţia spre liberalizare a regimului 
politic din Principate, dar se vedea nevoită s-o tolereze, din raţiuni proprii, 
lesne de înţeles. Or, tocmai principiile conservatoare ale Porții erau invocate 
de Mihail Sturdza pentru a contracara evoluţia spre liberalism, prin adoptarea 
unui regim reprezentativ, fie chiar şi la nivelul întregii boierimi. 

Pentru boierul conservator, nimic nu era mai de neînțeles decât 
confirmarea de către loan Sandu Sturdza a Constituţiei novatorilor, care 
tindea, nici mai mult, nici mai puţin, la „slăbirea resorturilor puterii legitime” şi 
la convertirea conducerii principatului într-un regim reprezentativ. El 
considera că numele însuşi de Constituţie desemnează un act atentatoriu la 
autoritatea legitimă, sugerând dezordinea. Cele 11 de articole ale Constituţiei 
sunt elocvente pentru principiile care au stat la baza alcătuirii ei. între altele, 
se prevede o adunare reprezentativă a ținuturilor cu prerogative mai mari 
decât domnitorul, care se va pronunţa asupra actelor acestuia şi va numi 
funcţionarii în stat, fapt ce contravine dispoziţiilor Porții, care a încredinţat 
domnului aceste prerogative. Adunarea va mai avea dreptul să decidă în toate 
afacerile politice şi civile, asumându-şi chiar puteri judiciare, legislative şi 
executive, făcând, astfel, din domnie un simulacru pasiv de autoritate . 


1 Eugen Lovinescu, op. cit., voi. Il, p. 22, vezi şi A.D. Xenopol, op. cit., voi. XI, 
p. 34-38. 


2 Hurmuzaki, Suplimentul l-4, p. 1. 


Precum afirma, în continuare, Mihail Sturdza în memoriul său, boierii 
conservatori emigranţi se pronunţau contra oricăror înnoiri, considerând 
nefaste principiile novatorilor, care, dacă vor fi aplicate, dezordinea va 
progresa, sub influenţa spiritului neliniştitor şi turbulent al aşa-numitei „c/ase 
inferioare”, adică boierimea mică : „Principala cauză a acestor intenţii 
răuvoitoare este tendința spiritelor spre principiul egalităţii, care se hrănesc 


din multitudinea de promovări în ranguri de boierie nemeritate”. Numărul 
acestora a crescut considerabil sub ultimul domn fanariot, care a acordat 
titluri de boierie celor ce ofereau mai mult fiind astfel scoşi din condiţia lor 
socială obscură. S-au înmulţit mai ales sub caimacamul Vogoride, care a 
promovat oameni fără nici un venit. Aceşti nou ridicaţi în ranguri profesează 
principii subversive faţă de ordinea stabilită, vrând să-şi consolideze poziţia în 
detrimentul interesului general. Astfel, ei insistă pe lângă domn să le 
recunoască constituţia, care, formal, susţinea Mihail Sturdza, contravenea 
tratatelor.” 

încă mai grav decât atât, constata autorul memoriului, răul progresa, 
prin acordarea de titluri de boierie onorifice, din care motiv propunea anularea 
tuturor titlurilor astfel obţinute, precum şi reprimarea aspră a oricăror 
tentative ale clasei inferioare de boieri. Altminteri, boierii emigranţi nu vor 
reintra în ţară, temându-se, chipurile, de a nu fi confundați cu aceşti novatori 
sau de a avea altercaţiuni cu ei. Drept urmare, boierii conservatori îşi 
exprimau speranţa că vor fi luate măsurile necesare care să le permită 
întoarcerea la căminele lor, căci nu recunosc nici o idee de renovare oarecare, 
întrucât ar dăuna interesului public şi bunăstării locuitorilor. Numai o 
respectare strictă a prevederilor tratatelor ruso-turce ar garanta imunităţile de 
care se bucura patria lor . 

în virtutea celor menţionate, Mihail Sturdza numea pe marii boieri 
conservatori drept veritabili patrioţi, care vor numai binele ţării lor. Cum 
vedeau ei binele, rezultă cu evidenţă din expunerea pe larg a legăturilor 
speciale cu Poarta de către Mihail Sturdza, în Material pentru un memoriu 
asupra Ţării Moldovei, la care erau anexate listele cu domnitorii Moldovei şi 
hatiumaiumurile din 1393 şi 14606. Aşadar, prin cunoaşterea şi respectarea 
tratatelor din vechime, care consacrau intangibilitatea vechilor instituţii ale 
ţării, profitabile îndeajuns marii boierimi, înţele- 
geau conservatorii împlinirea unei înalte datorii patriotice, care s-ar sprijini pe 
tradiţie şi nu pe inovaţie, ultima de inspiraţie străină. 

în mod aparent paradoxal, boierimea liberală devine purtătoarea 
evoluţio- nismului reformist, pentru că cererile sale nu depăşeau limita unor 
reforme în cadrul regimului politic existent, păzit cu străşnicie atât de puterea 
suzerană, cât şi de cea protectoare, căci marea boierime conservatoare era 
75 Ibidem. 
76 Ibidem, p. 14-11. 

categoric adepta imobilismului social şi politic, susţinut cu tărie de Curtea din 
Petersburg. Aşa cum era de aşteptat, consulul Minciaky răspundea cu 
promptitudine boierului conservator moldovean, asigurându-l că ţarul este 
împotriva oricăror reforme : „l/ă asigur domnule - scria el din Sibiu, la 12/24 
februarie 1823 -, că orice propunere de inovare sau orice proiect de 
schimbare în vechile instituţii ale ţării a fost totdeauna sus şi tare reprobate 
de împărat, oricare ar fi fost originea şi motivele care l-au determinat”. Astfel 
că, tot ce-l preocupă pe ţar este menţinerea tratatelor existente, nefiind 
departe momentul când „principiile conservatoare şi salutare care stau la 
baza politicii sale vor triumfa asupra tuturor obstacolelor” . 

Imobilismul social şi politic, astfel conceput şi sprijinit din afară, trebuia 
să-şi găsească adepţi şi în interiorul ţării, încât boierii divaniţi din Moldova 
adresează, din laşi, la 23 iunie 1823, o anafora către loan Sandu Sturdza în 
care cer izgonirea arnăuţilor şi sârbilor din ţară şi instituirea cenzurii asupra 
scrisorilor primite din străinătate : „Scrisorile cu privire la treburile negoțului şi 
altele de neapărată trebuinţă să fie supuse unei cenzuri pe care Măria Ta vei 
crede de cuviință să o institui. Şi, s-ar mai cuveni să se privegheze vorbele 
dintre oameni la carantine printr-un comisar credincios şi de ispravă, pe care 
l-ai numi Măria Ta”. 

în disperare de cauză, constatând lipsa de ecou a demersurilor faţă de 
domn, în scopul anihilării manifestărilor novatorilor, marii boieri conservatori, 
precum informa Mihail Sturdza pe consulul general rus, M.L Minciaky, la 16 
noiembrie 1823, erau decişi să reclame Porții „vicisitudinile care pustiesc 
nenorocita țară” datorate „atentatelor facțiunii dezorganizatoare care domină 
asupra Moldovei”*. Fără îndoială, că e vorba de cărvunari sau novatori, al 
căror presupus şef ar fi devenit însuşi domnul, mai ales după primirea 
deputăţiei sale de către Curtea protectoare, simțindu-se „în putere să comită 
cele mai strigătoare abuzuri, întrucât 


1 D./.R.-1821, voi. Ill, p. 258. 
2 Ibidem, p. 257. 

3  Hurmuzaki, S. l-4, p. 22. 
4 Ibidem. 


presupune că stăpânirea sa este suficient întărită”. Astfel, printr-o ordonanţă, 
domnul permitea „răzvrătiților” să voteze asupra constituţiei elaborate cu un 
an în urmă, intenţionând chiar s-o sancţioneze : „Aceasta este orbirea unui 
partid ale cărui pasiuni domină inteligența, care preferă să fie distrusă în 

întregime, mai degrabă decât să se abată de la hotărârea sa. vederile sale 
insidioase sunt prea evidente pentru a putea fi dispreţuite”!. Aşa se întâmplă 
când persoane de condiţie obscură sunt ridicate la cele mai înalte demnități 
ale ţării; un popor întreg este încredinţat unor oameni lipsiţi de orice 
onestitate . 

Denigrarea novatorilor constituie scopul principal al scrisorii lui Mihail 
Sturdza către Minciaky, dovedind ura fără limite a boierilor conservatori faţă 
de orice tentativă de înnoire. Pentru ei, adepţii reformelor erau nu numai 
oameni necultivaţi, dar lipsiţi de orice moralitate, neavând nimic sfânt, 
dominați cu totul de înavuţire. Din nenorocire, constata cu amărăciune Mihail 
Sturdza, se aflau printre ei şi nobili, care, în loc să se inspire din frumoasele 
exemple ale înaintaşilor lor, apucau pe un făgaş diametral opus. Şi, în această 
complicată şi nenorocită stare de lucruri, domnitorul nu numai că nu le 
reprimă tendinţele, dar le încurajează, prin ignoranţa, aviditatea şi 
desfrânarea sa. Astfel, este apreciat ca trădător logofătul Dimitrie Sturdza şi 
complice al boierilor emigranţi, deoarece s-a opus Constituţiei, întrucât o 
considera contrară instituţiilor şi liniştii ţării. Şi, pentru a demonstra că nu se 
sinchiseşte de nimeni şi de nimic, domnul a numit vistier pe un anume 
Gheorghe Catargiu, cunoscut prin tendinţele sale atentatoare la starea de 
drept. Până şi un demnitar turc, obişnuit cu „rusticitatea asiatică”, a 
recunoscut că vexaţiunile la care se dedă domnul şi acoliţii săi au depăşit 
limitele răbdării locuitorilor ţării, care - zice-se - se văd nevoiţi să urmeze 
exemplul grecilor din Moreea’. 

O rea-“redinţă şi o rea-intenţie faţă de opera înnoitoare ce abia se 
înfiripa în Principate dominau cugetul marii boierimi conservatoare care nu 
precupeţea nimic în a demonstra protectorilor săi din afară că numai ea, cu 
adevărat era purtătoarea sentimentului patriotic, întruchipat în respectul faţă 
de tradiţie, deci de instituţiile şi ordinea stabilite din vechime şi consacrate 
prin tratate. Invocarea persistentă a acestor tratate este ţinta permanentă a 
memoriilor adresate marilor puteri vecine, pentru a le câştiga încrederea şi 
sprijinul în scopul urmărit, dar 


1 Ibidem. 
2 Ibidem. 
3 Ibidem, p. 22-23. 


nemărturisit, al menţinerii şi perpetuării privilegiilor, care, în mod evident, nu 


avea alţi susţinători în interiorul Principatelor, decât numai marii boieri 
conservatori. Mistificările, denigrările, calomniile se dovedeau arme politice 
răzbătătoare, găsind un firesc ecou, mai ales la Curtea protectoare, care, însă, 
nu putea acţiona, deocamdată, direct şi făţiş în favoarea boierilor 
conservatori. 0 va face cu prisosinţă, dar nu înainte de Convenţia de la 
Akkerman din 1826, când survine un aranjament diplomatic cu Poarta, care-i 
va permite, practic, favorizarea elementelor conservatoare. 

Până la 1826, boierii conservatori nu fac altceva decât să adreseze me- 
morii, în care susţin cu obstinaţie că nu vor să se reîntoarcă în ţară înainte de 
îndepărtarea parveniţilor, cărora - presupuneau ei - ar putea să le cadă 
victime. Mihail Sturdza argumenta, în scrisoarea către Minciaky, că boierii 
emigranţi nu vor să fie antrenați pe calea unei catastrofe, care ar ameninţa 
patria lor, căci astfel denumea el efectul operei de reforme preconizată a fi 
întreprinsă de către novatori. De aceea, intenţionează să se adreseze Porții 
„pentru a cere anularea demnităților acordate parveniţilor şi destituirea 
şefului lor”, adică a domnitorului. Dar, pentru a constata dacă este bine să 
facă acest demers la Poartă, boierii emigranţi erau în aşteptarea unui răspuns 
din partea consulului rus”. 

Neliniştit de relatările lui Mihail Sturdza, Minciaky răspundea din Sibiu, 
la 30 noiembrie/12 decembrie 1823, sugerând boierilor să mai amâne petiția 
către Poartă”. însă, sfaturile sale fie n-au ajuns la cunoştinţa tuturor, fie n-au 
reuşit să convingă, de vreme ce boierii conservatori se adresează totuşi Porții 
în scopul obţinerii de sprijin contra domnului şi partizanilor săi. Până şi cele 
mai reţinute cereri ale boierilor către înalta Poartă erau suspectate de către 
consulii Rusiei, care le exagerau semnificaţia, considerându-le cereri de 
reforme. Astfel, consulul general rus în Principate, Al. Pini, a trimis o scrisoare 
boierilor moldoveni pentru a le reproşa că un demers al lor la Poartă n-a fost 
făcut în sensul tratatelor, ei neavând dreptul să ceară vreo inovaţie sau 
schimbare a ordinii de lucruri stabilite, încât, în conjunctura existentă, 
trebuiau mai întâi să consulte pe ţar, pentru a primi aprobarea de a se adresa 
Porții. Boierii moldoveni exilați se adresează lui Minciaky spre a se dezvinovăţi 
de acuzaţiile lui Pini, afirmând că au trimis petiția la Constantinopol spre a 
face cunoscute temerile şi reclamaţiile lor întemeiate, în scopul de a se aduce 
o ameliorare gravei stări de lucruri existente, întrucât, fără 
aceasta, nu se vor putea reîntoarce în ţară. Boierii conservatori mărturiseau 


77 Ibidem. 

lui Minciaky că reproşurile lui Pini i-au aruncat într-o nelinişte profundă, ei fiind 
cu totul nevinovaţi, deoarece cereau Porții numai înlăturarea domnului loan 
Sandu Sturdza, unul dintre parveniţi, care a adus ruina ţării, un ignorant 
absolut, împingând îngrijorarea lor până la ultima limită. De aceea, 
protestează contra acuzațiilor, ei fiind cu totul inocenți”. 

Presupusele abuzuri comise de domn sunt reclamate lui Minciaky şi 
într-o scrisoare a lui Mihail Sturdza, care, în numele boierilor emigranţi, afirma 
că Moldova se afla sub imperiul calamităţilor şi nenorocirilor. Astfel, pasiunile 
partidului dominant în ţară, aflat sub auspiciile domnului, în loc să se 
potolească, cresc neîncetat. Domnul comite tot felul de abuzuri, tocmai cu 
sprijinul novatorilor. Sub influenţa acestora, drepturile sacre la proprietate au 
fost lovite pentru a treia oară. Mai ales cei absenţi din ţară sunt loviți în aceste 
drepturi, pentru a fi lipsiţi de unica sursă de existenţă, extorcând prin impozite 
arbitrare pe vechilii de moşii. Opresorii, adică novatorii, se pun sub egida 
şefului lor, susţinându-l, în speranţa de a-şi apropia bunurile altora cu ajutorul 
său. Venalitatea constituia unul din mijloacele folosite în acest scop. Astfel, ei 
se adresează Porții pentru ca domnul lor, pe care-l consideră un om plin de 
înţelepciune, de clemenţă, de umanitate, de justiţie şi dezinteres, să fie 
menţinut la conducerea statului. însă, aceste calităţi nu erau în ochii lui Mihail 
Sturdza decât aparențele unei amare ironii. Din care motiv, el cere ajutor 
pentru a scăpa Moldova de un astfel de domn%. 

Nu numai boierii emigranţi, dar şi cei din ţară, tot conservatori reveniţi 
din exil, reclamă aşa-numitele abuzuri ale domnului, care ar oprima pe cei ce 
s-au adresat cu petiţii către sultan. Boierii afirmau că nu s-au terminat 
nenorocirile cauzate de insurecția eteriştilor, că Moldova a intrat sub 
presiunile unor „răuvoitori (novatorii), mânaţi de principii subversive” contra 
oricăror ordini. Şi, pentru a-şi atinge scopurile, ei au jurat să se susţină 
reciproc. Aceste scopuri sunt două, anume : îmbogățirea pe seama avutului 
public şi susţinerea la cârma ţării a unuia dintre afiliaţii lor, care să-i ridice în 
rangurile cele mai înalte, să le tolereze vexaţiunile şi să le sancţioneze 
constituţia deja elaborată. Au găsit printre ei cinci deputaţi pe care i-au trimis 
la Constantinopol, între aceştia, fiind şi loniţă Sturdza, de la început, trecut de 
partea lor. înscăunat de Poartă, el nu face decât să fie un mijloc de presiune la 
dispoziţia „vederilor insidioase ale novatorilor”. Abia urcat 


79 Hurmuzaki, S. l-4, p. 25-27, Memoriul boierilor moldoveni către Minciaky, 
1823. 
80 /bidem, p. 27, Mihail Sturdza către Minciaky, 1823. 

pe tron, el a şi fost solicitat să sancţioneze constituţia acestora. Şi, ar fi făcut- 
o dacă n-ar fi fost oprit la timp din „funesta sa tendință”. 

Exasperarea boierilor conservatori era în creştere, în faţa măsurilor 
întreprinse de domn şi aparatul său de stat, aflat în mâna a aşa-numiţilor 
novatori, care căpătaseră titluri de nobleţe în număr foarte mare, peste 500, 
precum constatau boierii cei atât de porniţi contra noilor măsuri întreprinse în 
ţară, sub puterea numărului. între vexaţiunile la care era supusă Moldova, ei 
includ creşterea dărilor, care, spre stupefacţia marilor boieri, au fost aşezate 
asupra tuturor claselor, chiar şi a clerului. lritat de reacţia mitropolitului şi 
boierilor care au reclamat Porții că ţara se află pe marginea prăpastiei, 
domnul a trecut la măsuri contra lor, trimițând o petiție Porții cu cele mai 
negre calomnii la adresa oamenilor de bună credinţă (boierii conservatori), 
semnată de acoliţii săi. Boierii conservatori din laşi, împreună cu mitropolitul, 
reveniţi în ţară din refugiu, declară că nu se pot înşela asupra intenţiilor 
domnului, încât trimit patru deputaţi ai lor la Poartă, anume pe Gr. Balş, Şt. 
Rosetti, Gh. Râşcanu şi Al. Rosetti, spre a face cunoscută starea deplorabilă a 
ţării şi să solicite sprijinul necesar remedierii. Boierii din ţară, membri ai 
Divanului, se plâng de lipsa de activitate a celor emigraţi, în asemenea 
momente dificilet!. 

Demersurile către Poartă şi Curtea din Petersburg, menite a exagera 
măsurile de reforme întreprinse în ţară de către domn, sprijinit de mica 
boierime, nu rămâneau fără ecoul scontat, căci se adresau unor puteri 
absolutiste şi profund conservatoare. Domnul ţării, loan Sandu Sturdza, se 
vede nevoit să se adreseze boierilor emigraţi în Bucovina, la 7 februarie 1824, 
pentru a-i acuza de înţelegere cu cei din ţară spre a petiţiona la Poartă. Le 
atrage însă atenţia că apelul din ţară a fost făcut numai cu intenţia de a-i 
compromite, abuzându-se de dezinformarea lor“. Boierii îi răspund că nu se 
pot desolidariza de demersul celor din ţară, din raţiunea de a demonstra Porții 
gravele stări de lucruri cauzate de administraţia lui loan Sandu Sturdza. Ei 
declară domnului că li se pare straniu ca adevărații fii ai patriei (boierii 
conservatori), descendenţi din vechi familii, care au adus numeroase şi reale 
servicii ţării, să rămână impasibili şi să se abţină de la evidenţierea gravei 
situaţii existente. Ca atare, boierii din exil consideră de-a dreptul o calom- 
niere atunci când se reproşează întreţinerea de legături cu semenii lor din 

ţară, încât, afirmă sus şi tare că ei n-au legături cu oameni rău-intenţionaţi şi 
dispuşi la vexaţiuni, ci numai cu cei ce vor să se sacrifice pentru binele 
general. Domnul este implorat, măcar o dată, să asculte plângerile 
compatrioţilor săi, adică ale marilor boieri. în final, precizează că au încercat, 
în repetate rânduri, să revină în ţară sau să se apropie de domn, spre a-i 
demonstra fidelitatea, însă patria lor a devenit scena unor numeroase 
vexaţiuni, un obiect al milei şi compătimirii generale. Ei nu se pot reîntoarce în 
ţară spre a o vedea cum piere. 

Persuasiunile, insidiile, denigrarea, calomnia erau la îndemâna 
adversarilor domnului şi novatorilor, care, de fapt, nu intenționau schimbări de 
structură, pentru că nu erau posibile în acele împrejurări, ci numai reforme 
absolut necesare unei bune administrații a ţării, fără de care nemulţumirile 
creşteau, stingând tensiunea marilor răbufniri sociale, precum în 1821. 
Linguşirea, servilismul faţă de suveranii şi înalții demnitari ai puterilor vecine 
se dovedeau pline de consecinţe binefăcătoare pentru cei ce renunţau la 
demnitatea personală, în favoarea obţinerii unor favoruri trecătoare, în 
discordanţă cu interesele generale. Pentru câte declaraţii de fidelitate şi 
ataşament făcute Curţii protectoare, Mihail Sturdza mulțumea, în februarie 
1824, contelui K.R. Nesselrode, cancelarul Rusiei, pentru intervenţia pe lângă 
ţar în vederea admiterii sale ca supus rus, împreună cu fiii săi. El considera o 
mare favoare şi solicita răspuns să ştie de când poate să se folosească de ea. 
De ce solicita Mihail Sturdza să devină supus rus ? O spune, între altele : 
„împrejurările m-au făcut să simt că voi fi fericit să pot atinge ţinta 
speranțelor mele, mai ales că, după restabilirea relaţiilor, patria mea se 
găseşte sub o administraţie vinovată de mancătorie de bani” . 

Ahtiat de dorinţa de a-şi apăra mai bine avutul şi interesele de mare 
boier privilegiat, Mihail Sturdza solicita ţarului Rusiei aprobarea de a-l include 
între supuşii săi. De altfel, se şi mutase de la Cernăuţi la Chişinău, unde 
aştepta răspunsul. în martie 1824, se adresa lui Severini, şeful de cabinet al 
contelui Nesselrode, spre a-i prezenta situaţia gravă a ţării sale, ca şi cum un 
popor întreg suferea de pe urma măsurilor administraţiei lui loan Sandu 
Sturdza. în realitate, aceste măsuri au dus la disperare pe marii boieri, care-şi 
vedeau amenințate privilegiile. Astfel, Mihail Sturdza scria lui Severini despre 
„excesul de suferinţe ale unui popor atât de sensibil la rău” şi care aşteaptă - 
chipurile - protecţia din partea ţarului. 

Impulsionaţi de dorinţa de îndreptare, boierii au trimis o delegaţie la Poartă, 

care însă a fost arestată de paşa din Silistra. în acelaşi timp, domnul loniţă 
Sandu Sturdza a fost autorizat prin firman să recompenseze sau să 
pedepsească pe supuşii săi. Aşa se face că oameni voitori de bine rămân în 
afara hotarelor, pe când „uneltitorii de inovațiuni şi de mâncătorii” sunt 
recompensaţi. Mulţi boieri au fost puşi sub arest la domiciliu, alţii surghiuniţi la 
mănăstiri. însuşi clerul înalt a fost supus unei pedepse băneşti, încât „vechea 
nobleţe, ale cărei drepturi legitime au fost dintotdeauna observate şi 
respectate, a devenit batjocura unor oameni lipsiţi de orice moralitate şi loviți 
de blamul public, lată urmările noii constituţii pe care au supus-o sancţiunii 
şefului lor; ei îşi ating scopul, ridicându-se la demnităţile tării şi asociindu-şi 
mulțimea de aspiranţi”!. 

Ca şi alte ori, în trecut, marea boierime se identifica cu ţara şi poporul, 
pentru că numai ea vorbea şi acţiona în numele lor. Din când în când, din 
necesitatea unei argumentaţii, ajunge însă să recunoască faptul obiectiv că 
numărul, mulţimea, se afla de partea cealaltă, explicând şi de ce, anume, 
inducerea în eroare prin tot felul de promisiuni deşarte, din partea unor 
oameni care nu urmăreau altceva decât îmbogățirea lor, adică din partea 
novatorilor, etichetaţi ciocoi şi parveniţi. Ura contra boierimii liberale, 
identificată cu aspiraţiile boierimii mici şi mijlocii, creşte până într-atât, încât 
boierii cei mari, lipsiţi de sprijinul „numărului” sau „mulţimii“ recurg la forţa 
redutabilă din afară. Mihail Sturdza, în scrisoarea către Severini, cere direct 
intervenţia ţarului Rusiei împotriva „unei majorități care creşte pe zi ce trece 
prin  înaintările în ranguri acordate membrilor partidului răzvrătiţilor”, 
deoarece „niciodată un asemenea principiu n-a condus această nenorocită 
tară”. Drept urmare, boierii conservatori afirmă că speră numai de la ţar 
salvare şi protecţie. 

în anexa scrisorii către Severini, Mihail Sturdza prezenta lista boierilor 
persecutați, mari vornici şi mari logofeţi, precum : Constantin Balş, Dimitrie 
Sturdza, V. Rosetti, Th. Balş, V. Miclescu, Al. Beldiman etc. La 21 aprilie/3 mai 
1824, Severini răspunde de primirea scrisorilor, pe care contele Nesselrode le- 
a citit cu interes. Pentru care motiv, îl îndemna pe autorul lor ca, pe viitor, să 
le adreseze direct contelui, ceea ce l-a umplut de bucurie pe boierul 
conservator. De acum, el se foloseşte de îndată de favoarea acordată, 
denunţându-i cancelarului conte pe domnul Moldovei, pentru că numise în 
funcţia de vistier pe însuşi fiul său®. 

El descria situaţia din ţară ca fiind sumbră şi întunecată din cauza prelungirii 

staţionării trupelor otomane şi tendinţelor „partidului dominant”. Speranţa 
revenirii la situaţia anterioară, a unei epoci fericite, se îndreaptă spre 
protectorul legitim, adică ţarul Rusiei®®, 

Obţinând favoarea de a se adresa direct lui Nesselrode, Mihail Sturdza 
solicita lui Severini şi pe cea de a se adresa ambasadorului Puterii protectoare 
la Constantinopol, spre a-l informa asupra stării de lucruri din Moldova”. 
Scrisorile şi memoriile lui Mihail Sturdza nu erau altceva decât denunţuri ale 
unei presupuse grave stări de lucruri din ţară, care ar face imposibilă 
întoarcerea boierimii rămase în exil. Domnul este incriminat pentru intenţia de 
a percepe un impozit de 1.300.000 de piaştri, prin includerea concsesiilor de 
împrumuturi forţate prelevate asupra moşiilor tuturor boierilor şi sumelor 
alocate în bugete din anii precedenţi pentru plata scutelnicilor. într-o 
scrisoare, din 10 august 1824, Mihail Sturdza contestă dreptul şefului statului 
de a percepe astfel de sume de bani. De aceea, în lipsa consulului Puterii 
protectoare, boierii emigranţi au adresat un protest lui Hackenau, consulul 
austriac, declarând nule şi neavenite semnăturile boierilor din ţară pe actul 
prezentat de loniţă Sandu Sturdza în vederea perceperii impozitelor, ca fiind 
smulse cu forţate. 

Reacţia contra măsurilor administaţiei de stat, considerate vexatorii, 
cuprinde însă, în mai mare măsură, chiar, pe boierii conservatori din ţară, care 
se constituie într-o ligă de apărare reciprocă la laşi, în luna octombrie 1824. 
Boierii menţionează că se legaseră şi în trecut pentru a fi unul pentru toţi şi 
toţi pentru unul, însă nu au reuşit din cauza temerii de a nu fi prigoniţi. Drept 
urmare, se leagă iarăşi, cu jurământ „că /a orce fel de întâmplări prigonitoare 
ce s-ar pute porni asupra orcărue dintre noi, să stăm cu totii întru apărarea şi 
mântuire acelue ce ar cădea supt prigonire despre orce parte”*. Şi, pentru a fi 
sigur fiecare despre efectul acestei îndatoriri, s-au făcut cinci scrisori. Atunci 
când unul va fi prigonit, să deschidă una din scrisori în adunarea obştească a 
Divanului, „spre ruşinarea şi defăimarea călcătorilor acestei legături şi spre 
plata tuturor păgubitor ce i s-ar pricinui”. Semnau marele logofăt Constantin 
Canta, vornicul Costache Roset, vistierul Petrachi Sturdza, hatmanul Buhuş, 
spătarul Alexandru Sturdza. 

Contra atingerii privilegiilor marii boierimi protesta -mitropolitul ţării, în 
numele tuturor, într-o scrisoare adresată domnului: „în nici o împrejurare a 
patriei noastre - preciza el - nobilimea n-a fost constrânsă să dea o contribuție 
86 Ibidem, p. 39. 

87 Ibidem, ?. 39-40, Mai 1824. 


88 Ibidem, p. 42-44. 
89 Ibidem. 


6 
1 


oarecare; este deja a doua oară, după numirea Alteţei Voastre, că ea se vede 
obligată să plătească”! . în caz că există dispoziţii contrare regulamentului 
cuprins în hatişeriful sultanului, boierii de rangul I solicitau domnului să le 
comunice, pentru a putea să se adreseze Porții în cunoştinţă de cauză, în 
scopul de „a obține de la inepuizabila sa clemență observarea acestui 
privilegiu legitim, de care boierii Moldovei s-au bucurat din timpuri 
imemoriale! . 

în petiția adresată de boierii moldoveni sultanului, ei făceau cunoscute 
nenorocirile cauzate de o aşa-numită administraţie venală. Astfel, veniturile 
mănăstirilor închinate au fost absorbite, nici clerul înalt n-a fost exclus de la 
contribuţii, fără a mai vorbi de boierime şi de toate celelalte clase. Şi, pe 
deasupra, s-au mai ridicat în ranguri numeroşi oameni obscuri, a căror 
vanitate egalează ignoranţa lor, promovări numeroase folosite de domn, în 
scopul de a avea majoritatea de partea sa : „e/a reunit majoritatea spre a 
favoriza majoritatea intereselor”. Această promovare lucrativă - susțineau 
boierii conservatori - anulează vechile privilegii recunoscute din vechime, ştiut 
fiind că rangul de nobil dă dreptul la scutire de dări şi la un număr de 
scutelnici. Conform noilor măsuri întreprinse, boierii de rangul | au fost impuşi 
la dări fără număr şi pe nedrept. în scopul anulării acestora, boierii s-au 
adresat în repetate rânduri domnului, dar fără nici un rezultat, căci el mereu 
afirmă că vistieria ţării e împovărată, de când Moldova suportă consecinţele 
unei ocupaţii armate. Prin urmare, boierii prezentau sultanului situaţia unei 
ţări considerată în agonie din cauza pretinselor abuzuri ale domnului’. 

Anularea privilegiilor acordate aşa-numiţilor parveniţi sau ciocoilor 
constituia unul din scopurile esenţiale ale demersurilor marilor boieri 
conservatori, căci, prin aceasta, li se întăreau propriile privilegii, asigurându-le 
monopolul funcţiilor în stat, premisă fundamentală a conservatorismului 
economic şi social. Prin anulare, se distrugea baza socială a adversarilor 
politici, adică a novatorilor, deşi erau şi ei boieri, mici sau mijlocii, deci, nu 
făceau parte din altă clasă socială. Intoleranţa politică împinsă în extremis 
constituia rodul unei mentalități specifice, statornicită de secole în tipare, care 
se vroiau imuabile, tocmai pentru că acordau 

toate drepturile politice unei minorităţi. într-o scrisoare către vărul său 
Alexandru Sturdza, care se afla la Odessa, Mihail Sturdza era de părere că, în 
cazul ocupării armate a Principatelor, ţarul Rusiei, în manifestul său, va trebui 
să includă clauza anulării ridicării în ranguri şi tuturor actelor administrative 
emise în timpul domniei lui loan Sandu Sturdza. Această clauză va fi o urmare 
a statu-quo-ulu| enunțat în notele lordului Strangford, ambasadorul Angliei la 
Constantinopol, care lovesc de nulitate actele unui regim nelegitim sau 
incomplet, întrucât Puterea protectoare n-a contribuit la consolidarea lui: 
„Fără această măsură salvatoare - scria Mihail Sturdza - aceşti domni 
(novatorii) se bucură de prerogativa pe care le-o dau rangurile obţinute, adică 
aceea de a se amesteca în administraţia ţării, ceea ce înseamnă nenorocirea 
Moldovei, zdrobită deja prin intolerabile abuzuri şi cu totul epuizată”". 

în perspectiva revenirii consulului rus la laşi, pe care o dorea cât mai 
curând, Mihail Sturdza insista pe lângă vărul său, aflat la Odessa, de a mijloci 
pe lângă diplomatul rus să-l recunoască şi să-l protejeze pe el şi pe tatăl său, 
Dimitrie Sturdza, drept supuşi ruşi. Altminteri, considera el, moşiile lor din 
Moldova ar fi ruinate, ba chiar s-ar vedea nevoiţi să le vândă în pripă, deci cu 
bani puţini. în scopul urmărit, adică de a se reîntoarce în ţară, solicita 
mijlocirea obţinerii unui paşaport pentru a trece frontiera împreună cu familia, 
spre a se bucura de protecţia ruseasca . 

îndată după sosirea consulului rus la laşi, Timkowski, Mihail Sturdza îl 
felicita pentru numire, oferindu-i serviciile, în caz de necesitate, mai ales „în 
împrejurările dificile” în care considera că se afla patria sa . El solicită şi 
contelui Capo d'Istria intervenţia pe lângă ţar spre a fi admis între supușii săi, 
împreună cu fiul“. Mihail Sturdza se adresează chiar ţarului pentru a solicita 
permisiunea să servească tronul Rusiei, împreună cu fiul său : „Dorinţa de a 
exista sub un guvern aşa de înțelept şi patern este o consecință naturală şi 
necesară vieţii sociale bazată pe instituţii civile şi politice. Aceste instituţii sub 
influenţa benignă a unui monarh filantrop ca Majestatea Voastră, fac să 
prospere statele şi naţiunile, care au fericirea să se afle sub sceptrul său". 
Drept urmare, declară că doreşte să 

se consacre servirii tronului Rusiei pentru tot restul zilelor. în final, roagă pe 
ţar să primească suplica „unei familii dezolate de nenorocirile patriei sale, 
care sunt consecinţa inevitabilă a unui sistem administrativ contrar instituţiilor 
sociale şi care au făcut-o să geamă de mult timp la picioarele opresiunii”!. 

Boierul conservator moldovean nu numai că dorea să devină supus 
rus, el şi membrii familiei sale, dar, într-un memoriu către ţar, adresat prin 
intermediul contelui Karl Nesselrode, intitulat Consideraţiuni asupra Moldovei 
şi Ţării Româneşti la începutul anului 1825, propunea trecerea celor două 
principate sub suzeranitatea Curţii din Petersburg, unindu-se astfel. După un 
succint istoric al Principatelor, de la întemeiere până în contemporaneitate, în 
care elogiază noţiunea de patrie şi regimul politic monarhic al domniilor 
pământene, arată avantajele noii situaţii a celor două Principate, care ar putea 
deveni „primele verigi ale unei mari asociaţii politice”, prin urmare unirea 
tuturor românilor. Ambele ţări româneşti sunt locuite de acelaşi popor, 
aceeaşi naţiune, care, sub suzeranitatea ţarului Rusiei, ar prospera, s-ar 
dezvolta”. 

Mare boier conservator, Mihail Sturdza prefera ca formă de 
guvernământ a celor două Principate pe cea aristocratică sau monarhică. Spre 
a fi mai explicit, dezvolta inconvenientele regimului democratic, care, din cele 
mai vechi timpuri, a generat războaie civile şi zguduiri violente ale ordinii 
sociale. Republicile, încă din antichitate, au sfârşit prin recurgerea la monarhie 
şi la dictatură, pentru a nu ajunge pradă luptelor intestine. Aşadar, guvernul 
celor mai mulţi nu este bun, ci al unui singur şef, al unui monarh. De 
altminteri, obiceiurile, legile şi relaţiile politice ale Principatelor nu le permit 
adoptarea unui regim democratic. Dacă administraţia turco-fanariotă, timp de 
un secol, n-ar fi surescitat spiritele, guvernul aristocratic s-ar fi aflat, fără nici 
o îndoială, la locul său în Principate. Din care motiv, numeroşi indivizi, 
profitând de ultimele tulburări, au luat cu asalt funcţiile de primul rang în stat, 
înnobilându-se, după ce fuseseră în „completă obscuritate, drojdia societății”. 
Despre aceştia, desigur novatorii, liberalii, se scrie că „fiecare se crede născut 
pentru dominare”, însă o societate nu poate dăinui „când toată lumea vrea să 
comande şi nimeni nu vrea să se supună *. 

în contrast evident cu regimul democratic, boierul conservator face 

elogiul regimului politic absolutist monarhic. în Principate, locul nobilimii n-a 
fost cel cuvenit şi nici respectul datorat ei n-a fost constant. Divizată, ea n-a 
acţionat unită, deci cu fermitate pentru apărarea ordinei, fără de care „nu 
sunt posibile falsele mişcări care imprimă un mers dăunător în mecanismul 
administraţiei”. în consecinţă, aristocrația trebuie să participe la guvernare, 
fiind cea mai profund cunoscătoare a situaţiei politice. Dar, a se încerca 
restabilirea rolului aristocrației, în urma unui îndelungat regim fanariot, ar 
însemna perpetuarea urii şi disensiunilor. Pentru care motiv, Mihail Sturdza 
consideră că Principatele au nevoie de un singur om, de un monarh, care să 
domine între interese de grupări opuse. Aşadar, un guvern monarhic este cel 
mai indicat, singurul în măsură să determine cicatrizarea rănilor. El este 
avantajos celor două ţări şi profitabil Puterii suzerane (Rusia). Domnitorii ar fi 
numiţi de suzeran (ţar), cărora li s-ar adresa spre a-şi impune voinţa. Pe lângă 
foloasele aduse Principatelor şi Puterii suzerane, guvernul monarhic va folosi 
lui însuşi, căci va inspira teamă şi speranţă guvernanţilor, ca un principiu 
motor, fără de care principiul conservator se compromite, făcând loc anarhiei. 
Un astfel de guvern seacă izvorul anarhiei, arbitrând între diversele grupări 
politice”. 

în scopul urmărit, de a înlătura cu ajutor din afară administraţia lui loan 
Sandu Sturdza, Mihail Sturdza reclama peste tot, unde credea că poate găsi 
audienţă, pretinsele abuzuri din ţară. Astfel, într-o scrisoare către Minciaky, 
din 12/24 martie 1825, afirma că devenea imposibilă obţinerea dreptăţii sub 
domnia existentă”. Cu aceeaşi aplecare spre a denigra actele domnului, el se 
recomanda consulului Austriei, spre a-i oferi informaţiile necesare guvernului 
său, ştiind cât de mare influenţă poate avea asupra soartei Moldovei, atât de 
slabă, pentru a reuşi să remedieze răul de care suferă”. 

Demersurile sale pe lângă diplomaţii şi oamenii de stat ai puterilor 
vecine nu erau însă agreate de către toţi marii boieri, care nu considerau 
oportun apelul la ţarul Rusiei în vederea emancipării politice a Principatelor de 
sub suzeranitatea otomană, temându-se, evident, de altfel de dominație, cu 
mult mai gravă. încât, însuşi vărul lui Mihail Sturdza, vistierul lordache Rosetti, 
i se adresa în scris, exprimându-şi dezacordul şi faţă de forma şi faţă de fondul 
petiţiei către ţar. în 
primul rând, menţiona că scrisoarea „este feştelită cu cerneală şi şade rău”, 


91 Ibidem, p. 67-69. 
92 Ibidem, p. $9-71. 
93 Ibidem, p. 71-72, Cernăuţi, aprilie 1825. 

apoi, nu consideră necesar să se pună prea mult accentul pe eliberarea 
românilor, căci ţarul ar interpreta că i se forţează mâna, dintr-o dată. în afară 
de acestea, petiția ar trebui să poarte şi iscălitura mitropolitului, despre care 
la Petersburg se cunoaşte că a semnat adeseori, în trecut, astfel de scrisori". 

în tot cursul anului 1825, boierii conservatori emigranţi s-au adresat 
când ţarului Rusiei, când împăratului Austriei pentru a solicita sprijin în 
vederea repatrierii şi garantării existenţei şi avutului lor, reintegrării în 
drepturi şi limitării prerogativelor domnului. într-o adresă către ţar, boierii, 
care se arătau disperaţi, îi cereau protecţia, ca autocrat absolut şi apărător al 
privilegiilor şi principiilor conservatoare : „îndepărtați de patria noastră - 
scriau ei - unde vârsta şi poziția noastră ne-ar da dreptul să fim în fruntea 
organismelor fireşti ale poporului moldovean, noi îndrăznim încă cu acest titlu 
să ridicăm slaba noastră voce către Majestatea Voastră Imperială şi Regală şi 
să ceară de a binevoi să lase să cadă o privire de îndurare şi de bunătate 
asupra nenorocitei noastre patrii şi să verse asupra ei augustele sale 
binefaceri”*. împăratului Austriei, se plângeau boierii emigranţi de starea lor 
jalnică, din cauza nenorocirilor care s-au abătut „sub un guvern vicios". 
Totodată, boierii din Divanul Moldovei înaintează ţarului Rusiei o petiție prin 
care-i solicită intervenţia în favoarea menţinerii drepturilor, imunităţilor şi 
privilegiilor lor”. în numele moldovenilor, de fapt, însă, numai al lor, adresau 
boierii o petiție ţarului prin care cereau scutirea de impozite pe mai mulţi ani, 
anularea ridicărilor în ranguri şi funcţii a unor oameni abjecţi şi obscuri până 
atunci, care îndrăznesc să întreprindă măsuri vexatorii şi să profeseze principii 
antisociale, limitarea prerogativelor domnului, care a inversat ordinea 
naturală a instituţiilor sociale şi politice, libertatea comerţului şi deschiderea 
portului Galaţi, un termen de 10 ani pentru stăpânii de moşii spre a-şi aranja 
afacerile atât de grav lezate de „maşinațiunile parveniților'*. 

Demersurile insistente pentru restatornicirea în înaltele funcţii ale 
statului şi deținerea în întregime a tuturor privilegiilor, deci monopolul 
conducerii, devin tot mai înverşunate, cu trecerea timpului, luând aspectul 
reprobabil al invocării 
dominaţiei ţarului, în caz că protecţia din afară nu era deajuns. Mobilurile 
acestor demersuri ale marii boierimi conservatoare sunt constatate de 


94 Ibidem, p. 73, Chişinău, 22 decembrie 1825. 
95 Ibidem, p. 75. 

96 Ibidem, p. 81-82. 

97 Ibidem, p. 83-84. 

consulul Prusiei, Kreuchely, care, într-un raport către von Miltitz, ambasadorul 
la Constantinopol, menţiona ura lor contra domnului, înconjurat de mici boieri. 
împotriva lui sunt chiar verii săi, Grigore şi Alexandru Sturdza, care se 
consideră mai demni de a ocupa tronul decât loan Sandu Sturdza. în această 
atmosferă de discordie, diplomaţia rusă întreţine disensiunile, amplificându-le. 
De aceea, marii boieri, în bună parte, doresc stabilirea dominaţiei ţarului 
Rusiei asupra patriei lor*. 

Şi în Ţara Românească, unde domnul, Grigore Ghica, nu era înconjurat 
de boierimea liberală, boierii conservatori, rămaşi peste hotare, unelteau 
contra lui, susţinând, sub influenţa consulului rus Al. Pini, că fusese numit de 
sultan, fără acordul ţarului. Ei au şi organizat o răscoală contra domnului, sub 
conducerea lui Ghiţă Cuţui şi Simion Mehedinţeanu, eşuată de altfel, prin 
prinderea şi executarea celor doi la Bucureşti: „De /a o vreme însă boierii din 
Transilvania care-şi mâncase tot comândul cu pribegirea lor - scria A.D. 
Xenopol - văzând că nu pot împinge pe cei din ţară, mai mulţi chiar rudenii de 
ale lor, a trece contra domnului, se hotărăsc să revină în Muntenia, unde 
Ghica îi iartă şi-i numeşte în funcţii”. 

Spre deosebire de loniţă Sandu Sturdza, Grigore Ghica a căutat, şi a 
reuşit, să reprime diversele tendinţe ale boierimii de a restrânge prerogativele 
domniei, impunându-se ca un principe absolut, dar luminat de noile 
imperative ale timpului, între care încurajarea dezvoltării economice şi 
dezvoltarea învăţământului. Adversar hotărât al regimului turco-fanariot, 
Grigore Ghica s-a străduit să întărească poziţia domniei în relaţiile cu Poarta. 
Cu toate acestea, principiile liberale, afirmate îndeosebi în Moldova, dar şi în 
Ţara Românească îi repugnau. Despre proiectul de constituţie a cărvunarilor, 
Grigore Ghica scria că este „ridicul [...], dezagreabil în împrejurările actuale” 
căci tinde spre o „formă reprezentativă” şi la „restrângerea considerabilă a 
puterii principelui”. 

Din motive aparte, marii boieri, atât din Ţara Românească, cât şi din 
Moldova, s-au împotrivit domnilor pământeni, rămânând, în mare parte, peste 
hotare. Ei au revenit cu toţii abia după semnarea Convenţiei ruso-turce de la 
Akkerman, la 25 septembrie/7 octombrie 1826. între prevederi, exista şi cea a 
creării con- 


98 Hunnuzaki, voi. X, p. 330-331 - laşi, 10 octombrie 1825. 
99 Vlad Georgescu, Din corespondenţa diplomatică a Ţării Româneşti, 1823- 
1828, Bucureşti 1962, p. 121. 

diţiilor necesare reîntoarcerii boierilor emigranţi şi alegerea domnilor pe timp 
de şapte ani. Prin încheierea acestui aranjament diplomatic, Curtea din 
Petersburg capătă ascendent în Principate, încât marii boieri, care se 
sprijineau pe ea, redevin ceea ce fuseseră înainte de 1821, încă chiar mai 
mult, întărindu-li-se privilegii pe care nu le deţinuseră. Grupările şi curentele 
novatoare cad sub incidenţa reconcilierii Puterilor suzerană şi protectoare. 
Fără a se stinge vechiul conflict, care-i divizase, boierii se solidarizează în 
voinţa de a-şi apăra privilegiile, cu prilejul alcătuirii Regulamentului Organic. 

Demersurile insistente ale boierilor conservatori nu puteau depăşi 
limitele ideii naţionale, întrucât şi ei erau români şi doreau binele patriei lor. în 
pofida unui secol de regim turco-fanariot, care favorizase ascendenţa unor 
elemente străine în rândurile clasei dominante, aceasta a rămas 
esențialmente românească. Astfel, la 1810, dintre 465 boieri moldoveni, 
numai 17 erau greci de origine!%, iar, în timpul domniei lui Grigore Dimitrie 
Ghica în Ţara Românească, doar 62 de boieri descindeau din grecii stabiliţi de- 
a lungul timpului:. Pentru care motiv, reîntoarcerea marilor boieri în 
Principate, după 1826, dăunează ideilor liberale, egalizării, nu şi celor de 
propăşire naţională : „căci - scrie A.D. Xenopol - ei nu-şi dădeau seama că, 
între aceste două curente, acel naţional şi acel liberal egalitar, era o legătură 
ascunsă şi de tot strânsă care făcea de unul nu se putea desfăşura fără 
deplina lui putere în tovărăşia celuilalt. Boierii de castă credeau că pot 
desfăşura iubirea de ţară, cultivarea limbei, că pot chiar hrăni cu idei păturile 
de jos ale societății, fără ca cu toate aceste să la dea vreo împărtăşire la viaţa 
statului şi fără ca aceste elemente să ceară drepturi egale pentru ei şi sarcini 
egale pentru toti. Mult timp va trebui, nu e vorbă, să mai treacă, până ce 
stânca privilegiilor protipendadei va fi prăbuşită în valurile democrației! . 
Astfel că atat Mihail Sturdza, cât şi mitropolitul Veniamin Costache, ambii 
vajnici apărători ai principiilor conservatoare, participă activ la înfiinţarea unor 
instituţii de învăţământ şi cultură. 

Nu numai împotrivirea marii boierimi, dar regimul politic însuşi 
determinase eşuarea unor reforme preconizate sub domniile pământene, căci 
nu domniile fanariote, în sine, ci dominaţia otomană făcea posibilă menţinerea 


100 Radu Rosetti, Arhiva senatorilor, voi. Ill, Bucureşti, 1909, p. 17-20. 

101 I.C. Filitti, Arhondologia Munteniei de la 1822 la 1828, în „Cercetări şi 
documente”, Bucureşti, 1935. Catagrafia oficială de toţi boierii Ţării 
Româneşti la 1829, Bucureşti, 1929.' k $ 


unui regim politic 

absolutist de tip oriental. Domniile străine numai îi accentuaseră unele 
trăsături, care au sfârşit prin creşterea fără precedent a abuzurilor, mergând 
până la lezarea demnităţii naţionale. în fond, după 1821, organizarea statală 
rămăsese aceeaşi, aceleaşi legiuiri, încât, cu deplin temei, reflecta A.D. 
Xenopol: „nu persoanele erau de vină, ci sistemul în care erau prinse”. Pentru 
funcţii nu se acordau salarii sau lefuri, veniturile provenind din cumpărarea de 
slujbe sau dreptul la anumite privilegii, fie cât de mici sau puţine. Aşa se 
explică de ce boierimea ţinea atât de mult la privilegiile sale şi se opunea, mai 
ales în Moldova, la sporirea numărului privilegiaţilor, spre a nu scădea prea 
mult numărul birnicilor!%2. 

Triumful marii boierimi conservatoare devine evident, prin însăşi 
revenirea în Principate, din emigrație, şi restabilirea situaţiei lor privilegiate, 
prin înlăturarea oricăror urme ale manifestărilor de liberalism egalitar, măcar 
în interiorul clasei dominante. Boierii reveniţi la căminele lor au vrut şi au 
obţinut încă mai mult decât avuseseră înainte, căci, de data aceasta, ele sunt 
înscrise în Anaforaua pentru pronomiile Moldovei, dată în aprilie 1827 de către 
însuşi domnitorul loniţă Sandu Sturdza, cel atât de blamat şi hulit de către 
boierimea conservatoare pentru înclinările sale de partea novatorilor. 
Anaforaua era subsemnată de 22 de boieri de rangul l, prin care se 
recunoştea boierimii scutirea de orice dare către stat, încă, foarte straniu, 
beneficiarii acestui act profund conservator susțineau că astfel de drepturi le 
avuseseră din vechime, ceea ce fireşte, nu corespundea întrutotul adevărului. 
Şi, astfel, se termina, vremelnic, lupta dintre novatori şi conservatori 
„Nedreptatea şi neegalitatea se păreau că-şi înfig şi mai adânc rădăcinile în 
această parte a poporului român "18. 

Problema înfăptuirii unor reforme este preluată de emisarii Puterii 
protectoare, care o vor folosi numai în scopurile sale, căutând, cu o grijă 
stăruitoare, să înlăture orice urmă de influenţă a ideilor revoluţiei franceze, 
instaurând „un sistem de ocârmuire în Ţările Române, aşa de îndepărtat de 
ideile noue, precum nu se mai întâlnea nicăieri în Europa, şi nici chiar în 
propriul lor stat”!%. Anaforaua din 1827 constituie un început de legalizare a 
privilegiului, a cărui expresie ultimă şi cea mai dezvoltată o constituie, fără 
îndoială. Regulamentul Organic, care nu va introduce principii noi, ci numai va 


102 I.C. Filitti, op. cit., p. 171-172. 
103 A.D. Xenopol, Istoria românilor, voi. XI, p. 52. 
104 Ibidem, p. 52-53. 

consacra existenţa unor vechi deprinderi şi abuzuri: „Un regim atât de nedrept 
- scria Eugen Lovinescu -, în care o 

oligarhie îşi însuşea beneficiile statului fără a-şi lua asupră-şi nici una din 
sarcinile lui, se sprijinea, totuşi pe ipoteza că «aşa a fost în toate timpurile în 
Ţările Române şi că niciodată clasa boierească n-a fost supărată cu nici un fel 
de dări sub orice cuvânt, nume sau închipuire». Contestabilă în literă, teoria e 
adevărată în spiritul ei; pe lângă despotismul oriental, privilegiul boieresc e a 
doua caracteristică a vechiului nostru regim; pe care unii istorici vor să ni-l 
prezinte ca pe o democraţie rurală”. 

Justificarea legitimităţii privilegiilor pe temeiul existenţei lor din 
vechime, deci invocarea trecutului, fie cel mai îndepărtat, devine un /aitmotiv 
al tuturor demersurilor boierimii conservatoare în scopul acaparării tuturor 
drepturilor politice. Astfel, în două scrisori către Alexandr Ribeaupierre, 
ambasadorul Rusiei la Constantinopol, Mihail Sturdza este de părere ca în 
firmanul pentru alegerea domnilor să se stipuleze revenirea la vechiul obicei, 
adică alegerea şefului statului de către marii boieri, căci, altminteri, prin 
numirea lor de către Poartă s-ar menţine germenii dezordinilor şi 
neorânduielilor. Nefiind aleşi de boieri, domnii n-au de ce să le fie 
recunoscători. Dimpotrivă, ei acordă cu uşurinţă ranguri de boieri unor indivizi 
care îi aleg şi susţin contra intereselor marii boierimi. în Moldova, numărul 
boierilor parveniţi a depăşit cu mult pe cel al veritabilei boierimi. Aşadar, 
potrivit concepţiei lui Mihail Sturdza, singurul mijloc de a scăpa ţara de 
tulburări şi dezordini este revenirea la vechile uzanţe ale ţării, potrivit cărora 
„alegerile se fac numai de fruntaşii ordinului nobilimii”. în acest fel, şeful 
statului este ales de egalii săi din rândul celor mai vechi şi capabili!%. 

Numai că, boierii cei mari, invocând doar cu câţiva ani în urmă sprijinul 
şi ocrotirea Puterii protectoare, lezaţi adeseori în sentimentele lor naţionale, 
umiliţi personal, supuşi unor vexaţiuni, mai ales în timpul războiului ruso-turc 
din 1828-1829, părăsesc vechile poziţii, foarte mic devenind numărul celor 
care mai credeau în binefacerile atât de des solicitate. Nemulţumirile boierilor 
contra protectoratului Rusiei sunt în creştere, după 1826, iar ei nu se sfiesc a 
le arăta public. . 

Eminamente conservatoare şi absolutistă, Rusia îşi va ralia, însă, toate 
forţele reacţiunii. După 1826, boierii conservatori, ahtiaţi după privilegii, care 
le concedau monopolul puterii, găsesc sprijin în Puterea protectoare, mai ales 
în perioada de ascensiune politică. Erijându-se în apărător al popoarelor 


105 Hurmuzaki, S l-4, p. 94-97, Scrisori din 8 februarie şi 10 martie 1827. 

creştine din 
Balcani, ţarul Rusiei devine tot mai de temut, acceptându-i-se protecţia, chiar 
când nu era dorită. 

O perioadă de tranziţie de la regimul absolutist al despoţiei orientale 
către cel al oligarhiei aristocratice are loc între anii 1821-1828. încercările de 
reforme eşuează sub imperiul forţei reacţiunii interne şi externe. în lupta sa 
acerbă cu elementele boierimii liberale, care tindeau la înfăptuirea unei 
egalizări în drepturi la nivelul întregii clase dominante, deci o timidă 
democratizare la vârf, boierimea conservatoare a triumfat, revenind în 
Principate şi restatornicindu-se în drepturi, ce vor fi consacrate prin Convenţia 
de la Akkerman, prin tratatul de la Adrianopol şi prin Regulamentul Organic ce 
s-a dovedit opera unei colaborări asidue între marea boierime şi vechea sa 
ocrotitoare Rusia, căreia i se adresase cu memorii timp de un secol, întrucât 
constituia reazemul cel mai temeinic în speranţa de menţinere a privilegiului 
de castă aristocratică. 

Mai mult şi mai profund decât în timpul domniilor fanariote, îşi fac loc 
ideile absolutismului luminat, chiar în practica politică a conducătorilor 
Principatelor, dar aceste idei nu au un rol dominant. Regimul a fost şi a rămas, 
şi sub domniile pământene, cel agreat şi susţinut cu forţa din afară de către 
Puterile suzerană şi protectoare, încă chiar mai mult, datorită unei prelungite 
ocupaţii armate otomane. 

Politica de concesii din ultimii ani de domnie ai primilor domni 
pământeni a avut loc nu atât ca o presiune a pribegilor boieri conservatori 
reîntorşi la căminele lor, cât, mai ales, a întregii clase boiereşti, îngrijorată de 
perspectiva unor reforme de structură, care să atingă totalitatea privilegiilor. 
în faţa primejdiei, boierii de toate rangurile fac corp comun. Şi, astfel, se 
ajunge la regimul politic regulamentar, care consacră drepturi politice întregii 
clase dominante, dar mai ales marii boierimi conservatoare, ajunsă la apogeul 
puterii sale, sub oblăduirea directă a Rusiei, întruchipând cel mai pregnant 
vechiul regim. 

CAPITOLUL III 


SUPREMAȚIA OLIGARHIEI CONSERVATOARE 
SUB DOMNIILE REGULAMENTARE 


Principatele Române, care se aflau sub înrâurirea unui început de 
modernizare, încă din secolul al XVIII-lea, după 1828-1829, cunosc o 
accentuată dezvoltare economică şi culturală, vădind interesul boierilor 
cărturari pentru propăşirea naţională. Desființarea monopolului turcesc 
deschidea căi largi economiei. Necesităţile de informare determină apariţia 
gazetelor şi tipărirea unor lucrări indispensabile evoluţiei limbii şi literaturii 
române. Traducerile de cărţi lărgesc orizontul de cunoaştere. Se înfiinţează 
numeroase şcoli de nivel elementar şi mediu, tot mai mulţi tineri se îndreaptă 
pentru studii în capitalele şi oraşele ţărilor apusene, în faţa unor deschideri 
spre progres, boierimea conservatoare se vede nevoită să părăsească treptat 
teoriile retrograde ale imobilismului, asimilând şi propagând pe cele ale 
evoluţionismului, curent ideologic de esenţă conservatoare, sub influenţa 
directă a filosofiei germane şi engleze. Conservatorismul nu mai apare sub 
forma rigidă şi vetustă a unei opoziții totale la orice idee de reformă. 
Dimpotrivă, este influenţat de curentul evoluționist care acceptă şi 
promovează politica unor reforme cu caracter administrativ, vădind tendinţa 
spre modernizare 
prin propăşire culturală şi sporirea gradului de confort material. Este întocmai 
ceea ce se întâmplă în perioada regulamentară, când Principatele se află sub 
conducerea directă a oligarhiei aristocratice, dornică să pună în aplicare unele 
principii ale absolutismului luminat, al cărui adept a fost, mai ales, Mihail 
Sturdza al Moldovei. 

Primele domnii pământene încetează odată cu ocuparea Principatelor 
şi instaurarea unei administrații militare ruse sub conducerea contelui I.F. 
Pahlen, care este preşedintele Divanurilor, apoi a lui P.F. Jeltuhin, şi, curând, 
după moartea acestuia, a lui Pavel Kiseleff, până în 1834. Animaţi de dorinţa 
de a face binele patriei lor, mulţi boieri colaborează la opera de alcătuire a 
Regulamentelor Organice. Lucrările Comisiei de redactare, sub preşedinţia 
consulului general rus L.M. Minciaky, se termină la 30 martie 1830. 


Regulamentul Organic a fost elaborat pe baza principiilor evoluționiste, 
precum rezultă din prezentarea lui în faţa Adunării obşteşti de către Pavel 
Kiseleff: „Regulamentul Organic ce v-a fost prezentat ca să-l cercetati, afirma 
generalul, cuprinde principiile cele mai potrivite cu situaţia d-voastră socială 
actuală. EI nu cuprinde nici una din acele teorii care, în abstracţia lor, nu sunt 
lipsite de un ţel de utilitate recunoscută, dar care în aplicare dau greş, trecând 
de limitele, pe care civilizaţia actuală şi deprinderile naţionale sunt singure în 
drept de a trage”!. Se părăsise, aşadar, teoria imobilităţii seculare, în favoarea 
conservatorismului bazat pe principii evoluționiste, care semnificau o creştere 
treptată. Această ideologie conservatoare a fost promovată, apoi, în tot cursul 
secolului al XIX-lea. Era de esenţă occidentală, ca şi liberalismul, dar opusă 
acestuia, căruia-i contesta radicalismul, deci efectuarea unor reforme de 
structură, între care desfiinţarea privilegiilor prin naştere. 

în mod evident, comparativ cu proiectele de reformă ale boierilor 
conservatori moldoveni, proiectul de constituţie al cărvunarilor reprezenta un 
real progres, deşi şi acest proiect avea caracter oligarhic, dar mai larg, 
extinzând egalitatea în drepturi a tuturor categoriilor de boieri, nu numai a 
celor de rang superior, deci lărgirea bazei sociale a privilegiaţilor. Domnul 
devenea într-adevăr constituţional, aprobat de un sfat alcătuit numai din 
boieri mici. în acest fel, nu putea însă fi vorba de o reprezentanţă naţională, ci 
tot de una boierească, cu un caracter mai larg, dar nu încă democratic, deşi 
pe calea aceasta se ajungea şi la democraţie. 


1 Analele Pariamentare ale României, voi. |, Bucureşti, 1890, p. 70, cf. E. 
Lovinescu, op. cit., voi. Il, p. 223. 

Se ignorau, astfel, celelalte clase şi categorii sociale. Ulterior, Regulamentul 
Organic, nefiind altceva decât un instrument al oligarhiei boiereşti, va exclude 
celelalte clase sociale de la drepturi. Domnitorul era obligat, formal, să 
guverneze în temeiul Regulamentului Organic. Adunarea obştească avea însă 
un caracter oligarhic, compusă numai din boierime, de toate categoriile. Astfel 
că şi alegătorii şi aleşii erau boieri. Viaţa politică se reducea la existenţa 
numai a unei singure clase sociale, care deţinea, în întregime, privilegiul 
politic1%. 

în perioada administrației  regulamentare s-au pus bazele 
conservatorismului evoluționist cultural şi social. Acest evoluţionism a ţinut loc 
de argument în „toate campaniile obscurantiste de la Mihai Sturaza şi până în 


106 E. Lovinescu, op. cit., voi. Il, p. 231-232. 

zilele noastre”. „Dregătoriile publice - se rostea Proiectul pentru reorganizarea 
învățăturilor, al unei comisii din 1845, din care făceau parte vornicii G. Balş, C. 
Sturdza, V. Beldiman şi C. Negruzzi!” -, n-ar putea fi încredințate decât la 
oameni cu oarecare stare, pe când cealaltă parte a cetăţenilor se dedă la 
îndeletnicirile negoțului, a meşteşugurilor şi a lucrării pământului, de unde ar 
urma că, dacă am da tot acea învățătură treptelor societăţii care se găsesc în 
împrejurări deosebite, ar fi tot aşa precum de a supune la una şi aceeaşi 
hrană vietăţi de soiuri deosebite”. 

Mai clar, încă, exprima această concepţie conservatoare cunoscutul 
scriitor Costache Conachi: „adevăratul început de civilizaţie ar fi a se învăța 
norodul catehismul, cum trebuie să lucreze pământul, să grijască vietăţile şi 
cum să ajute cu gospodăria sau cu casnice lecuiri şi oblojeli, iar starea 
deasupra norodului, acea boierească, să înveţe cum trebuie să judece şi să 
cârmuiască pe norod'%,. 

Păstrarea privilegiului, în accepțiunea conservatorismului evoluționist, 
dominant în perioada Regulamentului Organic, se făcea prin bararea accesului 
la învăţătură fiilor claselor neprivilegiate. Drept urmare, Mihail Sturdza 
procedează la desfiinţarea Colegiului, în favoarea dezvoltării învăţământului 
elementar şi practic, pentru că numai atât vroia să acorde copiilor claselor de 
jos : „Reacţționarismul - scria E. Lovinescu - apărea fără mască; societățile 
erau privite prin prisma unei stratificări, în care îşi supravieţuia vechea 
concepție a castelor indiene; oamenii erau socotiți ca «vietăţi de soiuri 
diferite» ce nu trebuiau supuse aceluiaşi regim educativ’. Mobilul real al 
propagatorilor unui astfel de sistem conservator 
era sesizat şi menţionat ca atare de Gh. Asachi, directorul Epitropiei şcolilor, 
deci funcţionar de stat. Sistemul de învăţământ preconizat se situa clar contra 
egalităţii accesului la învăţământul de toate gradele. El constata că sistemul 
preconizat a inspirat neîncredere, întrucât favoriza privilegiul prin monopolul 
la învăţătură înaltă fiilor de boieri obişnuiţi cu caracterul lucrativ al 
dregătoriilor de stat”. 

Aspiraţiile spre modernizare, în primul rând dezvoltarea învăţământului 
şi tipăriturilor, aveau a se limita, aşadar, în mod obiectiv, mai ales la cerinţele 
clasei dominante, care căuta, şi în noile condiţii, să-şi perpetueze privilegiul 
politic, în calitate de clasă conducătoare unică. în lipsa unei temeinice 
pregătiri intelectuale a fiilor de oameni neprivilegiaţi, se perpetua monopolul 


107 Vezi: „Gazeta de Transilvania”, nr. 46 din 1 iunie 1845, p. 182. 
108 E. Lovinescu, II, p. 224. 
109 Ibidem. 

conducerii statului de către boierime, singura în măsură, nu numai economic 
şi social, dar şi politico-juridic, să asigure o învăţătură înaltă urmaşilor săi. 
Deţinerea monopolului la învăţătură înaltă a constituit multă vreme 
ascendentul cel mai categoric al clasei dominante la funcţii în stat. Numai 
scindarea ei, în liberali şi conservatori, va duce la promovarea ideologiei 
democrat-liberale şi la democratizarea învăţământului, printr-un acces mai 
larg tineretului din celelalte clase şi categorii sociale. 

Anaforaua din 1827 constituie un început de legiferare a privilegiului, a 
cărui expresie ultimă şi cea mai dezvoltată o constituie, fără îndoială, 
Regulamentul Organic. Acest Regulament nu introducea principii noi, ci numai 
consacra existenţa unor vechi deprinderi şi abuzuri, legalizând ceea ce exista 
de fapt. Astfel, el devenea o constituţie ideală pentru marea boierime 
conservatoare. De altminteri, Regulamentul Organic nu este altceva decât 
opera unei colaborări asidue între marea boierime şi vechea sa ocrotitoare, 
Rusia, căreia i se adresase cu memorii timp de un secol, întrucât constituia 
reazemul cel mai de nădejde în tendinţa de menţinere a privilegiului de castă. 
Mai mult încă, Puterea protectoare s-a văzut nevoită să tempereze, prin 
intermediul lui Pavel Kiseleff, lăcomia marii boierimi, care nu mai găsea limite 
pretențiilor sale faţă de țărănimea clăcaşă. Prin Regulament, Anaforaua dată 
de loan Sandu Sturdza primeşte consacrarea legală, boierii fiind exceptaţi 
definitiv de la orice dări către stat, spre deosebire de trecut când plăteau dări 
indirecte, trecute, prin Regulament, tot pe seama ţăranilor. Unei propuneri a 
lui Kiseleff, de a se stabili o dare funciară pentru toate domeniile boiereşti, i s- 
a răspuns categoric negativ de către comisia de boieri care avea sarcina 
redactării Regulamentului Organic, la 15 ianuarie 1830. Astfel, se stabilea 
legal abuzul ce decurge din privilegiul social’. 

Datorită privilegiului politic, marea boierime deţinea majoritatea în 
Adunarea obştească, dispunând deci de destinele statului. Astfel, din cele 
2.500.000 locuitori ai Ţării Româneşti, numai 3.000 erau alegători, toţi boieri, 
între care 75 mari boieri. Prin protecţia Rusiei, marii boieri îşi asiguraseră 
privilegiul consacrat prin Regulament, deşi nu reprezentau „nici interesele 
țării, nici chiar ale celor 3.000 de boieri care i-a constituit în țară legală. 
Țăranii au fost aserviţi boierilor proprietari, boierii, la rândul lor, au fost 
aserviți domnului şi domnul, el însuşi străinului. De aici neputința de a face 
binele, incapacitatea de a opri răul; iată legea actuală a ţării”. Numai 
națiunea singură putea pune capăt unei astfel de stări de lucruri, prin 


110 /bidem, p. 225-226. 

alegerea unei Adunări naţionale reprezentative, democratice. 

Acordarea a numeroase ranguri boiereşti de după 1821 a transformat 
numeroşi indivizi în funcţionari servili. O reacţie puternică s-a produs în 
rândurile marii boierimi, care şi-a restabilit astfel poziţiile prin Regulamentul 
Organic. Acest act „a constituit boierii, care nu erau până atunci decât 
ansamblul dregătorilor în funcţiune sau în disponibilitate, într-o castă 
autocratică mult mai vicioasă, căci ea nu-şi trăgea dreptul său, forța sa, 
moralitatea sa, nici în ereditatea, nici în alegerea, nici în capacitatea, ci în 
simpla bunăvoință a domnitorului de a le acorda un rang, un grad 
oarecare"!!! Singur rangul conferea drepturi politice, exceptând pe purtătorii 
săi de la impozit şi de la oricare alte sarcini, deschizând calea spre ocuparea 
funcţiilor publice în stat. De aici, aviditatea de a deţine astfel de ranguri. 
Regulamentul Organic a împărţit boierii în trei categorii, care se bucurau de 
toate privilegiile civile şi sociale, însă cele politice se acordau diferențiat, încât 
categoria întâi avea mai mult decât a doua şi aşa mai departe. 

Sub oblăduirea unui absolutism luminat şi în spiritul prevederilor Regu- 
lamentului Organic au loc o serie de îmbunătăţiri în Principate, tinzând, în mod 
firesc, spre modernizare, începând cu învăţământul şi sfârşind cu urbanizarea. 
A.D. Xenopol le consideră bune şi spre propăşirea Principatelor Române, cu o 
singură excepţie, aceea a introducerii cenzurii, care nu existase înainte de 
1828, deoarece tipăriturile aveau, îndeosebi, un caracter religios. Tocmai când 
presa şi cărţile urmau să contribuie la dezvoltarea intelectului s-a luat măsura 
cenzurării lor!!?. Boierimea conservatoare, în pofida unor demersuri ale lui 
Kiseleff, în sensul 
limitării puterii sale politice, le-a primit pe toate, prin stăruința expresă a Curţii 
protectoare, în scopul de a o îndatora şi aservi interesului său”. 

Cu toate acestea, sau în pofida existenţei unor asemenea practici 
politice discordante cu interesul naţional, se constată dispariţia grupărilor 
boiereşti, care-şi întemeiau ideologia pe intrarea Principatelor sub 
suzeranitatea sau suveranitatea Rusiei. în Moldova, sub domniile 
regulamentare, aspiraţiile spre libertate naţională devin şi mai puternice. Cu 
toţii doreau sprijinul Puterilor occidentale pentru a avea un domn străin, din 


111 Ibidem, p. 425. 

112 A.D. Xenopol, Istoria românilor, XI, p. 93. 

113 Ibidem, p. 103. Vezi Apostol Stan, Adunările obşteşti, în Istoria 
parlamentului şi a vieţii pariamentare din România, Bucureşti, 1983, p. 26- 
58. 


Apus, şi unirea Principatelor sub autoritatea lui. Deci, pentru a fi mai puternice 
în faţa pericolului naţional al anexării Principatelor, se vroia unirea şi chiar 
independenţa lor. Partidul Naţional din Moldova avea ca şef pe Al. 
Mavrocordat, considerat adept al Franţei lui Ludovic Filip : „un bătrân care 
toată viața sa a visat independența principatelor şi care ar vrea să-şi vadă, 
înainte de moarte, visul Îîmplinit“1. Din această grupare politică mai făceau 
parte : Constantin Mavrocordat, adversar vehement al demnitarilor Rusiei, 
lorgu Catargiu, propunător la 1827-1828 al Unirii Principatelor. Gruparea s-a 
destrămat, însă, prin trecerea lui Al. Mavrocordat de partea autorităţii 
domneşti. După 1840, se ridică altă generaţie de militanţi pentru cauza 
naţională. Până atunci, opoziţia contra domnului avea ca punct de pornire 
invidia şi dorinţa de a ocupa tronul sau înaltele funcţii. Numai generaţia nouă 
a conceput lupta bazată pe principii!15. 

Până la apariţia unei astfel de opoziții, bazată de principii liberale, 
Mihail Sturdza, viitorul domn regulamentar, se opunea însăşi prevederii 
alegerii domnului de către Adunarea obştească. Astfel, într-un memoriu din 27 
iulie 1830 către guvernul rus, el propunea numirea domnului de către Curtea 
protectoare, în locul alegerii de către forul deja desemnat. El argumenta că 
alcătuirea Adunărilor generale extraordinare, împuternicite să aleagă pe 
domn, vor avea loc, întotdeauna, în prezenţa unor tulburări, care vor 
compromite instituţiile create prin Regulamentul Organic. Cei care au dat 
votul lor domnului se aşteaptă de la el să le acorde funcţii şi numeroase 
avantaje personale. De aceea, consideră necesară numirea domnului de către 
Curtea protectoare, urmând să primească învestitura de la Sublima Poartă!!$. 

De altminteri, Mihai Sturdza reuşea să vină întotdeauna în 
întâmpinarea dorințelor şi principiilor conservatoare ale Curţii protectoare. 
Fidelitatea faţă de aceasta constituia criteriul fundamental al tuturor ridicărilor 
în slujbe şi al statorniciei pe tron a domnitorilor. Rezultă aceasta cu evidenţă 
dintr-o scrisoare secretă a generalului Pavel Kiseleff către A.P. Butenieff, 
ambasadorul Rusiei la Constantinopol. Astfel, este expusă necesitatea unor 
măsuri administrative şi legislative, care vor trebui să fie garantate de către 
viitorii domnitori ai Principatelor Române faţă de Rusia. în primul rând, 
adeziunea lor sinceră şi totală la Regulamentul Organic, apoi ridicarea în 


114 Hurmuzaki, voi. X, p. LXXIX, Prefaţa lui N. lorga, S.I-6, p. 281. 
115 Ibidem, p. LXXIX. 
116 Ibidem, Supliment l-5, p. 34-36. 


7 
7 


ranguri a boierilor din toate categoriile care au servit cu zel şi devotament 
guvernul rus şi recunoaşterea tuturor avansărilor civile şi militare făcute în 
timpul ocupației armatei ruseşti, menţinerea în posturi a principalilor 
funcţionari. Un ultim punct prevedea restricţii împotriva introducerii presei şi 
cărţilor străine : „supravegherea de exercitat asupra presei publice şi asupra 
introducerii şi vânzării de cărţi şi jurnale străine care, din cauza situației 
geografice a Principatelor, ar putea deveni un principiu de dezordine şi de 
perturbare nu numai pentru ele însele, dar chiar pentru provinciile limitrofe”. 

Problema respectării Regulamentului Organic se dovedea primordială, 
între toate celelalte, căci prevederile sale includeau, în întregime, principiile 
conservatoare ale Rusiei şi marilor boieri români. Contelui Nesselrode, 
ministrul de Externe al Rusiei, îi scria generalul Pavel Kiseleff, la 26 
septembrie 1832, din Bucureşti, că ţarul nu trebuie să ordone evacuarea 
Principatelor până când Poarta nu va recunoaşte şi sancţiona Regulamentul 
Organic şi nu va indica noilor domnitori că respectarea lui trebuie să fie una 
din legile fundamentale:". 

Sub o astfel de protecţie, boierii conservatori îndrăznesc orice, 
mergând chiar până a irita pe însuşi generalul Pavel Kiseleff, un om politic cu 
concepţii conservatoare absolutiste, dar influențate de filosofia luminilor, căci 
agrea despotismul luminat. Abia sosit de 15 zile la laşi, el împărtăşea 
ambasadorului la Constantinopol, A.P. Butenieff, dezamăgirea sa faţă de 
rapacitatea şi încrâncenarea boierilor moldoveni în scopul menţinerii 
privilegiilor lor şi acaparării de noi pământuri de la ţăranii liberi. Alcătuirea 
Adunării obşteşti constituie ea însăşi motiv de dezordine. La mijloace 
represive contra lor nu se poate recurge, a lăsa lucrurile să decurgă precum 
mai înainte înseamnă provocarea a noi dezordini, care întârzie formarea unor 
noi guverne: „Pe lângă aceasta - scria Kiseleff - 

Adunarea formată din boieri care niciodată n-au făcut decât să calce 
drepturile claselor inferioare, fiind constituită judecător, în propria sa cauză, în 
mod firesc ea nu caută decât să-şi mărească propriile privilegii, în paguba 
altora care nu sunt reprezentați, nici apăraţi de nimeni. Aceasta a mers atât 
de departe, încât, printr-un articol insidios la capitolul claca, au aservit săteni 
care sunt liberi, în fiecare zi tinzând a asen/i noi oameni liberi, pentru a-i 
oprima încă mai mult”!. Generalul Kiseleff este de părere că acest articol 
trebuie revizuit neapărat, altminteri, aşa cum este, ar produce foarte rea 
impresie în Principate. Orice domnitor ar veni în Moldova va trebui să 

reformeze compoziţia Adunării, deoarece laşii s-ar transforma într-o mică 
Varşovie. De aceea, roagă pe A.P. Butenieff să sustragă Regulamentul de la 
Poartă, spre a se introduce unele modificări în acest sensi18. 

Compoziţia Adunării obşteşti a Moldovei, înainte de urcarea pe tron a 
domnilor regulamentari, a fost prezentată de consulul francez Mimaut 
ministrului de Externe al Franţei, Leonce-Victor de Broglie. Astfel, el considera 
că existau două grupări în Adunare. Una era constituită în jurul marelui vistier 
(ministrul Finanţelor) Mihail Sturdza, în fapt majoritatea, alcătuită din 27 sau 
28 de membri din totalul de 35. între cei mai de seamă se numărau : Al. 
Ghica, N. Suţu. Cealaltă grupare avea în frunte pe marele logofăt (ministrul de 
Justiţie) Constantin Sturdza". 

La câteva luni după numirea ca domn al Moldovei de către Poartă, la 
22 martie/3 aprilie 1834, cu acordul guvernului rus, generalul Pavel Kiseleff îl 
încu- noştinţa pe Mihail Sturdza, cel mai fidel dintre boierii români, că ţarul îi 
conferise ordinul Sf. Ana, împodobit cu coroana imperială, în calitate de domn 
al Moldovei!2. 

în noua sa calitate, aflându-se la Constantinopol, Mihail Sturdza critica 
demersurile domnului Ţării Româneşti pe lângă Poartă, care, în schimbul 
concesiei de a arbora drapelul naţional şi prelevarea a trei procente din vămi, 
s-a angajat să mărească tributul cu 1800 de pungi pe an. Domnul Moldovei 
considera că acest demers făţiş contravine drepturilor Puterii protectoare, 
creându-se, astfel, un precedent care va da naştere la cerinţe şi exigenţe 
ulterioare : „aducând atingere principiului conservator al unei Puteri 
mărinimoase şi binefăcătoare'”. 

Mihail Sturdza relata că Poarta i-a cerut şi lui să procedeze precum Al. 
Dim. Ghica, însă a refuzat, pe motiv că domnitorii nu pot decide nimic fără 
asentimentul Adunării obşteşti, apoi că nu e de competenţa lor de a trata 
arborarea drapelului, iar trei procente din vămi constituie un avantaj iluzoriu. 
El îşi exprima părerea că acestea toate ar putea fi obţinute mai târziu de către 
Rusia, ceea ce fireşte nu era decât o himeră. Pentru a argumenta şi a 
convinge pe generalul Pavel Kiseleff, Mihail Sturdza scria : „eu prefer mai 
degrabă să renunţ la domnie decât să compromit garanţiile sacre şi principiile 
conservatoare de existenţa cărora politica mărinimoasă a Curţii imperiale a 
118 Ibidem, p. 407. 

119  /dem, voi. XVII, Bucureşti, 1913, p. 311, Rapoarte consulare franceze 

chemat țara mea”. 

Boierul conservator dintotdeauna, cel care a afirmat pentru prima dată 
în istoria ţării principiile conservatoare, adept convins al sprijinului 
necondiţionat pe Rusia, în scopul apărării privilegiilor marii boierimi, urcat pe 
tronul Moldovei, vădea aceeaşi puternică înclinare spre aceleaşi principii şi 
spre ocrotitoarea lor. într-un memoriu din 1835, el lua apărarea privilegiilor, 
propunând măsuri aspre pentru reprimarea opoziţiei. în fapt, care era opoziţia 
detectată de Mihail Sturdza ? Fireşte, boierii înnobilaţi pe timpul domniei lui 
loan Sandu Sturdza. în mod vădit, domnul se arătă critic faţă de clasa 
boierească, în realitate fiind contra boierimii care făcea opoziţie guvernului şi 
administraţiei sale susținătoare ale Regulamentului Organic şi Puterii 
protectoare. Astfel, afirmă că „facțiunea”, adică opoziţia, caută să lovească în 
instituţiile regulamentare şi, mai ales, în şeful statului. De aceea, se vede 
nevoit să ia apărarea unei părţi a boierimii care şi-a dovedit ataşamentul şi 
afecțiunea faţă de domn şi nu trădează gândirea dominantă a clasei lor, adică 
principiile conservatoare ale marii boierimi!?!. 

Reprezentantul cel mai de seamă al marii boierimi conservatoare, la 
fel ca odinioară, constata originea partidei opoziţioniste în multitudinea de 
titluri de nobleţe acordate în deceniul precedent. Astfel, peste 800 de noi 
boieri caută să obţină slujbe în stat. în lipsă de oferte, ei provoacă dificultăţi 
guvernului şi tulburări în stat. Acest „partid disprețuit a îndrăznit” să facă 
propuneri lui Mihail Sturdza de a pactiza cu el, dar toate au fost în zadar, căci 
- afirmă el - membrii săi nu doreau altceva decât să fie acceptaţi la conducere 
şi să aibă acces la privilegii nestingheriţi. în scopul urmărit, ei incriminează 
actele administraţiei de stat, căutând să intimideze şi să discrediteze 
guvernul, prin atragerea, de partea lor, a celor răuvoitori şi a celor slabi. în 
fruntea partidei opoziţioniste se afla fostul 
mare vistier Alexandru Sturdza „om ignorant şi îngâmfat”. El se erijează în şef 
de partid, raliind în jurul său tot soiul de nemulţumiţi. în timpul domniei lui 
loan Sandu Sturdza, a avut rolul principal, ducând, precum aprecia Mihail 
Sturdza - o propagandă ostilă Rusiei. Succe-dându-i la Vistierie, Mihail Sturdza 
afirma că a avut prilejul să-i cunoască imoralitatea şi inepţia: „Această coterie 
(partidul opoziţio- nist), nulă şi neînsemnată până acum, nu este mai puţin 
hărțuitoare, insolentă şi vinovată de vederi răzvrătitoare pe care le proclamă 
deschis şi prin aroganţța individului care o conduce”. 

Exagerând în mod evident, pentru a atrage mânia Rusiei contra unor 

aşa- numiţi „răzvrătitori”, care dintotdeauna s-au opus acesteia şi principiilor 
conservatoare pe care le ocroteşte, Mihail Sturdza susţine, în memoriul său, 
că, nepedepsită, această facțiune ar continua să crească atât ca număr, cât şi 
ca îndrăzneală : „partidul ar putea pe nesimţite să prindă consistenţă, să se 
dezvolte şi să profite de prima ocazie favorabilă pentru a-şi întinde reţeaua în 
țară şi să stârnească tulburări serioase”!%2. Pentru a preveni asemenea 
eventualităţi, Mihail Sturdza consideră că e mai bine să lovească un singur 
individ, decât pe cei mulţi. De aceea, va surghiuni la mănăstire pe Al. Sturdza, 
şeful partidului opoziţionist, după ce, însă, îl va preveni la următoarea şedinţă 
de Consiliu. Printr-o asemenea măsură, aplicată la timp şi eficientă, contra 
celor care încearcă tulburarea ordinii publice, va înnăbuşi în faşă „partidele 
răzvrătitoare antisociale”, căci numai în acest fel, vor fi puse la adăpost 
instituţiile regulamentare de maşinaţiunile răuvoitorilor!?. 

Adversar înverşunat al novatorilor, Mihail Sturdza fusese unul dintre cei 

mai de seamă fruntaşi ai opoziţiei conservatoare a boierilor emigranţi după 
1821. Ocupând tronul Moldovei, sub protecţia Rusiei, el capătă şi mijloacele 
de a oprima boierimea nemulțumită transformată în forţă opoziţionistă sub 
domnia sa. Pretinsele agitaţii şi tulburări ale acesteia sunt reclamate frecvent 
consulului general rus, baronul P.I. Riickmann, pentru a autoriza măsurile 
contra ei. între şefii opoziţiei, domnul indică pe logofătul Constantin Sturdza, 
considerat din toate punctele de vedere „un om rău”, apoi pe postelnicul Al. 
Mavrocordat, „plin de datorii, în stare de faliment, ignorant”. în privinţa 
principiilor politice, Al. Mavrocordat se declară adept al lui Ludovic Filip, 
furnizând câteva date prestins false unui străin. 
Alţi fruntaşi opoziţionişti erau aga Al. Rosetti, om ruinat şi în acută strâmtoare; 
vistierul Al. Sturdza. Aceşti „indivizi” s-au asociat cu câţiva străini fără căpătâi, 
punând la cale intrigi, încât nepedepsirea lor ar dăuna grav liniştii şi ordinii pu- 
blice.124 

Domnul Moldovei s-a şi grăbit în luarea de măsuri contra fruntaşilor 
opoziţiei, înştiinţându-l pe baronul Riickmann de surghiunirea la conacele lor a 
următorilor : Constantin Sturdza, Al. Sturdza şi Gh. Ghica, a căror îndrăzneală 
şi atitudine nu mai puteau fi tolerate. „Casa /ogofătului Constantin Sturdza 
devenise un punct de întruniri, care avea caracterul unui comitet 


122 Ibidem, p. 274. 
123 Ibidem, p. 275. 
124 Ibidem, p. 279-280, laşi, 3 noiembrie 1835. 

revoluționar”!?5. 

în cei câţiva boieri opoziţionişti, Mihail Sturdza vedea veritabili 
revoluționari, când, în realitate, ei nu doreau decât ameliorări în administraţia 
de stat şi o domnie suportabilă pentru toţi membrii aceleiaşi clase dominante. 
Arogant, ştiind că deţine puterea în temeiul şi prin ocrotirea Rusiei, domnul 
Moldovei se vedea a fi şeful autorizat al oligarhiei aristocratice conservatoare, 
care dobândise supremaţia politică şi nu înţelegea altfel, decât s-o păstreze 
numai în avantajul său. Constituită în „e/ită” socială, veritabilă castă, marea 
boierime conservatoare îşi găsise, încă mai de mult, şeful ei cel mai autorizat, 
diriguitorul unui curent politic, care începuse cu teoria imobilismului social şi 
adoptase pe cea a evo- luţionismului sub imperiul unor noi împrejurări istorice. 

Convins că numai prin regimul absolutismului luminat se va ajunge la 
transformări binefăcătoare, Mihail Sturdza a întreprins unele măsuri cu 
consecinţe favorabile, în multe privinţe, căci multe erau de înfăptuit după 
atâtea secole de înapoiere, dar toate le-a făcut, îndeosebi, în interesul marii 
boierimi privilegiate, în mod autoritar, lezând demnitatea şi interesele 
boierimii mici şi mijlocii, care n-a întârziat să se transforme în forţă politică de 
opoziţie. lritat de acţiunile acesteia din Adunarea obştească a Moldovei, Mihail 
Sturdza o denunța baronului Riickmann, spre a atrage noi măsuri de 
reprimare contra ei. Astfel, constată că în Adunare se aflau cinci opozanți, 
care îi făceau sarcina tot mai grea, precum : Al. Mavrocordat, care se declara 
agentul Franţei, Al. Rosetti, Constantin Catargi, Gh. Ghica, aflat sub influenţa 
temerară a domnului Ţării Româneşti, apoi Constantin Balş. Precum se 
lamenta domnul Moldovei baronului Riickmann, prezenţa lor în Adunare o va 
compromite’, 

La 5 decembrie 1835, Mihail Sturdza transmitea consulului general rus 
un proiect pentru reprimarea celor nemulțumiți în vederea aprobării lui de 
către Curtea din Petersburg şi Poarta otomană”. într-o scrisoare către 
ambasadorul rus la Con- stantinopol, el susținea că nemulțumirea opozanților 
constă în ostilitatea boierimii moldovene contra instituțiilor regulamentare. 
Nemulțumirile opozanților se manifestă prin acţiunile de răsculare a 
sătenilor!?*. Baronul Riickmann nu agrea, însă, măsurile de expulzare din 
Adunare a celor cinci boieri opoziţionişti, încât, la 30 ianuarie 1836, îi scria să-i 


125 Ibidem, p. 288. 

126 Ibidem, Supliment l-5, p. 295-297, laşi, 25 noiembrie 1835. 
127 Ibidem, p. 297-298. 

128 Ibidem, p. 310-313, laşi, 12 ianuarie 1836. 

reintegreze, căci altfel intenționau să adreseze un protest la Petersburg”. Şi 
generalul Pavel Kiseleff se vede nevoit să intervină pe lângă vehementul 
domn al Moldovei spre a-i tempera avântul în opera de reprimare a opoziţiei, 
în vederea liniştirii şi nu a tulburării spiritelor. Astfel, constatând nemulţumirea 
unor boieri, care s-au adresat ţarului cu un memoriu, între ei şi personalităţi 
binecunoscute, Pavel Kiseleff sfătuieşte pe Mihail Sturdza să-i cheme la 
guvern, pentru a calma spiritele., în întâmpinarea dorințelor Rusiei, domnul 
dădea o circulară către membrii Sfatului administrativ ca, pe viitor, să se 
conformeze întru totul dispoziţiunilor din Regulamentul Organic, fără nici o 
abatere::!. 

Spirit închistat în dogme de esenţă conservatoare, cultivând elitismul 
în viaţa politică, Mihail Sturdza continua să susţină vechiul său punct de 
vedere, care se opunea electivităţii şi alcătuirii pe această bază a Adunării 
obşteşti, căci, în acest fel, intrau deputaţi şi din rândurile boierimii mici şi 
mijlocii, care se transforma în opoziţie. în concepţia sa, electivitatea, oriunde, 
nu numai în Principatele Române, creează dezordini şi tulburări de tot felul, 
antrenând la pervertirea spiritului public şi la înfruntarea autorităţii în stat: 
„alegerea este - scria el baronului Riickmann - pe de altă parte şi nu poate fi 
decât incompatibilă nu numai cu obiceiurile şi starea morală a Moldovei, dar, 
de asemenea, cu situația ei politică, principiul guvernului moldovean plasat 
sub suzeranitatea Porții şi sub protecţia Imperiului Rusiei nu va putea întruni 
exigenţele unui guvern reprezentativ, or, acestea nu sunt decât printre 
ultimele care implică adunări elective, care sunt adesea bazate pe doctrine 
diametral opuse garanțiilor stabilite şi liniştii, de care guvernul Moldovei 
trebuie să fie pătruns'*. Mihail Sturdza se pronunţă astfel pen- 
tru suprimarea modului de alcătuire a Adunării obşteşti şi nu a instituţiei 
însăşi. Aşadar, adunări neelective, care - zice-se - s-ar adapta foarte bine 
condiţiilor existente în Moldova'. în realitate, acest deziderat se conforma şi 
favoriza cel mai bine principiile conservatoare ale elitei conducătoare, care nu 
îngăduia alte opinii, decât pe cele proprii, fiind astfel lipsită de spirit de 
toleranţă faţă de adversarul politic. 

Animat de spiritul intoleranţei faţă de opoziţie, Mihail Sturdza făcea cu- 
noscut consulului rus la laşi, Karl von Kotzebue, că a luat măsurile necesare 
de suprimare a suplimentului  „Albinei româneşti” intitulat  „Alăuta 
românească”, apărut, la 1 septembrie 1838, sub egida /nstitutului Albina. De 


129 Ibidem, p. 317-318. 
130 Ibidem, Supliment l-4, p. 116-117,1 februarie 1836. 
131 Ibidem, p. 118,16 aprilie 1837. 

fapt, consulul general rus ceruse, iar domnul Moldovei, ca de obicei, se 
conformase, să suprime suplimentul „Albinei româneşti”, pe motiv că în 
articolul Filosofia vistului se făcea aluzie la Rusia, „a/ cărei nume - scria el lui 
Kotzebue - trebuie să fie venerat atât de guvern, cât şi de locuitorii ţării care-i 
datorează existența şi prosperitatea sa”. întrucât, autorul suplimentului, 
adică Mihail Kogălniceanu, se afla în „recidivă”, se lua măsura suprimării 
suplimentului „A/binei româneşti”. Mihail Sturdza îl asigura pe iritatul consul al 
Rusiei că guvernul său va veghea cu grijă să prevină sau să reprime cea mai 
mică atingere a numelui Rusiei, care nu trebuie înconjurată decât de dovezi 
de respect şi gratitudine. Consulul Kotzebue transmitea, la 14 septembrie 
1838, că între abuzurile comise şi încă necurmate se afla şi acordarea de 
ranguri de boierie, contrare vechilor regulamente. Unul dintre promovaţii în 
rang, pe nedrept, se dovedea a fi căminarul Eftimie Stamati, pentru care se 
cerea retragerea numirii!**. 

înainte de întoarcerea în ţară a tinerilor cu concepţii liberale din ţările 
Apusului, se constată un reviriment al liberalismului aşa-zis ciocoiesc, 
reprezentat de micii boieri privilegiați, contra cărora întreprindea atât de dese 
măsuri punitive domnitorul Mihail Sturdza, cu acordul şi sub ocrotirea Rusiei. 
Una din manifestările liberalismului boieresc sau ciocoiesc este Conjuraţia 
confederativă a comisului moldovean Leonte Radu, în octombrie 1839, care 
avea relaţii secrete strânse cu Ştefan Catargiu, Gheorghe şi Constantin 
Sturdza, Constantin Burghele. El a redactat un program, considerat a fi 
revoluţionar, dar, în fapt, numai un contraregula- ment organic, cum îl 
numeşte Nicolae lorga. în esenţă, memoriul comisului Leonte 
Radu preconiza abolirea protectoratului Rusiei şi garanţia colectivă a celor 
patru mari puteri: Anglia, Franţa, Austria, Rusia, sub suzeranitatea Porții, 
înlocuirea guvernului absolutist monarhic cu unul luminat aristocratic, un 
domn ales, o confederație a Principatelor Române cu Serbia, un Consiliu de 
Stat, un Senat, miniştri responsabili, un Seim al nobilimii!35. 

Memoriul comisului Leonte Radu despre abuzurile şi călcările de lege 
săvârşite în Moldova de la introducerea Regulamentului Organic septembrie- 
octombrie 1839 conţinea, în total, 32 de puncte. Autorul său evidenția că, deşi 
au fost abolite prin Regulamentul Organic anumite dări, precum havaielile, 
acestea continuă încă de la introducerea lui. Referitor la alegerea deputaţilor 


132 Ibidem, p. 142. 

133 Ibidem. 

134 Ibidem, p. 202, 215. 

135 Idem, voi. X, p. LXXIX-LXXX. Prefaţa lui N. lorga. 


8 
4 


în Adunarea obştească se menţiona : „Deputății şi boierii pentru obşteasca 
Adunare să aleg nu după plecarea (dorința) publicului, nici cu slobozenia 
dăruită prin Regulament, ci după fățişe poronci a Oblăduitorului (Puterii 
protectoare) şi prin feluri de îngroziri, şi din asemine oameni înjghebăndu-se 
aceasta Adunare (sufletul norodului), să lucrează ceea ce vrea domnul, iar nu 
ce-i legiuit şi hărăzit prin pronomii”1%. Mai demonstra Leonte Radu că funcţiile 
în stat şi rangurile boiereşti se vindeau pe bani, încălcând legiuirile ţării, că 
„dreptatea fățiş se vinde pre bani, din care pricină săracii, văduvele şi orfanii 
pătimesc şi pier”. Boerescul (claca) s-a mărit de şase ori: „în toate ramurile, 
boeriile se dau făr cuviinţă, făr măsură şi făr dreptate, ba mulți se boeresc făr 
a sluji”. Apoi, abuzuri fără limite : „samavolnicia, despotismul şi cruzimea 
necontenit urmează, prin ţară, nimene nu cercetează nici iea samă ca să 
îndrepte şi să stăpânească răul”. în fine, existau lux şi desfrâu, neorânduială şi 
neomenie peste tot, fără putinţă de a fi eradicate, din cauza guvernului slab. 
Domnul însuşi ia rusfeturi, interzise de Regulamentul Organic”. 

Un regim politic autocratic, ce se vroia luminat, prin întreprinderea 
unor măsuri de modernizare, se dovedea necruţător şi abuziv în problemele 
sociale, menţinând trăsături ale despoţiei orientale, spre a fortifica şi perpetua 
privilegiul oligarhiei conservatoare a marii boierimi. Domnul şi guvernul său 
încălcau flagrant prevederile Regulamentului Organic şi înseşi propriile legi. 
De aceea, comisul Leonte Radu procedează la un succint tablou final al gravei 
stări de lucruri din Moldova, comparativ cu cea existentă înainte de 
introducerea Regulamentului Organic :”Mai înainte au fost pricini de giudecăţi 
pre puţăne, iar acum sânt multi. Mai înainte giu- 
decăţile se curma cu grabă, iar acum se lungesc pre mult. Mai înainte, deşi 
cheltueli în giudecăţi, dar pre puțin, iar acum precât pretenderăseşti pe atât 
trebue să chel- tueşti. Mai înainte, toate luările din țară nu să sue nici la o a 
cince partea pe cât să iea astăzi. lar apoi dacă ne vom întoarci la catachrisă 
(încălcarea de lege), de ne jăcuia mai înainte o sută, apoi astăzi ne dizbracă o 
mie, şi cu deosăbire că acei de atuncea să mulțămea cu puţăn, iar acestora de 
astăzi nu la toţi intri în voe cu mult. Domnii mai dinainte pentru mice nelegiuiri 
perde scaunul, dar de multe ori şi viaţa, iar acum jecueşte şi dizbracă fără 
temere. Atunce atârna Moldova de o singură putere, acum să vede supusă la 
doă. lată starea şi fericirea ei”. 

în pofida oricăror regulamente şi legiuiri, abuzurile, corupţia şi 


136 Idem, Supl. l-6, p. 11. 
137 Ibidem, p. 78-79. 

prevaricaţiu- nile continuau, căci era în natura sistemului politic să le includă 
şi perpetueze, tocmai datorită exercitării puterii de către o oligarhie 
aristocratică asupra unui întreg popor şi, adeseori, asupra semenilor boieri, 
dar de categorie inferioară. Aşa-numitul partid naţional, care ar fi strâns 
laolaltă pe toţi boierii ţării, se dovedeşte o simplă ficţiune, în condiţiile 
înfruntării de interese între boierimea liberală şi cea conservatoare. Idealul 
naţional se dovedea un liant prea efemer între cele două grupări politice 
aflate în competiţie la cârma statului. Fricţiunile se vor intensifica, sfârşind 
prin scindarea definitivă a clasei dominante în progresişti sau liberali şi în 
retrograzi sau conservatori în timpul revoluţiei de la 1848, prin adoptarea 
ideologiei revoluţionare a liberalismului de către tinerii întorşi de la studii din 
centrele de cultură ale Europei. 

Deocamdată, până la sosirea acestor tineri revoluționari, militanţi pe 
bază de principii contra vechiului regim, domnitorii Principatelor, vajnici 
susţinători ai acestui regim, se înfruntau doar cu elemente ale boierimii 
liberale, precum comisul Leonte Radu în Moldova, loan Câmpineanu în Ţara 
Românească. Comisul moldovean întocmise încă şi o Sistemă de conjurație 
confederativă, având anexată o listă a conjuraţilor!s. Această conjurație este 
însă descoperită de Mihail Sturdza, care înştiinţează de îndată pe consulul 
general rus V.P. Titov, succesorul lui P. Riickmann, cerându-i sfaturi în privinţa 
procedării cu comisul Leonte Radu. Proiectele sale fiind considerate de-a 
dreptul criminale, subversive, autorul memoriului se afla deja arestat, 
netăgăduind cele incriminate. Domnul Moldovei relata că nu se gândeşte 
totuşi la un proces, care ar provoca scandal, ci la interogarea şi expulzarea 
comisului peste Prut, în Basarabia, de unde a şi venit!*. 

Consulul general rus scria, apoi, lui Mihail Sturdza, exprimându-şi 
opinia ca să se facă o instrucţiune secretă a Conjuraţiei confederative şi, în 
caz de nevoie, să expulzeze pe Leonte Radu în Basarabia. Deci, să evite 
inconvenientele unei proceduri finale, adică un proces, şi să se ia măsuri 
severe contra autorului şi complicilor săi. Comisul poate rămâne la conacul 
său sub strictă supraveghere sau să fie expulzat în Basarabia, cu titlu de vechi 
supus rus. în final, solicită să fie pus la curent cu toate amănuntele referitoare 
la complotul urzit:%. La interogatoriu, comisul Leonte Radu a răspuns negativ 
la întrebări“. 


1381 Ibidem, p. 82-110. 

139 Ibidem, p. 125,31 octombrie 1839. 
140 Ibidem, p. 127, 7 noiembrie 1839. 
141 Ibidem, t>. 130-132. 

Un proces nu a putut fi intentat comisului Leonte Radu, întrucât ar fi 
avut un caracter politic, răscolind pasiuni şi resentimente, care mocneau în 
rândurile unei populaţii profund nemulţumite. La îndemnul consulului rus la 
laşi, mişcarea a fost înăbuşită, conducătorul ei fiind expulzat. 

O nouă perioadă începe, însă, după 1840 sub flamura radicalismului 
liberal promovat de tinerii învăţaţi la şcolile Apusului. Rusia priveşte acum cu 
nelinişte o deteriorare a situaţiei politice din Principate sub influenţa directă a 
elementelor radicale. Astfel, contele Nesselrode, ministrul de Externe al 
Rusiei, cerea lui V.P. Titov să facă cunoscut lui Mihail Sturdza că guvernul rus 
este satisfăcut de felul cum a fost descoperit complotul lui Leonte Radu. 
Consulul general la Bucureşti trebuie însă să atragă atenţia celor doi domnitori 
să fie cât se poate de vigilenţi cu privire la „odioase/e maşinaţiuni care se 
urzesc în Jara Românească şi Moldova”. Securitatea viitoare a celor două 
Principate - insista Nesselrode - va depinde de descoperirea la timp a 
diverselor comploturi, a mijloacelor şi scopurilor urmărite. Pe de altă parte, la 
Paris, numeroşi tineri moldoveni, aflaţi la studii, au intrat în legături cu câţiva 
„demagogi valahi”, adică tineri munteni cu concepţii liberal-radicale, de 
stânga. Printre moldovenii care „profesează principii de cea mai pură 
democrație” se numără : Al. Mavrocordat (Ursu), Ghenadie şi Filittis. Ei întreţin 
legături active la laşi şi Bucureşti. în atare situaţie, domnul Moldovei trebuie 
să întreprindă măsuri pentru a se informa mai bine asupra adevăratei stări de 
lucruri:%3. 

Pericolul pentru forţele trecutului, adică absolutismul şi oligarhia 
conservatoare, era detectat şi sesizat la timp, în scopul întreprinderii unor 
măsuri grabnice, 
spre a fi eficiente. Pentru a curma acţiunile unor tineri aflaţi la Paris, Mihail 
Sturdza informa pe V.P. Titov că a luat legătura cu tatăl lui Al. Mavrocordat, 
pentru a pune capăt „scandalului” provocat de purtarea fiului său. Drept 
urmare, s-a convenit să-l transfere la Berlin. Măsuri s-au luat şi contra 
celorlalţi. Domnul Moldovei, poate pentru a se disculpa, oarecum, că nu luase 
măsuri înainte de a i se atrage atenţia, caută să incrimineze „manifestările 
liberalismului care au loc în fiecare zi în Ţara Românească”. El afirmă că nu 
este de competenţa lui de a le pune capăt, dar consideră că nu se poate 
abţine să le evidenţieze pericolele, fiind tolerate de guvernul muntean şi 
având o influenţă funestă asupra locuitorilor Moldovei. într-un almanah din 
142 Ibidem, p. 175, 2 ianuarie 1840. 

143 Ibidem, p. 176. 

Ţara Românească, cele două Principate sunt prezentate ca state 
constituţionale, încă chiar mai mult, anume că „statu/ României este un 
principat constituţional”, având aceleaşi origini, limbă, religie cu Moldova. 
Deci, se tinde spre unirea celor două ţări. După părerea lui Mihail Sturdza, 
acesta constituia un sistem incompatibil cu situaţia Principatelor. Se vorbea - 
scria domnul Moldovei - chiar ca Al.Dim. Ghica să fie domn al ambelor 
Principate, înaintaşii săi Ghiculeşti domnind, în trecut, atât în Moldova, cât şi 
în Ţara Românească. în consecinţă, Mihail Sturdza considera această tendinţă 
o atingere a drepturilor guvernului moldovean, contra căreia protesta în faţa 
Puterilor suzerană şi protectoare!+. 

Nu era pentru prima dată când domnul Moldovei denunța spiritul de 
toleranţă al domnitorului Ţării Româneşti, care se arătase, încă din momentul 
învestiturii, dornic să contribuie la afirmarea specificului naţional şi demnităţii 
naţionale, solicitând dreptul de arborare a drapelului naţional. Fireşte, în Ţara 
Românească nu exista un alt regim politic decât cel îngăduit de cele două 
puteri, însă devotamentul şi ataşamentul lui Mihail Sturdza faţă de Rusia, ca 
putere protectoare, nu îngăduia, nici măcar în cugetul său, un alt 
comportament din partea domnului principatului vecin. Unele rezultate 
pozitive avusese, fără îndoială, şi administraţia lui Mihail Sturdza!%, însă el nu 
rămăsese numai în limitele Regulamentului Organic, precum Al.Dim. Ghica, 
despre care A.D. Xenopol scria : „Ocârmuirea lui [...] fusese destul de spornică 
în rezultate în primii ani ai domniei lui, şi cu toate că lucrările adunării 
legiuitoare se întinsese asupra deosebitelor ramuri ale trebuinţelor ţării, 
nicăieri nu depăşise hotarele puse de Regulament, ci lucrase numai strict în 
limitele lui la dezvoltarea aşezămintelor Munteniei”. 

insistența, apoi presiunea consulului general Riickmann în privinţa 
introducerii articolului adiţional în Regulamentul Organic pun la grea încercare 
atitudinea domnului Ţării Româneşti, care se vede nevoit să exileze pe loan 
Câmpineanu şi Emanoil Băleanu şi să pedepsească pe alţi deputaţi pentru că 
se opuseseră acestui act samavolnic, atingător al demnităţii naţionale. însuşi 
baronul Riickmann, într-o adresă către domn, ameninţa membrii opoziţiei, 
arătându-se foarte mâhnit, „că atare necuviință au putut să se întâmple în 
Muntenia în timpul ocârmuirii sale”| Din acest moment, şi începe declinul 
domniei lui Al.Dim. Ghica, care, dintr-odată dobândise aversiunea şi a partidei 
naţionale şi a Rusiei, ce nu va întârzia să determine detronarea lui. 


144 Ibidem, p. 188-191. 
145 Vezi A. 0. Xenopol, Istoria românilor, XI, p. 172-187. 

Descoperirea şi pedepsirea autorilor complotului din 1840, în frunte cu 
Dimitrie Filipescu, în care fusese implicat şi Nicolae Bălcescu, n-a fost de 
natură să atenueze prea mult impresiile Curţii din Petersburg, îndepărtându-l 
însă definitiv de partida naţională. înăbuşind răscoala bulgarilor din Brăila, la 
1841, Al.Dim. Ghica se vede definitiv părăsit de bunăvoința Rusiei, care pune 
la cale detronarea lui şi alegerea lui Gh. Bibescu, un spirit conservator şi 
conformist, deşi nu lipsit de calităţi personale în domeniul administraţiei de 
stat. El, însă, se dovedea mai receptiv la dorinţele şi cerinţele Rusiei, ale cărei 
dispoziţii le îndeplinea, dacă nu cu abnegaţie, precum Mihail Sturdza, cu 
conştiinciozitatea determinată de sentimentul recunoştinţei şi datoriei faţă de 
cel căruia-i datora tronul Ţării Româneşti, ţarul Rusiei. 

în Moldova, cu toate măsurile represive luate de domn, în iunie 1841 
este descoperită o asociaţie politică secretă la laşi, care, aparent, funcţiona ca 
o societate filantropică, fără ostilitate contra guvernului. Cu toate că nimic nu 
lăsa să se întrevadă că e vorba de un complot, ea a fost totuşi dizolvată, pe 
motiv că nu fusese autorizată. Se curmau, astfel, orice iniţiative similare pe 
viitor148. 

Şi în Ţara Românească, se constituie societăţi secrete, precum Frăția, 
în 1843, apoi altele în anii următori. Gh. Bibescu se dovedeşte un zelos 
executor al dispoziţiilor Rusiei, supraveghind îndeaproape evoluţia politică a 
ţării. în perioada 1844-1846, el guvernează prin decrete-legi, din cauza 
prorogării Adunării Obşteşti, ai cărei deputaţi se opuseseră concesionării 
explorării şi exploatării minelor de către inginerul rus Alexandr Trandafilof. Cu 
prilejul prorogării Adunării pe termen nedefinit, în martie 1844, Gh. Bibescu 
ţinea o cuvântare, în care stigmatiza acele „netrebnice uneltiri împotriva 
Oblăduirii”, adică Rusiei, ca putere protectoare. Gu- 
vernul nu mai putea îngădui asemenea „necuwviințe”, încât a găsit cu cale să 
lase un timp pentru potolirea pasiunilor, altminteri s-ar considera drept 
slăbiciuni din partea sa. Astfel că - afirmă domnul în final - „am hotărât a nu 
mai suferi nici acele mişcări cu care unii se muncesc a împiedica lucrările 
oblăduirei, nici acele plăsmuiri defăimătoare cu care caută neîncetat a amăgi 
duhurile şi a turbura cugetele norodului, nici acele abateri de cuviinţe prin 
care se silesc a dovedi că nu le-ar păsa de înalta Stăpânire, şi că ar fi iertat să 
se atingă fără frică de a ei dignitate”!. S-a dat apoi citire firmanului Porții de 
prorogare a Adunării obşteşti, până la data când domnul va „socoti că 


146 Hurmuzaki, SI-6, p. 338-340. 

duhurile cele mai răzvrătite s-au întors pe calea cea dreaptă”. 

Foarte înclinat să îndeplinească dispoziţiile Rusiei, denumită „înalta 
Stăpânire”, Gh. Bibescu este întru totul înţeles şi sprijinit spre a le îndeplini în 
cele mai bune condiţii. Informat asupra situaţiei din Ţara Românească, Pavel 
Kiseleff scria domnului acestui principat că s-a întristat cu privire la opoziţia 
existentă în Adunarea obştească, pe care o stigmatizează în termeni foarte 
aspri: „Ea e turburătoare şi, mai mult încă, - nu e sinceră şi nu e mişcată 
decât de interese proaste, murdare şi ruşinoase; poate chiar că cercetând mai 
departe s-ar găsi o aţăţare revoluționară ascunsă, care ar compromite viitonjl 
țârei şi, în această privință, lăsând la o parte cestiunea de persoane, lucrul ar 
fi cu mult mai serios decât s-ar putea crede la prima înfăţişare". 

Gh. Bibescu era încurajat şi sfătuit să convoace Adunarea doar pentru 
„verificarea cheltuielilor” şi atunci „când interesele materiale vor merge 
învederat propăşind etc, etc., cei mai turburători din Adunare nu vor face 
decât fraze fără răsunet, în contra unei administrații care se foloseşte de 
dreptul său şi care nu cere, propune nimic alta cercetării lor decât dări de 
seamă despre ceea ce este în competenţa ei directă, 

Concomitent, Pavel Kiseleff se adresează şi boierului conservator 
Constantin Cantacuzino, îndemnându-l ca, împreună cu alţi boieri, să sprijine 
pe Gh. Bibescu în aplicarea Regulamentului Organic, care este o „binefacere” 
pentru Principate. Apoi, adăuga că opoziţia în Adunare este de înţeles şi stă în 
firea lucrurilor, dar este necesar ca ea să contribuie la bunul mers, să se 
debaraseze 
de „patimi lăturalnice”, adică „o opoziţie care să examineze şi să discute în 
scopul de a regula şi de a păstra, iar nu o opoziţie care să declare şi să supere 
în scopul de a încurca şi de a dobori”'. Deci, nu ambiția şi pofta de putere, de 
preluare de funcţii şi o predominantă tendinţă către „idei ce nu sunt de 
îngăduit”. O opoziţie nu numai sistematică, dar de-a dreptul „răzvrătitoare”, 
care nu urmăreşte altceva decât „o întreagă răsturnare atât în Jara 
Românească, cât şi în Moldova”. Ea este întreţinută - susţinea Pavel Kiseleff - 
de „nişte inşi cu idei derăpănitoare, duşmani ai oricărei ordini”. în consecinţă, 
cele două Puteri, Rusia şi Turcia, vor lua, în cele din urmă, măsuri pentru a 
stârpi răul din rădăcină, căci nu pot tolera prea mult astfel de ameninţări!*. 

Evident, fostul guvernator al Principatelor exagera, voit sau nu, pentru 


147 Ibidem, p. 153. 
148 Ibidem, tom. |, Bucureşti, 1893, p. 220. St. Petersburg, 14 aprilie 1844. 
149 Ibidem, p. 229. š 

a determina sau justifica măsura aspră a prorogării Adunării obşteşti, pe un 
motiv cu totul minor, dar considerat important, Astfel, prin respingerea 
concesiunii Tran- dafilof, se sfida existenţa unei Puteri protectoare, care se 
dorea prezentă în toate actele şi manifestările vieţii publice din Principate. Nu 
era nicidecum vorba de răzvrătire sau acţiune revoluţionară, ci pur şi simplu 
de manifestarea sentimentului demnităţii naţionale, lezat prin menţionata 
concesiune unui inginer rus pentru exploatarea minelor. Revoluţionarii 
potenţiali, veritabilii „răzvrătitori”, în mare parte, se aflau la studii în diversele 
centre de cultură ale ţărilor apusene, îndeosebi la Paris. Generalul Pavel 
Kiseleff atrăsese, desigur, atenţia lui Gh. Bibescu asupra lor, de îndată ce 
domnul Ţării Româneşti îi răspundea, la 16 august 1847, precum că diversele 
constatări făcute cu privire la înclinarea periculoasă a tineretului de a merge 
la studii în Franţa sunt îndreptăţite, însă tinerii se aflau deja la studii în 
momentul urcării sale pe tron. Domnitorul însuşi şi-a trimis fiii la Paris pentru 
studii, dar ei au fost crescuţi sub o „aspră priveghere” şi, la reîntoarcere, vor 
servi patriei şi vor fi recunoscători Rusiei pentru cele întreprinse în favoarea 
ţării lor: „După mine - reflectă Gh. Bibescu - nu atât educațiunea franceză ne 
strică tineretul, ci mai mult starea de absolută părăsire în care se găseşte în 
mijlocul stâncilor ce-nfăţişează viaţa din Paris unor spirite necoapte Încă. 
Singurul mijloc de a-l face să pearză acest gust de ducă ar fi de a înființa şcoli 
în care să poată dobândi cunoştinţele pe care se duce să le caute în 
străinătate, şi aceasta este acuma una din principalele mele îndeletniciri”. 


Concepţia lui Gheorghe Bibescu se dovedea profund conservatoare, la 
fel ca a lui Mihail Sturdza. De altfel, ambii domnitori ai Principatelor au 
trăsături comune, care-i fac deopotrivă agreabili Rusiei. în pofida tuturor 
măsurilor de opresiune, ideile înaintate ale timpului nu puteau fi oprite la 
hotarele Principatelor. Cei doi domni propun nu numai stăvilirea plecărilor la 
studii în Occident, dar însăşi desfiinţarea învăţământului superior românesc, 
pentru a nu facilita tineretului accesul la înaltele curente de idei ale timpului. 
Regimul politic absolutist al administraţiei regulamentare era într-atât de 
mărginit şi închistat în dogme ultra-conservatoare, încât nu îngăduia 
înfăptuirea nici unei reforme liberale, căci orice încercare de acest fel i-ar fi 
atins şubreda temelie, care nu avea altă rațiune decât menţinerea privilegiilor 
pentru o infimă minoritate, cu sprijin interesat din afară. 

întrucât totul se opunea progresului accelerat şi nimic nu putea stăvili 
răul, societatea românească se afla într-un dramatic impas istoric, ce se 
impunea cu necesitate înlăturat: „Renaşterea națională desăvârşită - scria 
A.D. Xenopol - nu se putea îndeplini decât prin realizarea reformelor liberale şi 
egalitare. Aici, însă, naționalismul boierilor bătrâni venea în luptă cu interesele 
lor de clasă, şi nu trebuie să ne mirăm dacă vom găsi simțămintele cedând 
pasul înaintea interesului. Şi, cu toate acestea, tot din sânul boierimii trebuie 
să se înfiripeze şi partidul liberal”. 

Scindarea clasei dominante în grupări politice adverse, capabile să 
lupte una împotriva alteia, pe temeiuri ideologice incompatibile, vizând 
schimbarea radicală a vechiului regim, se va produce în mod necesar prin 
izbucnirea şi desfăşurarea revoluţiei de la 1848-1849. 


1 A. D. Xenopol, op. cit., voi. XI, p. 52. 
CAPITOLUL IV 


ACŢIUNILE CONTRAREVOLUŢIONARE ALE 
BOIERIMII CONSERVATOARE LA 1848 


Peste tot în Europa, unde a izbucnit, revoluţia însemna o ridicare 
violentă contra unei minorităţi privilegiate aflate la conducerea statului, care 
se substituie, prin folosirea forţei şi persuasiunii, adevăratelor interese 
naţionale şi sociale, strivind orice încercare populară menită să servească la 
descătuşare şi propăşire generală'5. Oligarhia conservatoare din Principatele 
Române, atât de bine ocrotită 
de propriile-i dogme, susţinute şi promovate prin oprimarea celor mulţi şi 
hrănite din parcă nesecatul izvor al absolutismului de tip oriental, ale cărui 
trăsături esenţiale s-au mai atenuat de-a lungul timpului, dar n-au dispărut 
niciodată în întregime, nu cunoştea limite în luarea unor măsuri care să 
zăgăzuiască pătrunderea ideilor înaintate, de natură să determine schimbări 
radicale, de structură. Pentru că societatea românească nu mai avea cum 
supravieţui unei lipse de reprezentare naţională, în condiţiile pericolului 
iminent al pierderii fiinţei de stat. 

în aceste condiţii, imposibil de suportat în continuare, revoluţia venea 
ca o mântuire generală. împotriva suflului revoluţionar, care cuprinsese 
popoarele oprimate ale Europei, acționau, însă, cu febrilitate forţele reacţiunii, 
ultraconser- vatoare şi retrograde, profund interesate în statornicirea vechiului 
regim bazat pe privilegii. îndată după izbucnirea revoluţiei pariziene, la 24 


150 Pentru probleme speciale şi de referinţă vezi: Cezar Colescu-Vartic, 1848. 
Zile revoluţionare, Bucureşti, 1898, 500 p.; Dan Berindei, Revoluția română 
de la 1848, Bucureşti, 1974, 79 p.; Cornelia Bodea, Lupta românilor pentru 
unitate naţională 1834-1849, Bucureşti, 1967, 390 p.; Apostol Stan, Le 
problăme agraire pendant la râvolution de 1848 en Valachie, Bucureşti, 
1971, 154 p.; Apostol Stan, Revoluția română de la 1848, Bucureşti, 1992, 
499 p.; Dan Berindei, Contradicţie de clasă în desfăşurarea revoluţiei 
muntene din 1848, în „Studii”, XI, 1958, nr. 3; Gh. Georgescu-Buzău, 
Aspectul agrar al revoluţiei din 1848 în Muntenia, Bucureşti, 1946, 195 p.; 
loana şi P.|l. Panait, Participarea maselor populare din Bucureşti la 
înfrângerea comploturilor reacţiunii în iunie 1848, în „Studii”, XII, nr. 
6,1960; Vasile Maciu, Les relations roumano-turques pendant la revolution 
de 1848 în „Revue Roumaine tfRistoire”, X, nr. 1, 1971; Teodor Bălan, 
Activitatea refugiaţor moldoveni în Bucovina 1848, Sibiu, 1944; N. lorga, 
Despre revoluţia de la 1848 în Moldova, Bucureşti, 1938. 


februarie 1848, marele vizir Reşid Paşa se adresa lui Gh. Bibescu pentru a lua 
măsuri în scopul preîntâmpinării evenimentelor revoluţionare „care se petrec 
în Europa cu o viteză înspăimântătoare”. Guvernul otoman - adăuga marele 
vizir - are în persoana domnului Ţării Româneşti un garant al menţinerii 
ordinei şi liniştei interne, încât i se pare de prisos să-i amintească despre 
vigilenţa necesară în acele împrejurări::!. 

Neliniştit şi iritat era şi ţarul Rusiei, care, într-un manifest către popor, 
menţiona măsurile luate contra extinderii revoluţiei. El afirma că pacea şi 
prosperitatea Europei sunt afectate de mişcări menite să destrame ordinea şi 
să răstoarne autoritatea. Pornite din Franţa, revolta şi anarhia au cuprins 
Germania, ajungând la frontierele puterilor aliate Rusiei : „WNecunoscănd nici o 
frână, această forță oarbă ameninţă astăzi Rusia, pe care Dumnezeu a 
încredinţat-o pazei noastre. Aici ea îşi va afla limitele”. Ţarul Rusiei declara că 
este hotărât să facă faţă duşmanilor, oriunde s-ar ivi, spre a apăra onoarea 
naţională şi integritatea teritorială. Autocratul îşi exprima convingerea că 
orice supus al său va răspunde apelului pentru apărarea patriei, calea spre 
victorie fiindu-i indicată!*?. 

Privirile Rusiei se îndreptau, în mod firesc, spre Principatele Române, 
care dăduseră deja semne de nemulţumire, de natură să irite şi să stârnească 
mânia diplomaților şi emisarilor ţarului. Ministrul de Externe, contele 
Nesselrode, se adresa, într-o notă, consulului general în Principate, Karl von 
Kotzebue, pronunţându-se categoric contra tendinţelor de emancipare politică 
şi naţională a popoarelor asu- 
prite. în faţa primejdiei extinderii revoluţiei franceze în Europa, el solicita 
luarea unor măsuri energice, amintind că Principatele se aflau sub 
suzeranitate otomană şi protecţia Rusiei. Drept urmare, guvernul rus se va 
opune cu fermitate oricăror încercări de a slăbi aceste relaţii. Din care motiv, 
consulul general rus este împuternicit să facă publică voinţa ţarului, anume de 
a preîntâmpina, prin orice mijloace, propaganda revoluţionară, potrivit căreia 
popoarele s-ar amăgi cu ajutor spre a se emancipa politic şi reîntregi naţional, 
precum se scrie în manifestul Republicii Franceze. Aşadar, Kotzebue să 
recomande celor doi domnitori să-şi dubleze eforturile contra tendinţelor 


151 Anul 1848 în Principatele Române. Acte şi documente, tom. |, Bucureşti, 
1902, p. 145, 

Constantinopol, 6 martie 1848. 
152 Ibidem, p. 158-159, Petersburg, 24 martie 1848. 

revoluţionare, pe care să le reprime cu tărie pentru a păstra ordinea şi 
liniştea'55. 

în consecinţă, precum scria un corespondent din Bucureşti către „Mer- 
cure de Souabe”, Gh. Bibescu a strâns în jurul lui boierii, petrecându-şi nopţile 
în cazarme, doamna fiind păzită de 200 de soldaţi. Kotzebue i-ar fi zis: „Este 
posibil că d-voastră şi cu mine nu vom mânca la Bucureşti ouă de Paşti'!*, 
ceea ce semnifica iminenţa izbucnirii revoluţiei. Şi contele general Pavel 
Kiseleff insista pe lângă Gh. Bibescu să-şi sporească măsurile de 
supraveghere şi preîntâmpinare a evenimentelor revoluţionare, despre care 
soseau ştiri tot mai alarmante. Principatele ar putea fi atinse în curând de 
aceste evenimente menite „să /e turbure liniştea şi, îndrăznesc să spun, 
prosperitatea pe care le-au asigurat-o atât de bine pacea şi liniştea generală, 
de care s-a bucurat lumea cu câteva zile în urmă”. Această „avalanşă” 
tulburătoare îşi va afla riposta hotărâtă mai devreme sau mai târziu. Până 
atunci, domnul Ţării Româneşti era îndemnat la vigilenţă sporită. 

Prosperitate, în deplină linişte şi pace, numea generalul Kiseleff situaţia 
gravă a Principatelor, în care conformismul ultraconservator al minorităţilor 
aflate la conducere anihila tendinţele spre progres şi libertate naţională ale 
tuturor românilor. Libertatea şi progresul constituiau tocmai scopurile 
fundamentale ale revoluţiei de la 1848. Izbucnind mişcarea petiţionară la laşi, 
Mihail Sturdza o înăbuşea cu asprime. în ziua de 29 martie 1848, el dădea un 
ofis către locuitorii Capitalei. Deşi în petiţia-proclamaţie din 28 martie nu se 
aflau decât cereri moderate, între care „Sfânta păzire a Regulamentului în tot 
cuprinsul său şi fără nici o răstălmăcire”, chiar la primul punct, Mihail Sturdza, 
spirit esențialmente conservator, se adresa locuitorilor Iaşilor, afirmând că a 
privit cu adâncă mâhnire 
cele pricinuite „de câţiva netrebnici cu cugetări tulburate dintre boieri”'. De 
aceea, a şi întreprins măsuri energice contra tulburătorilor de linişte, după ce, 
anterior, folosise blândeţea. Cei mai vinovaţi dintre ei au fost arestaţi, încât 
poate vesti şi încredința „despre sfărâmarea cu totul a complotului urzit cu 
viclene închipuiri şi ademeniri”. Astfel că locuitorii capitalei „se pot ocupa de 
îndeletnicirile lor fără grijă”*€.. 

în pofida tuturor măsurilor preventive, revoluţia cuprinsese şi 


153 Ibidem, p. 168-169, Petersburg, 16 martie 1848. 
154 Ibidem, p. 170. 
155 Ibidem, p. 172-173, Petersburg, 21 martie 1848. 
156 Ibidem, p. 180. 


Principatele Române. O circulară rusă ameninţa cu intervenţia din partea 
Rusiei, pentru a curma orice tentativă revoluţionară, deoarece nu* era dispusă 
să tolereze „nici o inovație tinzând să slăbească foloasele suzeranității sau 
cele ale protectoratului, nici o mişcare având ca scop modificarea regimului 
politic sub care Principatele s-au constituit. Această voinţă este irevocabilă şi 
va fi susținută, la nevoie, prin întrebuinţarea tuturor mijloacelor de care Rusia 
dispune' . 

Consulul Franţei la Bucureşti, care transmitea ştiri despre această 
circulară lui Al. de Lamartine, afirma că efectul acestui document asupra 
poporului a fost deosebit de dureros. Unii o considerau doar o ameninţare, alţii 
vedeau un nou pretext pentru ţarul Rusiei de a-şi asigura avantaje în 
Principate, care i-ar deschide perspectiva de a deveni suveranul lor. La 
această circulară a contelui Nesselrode, Mihail Sturdza, altminteri impresionat 
şi el, dădea un ofis, la 31 martie 1848, în care confirma primirea sa: „Acest act 
a priveghia asupra fericirii moldovenilor şi cu osebire în această epocă de 
crisis, ce amenința orândueala soțială a Europei apusene, care se învălueşte 
de tulburări ţintitoare a răsturna legiuitele guvernări”. El aprecia drept 
pozitivă hotărârea neclintită a ţarului Rusiei de a opri anarhia să pătrundă în 
limitele Imperiului Otoman, anume în ţările aflate sub protecţia sa. Drept 
urmare, Mihail Sturdza face cunoscut locuitorilor ţării „să se ferească cu de- 
adinsul de orice ademeniri de afară venite sau înlăuntru urzite, de defăimare 
şi zdruncinătoare închipuiri, ce nu produc alta decum vătămare patriei, 
răspundere Cârmuirii, la întâmplare de a le trece cu vederea, nenorocire 
făptuitorilor şi întristare familiilor“. 

Şeful statului moldovean şi al elitei politice conservatoare ameninţa, 
astfel, cu măsuri drastice pe înşişi cei ce nu denunţau pe iniţiatorii de 
„răzvrătiri”. Şi, cum să nu amenințe, când ştia atât de bine ce are de pierdut, 
în caz de „răsturnare de guvernuri” şi de regim politic. Consulul Franţei la laşi, 
Gueroult, într-un lung raport asupra ţării şi locuitorilor, adresat lui Al. de 
Lamartine, relata că singurii care se bucurau de o existenţă reală şi 
independenţă sunt boierii. Ei dispun de toate privilegiile, ceilalţi locuitori fiind 
robi sau aproape de această condiţie, mai degrabă toleraţi, decât admişi. în 
Principate exista o nobilime de funcţii şi nu una ereditară, titlurile fiind 
cumpărate de la domn. Moravurile acestei clase sunt cu totul detestabile, totul 
se vinde şi se cumpără. Funcţiile cumpărate de boieri de la domn devin foarte 


157 Ibidem, p. 200. 

lucrative. Luxul şi petrecerile îndatorează pe foarte mulţi boieri la negustori 
străini, îndeosebi turci!58. 

O stare de lucruri cu totul anormală pentru imensa majoritate a 
locuitorilor era considerată totuşi normală, de linişte, pace şi prosperitate de 
către oligarhia conservatoare, aflată la putere. Pentru care motiv, 
nemulţumirea ajunsese aproape generală, doar cu câteva excepţii, ţinând de 
şeful statului şi boierii partizani, cu toţii ultra-conservatori, ahtiaţi după cele 
mai înalte funcţii în stat. Considerată ca un „act de nebunie”, izbucnirea 
nemulțumirii moldovenilor devine totuşi un act firesc, normal în desfăşurarea 
lucrurilor, căci, precum scria Gh. Sion lui Gh. Bariț „înşişi conservativii 
societăţii noastre şi-au luat parte în amestec”. Marea majoritate a boierimii 
mici şi mijlocii, chiar unii mari boieri, conservatori, dar moderați, mitropolitul şi 
clerul înalt, intelectualii au semnat petiţia-proclamaţie, cerând în unanimitate 
reforme. Domnul fusese părăsit de chiar miniştrii săi, având de parte-i numai 
armata!*. Cu toate acestea, a reuşit să înăbuşe mişcarea petiţionară şi, oricât 
de timizi au fost petiţionarii în cererile şi acţiunile lor, ei au reuşit să mişte 
întreaga societate moldoveană. Tronul lui Mihai Sturdza, precum scria 
Gueroult lui Lamartine, la 5 aprilie 1848, a fost serios zdruncinat şi nu se va 
putea menţine fără să facă unele reforme care să nu vină în contradicţie cu 
principiile sale conservatoare şi nici cu cele ale Rusiei!%. 

Elementele conservatoare moderate participante la mişcarea 
petiţionară din laşi au limitat totuşi caracterul acesteia, întrucât doreau numai 
înlocuirea domnului:  „/ntențiile se păreau bune, dar sub mantaua 
patriotismului se ascundea 
interesul privat. «Scoală-te să şez eu l» era scopul cel adevărat şi planul era 
organizat prin asemenea păşiri a ajunge la schimbarea domniei”. La 12 
aprilie, sosea la laşi generalul rus Al. Duhamel, cu o scrisoare a cancelarului 
Nesselrode către Mihail Sturdza, mulţumindu-i-se pentru înăbuşirea mişcării 
petiţionare. Boierii s-au adunat la consulatul Rusiei, unde generalul Duhamel 
le-a mărturisit satisfacția pentru măsurile luate de domn: „Totodată a 
recomandat cu îngrijire bătrânilor ţării de a priveghea şi a modera pe tinerii 
cei esaltati cu doctrine primejdioase fericirii moldo-române. O învățătură 
rezemată pe principii de religie şi morală a rezis că trebuie să fie educația 
tinerimii noastre, pe lângă care a adaos că trebuie a vă întruni cu dinadinsul 


158 Ibidem, p. 207-210, laşi, 31 martie 1848. 
159 Ibidem, p. 223-224, laşi, 2 aprilie 1848. 
160 Ibidem, p. 255-256. 


împrejurul domnitorului, pentru ca să fiţi tari şi să conlucraţi la fericirea 
patriei”. în numele boierilor, răspundea vornicul lordache Balş, care asigura pe 
generalul Duhamel despre sentimentele de lealitate şi devotament către ţarul 
protector?. 

La Bucureşti, în ziua de 18 aprilie 1848, s-au adunat la Palat boierii de 
rangul întâi şi alte câteva persoane marcante din alte categorii sociale. 
Domnul i-a întâmpinat şi le-a ţinut o cuvântare. El menţiona primejdia care 
ameninţa din vestul Europei, măsurile luate de Puterile suzerană şi 
protectoare, trimiterea generalului Al. Duhamel la laşi, unde se aştepta 
sosirea şi a unui comisar otoman. Aceşti doi comisari, după cercetări în 
capitala Moldovei, se vor deplasa şi la Bucureşti. Gh. Bibescu se arăta 
mulţumit de starea liniştită a ţării, luând toate măsurile de asigurare pentru 
elita conducătoare şi fiind sigur de sprijinul ei. De altminteri, domnul Ţării 
Româneşti, la fel ca al Moldovei, era cel mai bine sprijinit din afară. Generalul 
Pavel Kiseleff nu mai înceta cu scrisori, propunând măsuri de preîntâmpinare 
a evenimentelor revoluţionare. El solicita acordarea de sprijin generalului 
Duhamel pentru a-şi îndeplini misiunea în Principate : „Esenţialul/, după 
părerea mea - scria Kiseleff lui Bibescu - va fi de a preveni dezordinele, 
îndepărtând din mijlocul populaţiei oamenii care visează la schimbări 
imposibile; nu trebuie să existe nici pace, nici tranzacţie cu uneltitorii de 
turburări şi mai ales să nu li se facă promisiuni. încarcerarea şi trimiterea 
peste frontiere va fi, după părerea mea, cel mai sigur mijloc de apărare contra 
proiectelor lor subversive şi apoi menţinerea cu orice preţ a Regulamentului în 
spiritul şi litera sa“. 


1 Ibidem, p. 291, Corespondenţa din laşi către „Gazeta de Transilvana”, laşi, 9 
aprilie 1848. 


2 Ibidem, p. 297-299, Comunicat din „Albina Românească”, din 5 aprilie 1848. 
3 Ibidem, p. 341-342, Notă din „Vestitorul românesc” din 20 aprilie 1848. 


4 Ibidem, p. 344-346, St. Petersburg, 22 aprilie 1848. 


în numele principiilor conservatoare ale unei administrații impuse şi 
susţinute cu forţa din afară, foarte convenabilă oligarhiei aflate la putere, se 
concentrau toate mijloacele de persuasiune, de influențare, apoi de 
ameninţare, pre- conizându-se expulzarea străinilor şi propagatorilor unor idei 
considerate subversive, primejdioase. Furia domnului contra mişcării 
petiţionare de la laşi a depăşit orice limite. Ajutat direct de către fiii săi, Mihail 
Sturdza a comis acte de represiune cu adevărat barbare. Astfel, fiul său, 

Grigore Sturdza era dispus să comande foc la orice semnal de opoziţie, dacă 
nu s-ar fi opus fratele său mai tânăr. Cu toate acestea, petiţionarii au fost 
arestaţi şi maltrataţi, încât oraşul laşi „prezintă cel mai trist aspect. Nu se văd 
pe străzi decât mame şi soții, cu părul despletit, plângând şi cerând cu voce 
tare copiii lor, soții lor; dar nenorocitele sunt tratate cu cea mai mare barbarie 
şi izgonite cu lovituri de baionete”. 

Sub oblăduirea protectoratului Rusiei se comiteau acte de mare 
îndrăzneală, faţă de o populaţie exasperată, care n-ar mai fi îngăduit nici 
măcar o zi regimul tiranic de opresiune. Acest protectorat extinsese 
nemulţumirile până în rândurile clasei dominante, care se scindează radical în 
timpul revoluţiei. Protectoratul Rusiei tindea la desfiinţarea drepturilor de 
autonomie ale Principatelor, însă pericolul nu părea iminent, în condiţiile în 
care oligarhia conservatoare servea atât de bine interesele străine, fiind 
oricând gata să cheme forţe din afară în sprijinul ei, pentru a restatornici, la 
nevoie, ceea ce numea în mod frecvent ordinea şi liniştea. Referitor la această 
perspectivă, într-un articol din Jiazeta de Transilvania” se scria că „o partidă 
oarecare internă, neîndestulată cu păciuita revoluţie, va chema ea însăşi pe 
ruşi înlğuntru”. 

în Moldova, de la măsurile aspre întreprinse de guvern, privind 
arestarea şi trimiterea la Măcin a petiţionarilor, interzicerea intrării în ţară a 
străinilor şi tinerilor aflaţi la Paris, s-a trecut şi la unele concesii, spre a calma 
spiritele agitate mai ales între ţărani. Astfel, beizadeaua Grigore Sturdza a 
renunţat la mari venituri din moşii arendate şi păduri, aceasta constituind „o 
uşurare considerabilă pentru sătenii din Moldova de Sus, pe care-i oprima, în 
mod cert de o manieră foarte dură şi care strigau să fie eliberaţi din jugul său. 
Nu exista îndoială că domnul, tatăl său, n-ar fi dispus să acorde mai mult 
decât i se cere, dar el nu vrea să se creadă că aceste concesii îi sunt smulse 
cu forța”. 


1 Ibidem, p. 354-355. Corespondenţă din Moldova către .Le National”, 28 
aprilie 1848. 


2 Ibidem, p. 368, Protectoratul rusesc în Moldavo-România, 29 aprilie 1848. 
3 Ibidem, p. 383, Depeşa consulului Franţei la laşi, Duclos, către Lamartine, 3 


mai 1848. 

Nu concesiile caracterizau activitatea domnitorilor Principatelor, în con- 
diţiile extinderii evenimentelor revoluţionare, ci numai măsurile represive. 0 
veritabilă teroare poliţienească s-a abătut asupra locuitorilor. N-a fost deajuns 

că s-a interzis presa românească, dar s-a interzis încă şi intrarea celei străine. 
Şi, era interzis nu numai cuvântul scris, dar încă şi cel spus sau măcar şoptit. 
Peste tot mişunau iscoade ale administraţiei de stat în Ţara Românească. 
Dintre toţi românii, transilvănenii au devenit ţinta principală a terorismului 
polițienesc, apoi participanţii la Adunarea de la Blaj, care nu mai aveau voie 
să reintre în principatul lor. îndeosebi tinerii transilvăneni erau prigoniţi şi 
expulzaţi!t!. 

împotriva tiraniei lui Mihail Sturdza se ridică Vasile Alecsandri, într-o 
broşură publicată în mai 1848. El stigmatizează cu asprime atitudinea şi 
caracterul domnului, iniţiatorul conservatorismului în Moldova. Ca atare, se 
adresează românilor „din toată România” spre a constata că, de 14 ani, Mihail 
Sturdza s-a dovedit duşmanul implacabil al întregii naţiuni. Cu toţii, sunt 
chemaţi să protesteze contra regimului politic „varvar şi corumpător” al cărui 
promotor este un om pătimaş. Datorită lui, Moldova se află „în lanțuri şi 
întunecime”. El faţă de nimic nu are respect, nici faţă de patrie, nici de 
Dumnezeu. Lacom de bani, tiranic, corupător al sentimentelor celor mai nobile 
ale naţiunii, Mihail Sturdza o degradează şi o compromite în ochii lumii 
civilizate, îndreptând-o spre pierzanie. Domnul a încălcat însuşi Regulamentul 
Organic în propriul său interes, vinde rangurile boiereşti, funcţiile în stat, 
scaunele clericale, vinde tot ce se poate vinde, chiar şi drepturile patriei . 

Evenimentele se precipită, între timp, cu febrilitate, domnul Ţării 
Româneşti intrând în panică. La 7 iunie 1848, dădea o proclamaţie către 
săteni, pentru a-i îndemna să se ferească de revoluționari, pe care-i eticheta 
drept „oameni perduţi”, care vor să pună la cale tulburări printre săteni, 
amăgindu-i cu promisiuni deşarte. Dacă astfel de oameni se vor afla în 
mijlocul sătenilor, apoi ei trebuie prinşi şi duşi la ocârmuirea judeţului, precum 
şi manifestele eventuale răspândite de ei!?. 

Izbucnind revoluţia la Islaz, la 9 iunie 1848, unde s-a şi constituit 
primul Guvern provizoriu, mulţimea se îndrepta spre Craiova. Reacţiunea 
conservatoare 
din acest oraş a încercat să aresteze pe membrii guvernului, dar intervenţia 
mulţimii revoluţionare, în frunte cu Gh. Magheru, a făcut să-i eşueze planurile. 
După izbânda şi la Bucureşti a revoluţiei, la 11 iunie 1848, în pofida unor 


161 Ibidem, p. 397-398, Corespondenţă din Bucureşti către „Gazetade 
Transilvania”, 26 mai 1848._ 
162 Ibidem, p. 485. 

măsuri drastice de preîntâmpinare, soldate cu arestări, Gh. Bibescu este 
nevoit să semneze Proclamaţia revolup'onară (Constituţia), abdicând, totuşi, la 
13 iunie, şi părăsind ţara, în noaptea de 13/14 iunie 1848. El îşi motiva 
abdicarea precum că puterile nu-i mai erau potrivite cu împrejurările cele noi, 
şi nevoind să pericliteze soarta ţării, lasă conducerea ei în mâinile Guvernului 
provizoriu şi intră în viaţa privată „cu acea mulțumire ce aduce o conştiinţă 
curată”'. Cât de curată era conştiinţa domnului şi în ce măsură era el sincer în 
afirmaţiile sale, rezultă cu evidenţă din însăşi decizia de abdicare şi părăsire a 
ţării în condiţii atât de grele ale amenințării invaziei din afară. 

Eminamente conservator, Gh. Bibescu nu putea fi omul potrivit noilor 
împrejurări, întrucât contraveneau propriilor sale convingeri. El intuia ideea 
naţională într-o manieră conservatoare, vizând înfăptuirea ei în interesul elitei 
conservatoare. De aceea, detesta profund revoluţia şi pe promotorii ei. Fiul 
său, cu acelaşi prenume, publica, mai târziu, documente, note şi impresii, în 
două volume, pentru a elogia meritele fostului domnitor. Astfel, el scrie că 
tinerimea a fost atrasă, visând multe libertăţi, încurajată chiar de şeful 
statului, „care desrobise pe ţigani, pregătise unirea celor două Principate şi 
emanciparea ţăranilor”. Din nenorocire, însă, entuziasmul tinereţii s-a contopit 
cu idealul „răzvrătitorilor”. Tinerii au fost atraşi de o mână de „socialişti”, 
care simbolizau anarhia, şi au participat la evenimente. Sub frumosul nume de 
libertate, aceşti „răzvrătitori” ascundeau gândul de a o înlăţui pentru ceilalţi, 
năzuind la răsturnarea ordinii sociale spre a prelua puterea. Ei vorbeau 
mulţimii numai de drepturi şi nicidecum de datorii, aţâţând-o la „prădare şi 
omor”. Se considerau, de altfel, unicii apărători ai cauzei mulţimii, căutând să 
i se impună prin fapte de îndrăzneală şi propovăduind, cu iscusinţă, planurile 
de viitor, spre a o amăgi. Sub masca democraţiei, se ademeneau cei dornici 
de democraţie!s:. 

Şi, toate acestea erau scrise şi publicate în 1894 de către fiul fostului 
domnitor, după înfăptuiri de seamă în istoria României. El continua să 
considere pe revoluționari drept socialişti, răzvrătitori, demagogi. Cu vădită 
lipsă de realism politic, Gh. Gh. Bibescu susţinea că în jurul evenimentelor de 
la 1848 s-a creat 
o legendă. S-au tipărit broşuri, s-au publicat articole în Apus, din care rezultă 
„pornirea nebunatică vorbind de înțelepciune, tăgăduirea adevărului dându-se 
fără ruşine în vileag, calomnia contra suveranului înfruntând documentul”. O 
proslăvire a meritelor lor este întreaga acţiune de propagandă în Apus, cu 


163 Gh. Gh. Bibescu, Domnia lui Bibescu, voi. Il, p. 385-387. 

scopul ca „să vâre astfel fantezia în învățământul tineretului român, ca să-l 
îmbete de fapte mari închipuite, în ai căror eroi se preschimbă d-lor: - aceasta 
e legenda. Ea nu are nici un amestec cu istoria. Acei care au făcut-o au avut 
dibăcia să o facă să-şi ducă traiul aproape o jumătate de veac, ei înşişi au trăit 
pe seama ei”| 

O înverşunare fără seamăn a ultra-conservatorilor contra liberalismului 
îi determina să le nege orice merit, denigrând şi calomniind activitatea 
revoluţionarilor de la 1848, după aproape o jumătate de secol, când înfăptuiri 
de cea mai mare însemnătate obligau la scrutare cu luciditate a 
evenimentelor pe înşişi adversarii tradiţionali. în mod vădit, se căuta 
disculparea domnului Gh. Bibescu, care trădase cauza naţională, plecându-se 
în faţa voinţei stăpânilor din afară. Oricum, se recunoaşte că scopul politic 
fundamental a fost „neapărata trebuință de a revizui Regulamentul Organic”. 
Deci, nu contra domnului s-au ridicat „răzvrătiţii”, ci contra protectoratului 
Rusiei. Gh. Gh. Bibescu consideră că ţara era îndreptăţită să năzuiască la o 
constituţie mai liberală decât Regulamentul Organic, ca şi cum acesta ar fi 
fost o Constituţie, şi încă chiar una liberală. Considera, astfel, necesare unele 
reforme, precum impozit în funcţie de avere, abolirea clăcii. însă, „câtă 
cumințenie, câtă iscusinţă trebuiau puse a se feri românul de a-şi primejdui 
situațiunea dobândită, spre a lăsa să crească pomul libertăţii care nu dă 
poame rodnice decât dacă e lăsat să crească încet”'%. în mâinile domnului 
Bibescu erau, aşadar, adevăratele fire ale istoriei, care aveau să ducă la 
evoluţie treptată prin reforme chibzuite şi o creştere lentă, în timp. 

O operă raţională, cea întreprinsă - zice-se - de către Gh. Bibescu, 
vizând un şir de reforme, de fapt numai îmbunătăţiri în domeniul unei 
modernizări statale, ar fi fost întreruptă de către „duhul răzvrătirii”. Oamenii 
de la 1848 sunt denigraţi şi calomniaţi în chipul cel mai odios cu putinţă, spre 
a se demonstra că „rupseseră firul înfăptuirii mai multor reforme” de către Gh. 
Bibescu'$. Mai întâi de toate, afirmă Gh.Gh. Bibescu, nici unul nu avea 
pregătire pentru a putea conduce statul. Ei nu aveau încă nici aceleaşi opinii 
sau scopuri; nebizuindu-se nici pe ei, nici 
pe alţii, căci constituiau o întreprindere improvizată, spontanee [...], ea era 
osândită înainte de a fi trăit, traiul ei nu avea să fie decât o scurtă şi jalnică 
tragere a moarte”! 

Nu cuvintele fiului, partizan şi propagator al doctrinei conservatoare, 

califică cel mai pregnant iritarea şi aversiunea oligarhiei conservatoare faţă de 
revoluţie, ci, mai ales, participanţii la evenimente, între care mitropolitul 
Neofit, preşedintele Guvernului provizoriu. La Craiova, reacţiunea a încercat, 
în două rânduri, să aresteze sau să înlăture Guvernul provizoriu, însă, în 
ambele, mulţimea animată la luptă de conducători eminenţi şi curajoşi a reuşit 
să dejoace acţiunile contrarevoluţionare. La fel s-a întâmplat în Bucureşti, la 
19 şi 29 iunie 1848. Cu sprijinul emisarilor Rusiei, boierimea conservatoare 
căuta să-şi atingă scopurile. Astfel, prinţul Dimitrie Grigore Ghica, fiul primului 
domn muntean după 1821, împărtăşind principiile conservatoare, într-o 
scrisoare către fratele său Grigore Ghica, îşi expunea părerile despre 
evenimentele în curs. El îi considera pe revoluționari drept „nebuni”, care au 
disprețuit voinţa şi puterea Rusiei. în concepţia sa, Gh. Bibescu a comis .multe 
greşeli, dar a fost totuşi părăsit de armată şi nu avea ce face, decât să 
abdice!$6. 

Târziu, în 1856, într-o broşură, Dimitrie Ghica încerca să acrediteze 
principiile sale  conservator-moderate, reformatoare. Referindu-se la 
izbucnirea revoluției în Europa, el mărturiseşte că nu a rămas în afara 
evenimentelor sau, în orice caz, nu vroia să rămână, fiind pus în situația de a 
pleca din țară, pentru că nu concepea să rămână spectator pasiv, deoarece 
contravenea sentimentelor sale. Ivindu-se holera la Bucureşti, s-a îmbolnăvit 
şi a plecat în Transilvania, când a văzut în „Pruncul Român” din 15 iulie 1848 
apelul lui C.A. Rosetti de a se reîntoarce în ţară, căruia i-a dat răspuns în 
„Gazeta de Transilvania” din 2 august 1848. Revenit în ţară, a dovedit 
moderație în vorbe şi fapte, deşi se situa contra revoluţiei!”. 

Guvernul provizoriu simţea necesitatea adeziunii la marele act naţional 
a unor personalităţi cunoscute şi recunoscute în ţară şi peste hotare, în scopul 
vădit de a înlătura perspectiva invaziei armatei străine. Cei mai moderați 
dintre adversarii revoluţiei aveau, cel puţin, un rol pasiv. Ultraconservatorii 
urzeau însă com- 
ploturi de tot felul, urmărind să dea lovituri fatale conducerii revoluţiei. 
Gerantul consulului Franţei la Bucureşti, Hory, relata ministrului său de 
Externe, Bastide, la 17 iunie 1848, că toată lumea era preocupată de iminenţa 
unei intervenţii armate ruseşti: „Un mic număr de vechi boieri o doreşte 


166 Anul 1848, voi. |, p. 622-623. 
167 Acte şi documente, voi. IV, p. 1020-1024, „Amicilor şi inamicilor unei 
politici”, septembrie 1856, Bucureşti. 

pentru a restabili vechile lor privilegii; tineretul, dimpotrivă, şi tot restul 
populației se tem; acest gând determină vii şi justificate nelinişti asupra 
menținerii naționalității şi independenţei. Aşadar, prin toate mijloacele, se 
căuta contracararea interpretării atât de abuzive a dreptului de protectorat 
din partea Rusiei”. 

Cu toate că fusese ales preşedinte al Guvernului provizoriu, 
mitropolitul Neofit se dovedea, în fapt, sufletul reacţiunii, devenind complicele 
adversarilor din afară ai revoluţiei. Binecunoscut de reacţiunea externă, 
mitropolitul este bine folosit în calitatea sa de preşedinte al Guvernului 
provizoriu. Lui i se adresa consulul general rus Kotzebue, după retragerea la 
Focşani, pentru a-i arăta motivele şi a-l îndemna să contribuie la restabilirea 
vechii ordini, răsturnată de către „o slabă minoritate”. Considera că s-au 
încălcat tratatele existente, comiţându-se o „infracțiune patentă”. în atare 
situaţie, Kotzebue afirmă că nu poate rămâne impasibil la evenimente. 

Potrivit concepţiei sale, oameni mânaţi de idei iluzorii, utopici, uită că 
progresul nu poate fi adus prin răsturnare. Sub masca patriotismului, „ei 
ascund vederi personale, ambiția şi aviditatea lor”. De aceea, Kotzebue 
consideră că e crimă să ridici mulţimea să reziste unei forţe armate, şi 
aceasta numai pentru satisfacerea amorului propriu al unora. Consulul rus 
afirmă că el cunoaşte foarte bine Principatele Române şi poate mărturisi cu 
convingere că locuitorii lor nu se pot guverna ei înşişi. Sub protectoratul 
Rusiei, au făcut deja atâtea progrese în timp de 20 ani, încât, dacă nu se 
restabileşte vechea ordine, Ţara Românească va deveni un mare câmp de 
bătălie pe care va curge mult sânge. De aceea, îndeamnă pe Neofit să 
convingă pe compatrioţii săi de necesitatea restabilirii ordinii dinainte de 11 
iunie 1848, să readucă pe tron pe Gh. Bibescu sau să formeze o căimăcămie, 
aceasta fiind singura cale pentru a arunca vălul uitării peste tot ce s-a 
întâmplat. 

îndoctrinat cu principii politice şi sociale conservatoare imuabile, 
reprezentantul autocrației ţarului Rusiei în Principate denigra scopul şi 
caracterul revoluţiei, mistificând realitatea, spre a da de înţeles că numai sub 
suzeranitatea otomană 


1 Anul 1848, voi. |, p. 638. 
2 Ibidem, p. 655-657, Focşani, 18 iunie 1848. 

nefiind capabili să ajungă la vreun rezultat pozitiv, căci nu se pot conduce 
singuri. Ca o replică la afirmaţiile lui Kotzebue, dat fiind faptul că circulau 
zvonuri persistente despre o iminentă ciocnire între revoluționari şi trupele 
invadatoare ruse, în „Ga- zeița de Transilvania” se scria răspicat că numai 
Puterea suzerană, adică Poarta, este protectoarea Principatelor Române, 
Rusia neavând altceva de făcut decât să le protejeze în faţa abuzurilor Porții. 
în problemele interne, Principatele sunt cu totul independente, astfel că 
nimeni nu are vreun drept a se amesteca. Constituţia românilor nu poate fi 
motiv de război, ci cel mult de neînțelegere, care se poate aplana prin 
convorbiri între cele două mari puteri. Astfel că, un popor ridicat la luptă 
pentru intrarea în deplinele sale drepturi de autonomie nu este posibil să fie 
maltratat în văzul Europei şi indiferența Puterii suzerane, căreia i se plătesc 
milioane pentru a ocroti interesele românilor!€E. 

După eşuarea primului complot al reacţiunii din Bucureşti contra 
Guvernului provizoriu, acesta dădea o proclamaţie, în care menţiona că, din 
cauza uneltirilor, a curs sânge de român în lupta unora contra altora, puse la 
cale de unii, „ce vor ca românul să fie rob al lor şi înjugat ca dobitocul ce le 
cară lor avuții”!*”. Evenimentul era relatat în aceeaşi manieră de către 
gerantul consulului francez, Hory, ministrului său de Externe!0, apoi pe larg în 
„Gazeta de Transilvania” Şi „Pruncul Român”!. Mitropolitul Neofit se şi 
grăbeşte, la 23 iunie 1848, să scrie consulului rus, Kotzebue, precum că 
aprecia  „generoasele intenţii care animă Curtea protectoare faţă de 
nenorocita mea patrie”. El face răspunzător pe Gh. Bibescu de sistemul care a 
dus la prăpastie, lăsând, în cele din urmă, frânele puterii în mâna unor indivizi 
compromişi prin purtarea lor, departe de orice manifestare de moderație, 
dispuşi să pună în aplicare „ce/e mai sinistre proiecte”. Un preot ca el, preciza 
Neofit - nu putea face mai mult, în condiţiile dezlănţuirii pasiunilor .poporului, 
decât să se sacrifice : „Preşedinte nominal al unui guvern care n-are decât 
timpul de a face rău, eu ignor complet dacă ţăranii s-au lăsat seduşi de 
instigaţiile agenților revoluționari”. Restabilirea vechii ordini nu este posibilă 
fără părăsirea Capitalei de către „indivizii care oprimă ţara” şi nu o vor părăsi 
decât 

prin ameninţarea intrării trupelor ruseşti. în acest caz, numai, va constitui 
Neofit, cu boierii rămaşi, o căimăcămie, pentru a se conforma instrucţiunilor 
primite!”?. 

Corespondenţa consulului general rus Kotzebue cu mitropolitul Neofit 
constituie dovada incontestabilă a deplinei concordanţe între reacţiunea 
internă şi externă, vizând, ambele, restabilirea vechiului regim politic 
regulamentar, care le asigura, deopotrivă, interesele. Gerantul consulului 
francez la Bucureşti, Hory, scria ministmlui de Externe, Bastide, la 24 iunie 
1848, că intrase în posesia textului scrisorii lui Kotzebue către Neofit, care a 
produs mirare tuturor, pentru încrederea acordată mitropolitului în opera de 
restabilire a vechii ordini. Uimirea este provocată de faptul contrastant, 
anume că mitropolitul se situase, mai tot timpul, în opoziţie sub domnia lui 
Gh. Bibescu. El are o mare influenţă asupra poporului şi ostaşilor. De aceea, s- 
a recurs la sprijinul său pentru a împiedica continuarea vărsării de sânge de 
către colonelul lon Solomon, retras în cazarme şi foarte decis sa acţioneze . 

Mitropolitul era, fără îndoială, un personaj duplicitar, în fond un 
adversar ascuns al revoluţiei, pentru care merita cu adevărat încrederea lui 
Kotzebue. Deşi dăduse un răspuns confidenţial consulului rus, el mai dădea 
unul oficial, în care, în mod ipocrit, elogia revoluţia petrecută în mai puţin de 
trei ore”. în faţa pericolului invaziei armatei străine, se făceau apeluri 
stăruitoare la marii proprietari spre a se solidariza cu poporul!'*, dar toate 
erau zadarnice, căci reacţiunea urmărea propriile sale scopuri strâns legate de 
cele ale Rusiei. Răspândind zvonul apropierii armatei ruse, reacţiunea a 
determinat retragerea Guvernului provizoriu spre munţi. Mitropolitul Neofit, 
uneltitorul celui de al doilea complot al reacţiunii contra Guvernului, dădea o 
publicaţie, la 29 iunie 1848, despre plecarea acestuia din Capitală. Pentru el, 
membrii Guvernului pe care-l prezida erau „rebelişti” care s-au grăbit - 
chipurile - să se retragă spre munţi. De aceea, anunţă cu satisfacţie 
evenimentul întregii ţări, printr-o publicaţie, în care se mai menţionează că, de 
acord cu boierii, s-au luat măsuri pentru „statornicirea liniştei obşteşti”. Toţi 
locuitorii erau înştiinţaţi „să primească cu sentimente de recunoştinţă şi de 
dragoste pe izbăvitorii țării”, aceştia nefiind alţii decât boierii conservatori şi 
protectorii lor din afară. O căimăcămie alcătuită din Theodor Văcărescu şi 
Emanoil Băleanu făcea 

cunoscut tuturor celor refugiaţi că se puteau reîntoarce spre a-şi lua în primire 
posturile deţinute înainte de 11 iunie 18481”. 

Mitropolitul, complice şi uneltitor contra propriului guvern pe care-l 
prezidase, comunica plecarea „rebelilor” şi lui Talaat Effendi, comisarul Porții 
în Principate, cât şi funcţionarului de la consulatul rus din Bucureşti, Katoff, pe 
care-l ruga să-i dea dispoziţii, în numele consulului, neexistând nici un 
impediment în a le pune în aplicare!'$. O scrisoare adresa Neofit şi colonelului 
lon Solomon, în- vitându-l să ia comanda regimentului 3, apoi să intre sub 
comanda colonelului lon Odobescu, în vederea asigurării liniştii publice . La 30 
iunie 1848, mitropolitul dădea altă publicaţie, contrasemnată de lon 
Câmpineanu, în care dezavua cele scrise în cea precedentă, întărind 
jurământul depus pe Constituţie, la 15 iunie 1848, cu excepţia articolului 13, 
privind împroprietărirea ţăranilor, care - menţiona el - va fi decis de Adunarea 
obştească. Proclamaţia era semnată în faţa depu- taţilor poporului, a cărui 
dorinţă a fost, astfel, împlinită!?. 

Sub presiunea poporului, reacţiunea conservatoare se văzuse nevoită 
să cedeze pentru a doua oară. 0 delegaţie a negustorilor din Capitală se 
prezentase la Palat, în ziua de 30 iunie 1848, pentru a cere mitropolitului 
rechemarea Guvernului provizoriu şi restabilirea Constituţiei. Căimăcămia a 
fost dizolvată, consti- tuindu-se o conducere provizorie, până la reîntoarcerea 
Guvernului: „Națiunea s-a pronunțat din nou, de această dată fără apel. Le-au 
trebuit trei săptămâni duşmanilor ţării, trei săptămâni de intrigi, de înşelătorii 
şi de minciuni pentru a pune la cale o astfel de contrarevoluţie, şi au fost 
suficiente poporului trei ore pentru a recuceri drepturile sale călcate în 
picioare şi a răzbuna buna sa credinţă înşelată""*. Sub presiunea acestui 
popor înşelat, duplicitarul mitropolit se vedea nevoit să dea o circulară către 
protopopi spre a propaga între enoriaşi supunerea la legile cele noi, 
Guvernului provizoriu şi prevederilor Constituţiei. 

în iunie 1848, era publicată la Bucureşti o broşură, intitulată 
semnificativ : Căinţa încrederii în boerii aristocrați şi sfânta hotărâre de a nu- 
i mai crede. 

Autorii broşurii se adresau direct aristocraților, pentru a le etala cele 

provocate de atitudinea lor de elită privilegiată, discordantă cu interesele 
generale. Or, patria se află în durere, trupe străine au trecut hotarele ei, ca 
rezultat al demersurilor nesăbuite ale acestei aristocrații, dornice cu orice preţ 
a-şi menţine privilegiile, contra intereselor ţării. Poporul vroia să scape de 
orice dependenţă, alergând vesel pe ulițele Bucureştilor, aristocrații i-au 
înşelat însă pe oamenii dornici de libertate cu vorbe deşarte. Jurămintele de 
lealitate ale boierilor s-au dovedit false, căci, trecând Prutul, armatele ruse 
invadatoare, cu nimic nu s-a protestat împotriva lor. Vicleni şi mincinoşi, 
solidari totdeauna cu domnii spoliatori şi adversari celor ce se ridicau contra 
lor, boierii, în loc să apere poporul, pentru că se aflau la cârma lui, l-au apăsat 
şi l-au asuprit. De aceea, poporul nu trebuie să-i mai creadă niciodată pe 
aristocrații vicleni şi făţarnici!”*. 

Dirijarea operativă a forţelor reacţiunii conservatoare aparţinea 
consulului general Kotzebue. într-o scrisoare către banul Gh. Filipescu, el îi 
propune preluarea funcţiei de ministru de Interne, apoi pe cea de caimacam : 
„Prin calitățile voastre distinse şi prin inteligența voastră, alăturate celorlalţi 
colegi, desemnaţi prin Regulamentul Organic, veţi reuşi, fără îndoială, să 
mentineti odihna şi liniştea ţării şi sunt încredințat că Eminenta sa Mitropolitul 
nu va refuza, prin sfaturile sale, pentru a uşura succesul operei voastre”1%. 
între timp, se formase însă un Guvern interimar al Ţării Româneşti prezidat de 
mitropolitul Neofit, alcătuit din: |. Câmpineanu, C.A. Creţulescu, N. Minco, |. C. 
Brătianu, ca secretar, care dădea o proclamaţie către locuitorii Capitalei, 
destituind şi expulzând pe lon Solomon şi lon Odobescuit!. 

Marea boierime intrase, de altfel, din nou în binecunoscuta cursă 
pentru funcţii, după plecarea Guvernului provizoriu, încât propunerea lui 
Kotzebue concretiza una din numeroasele dorinţe ale boierilor conservatori. 
Rapiditatea înăbuşirii celui de-al doilea complot n-a mai îngăduit punerea în 
aplicare a unor planuri care mai de care străine intereselor poporului. Nevoit 
să se încline în faţa mulţimii revoluţionare, mitropolitul Neofit încerca să se 
disculpe faţă de Kotzebue pentru semnăturile date pe decretele Guvernului 
provizoriu. Aşadar, el protestează formal contra tuturor actelor emise de 
„rebeli”, având şi semnătura sa. Această protestare o face - zice-se - ca o 
datorie faţă de legile ţării, precum şi, mai ales, pentru „devotamentul absolut 
şi fără limite” pe care-l are faţă de împăratul protector. Declară, apoi, că a luat 

la afacerile publice în virtutea prevederilor Regulamentului Organic, dar şi-a 
asumat obligaţia de a informa despre toate cabinetul imperial rus, fiind 
convins de dispoziţiile nobile şi generoase ale Rusiei. Ordinea şi liniştea ţării 
nu pot exista nicidecum cu „principiile subversive şi odioase proclamate de 
rebeli”. în ceea ce-l priveşte, mitropolitul declara că a epuizat toate 
mijloacele. Unul singur va salva ţara - era el de părere - anume venirea 
trupelor imperiale ruse, dar nu pentru a readuce pe tron pe Gh. Bibescu, căci 
el va fi o sursă permanentă de tulburări viitoare. Curtea imperială rusă nu va 
mai trebui să tolereze nici o mişcare revoluţionară, fie de orice coloratură. 
Suprimarea cauzelor primare ale „rebel/iunii” constituie soluţia unică şi sigură 
a unei represiuni!%2. 

Convins că numai prin intrarea trupelor ruseşti sunt salvate interesele 
marii boierimi, pe care le confunda cu cele ale ţării, Neofit apelează insistent, 
după numai trei zile, la Kotzebue pentru a nu abandona ideea trimiterii 
trupelor ruse, aşa precum deja plănuia ţarul, pe motiv că toată lumea s-a 
raliat „rebelilor”. O astfel de abandonare - se lamenta înaltul prelat - ar 
însemna nenorocirea ţării, căci se vor reîntoarce vremurile brigandajului, 
societatea fiind atacată în bazele ei. Mitropolitul l-a autorizat pe banul Gh. 
Filipescu, cel mai vârstnic dintre boieri, spre a adresa o suplică ţarului Rusiei, 
în care să-i invoce mila, atât de necesară în împrejurările existente. 

O pornire şi o mentalitate nesăbuite, rod al unor concepţii retrograde, 
dar şi al unor amărăciuni şi umiliri personale, survenite după eşuarea ultimului 
complot  contrarevoluţionar, îndepărtau pe mitropolitul, care era şi 
preşedintele Guvernului provizoriu, de la îndatoririle sale oficiale, împingându- 
| la acţiuni discordante cu cauza naţională. 

în Moldova, unde administraţia lui Mihail Sturdza nu fusese înlăturată, 
situaţia devenise deosebit de gravă. Consulul Franţei la laşi, Thions, informa 
pe ministrul său de Externe că domnul se dovedea devotat trup şi suflet 
Rusiei, plătind chiar un tribut secret, desigur pe spezele statului, în timp ce 
refuza satisfacerea celor mai modeste cereri ale poporului. A refuzat chiar să 
primească pe consulul Franţei, pare-se pentru a face pe plac „Puterii 
uzurpatoare”. Din care motiv, acesta se vede nevoit să-şi părăsească 
postul!83. 

împotriva draconicelor măsuri ale administraţiei lui Mihail Sturdza, 

Anastasie Panu adresa un apel, intitulat: Moldova către fiu săi, pentru ca tot 
românul 

să se trezească la raza soarelui libertăţii, care face să se mişte lumea 
întreagă. Nimeni să nu se îngrozească de suferinţele pentru dreptate şi 
fericire!*. în condiţiile existente, nimic similar nu se va întâmpla în Moldova, 
căci aristocrația se opune cu vehemenţă, dorind cu orice preţ să-şi menţină 
privilegiile. Ea nu urmărea decât înlăturarea domnului, care s-a îmbogăţit prea 
mult şi prea repede, candidaţi! existând în număr foarte mare. Cât despre 
îmbunătăţiri sociale şi politice, nici nu poate fi vorba. Oamenii denumiți în mod 
dispreţuitor „ciocoi” de către marea boierime sunt lipsiţi de curaj şi iniţiativă. 
Lor nu le trebuie decât un şef slab în jurul căruia să se grupeze. Prin intrarea 
trupelor străine în ţară, boierii se tem că Mihail Sturdza va avea sprijin pentru 
a se răzbuna contra lor. Din care motiv, se plâng comisarilor otoman şi rus, în 
scopul de a înlătura pe domn. Se şi zvonea, de altfel, că Mihail Sturdza va fi 
detronat. Moldova urmând să fie condusă de un comitet militar al trupelor 
invadatoare ruse . 

Cu adevărat, precum se relata într-o corespondenţă din laşi către J.e 
Nationar din 3/15 iulie 1848, urât de toată lumea, chiar şi de boieri, care 
vroiau altul dintre ei în locul său, Mihail Sturdza nu avea altă scăpare decât în 
sprijinul armatelor invadatoare ruse. împreună cu oamenii săi, comitea tot 
felul de cruzimi, după care lacheii, răspândiţi în ţară, îi trimiteau scrisori de 
mulţumire. El dădea sume considerabile autorităţilor ruse spre a-l susţine la 
tron şi, în caz de forţă majoră, se arăta gata să provoace tulburări 
dezordonate care să necesite intervenţia armată rusă în scopul restabilirii 
liniştii. în atare situaţie disperată, numai Puterile occidentale mai puteau reuşi 
să salveze Principatul de la ruina totală prin pierderea autonomiei de care se 
bucura din vechime!*. 

Principatele Române se aflau, de fapt, în acelaşi grad de periculozitate, 
căci atât boierii conservatori din Bucureşti, cât şi administraţia lui Mihail 
Sturdza adresau petiţii ţarului Rusiei pentru a trimite trupe. Drept urmare, au 
trecut Prutul 25.000 soldaţi. într-un articol, publicat în „Gazeta de 
Transilvania” din 5 iulie 1848, se scria, cu deplin temei, că nu se putea ajunge 
la nici o înţelegere cu boierimea conservatoare, întrucât ea vroia nici mai 
mult, nici mai puţin decât menţinerea privilegiilor, devenită imposibilă în 

condiţiile ridicării la luptă a poporului pentru libertate internă şi externă. 
Numai sprijinul din afară îi asigura acesteia 

privilegiile şi, pentru a-l obţine, reacţiunea se dedă la tot felul de clevetiri. 
între acestea, profera că se simte ameninţată de comunism, uitând cu 
desăvârşire că jugul străin va apăsa asupra întregului popor român!*. 

Nu numai Curtea din Petersburg împărtăşea concepţiile şi tendinţele 
boierimii conservatoare, dar şi Poarta otomană, ea însăşi absolutistă şi 
retrogradă, deşi îi convenea ridicarea contra protectoratului Rusiei, dar numai 
atât. Trimis de guvernul otoman pentru a schimba conducerea revoluţionară a 
Ţării Româneşti cu o căimăcămie, Suleiman Paşa, deşi sosit la Giurgiu cu 
intenţii nu prea rele, adresa o scrisoare boierilor şi notabililor, precum că 
Principatele Române ar face parte integrantă din Imperiul Otoman, 
bucurându-se totuşi de anumite privilegii, în schimbul acestor „privilegii - 
susţinea el - românii au comis acte ilegale, în loc să mențină ordinea”. 
Conducătorii revoluţiei sunt consideraţi răsturnătorii de ordine legală pentru a 
alcătui apoi o conducere ilegală. Ca atare, invită pe români la supunere, 
altminteri se va folosi forţa contra lor. Guvernul provizoriu, considerat ilegal 
constituit, trebuie, aşadar, dizolvat şi numit un caimacam, care să declare 
nule şi neavenite toate dispoziţiile anterioare. Şi, numai după aceasta, se vor 
lua în consideraţie cererile populaţiei prezentate de o delegaţie. în caz 
contrar, Suleiman Paşa declara că se va vedea nevoit să intre cu armata în 
ţară spre a restabili ordinea şi liniştea . 

Guvernul rus, la fel-ca Poarta otomană, dar din motive proprii, vedea 
cu ochi răi revoluţia română. Şi el considera că la originea evenimentelor se 
situa „o minoritate turbulentă”. într-o notă circulară către reprezentanţii săi în 
străinătate, Cabinetul imperial rus aprecia, fireşte, fără vreun temei, că 
Guvernul provizoriu a preluat în mod ilegal conducerea, improvizând o 
resurecţie, care contravine „suveranităţii” Porții asupra Principatelor, precum 
şi protectoratului Rusiei. Or, se cunoştea foarte bine, rezultând aceasta cu 
evidenţă din tratatele existente, că Poarta era suzerană şi nu „suverană” a 
Principatelor. Suleiman Paşa însuşi, la ordinul guvernului său, formulase o 
pretenţie inexistentă în tratate, precum că Principatele Române ar face parte 
integrantă din Imperiul Otoman, tocmai pentru a justifica necesitatea invadării 
armate, la caz de nevoie. Guvernul Rusiei invoca aceleaşi false argumente, 
recurgând la denaturarea gravă a sensului evenimentelor revoluţionare, în 
scopul foarte clar de a reclama necesitatea invaziei armate. Astfel, se susţinea 

că acea „minoritate turbulentă” a încercat să asasineze domnul. 

apoi să unească cele două Principate, într-un stat fără vreo legătură oarecare 
cu Rusia sau cu Poarta otomană. în atare situaţie, trupele celor două imperii, 
de comun acord, vor intra spre a restabili ordinea. S-ar putea ca regimul să 
aibă nevoie de unele îmbunătăţiri, dar nu fără aprobarea celor două Puteri, 
căci altfel n-ar fi decât revoltă. Iniţiatorii acesteia sunt consideraţi a fi în 
număr mic. Ei plagiază - chipurile - idei democrate şi socialiste din Occident, 
străini de ţara lor, neconstituind adevăratul popor. Drept urmare, imperiul 
Rusiei vede în stabilitatea Imperiului Otoman o garanţie a menţinerii păcii 
generale. Mai mult chiar decât Poarta otomană, Rusia nu doreşte să vadă 
constituit un nou stat în locul celor două Principate, bântuit de anarhie şi 
foarte slab spre a se susţine de unul singur, pasibil să cadă sub influenţa altor 
mari puteri. Acestea sunt motive legitime de intervenţie armată rusă, de 
comun acord cu Poarta otomană”. 

Cea mai redutabilă adversară a prefacerilor revoluţionare din Principate 
se dovedea astfel Rusia. Avatarurilor protectoratului său şi presiunilor sale 
sunt dezvăluite cu claritate într-un articol din J.e Sfecle”, 20 iulie 1848. Astfel, 
se argumentează că Poarta este suzerană Principatelor şi ar trebui să-şi 
respecte angajamentele luate faţă de ele spre a determina respectarea 
tratatelor. Or, Rusia îşi depăşeşte atributele, intenţionând să intervină în 
afacerile interne ale celor două Principate, prin trimiterea unor forţe militare, 
de comun acord cu Poarta, care nu are decât să se plece în faţa presiunii lor, 
nefiind sprijinită de nimeni . 

în mod evident, reacţiunea externă avea un important sprijin în 
boierimea conservatoare contrarevoluţionară. însuşi emisanjl lui Suleiman 
Paşa la Bucureşti, Tangiîr Effendi, declara mitropolitului şi lui |. Heliade- 
Rădulescu că are de adresat o scrisoare boierilor, la care i s-a răspuns că 
„boierii nu mai există în ţară”. în cele din urmă, textul scrisorii lui Suleiman 
Paşa a fost prezentat în faţa boierilor şi notabililor din Capitală, după care 
„asistenții, care erau în număr mare, au luat hotărârea unanimă, conformă 
vechilor obiceiuri, de a nu mai recunoaşte singurei clase a boierilor şi 
notabililor dreptul de inițiativă în afacerile de stat. A avut loc un acord comun 
între toţi şi solidaritate reciprocă în acelaşi scop, acela al expresiei sociale'1%. 


187 Ibidem, p. 609-614, Petersburg, 19 iulie 1848. 

După această precizare, se poate răspunde la scrisoare, anume că 
Poarta este rău informată asupra naturii mişcării din Ţara Românească şi 
sentimentelor poporului faţă de ea'*, 

Fireşte, boierii conservatori se refugiaseră peste hotare, cei din 
ţară acceptând punctele de vedere ale Guvernului provizoriu în atitudinea 
faţă de Suleiman Paşa. Refugiații se sprijineau permanent pe Rusia, ei 
aveau bani şi influenţă, fiind deosebit de periculoşi în cazul reîntoarcerii 
în ţară în timpul alegerilor preconizate. De aceea, scrisoarea lui Suleiman 
Paşa a stârnit nemulţumire la Bucureşti, rănind amorul propriu al celor 
prezenţi. în mod cert, scrisoarea n-a fost redactată cu abilitate, fiind 
profitabilă doar pentru Rusia, care nu dorea nimic mai mult decât o 
ciocnire între români şi turci!%. 

Poporul fiind în unanimitate de partea revoluţiei, se puteau obţine 
succese, deşi situaţia se complicase extrem de mult, datorită sprijinului 
acordat de minoritatea alcătuită din boierimea conservatoare ideii de 
intervenţie din afară : „Este adevărat că o minoritate foarte mică s-ar bucura 
de răul ţării - se scria în .Poporul suveran” din 21 iulie 1848 - pe aceştia îi 
ştie lumea că sunt oameni plătiţi de vrăjmaşii noştri din afară sau românii 
păcătoşi cari, norociţi fără merite, se tem ca într-un regim unde dreptatea şi 
frăția sunt proclamate pentru toată lumea, o să rămâie muritori de foame sau 
uitaţi şi desprețuiţi”!”!. Aşadar, fără solidaritatea naţională, nu există temei 
de izbândă. 

în faţa voinţei ferme a lui Suleiman Paşa, care în fond reprezenta 
interesul manifest al reacţiunii externe faţă de revoluţie, Guvernul 
provizoriu cedează locul unei Locotenenţe domneşti, fără a avea însă 
consecinţe notabile pentru conduita politică, întrucât cei trei locotenenţi 
acționau de comun acord cu membrii fostului guvern. La fel ca Rusia, 
boierimea conservatoare fremăta de nemulţumire pentru o astfel de 
schimbare de guvern în Ţara Românească. Cunoscutul fnintaş con- 
servator, Apostol Arsaki, înainte de orice, dădea vina izbucnirii revoluţiei 
pe Gh. Bibescu, care lăsase să se urzească un complot sub ochii săi, dând 


către Suleiman Paşa, 24 iulie 1848. 

mereu asigurări că ţara va rămâne liniştită. Astfel că nu s-a format nici o 
opoziţie serioasă „contra unei mişcări care, prin ideile comunismului său 
infernal, prejudiciază interesele întregii societăţi”. 

Omul politic român ultra-conservator vedea în revoluţie o calamitate 
naţională, care a instaurat un regim de teroare, îngăduitor numai cu o presă 
necesară atacării adversarilor. Din care motiv, consideră conduita lui Suleiman 
Paşa inexplicabilă, pentru că a lăsat să se întărească comunismul, să se 
stabilească un cancer care devorează totul în jurul său. Emisarul Porții a tratat 
cu revoluționarii, în loc să-i reprime, în primul rând, apoi să procedeze la 
efectuarea unor îmbunătăţiri. După opinia lui Apostol Arsaki, Poarta a dat 
dovadă de slăbiciune, făcând concesii revoluţionarilor, Suleiman Paşa 
punându-se într-o situaţie falsă, căci a considerat ţara în situaţie de linişte. S-a 
dat astfel relief noului regim, tocmai în momentul punerii în aplicare a ideilor 
comuniste, adică de a lua de la cei care au ceva şi a da celor care nu au 
numic. Guvernul însuşi s-a situat în fruntea comunismului. în atare situaţie, 
este de demnitatea Rusiei să nu lase ca lucrurile să evolueze aşa precum 
procedase Suleiman Paşa, căci fusese înşelat: „O intervenție fermă şi decisivă 
din partea Curţii protectoare este singura în măsură de a preveni nenorocirile, 
care, în mod cert, nu se vor opri la limitele Ţării Românești”. 

O concepţie retrogradă, contrară intereselor naţionale, pentru că 
urmărea asigurarea privilegiilor unei infime minorităţi cu sprijin armat din 
afară, îşi făcea loc fie chiar şi în rândurile unor oameni luminaţi de înalte 
învățături, precum doctorul Apostol Arsaki. El venise în contact spiritual cu 
ideile cele mai înaintate ale timpului, dar le repudia, chiar le denigra, 
denaturându-le sensul, căci era evident că nu instaurarea comunismului sau 
socialismului urmăreau revoluționarii de la 1848. Pornind de la aceeaşi origine 
comună, concepţiile ţarului Rusiei, ale miniştrilor şi diplomaților săi se 
dovedeau ultraconservatoare, ei nerecunoscând nici una din realizările 
revoluţiei române. Ca atare, generalul Al. Duhamel a fost solicitat de 
cancelarul Nesselrode să transmită banului Gh. Filipescu, bătrânul boier 
conservator şi de încredere, pentru a explica compatrioţilor săi că „împăratul 
este ferm hotărât să nu trateze, nici să cadă la învoială cu revolta, că el 
reprobă întrutotul opera pe care a zămislit-o, că va privi ca nule şi neavenite 
toate reformele introduse prin rebeliune, că, în sfârşit, Majestatea Sa nu face 
nici o promisiune românilor şi că îşi rezervă de a judeca cât, prin conduita 
viitoare, vor merita de aici înainte un interes binevoitor din partea Puterii a 
cărei protecţie tutelară a adus patriei lor ani lungi de pace, care au contribuit 
atât la dezvoltarea prosperității publice şi bunăstarea care a domnit până 

acum în Principat”? . 

O retorică sui generis şi o frazeologie ce se vroiau fără replică înfruntau 
realitatea  fremătătoare de viaţă şi tumultuoasele prefaceri sociale, 
economice, politice din Principate, numai din dorinţa afirmării unei doctrine- 
dictat, impusă celor ce n-o acceptau. Lipsa totală de toleranţă la orice idee de 
reforme, închistarea dogmatică în preceptele imuabile ale conservatorismului 
ultra se împleteau cu politica amenințării cu forţa a Rusiei contra popoarelor 
care se ridicaseră la luptă pentru emancipare politică şi libertate naţională şi 
socială. Până şi cei mai moderați conservatori existenţi în Principate se 
opuneau ridicării la luptă a poporului, preconizând, în locul ei, doar reforma 
administrativă, adică paliative, considerate necesare unei evoluţii lente. Unul 
dintre aceştia a fost principele Dimitrie Ghica „fiu de domn - cum scria Nicolae 
lorga despre el -, dar cu un trecut aproape revoluţionar la 1848 şi în epoca 
Unirii, în orice caz om care trecuse dincolo de margenile ideilor obişnuite ale 
beizadelelor şi feciorilor de boieri mari de pe vremea lui”. Desigur, se exagera 
tendinţa sa spre înfăptuirea unor reforme, de altfel atât de necesare unei 
societăţi aflate în proces de modernizare, dar se avea în vedere atitudinea lui 
Dimitrie Ghica în comparaţie cu cea a boierimii retrograde și 
ultraconservatoare. 

Aflat în Transilvania, unde scria diverse la adresa revoluţiei, principele 
Dimitrie Ghica a devenit ţinta unor critici ale ziarelor din Bucureşti. 
Impresionat neplăcut, a trimis o scrisoare lui C.A. Rosetti, insistând ca s-o 
publice. El declară că n-a comis nimic în dauna patriei sale, fiind un adept al 
progresului, dar „prudent şi înțelept”, căci este un adversar al „acelor 
răsturnări ce desghină societățile şi fundamentele lor”, menite să desființeze 
legăturile între oameni. O veritabilă profesiune de credinţă se dovedea 
întreaga scrisoare a omului politic conservator moderat, care mărturisea că şi 
el a fost de acord să se efectueze unele reforme după izbucnirea revoluţiei 
franceze din 24 februarie 1848, de natură să „stârpească abuzurile”, din 
raţiunea firească de a preîntâmpina izbucnirea unor tulburări, cu consecinţe 
foarte grave, care duc nu la progres, ci la regres. S-a alăturat şi el celor ce 
vroiau îmbunătăţirea stării de lucruri existente, prin diverse măsuri, însă 
numai cu condiţia respectului faţă de tratatele în vigoare şi „nestrămutata 
observare a Regulamentului Organic”, şi, aceasta, nu pentru că ar privi acest 
Regulament ca „un chivot sfânt”, ci pentru a nu expune ţara unor invazii 

străine prin atingerea drepturilor Puterilor suzerană şi protectoare. 

Dimitrie Ghica se situa categoric împotriva mijloacelor violente de 
prefacere socială, ca fiind „contrare stării legale, de drept”, pe motiv că „se 
declanşa un război civil”, care atrăgea, după sine, „intervenţia armată 
străină”. înainte de izbucnirea revoluţiei, a plecat în Transilvania, pentru a-şi 
căuta sănătatea, de unde a aflat despre „răscoala biruitoare, proclamarea 
Constituţiei, şi, în fine, abdicarea şefului statului”. Din acest moment, 
mărturiseşte el, şi-a dat seama „cu durere” că se afla în divergență cu cei 
rămaşi în ţară, deşi plecaseră de la un punct comun, anume necesitatea unor 
măsuri, de remediere a stării de lucruri existente. Mijloacele de înfăptuit erau 
însă cu totul deosebite, opuse chiar, căci Dimitrie Ghica preconiza pentru ţară 
„aşezăminte potrivite cu istoria ei, cu obiceiurile ei“, în conformitate cu gradul 
de civilizaţie, adică reforme administrative menite să ducă treptat spre 
progres, şi nu aşa cum a procedat C.A. Rosetti şi prietenii săi „într-o mişcare 
nemărginită” prin care, dintr-o „săritură”, s-a trecut peste mai multe secole, 
fără a se ţine seama de prăvălirea ţării în prăpastie. în atare situaţie, el n-a 
putut face altceva decât să rămână de o parte, aşteptând sfârşitul eveni- 
mentelor, care nu se prevedea a fi bun, întrucât nici un om cu „sânge rece” nu 
poate considera un sfârşit bun, în condiţiile existenţei unor legături speciale 
cu Turcia şi Rusia. De aceea, consideră că a dat dovadă de patriotismul, dacă 
nu cel mai înflăcărat, oricum, cel mai înţelept: „Crede-mă, domnul meu - scria 
Dimitrie Ghica lui C.A. Rosetti -, că arboru/ libertății nu va da rod bun şi 
folositor, de nu va îndeplini condiția să crească încet şi să-şi întindă adânc 
rădăcinile în tăiâmul patriei, când se va presădi în grabă din tărâm străin în 
teară română arborul acesta, şi chiar de s-ar uda cu sângele a mai multor 
generații, nu va produce decât roduri amare, câteva ramuri ofilite; şi pentru 
că nu va avea rădăcini în pământ, îl vei vedea să cază la cea dintâi suflare de 
viscol”!. 

Temă predilectă a tuturor scrierilor junimiştilor de mai târziu, repulsia 
faţă de aşa-numitele importuri de legi şi instituţii străine pătrunsese cugetul 
unui om politic luminat, aşa cum vor fi junimiştii, insuficient argumentat, însă, 
asupra imperioaselor cerinţe ale recuperării în timp de decenii a rămânerii în 
urmă de secole a ţărilor române faţă de ţările cele mai dezvoltate. Progresul 
lent, potrivit obiceiurilor şi tradiţiei, asigura, în fapt, privilegiul politic pentru 
elita socială, întruchipată în aristocrația conservatoare, care deţinea şi bogăţie 

materială şi înaltă pregătire intelectuală pentru a-şi perpetua monopolul la 
conducerea ţării. Concepţiile conservatoare, fie şi moderate, sunt combătute 
în coloanele „Foii pentru minte” din 


1 Ibidem, p. 15-16. 
23 august 1848, sub titlul: Câteva reflexiuni la răspunsul d-lui Dimitrie Ghica. 


în fond, autorul constată că omul politic conservator ponegreşte actul de la 11 
iunie 1848, considerând că a dus ţara în prăpastie şi făcând abstracţie că, sub 
regimul regulamentar, nici o reformă temeinică nu era posibilă, încât numai 
ridicarea la luptă a poporului l-ar fi scos din înapoierea seculară. Din primele 
luni ale anului şi până la izbucnirea revoluţiei din Ţara Românească „au avut 
boierii timp destul spre a vedea că a sosit epoca eliberării popoarelor, că 
acestea nu mai pot să fie ţinute sub despotismul oligarhiilor; deci dacă dânşii 
aveau numai un dram de inimă bună şi curată, numai un grăunte mic de 
iubire către popor, trebuiau să se sloboadă la desrobirea poporului”. 

Din neghiobie sau rea-voinţă - susţinea autorul reflecţiunilor la 
răspunsul lui Dimitrie Ghica - boierii conservatori n-au ţinut seama de spiritul 
secolului şi au menţinut poporul sub vechile servituţi. Mai mult, încă, au recurs 
la sprijin străin, când propriul popor s-a ridicat pentru libertate şi egalitate. în 
Moldova, unde s-a urmat calea preconizată de Dimitrie Ghica, adică cea a 
reformelor sub oblăduirea strictă a Regulamentului Organic, petiţionarii au 
fost arestaţi şi trataţi ca nişte răufăcători. Aşadar, moderaţia recomandată de 
el nu este de nici un folos în faţa unei boierimi deprinse cu privilegiile şi 
huzureala pe seama celor mulţi. De aceea, în Ţara Românească nu s-au putut 
înfăptui reforme decât pe calea revoluţiei. Şi, acestea înseamnă oare mizerie 
şi sărăcie, precum afirmă Dimitrie Ghica ? Nicidecum. Presupunerii ce o face 
cu privire la invazia armată străină i se răspunde astfel: „O națiune pătrunsă 
de demnitatea sa nu se va speria de unele ameninţări ca acestea, cugetând 
că mai bună este moartea cu onoare, decât viaţa cu ruşine. Dacă popoarele s- 
ar fi temut de ascuţțişul baionetelor, şi astăzi am zăcea în noroiul 
despotismului"1*. 

înainte de orice, poporul român s-a ridicat la 1848 pentru afirmarea 
demnităţii naţionale, grav lezată de imperiile vecine, care încălcau înseși 
prevederile propriilor tratate referitoare la Principate, privind neamestecul în 
treburile lor interne. Prin apăsarea naţională, se agrava cea socială şi lipsa 
generală de drepturi ale unui popor divizat şi hărțuit, tocmai cu intenţia de a-l 

reduce la neant. Indiferent de mobilurile diverselor concepţii conservatoare 
ale timpului, acestea au dăunat grav revoluţiei române, pentru că-şi aflau 
concretizarea în solicitarea nesăbuită şi permanentă de sprijin şi chiar de 
intervenţie armată străină contra propriului popor. 
în repetatele comploturi şi uneltiri contrarevoluţionare, contemporanii vedeau, 
în mod firesc, acte antisociale şi antinaţionale, căci se opuneau intereselor 
imensei majorităţi a poporului român : „Unii din casta privilegiată de mai 
înainte - scria un anume Carminschi din Craiova către „Popolul Suveran” din 
29 iulie 1848 - deşteptându-se şi părăndu-le rău că au perdut acele mijloace 
ruşinoase de corupție, care degradau pe omul adevărat nobil tnu după 
naştere, ci după purtarea lui), au băgat intrigi şi spaimă în inimile multora”. 

în atmosfera de înverşunată înfruntare între revoluţie şi reacțiune, pe 
plan intern, se accentuau sentimentele de nemulţumire contra Puterii 
suzerane, care se înclina prea repede şi fără demnitate presiunilor Rusiei. în 
atare situaţie, consulul Franţei la laşi, Thions, aprecia că „dacă Poarta persistă 
în planul indicat de Suleiman Paşa, se poate aştepta la o luptă înverşunată şi 
sângeroasă“. Şi, paşa recurgea la noi presiuni, scriind Locotenenţei 
domneşti să creeze condiţiile necesare reîntoarcerii boierilor refugiaţi!*. 

Diversele apeluri la boierii conservatori de a dovedi înţelegere faţă de 
nevoile poporului român ridicat la luptă erau sortite eşecului, căci atitudinea 
lor fermă de partea contrarevoluţiei era sprijinită de Rusia. C.A. Rosetti trimite 
o scrisoare de răspuns lui Dimitrie Ghica, la 3 august 1848, în care face apel la 
sentimentele sale patriotice : „Cum poți dar să mai vorbeşti de Regulament, 
fără să-ţi faci şi dumitale şi nouă un mare rău". lon lonescu de la Brad se 
adresa tuturor proprietarilor, în coloanele „Popolului suveran”, afirmând că 
poporul ar fi în drept să dea „afară din sânul său pe cei ce s-au retras de o 
parte, formând reacţia, dar nu procedează astfel, ci face apel la marii 
proprietari, ca la nişte fraţi de acelaşi sânge, în favoarea păcii şi liniştii 
interne. Cu toţii, marii proprietari trebuie să înțeleagă că emanciparea 
clăcaşului este condiția esenţială de echitate socială, căci el va deveni 
proprietar şi va apăra patria“. 

Până la înţelegerea de către reacţiunea conservatoare a unor 
necesităţi de ordin social şi naţional, în coloanele „Popolului suveran” se 
atrăgea atenţia oamenilor voitori de bine să fie cu luare aminte faţă de cei 

care sprijină vechiul regim al Regulamentului, uneltind în dreapta şi în stânga. 
Aceşti oameni consideră 

o onoare de a nu fi făcut nimic pentru ţara lor, iar Regulamentul Organic că ar 
sta la temelia fericirii poporului român. Pentru ei, revoluţia română nu este 
decât o prăpastie : „Aceştia pot fi oameni buni - scria Al. Zâne - oameni 
cinstiți, dar nu sunt oamenii noştri, de ar fi cât vor tot binele ţării, fără însă să 
se facă lucruri cari să le atace antica (iertate (mândrie); aceştia vor fi dorit 
binele ţării, însă după Regulament”'. Prin urmare, trebuie descoperiţi la timp 
cei ce vor să facă răul pe ascuns. Funcţiile în stat ar trebui ocupate de tineri 
capabili veniţi de pe băncile liceelor, însă aceştia lipsesc, în bună parte, „din 
cauza patriotismului celui negativ al răposaților boeri, ce doriau întunerecul, 
pentru că meseria d-lor era din cele ce se exersează la intunerec” . 

Schimbarea Guvernului provizoriu cu o Locotenenţă domnească n-a 
convenit boierilor conservatori. Invitaţi la Palat, în ziua de 10 august 1848, de 
către Suleiman Paşa, ei nu şi-au ascuns nemulţumirea faţă de recunoaşterea 
noului organism politic : „Unul, d. I.F. (loan A. Filipescu), nemaiputând răbaa, 
strigă că Locotenenţă să cârmuiască după Regulament; altul, F.L (Filip Lenş) 
zise că să i se chezăşuiască viaţa, căci îi este frică de popoF?. Deşi indignată 
de cele auzite, mulţimea adunată la Palat s-a dovedit generoasă, iscălind 
rezoluţia de recunoaştere a Locotenenţei domneşti, fără a lua în consideraţie 
„Ofilitele lor protestații”. 

Profund nemulţumiţi şi iritaţi, boierii conservatori trimit un memoriu 
către Poartă în care dau vina pe Gh. Bibescu pentru că a lăsat să se urzească 
„complotul revoluţionar sub ochii săi”, apoi asupra lui Suleiman Paşa, care, în 
loc să restabilească ordinea, n-a schimbat nimic în bine, ci numai în mai rău, 
deoarece revoluţia a dobândit, prin recunoaşterea Locotenenţei, putere 
legală. Or, aceasta nu este decât un cancer, care va devora provinciile 
otomane vecine. Aşadar, Suleiman Paşa a tratat cu revoluţia, dându-i relief, în 
loc s-o reprime. 

Chiar fără demersurile boierilor conservatori către Poartă, aceasta 
avea suficiente motive să-şi schimbe atitudinea faţă de Principate, trimițând 
pe Fuad Effendi spre a împlini ceea ce nu făcuse predecesonjl său, adică 
reprimarea violentă a revoluţiei. lon Ghica, trimisul Guvernului provizoriu la 
Constantinopol, adre- 

sa Porții o notă în care-şi exprima surprinderea faţă de noul act, foarte 
profitabil reacţiunii, încurajată să considere o dezaprobare tacită a celor 
înfăptuite de Suleiman Paşa. Timp de douăzeci de ani - menţiona lon Ghica - 
Rusia şi-a făcut partizani, nepăsători faţă de durerile şi suferinţele 
compatrioţilor lor. Şi cu toate că formează o minoritate, ei sunt foarte activi, 
mai ales când ştiu că au sprijin puternic din partea Rusiei, dorinţa lor fierbinte 
fiind restabilirea vechiului regim, în scopul urmărit, nu precupeţesc nici un 
mijloc, calomniind chiar Poarta, când le este de folos. Misiunea lui Fuad Effendi 
le-ar prinde bine, cu adevărat, căci le-ar permite recâştigarea terenului 
pierdut, spre marea nenorocire a Principatelor şi a Porții însăşi!%8. 

între timp, o deputăţie compusă din cinci membri s-a dus la 
Constantinopol pentru recunoaşterea Constituţiei de către sultan. Suleiman 
Paşa sugerase deja unele modificări, în sensul de a se renunţa la libertatea 
nelimitată a presei, la garda naţională şi la votul universal, contra cărora 
Locotenenţa nu opusese vreo rezistenţă mai importantă, căci boierimea 
conservatoare se împotrivea cu dârzenie procesului revoluţionar. Sub 
preşedinţia boierului liberal Al. Racoviţă, cumnatul de soră al Goleştilor, şi 
vicepreşedinţia lui Ilon lonescu de la Brad şi-a deschis lucrările Comisia 
proprietăţii alcătuită din 34 de membri, câte un proprietar şi un ţăran din 
fiecare judeţ, în scopul elaborării unui proiect de lege care să reglementeze 
relaţiile agrare. Dar, abia îşi începuse lucrările, că a şi fost dizolvată din cauza 
refuzului marilor proprietari de a mai participa la dezbateri pe baza principiilor 
enunțate, suspectate de intenţii comuniste, adică împroprietărirea ţăranilor cu 
despăgubire, ceea ce se considera ruinătoare pentru marea proprietate. 
Rezultatul a constat în surexcitarea peste măsură a ţărănimii: „Moțiuni 
violente au fost făcute contra proprietarilor, care trec la chemarea în ţară a 
ocupaţiei ruse în scopul restabilirii vechiului sistem de privilegii, al abuzului şi 
opresiunii. Amenințări chiar au fost proferate la viața unor boieri. Mulţi dintre 
ei au părăsit din nou Capitala "1%. 

Nemulţumită de continuarea unor aşa-numite tulburări, în fapt agitaţii 

ale boierilor conservatori, Poarta a luat decizia schimbării Locotenenţei cu un 
caimacam, în persoana unui „boier de seamă, care nu va fi fost implicat în 
ultimele evenimente şi se va fi distins în casta sa prin sinceritatea şi 
moralitatea sa?%. în 
acţiunea de schimbare, Fuad Paşa, trimisul Porții, va colabora cu generalul Al. 
Duhamel. 

Intrată sub teroarea presiunilor de tot felul, fără vreun sprijin din afară, 
Poarta cedează, punând la cale înăbuşirea revoluţiei şi restabilirea vechiului 
regim. Ea refuză primirea deputăţiei române, deci recunoaşterea Constituţiei. 
Indignată de un astfel de procedeu, deputăţia adresa un memoriu lui Aali 
Paşa, ministrul de Externe al Turciei, demonstrându-i că forţa poporului, 
imensa majoritate a locuitorilor ţării, a determinat noile acte legislative, 
contra cărora s-a situat numai o „minoritate aproape imperceptibilă în 
națiune, dar susţinută de o mare Putere străină, adversară a oricărui progres 
şi oricărei îmbunătăţiri în ordinea materială, ca şi în ordinea morală, 
sacrificând interesele ţării în favoarea vederilor personale, deoarece opune 
drepturilor Curţii suzerane pretențiile Curţii protectoare, furioasă de căderea 
sa, şi gata la orice pentru a-şi redobândi privilegiile”. Nimeni din rândurile 
poporului înşelat nu va înţelege schimbarea radicală de atitudine a Porții faţă 
de revoluţia română, încât se va opune cu dârzenie oricărei încercări de 
opresiune. 

indignarea faţă de conduita boierimii conservatoare era în creştere, de 
îndată ce se aflaseră ştiri cu privire la solicitarea intervenţiei ruse. în „Popolul 
Suveran” se stigmatizau astfel de acţiuni nu numai contrarevoluţionare, dar 
antinaţionale : „Voiţi voi - li se adresa autorul articolului - ca istoria să zică că 
în cea mai glorioasă epocă a naţiei române, boerii, părinţii patriei, nu voiau să 
mai aibă patrie, pentru cuvântul că într-acea patrie ei nu mai puteau suge 
sudoarea celui sărac ? Că sufletul nostru avilit şi prostituat până la trădare - 
era rece şi închis la orice nobilă simţire, la orice generoasă cugetare ?“. 
Urmaşii se vor ruşina de fapta lor, îi vor blestema pentru desolidarizarea de 
fraţii de acelaşi neam. Dacă nu se vor supune glasului raţiunii, vor rătăci prin 
ţări străine, dispreţuiţi şi huliţi ca nişte trădători ai unei patrii înrobite?%?. 

Apelurile la rațiune se dovedeau însă zadarnice, în condiţiile 

amenințărilor iminente ale unei intervenţii armate străine în scopul înăbugşirii 
revoluţiei şi restabilirii vechiului regim al privilegiilor. în atare gravă situaţie, 
şeful poliţiei Capitalei, Ilon C. Brătianu, dă o proclamaţie către locuitori, în 
scopul calmării spiritelor agitate, la vestea chemării în ţară a trupelor străine 
de către reacţiunea conservatoare : „Fraților, de orice opinie - scria el - vă 
conjur pe ce aveţi mai scump să 

nu mai dați ascultare acelor minciuni criminale, fiindcă dacă le veţi asculta, 
con- tribuiți fără voia av. la vătămarea fieştecăruia şi la pieirea patriei 
comune”!. Pericolul creştea cu atât mai mult cu cât, la finele lunii august 
1848, se reîntorseseră mulţi boieri conservatori, refugiaţi peste hotare, care 
au îngroşat rândurile reacţiu- nii, sporind uneltirile şi răspândirea de zvonuri 
cu spectrul unei invazii străine, spre a înfricoşa poporul. Unii dintre boieri 
angajau chiar oameni prin târguri, dar nu pentru muncă, ci pentru a-i înarma. 
Poliţia a descoperit deja unele comploturi: „Mulţi din reacţionari - se scria în 
„Gazeta de Transilvania” din 23 august 1848 - nu mai vreau să asculte nici de 
învoire frățească, ci le căşună pe moarte, a chema armate muscăleşti, pentru 
ca generalii să le mai trântească ișlicurile de pe cap şi să le bată la nas cu 
ciubucul. Suflete incorigibile I În 20 august, noaptea, bandiți plătiți bine erau 
să omoare pe cei trei bărbaţi ai Locotenenţei“???. 

Boierimea conservatoare se preta la tot felul de presiuni şi uneltiri, 
numai şi numai să fie înăbuşită revoluţia română. Scarlat Ghica scria fratelui 
său Dimitrie, din Braşov, unde se afla în refugiu, că nu dorea nimic mai mult 
decât căderea revoluţiei române, considerată de e/ „atotputernicie a puterii 
acestor patrioți”, adică a revoluţionarilor. Apoi, mărturisea că nu poate veni în 
ţară, decât atunci când va vedea „/ucrurile săvârșite”, ceea ce însemna 
înăbuşirea revoluţiei?%. Scarlat Ghica era unul dintre cei care aşteptau acest 
deznodământ în afara hotarelor, mulţi boieri conservatori reveniseră, însă, 
provocând mult rău în jurul lor. Astfel, în curţile unora, poliţia a descoperit 
arnăuţi înarmaţi, care au fost arestaţi2%. 

înspăimântată de izbucnirea revoluţiei, boierimea conservatoare s-a 
refugiat, apoi, încurajată de presiunile efective asupra ei din afară, a reintrat 
în ţară îndârjită şi hotărâtă să contribuie la înăbușire. Când se menţionează 
însă boierimea conservatoare, trebuie exclusă boierimea liberală, care a 
trecut de partea revoluţiei, opunându-se opresiunii străine sub forma 

protectoratului Rusiei. Aşa precum constataseră, cu deplin temei, ofiţerii 
francezi Desaint şi Sabatier, trimişi în Principate, într-o scrisoare către 
generalul Aupick, reprezentantul diplomatic al Franţei la Constantinopol 
„câțiva vechi boieri nu mai fac excepție şi doresc să cheme ocupația rusă, ca 
singura garanţie a drepturilor feudale, pe care nu vor să le abandoneze“. 

Zadarnic căuta Dimitrie Ghica să ia apărarea castei privilegiate a 
boierimii conservatoare, care acţiona frenetic contra revoluţiei. El considera 
calomnii tot ce se scria în presă cu privire la pretinse comploturi pentru 
asasinarea locote- nenţilor domneşti?%. Scarlat Ghica, fratele său, continua să- 
| informeze că generalul Al. Duhamel avea ordin să intre cu armata în Ţara 
Românească, dacă Poarta nu va restabili vechiul regim. Despre deputăţia, 
întoarsă de la Constantinopol, fără nici un rezultat, scria cu răutate că „atâta* 
numai au reuşit să prăpădească teara şi ei să se folosească cu banii ce au 
furat”, ceea ce, fireşte, constituia nu numai o afirmaţie lipsită de temei, dar 
o calomnie infamă la adresa celor mai buni dintre românii patrioţi, precum N. 
Bălcescu, Şt. Golescu şi Dumitru Brătianu. 

în interiorul ţării, reacţiunea trece de la ameninţări verbale la fapte, 
punând la cale comploturi şi asasinate. Cezar Bolliac, fiind urmărit de indivizi 
înarmaţi, este confundat cu tânărul Constantin Romanescu, asupra căruia se 
trage, fiind rănit. în faţa unor astfel de atacuri înarmate asupra 
conducătorilor revoluţiei sau simplilor participanţi, în „Popolul Suveran” se 
face un nou apel la moderație din partea reacţiunii, care este îndemnată să 
contribuie la solidaritatea naţională, căci poporul îi întinde, din nou, mâna, 
spre a se uni, şi aceasta nu din teamă, ci din sentimente fireşti de solidaritate, 
spre a se uni contra primejdiei externe, deoarece nici o putere străină nu 
poate face binele pentru români. Nimeni nu trebuie să stea deoparte pentru a 
lăsa străinii să decidă dacă românii să fie liberi sau robi. Numai o infimă 
minoritate se situează de această parte, intrigând, însă „nici o putere în lume, 
nici o putere materială, mai tare decât puterea morală a două milioane de 
oameni”, nu va reuşi să impună „un regulament infam şi să ne întoarcă către 
timpul de robie în care am gemut până acum”, căci românii nu pot trăi altfel, 
decât liberi2%. 

Vasile Boerescu face un apel „către frații reacţionari” în „Pruncul 
Român” din 31 august 1848, mărturisind că-i numeşte astfel cu mare 
strângere de inimă, dar sunt denumiți ca atare, întrucât se opun progresului 
patriei, recurgând chiar la sprijin din afară contra propriului popor. Cu toate 
acestea, patria nu vrea să piară nici unul din fiii săi. De aceea, reacţionarii 
sunt chemaţi să renunţe la patimi 
şi interese personale, în favoarea interesului general, care consta în fericirea 
şi prosperitatea patriei. în acest sens, trebuie urmat exemplul altor naţiuni. 
Prin fapte, să se şteargă numele de „reacţionar” atribuit, pe care nimeni nu-l 
acceptă, fie dintre cei mai vinovaţi. Li se cere reacţionarilor ca măcar să fie 
indiferenți, să nu mai intrige şi să calomnieze, să nu mai acuze oameni 
nevinovaţi, să nu încerce imposibilul, adică să lupte contra propriului popor. 
Numărul reacţionarilor este foarte mic, dar dorinţa lor de a face rău este 
foarte mare, de îndată ce cheamă trupele străine să invadeze ţara . 

în faţa presiunilor Rusiei, Poarta se înclină tot mai mult. Oricum, 
atmosfera la Constantinopol era cu totul defavorabilă revoluţiei române. 
Ambasadorul Rusiei, V.P. Titoff, nemulţumindu-se numai cu trimiterea lui Fuad 
Effendi în Principate, a cerut expulzarea lui lon Ghica, trimisul Guvernului 
provizoriu la Poartă, care informa în ţară : „Este în general acreditat aici că noi 
facem socialism şi comunism”, dându-se ca exemplu lucrările Comisiei 
proprietăţii. Ambasadorul englez, Stratford Canning - scria lon Ghica, cu alt 
prilej - „este în mod excesiv adversar al oricărei idei democratice. El crede că 
oricare ar fi legea scrisă, aceasta este întotdeauna a minorităţii care 
guvernează şi, întrucât este o lege a naturii, la ce bun să aduci mari perturbări 
în societate pentru a scrie dreptul tuturor”. Unei doamne din Moldova, care 
avea soţul deţinut la Măcin şi a intervenit pentru eliberarea lui la Canning, 
acesta i-a spus să scrie celor din Bucureşti să renunţe la ideile democratice, 
dacă ţin să aibă succes în scopul urmărit?!!. Astfel că, nicăieri nu mai putea 
avea sprijin revoluţia română spre a rezista în mod eficient contra invaziei 
armate străine. . 

Intervenţia armată a Rusiei constituia, de altfel, singura speranţă a 
boierimii conservatoare în  restatornicirea vechiului regim politic al 
privilegiului. Dimitrie Ghica, aflat în ţară, avea casa păzită de arnăuţi. Fratele 
său, Scarlat, aflat încă la Braşov, se arăta nedumerit de acest fapt, însă şi-l 
explica totuşi prin teama faţă de „oamenii cei răi”, care se aflau la cârma ţării, 

vrednici numai de spânzurat. Scarlat Ghica se arăta foarte mirat că, venind 
Fuad Effendi, „aceşti răzvrătiți stau în loc şi nu se ascund”. Oricum, fără 
concursul generalului Al. Duhamel - era de părere boierul conservator - nu se 
va ajunge la rezultatul urmărit, altminteri nu se explică de ce „aceia să aibă 
atâta obrăsnicie ca să adune poporul la Filaret 
şi să-l îndemne să se ducă iarăşi la Giurgiu, după ce odată ştiu că deputății lor 
n-au fost primiţi la Constantinopole !“| 

în ţară, sufletul reacţiunii a fost şi a rămas mitropolitul Neofit, susţinut 
de marea boierime conservatoare, care alcătuia aşa-numitul „partid 
reacţionar”. în realitate, nici măcar nu era un partid, ci o grupare 
conservatoare, care a încercat permanent răsturnarea conducerii 
revoluţionare. Precum Kotzebue, consulul Rusiei, Fuad Effendi, emisarul Porții, 
se adresa, în primul rând, mitropolitului, din tabăra de la Sinteşti, unde se afla 
la 10 septembrie 1848. Emisarul otoman îi solicita să adreseze poporului 
cuvinte de ordine şi linişte, pentru a reînturna pe calea cea bună pe cei 
rătăciţi. La 11 septembrie 1848, Neofit îi răspundea că va încredința 
Locotenenţei scrisoarea spre a o publica, dar lon Voinescu II, secretarul de 
stat, nu autoriza un astfel de act, pe motiv că nu era un act oficial, ci privat?!?. 

La 13 septembrie 1848, Fuad Effendi dădea o proclamaţie către boierii 
şi locuitorii Ţării Româneşti, înştiinţând despre restabilirea vechii ordini şi 
făcând apel la linişte. în aceeaşi zi, adresa o scrisoare mitropolitului prin care-l 
invita să vină împreună cu boierii şi alţi oameni de seamă din Bucureşti spre a 
asista la comunicările ce are de făcut. El preciza că este de prisos a adăuga că 
nu este nevoie de mulţime, ci de oameni în stare să înţeleagă şi să aprecieze 
proclamația dată. în această proclamaţie, Fuad considera revoluţia „o 
rebeliune izvorâtă din acel duh al comunismului împotriva cănjia se bate şi 
triumfează acum Europa întreagă”, apoi conchidea că niciodată românii nu 
vor obţine legi noi pe calea revoluţiei. Drept urmare, în locul celor trei 
locotenenţi, era numit caimacam boierul conservator Constantin Cantacuzino . 

Şi astfel, după 90 de zile de victorie a revoluţiei în Ţara Românească, 
armata otomană, cu sprijinul şi la solicitarea insistentă a boierimii 
conservatoare, reprima sângeros ridicarea poporului, nu fără a întâmpina însă 
rezistenţa armată în Dealul Spirii, înainte de a ocupa Capitala. Curând, intră şi 
cealaltă armată de invazie, cea a Rusiei, împărțind Bucureştii în două, de o 
parte şi de cealaltă a râului Dâmboviţa. 

O minoritate infimă, dar bogată, instruită şi puternică, atentase 

permanent contra revoluţiei victorioase, uneltind şi complotând, în ţară şi 
peste hotare, numai în scopul restabilirii vechiului regim regulamentar, care le 
asigurase toate privile- 

giile, inclusiv cel al monopolului la conducerea statului. înfuriată că fusese 
înlăturată din cele mai înalte funcţii ale statului, boierimea conservatoare face 
abstracţie de înseși interesele naţionale, în favoarea celor de castă 
privilegiată, desolida- rizându-se de popor, în caz de primejdie externă, 
contrar vechilor uzanţe ale înaintaşilor săi, întrucât, pentru prima dată în 
istoria ţării, privilegiile fuseseră abolite. Revoluţia, care le înlăturase, trebuia - 
conform intereselor minorităţii privilegiate - să piară. Şi astfel, sângele 
confraţilor a curs în numele acestui interes meschin, care nu putea servi decât 
unor scopuri străine de cele ale naţiunii române. 

CAPITOLUL V 


ROLUL CONSERVATORILOR ÎN 
RESTAURAREA 
ŞI ÎNCERCAREA DE RECONSOLIDARE A 
VECHIULUI REGIM 


Restaurarea vechiului regim politic regulamentar începe prin acţiuni 
violente, deosebit de brutale, tocmai pentru a smulge din conştiinţa poporului 
înaltele idealuri şi convingeri că, numai prin lupta unită a tuturor, se poate 
ajunge la eliberare naţională şi socială. Democraţia, întruchipată în dreptate, 
egalitate, fraternitate, prinsese temei în cugetul a milioane de români, care se 
vroiau constituiți într-o singură ţară, precum erau o singură naţiune. De 
aceea, s-au manifestat cu atâta îndârjire şi cruzime adversarii libertăţii şi 
democraţiei, iritaţi peste măsură de pierderea, imensă pentru ei, a privilegiilor 
şi drepturilor de a asupri şi oprima, care decurgeau din deținerea monopolului 
puterii în stat. Punând capăt pentru doar trei luni regimului politic oligarhic, 
revoluţia de la 1848 din Ţara Românească dovedea întregii lumi că poporul 
român nu se înclinase definitiv în faţa forţei brutale, că dominaţia unui regim 

politic absolutist nu-l abrutizase, nu-i stinsese dorul de libertate, de 
descătuşare de sub asuprirea internă şi externă. 

Instrument al dominaţiei străine, caimacamul Constantin Cantacuzino 
semna, alături de Omer Paşa, comandantul trupelor otomane de ocupaţie, o 
proclamaţie în care făcea cunoscută ocuparea Bucureştilor şi „totodată 
cheamă întoarcerea din rătăcire a vericăruia se va fi amăgit de relele 
îndemnări ale tulburătorilor”, altminteri suferind rigorile legii?!3. 

Capitala ţării se afla sub starea legii marţiale, conducătorii revoluţiei 
arestaţi, ceea ce servea foarte bine interesele Rusiei . Invitaţi să se grupeze în 
jurul lui Fuad Effendi spre a restabili vechea stare de lucruri, boierii 
conservatori se grăbesc să-i răspundă afirmativ, linguşind astfel pe 
cotropitorul pământului ţării. într-o scrisoare din 14 septembrie 1848, se 
măguleşte vanitatea invadatorului, care - zice-se - îşi „revărsa asupra Ţării 
Româneşti facerile de bine” cu „generoasă binevoință”, izbăvind-o de 
suferinţele îndurate în timpul ultimelor evenimente, sultanul, cu o grijă 
părintească, a restabilit, „/egiuita orânauială şi fericirea între credincioşii 
supuşi”. îndeosebi, Fuad Effendi era cu deosebire linguşit pentru „dovezile 
cele mai învederate de dragoste şi de mângâiere, şi printr-o purtare plină de 
înțelepciune, de iubire de oameni, de nobleță şi totodată de statornicie, 
liniştea s-a restatornicit şi trebile au luat iarăşi cursul lor legal”. Boierii se 
grăbeau să aducă, astfel, prinos de recunoştinţă emisarului otoman pentru 
„dignitatea şi iscusința” cu care şi-a îndeplinit „îna/ta” misiune, mai ales 
„pentru blândeţea, dragostea şi indulgenţa cu care [...] a ştiut să atragă toate 
inimile'21*. Aşadar, boierimea conservatoare era pe deplin satisfăcută de 
„reintrarea în legalitate a vechii ordini”. 

O proclamaţie dădea şi comandantul celeilalte armate invadatoare, 
generalul A.N. Luders, care considera revoluţia o „anarchie produsă [...] de 
facţionarii ce au pus mâna pe frânele guvernului”, care ar putea să 
primejduiască viitorul ţării. Guvernul provizoriu fusese un „guvern închipuit”, 
anacronic, în evidentă opoziţie cu instituţiile după care s-a condus ţara, în 
conformitate cu tratatele în vigoare. Din care motiv, ţarul Rusiei, de acord cu 
sultanul, s-a decis să pună de îndată capăt unor astfel de „neorânauieli” şi să 
restabilească ordinea cea veche. Generalul Luders făcea cunoscut că avea 
împuterniciri ca, împreună cu trupele otomane, să ocupe Ţara Românească, 


213 Anul 1848, voi. IV, p. 321-322, Bucureşti, 13 septembrie 1848. 
214 Ibidem, p. 350-351. 

„spre a stavila nenorocita propăşire a propagandei răzvrătitoare'215. 

După cuvintele şfichiuitoare şi lipsite total de concordanţă cu 
realitatea, menite numai să intimideze un popor umilit prin ocupaţia armată 
însăşi, adică lezarea demnităţii naţionale, era rândul mitropolitului Neofit, 
sufletul reacţiunii conservatoare, să intervină în sprijinul proclamaţiilor 
cotropitorilor, printr-o scrisoare pastorală. în ce scop se adresa el celor 
păstoriţi ? Pentru a-i dezlega de jurământul depus pe Constituţie la 15 iunie şi 
repetat la 6 septembrie 1848, când, cu prilejul unei procesiuni, fuseseră arse 
Regulamentul Organic şi Arhondologia şi când se aruncase anatema asupra 
celor ce vor să conducă ţara potrivit prevederilor menţionatului Regulament. 
Datorită faptului că jurământul fusese depus de către mitropolit, - zice-se - 
prin silnicie, împotriva unei legiuiri ca Regulamentul Organic, care adusese 
mari foloase, Neofit afirmă că-i dezleagă de „acea nepravi/nică şi silnică 
legătură [...] a vicleanului, vrăjimaşului sufletului şi liniştei omenirei”, dându-le 
blagoslovenia sa arhipăstorească pentru îndeplinirea obligaţiilor faţă de noua 
conducere a ţării?1. 

în acest timp, Moldova suporta regimul tiranic al lui Mihail Sturdza : 
„Mizeria cea mai adâncă domneşte în Moldova - scria consulul francez la laşi 
către Bastide - țara este liniştită, dar de liniştea muştei căreia furnica îi suge 
sângele. Țăranul este spoliat şi bătut, comerțul în întregime ruinat şi cea mai 
adâncă descurajare răspândită peste tot'”. Administraţia se dedă la cele mai 
mari abuzuri, care, de fapt, constituie singurul pretext al intervenţiei militare. 
Altminteri, „nici o exagerare în partidul taxat revoluționar, nici o doctrină 
antisocială, nici o utopie periculoasă”. Nimic din toate acestea, deoarece sunt 
de neîmpăcat cu un sistem politic care exceptează de la impozit pe boieri, 
apăsând cu toată puterea asupra țăranilor”. 

Triumful boierimii conservatoare se simţea peste tot. Bucureştii se 
aflau sub stare de război, boierii refugiaţi se reîntorceau la căminele lor, în 
timp ce militanţii pentru progres şi democraţie le părăseau pentru un timp 
îndelungat. Formarea unui nou guvern întâmpina însă dificultăţi: „ca să 
parodieze dreptatea - scria N. Costinescu către „Gazeta de Transilvania” - nu 
s-a găsit nimeni de ministru al Dreptăţii decât tipul boierismului vechi, Grigore 
Grădişteanu cel bătrân, care întotdeauna strigă că n-are alt meşteşug decât 
iscălitura pe care niciodată n-o pune fără bani“. La Interne, a fost numit LA. 
Filipescu, la Instrucţiune publică, 


215 Ibidem, p. 369-370,15 septembrie 1848. 
216 Ibidem, p. 390-391. 
217 Ibidem, p. 413. 

Constantin Bellu, iar la Poliţie, colonelul lon Voinescu l. Pentru a ajunge 
caimacam şi a-şi pune semnătura după Omer Paşa, Constantin Cantacuzino a 
dat 25.000 de galbeni”. 

Chiar după invazia otomană, se mai aflau boieri la Braşov, care încă 
mai chibzuiau dacă să revină în ţară, căci nu se încredinţaseră că intraseră şi 
armatele ruse, singurele în măsură să le asigure liniştea şi căminele. între ei, 
se aflau: Scarlat Ghica, Emanoil Băleanu, Nicolae Suţu, lon Slătineanu, loan 
Golescu, G. Obedianu?:*. Cei din ţară se întreceau în manifestări de slugărnicie 
şi linguşire faţă de comandanții armatelor de ocupaţie otomane şi ruse. într-o 
cuvântare către generalul Liiders, mitropolitul Neofit stigmatiza principiile 
revoluţionare, justificând intervenţia armată a ţarului Rusiei considerat 
„august protector”, căci nu putea rămâne „indiferent asupra mişcării 
revoluţionare, care îmbrância Valachia în prăpastie”. Deci, ţarul a salvat-o, în 
înţelegere cu sultanul, restabilind „orândueala previlnică”, spre a asigura 
liniştea publică şi a şterge orice urmă de „răsvrătire şi răscoală”. Venirea 
generalului Liiders o consideră o „nouă împărătească facere de bine”, pentru 
care este profund recunoscătoare - considera Neofit - întreaga nație, al cărei 
interpret norocos era el?2. Şi, pentru a demonstra ataşament faţă de cele 
afirmate, mitropolitul se adresa Departamentului din Lăuntru spre a trimite 
dorobanţi care să ridice şi să aducă la episcopie pe preotul Radu Şapcă, 
precum şi unii călugări din judeţele Romanați, Dolj şi Vâlcea?2. 

Boierii conservatori se întreceau şi în Moldova în a elogia pe cotropitori 
şi a se denunța unul pe altul pentru lipsă de ataşament. Astfel, Theodor Balş a 
făcut o vizită generalului Luders spre a-l convinge că Nicolae Roznovanu nu 
este partizan al Rusiei. Prin urmare, sugera el, să nu se facă greşeala de a fi 
numit domn. Nu se cunoştea încă efectul produs asupra generalului: „Balș, 
însă, trebuie să fie atât de triumfător, ca cum ar fi câştigat o jumătate de 
bătălie“. Prin contrast, elementele progresiste considerau că tot răul vine de 
la protectoratul Rusiei, principala promotoare a invaziei armate. însuşi 
caimacamul Constantin Cantacuzino era creatura acestei mari puteri, căci 
Regulamentul prevedea numirea a trei 


218 Ibidem, p. 450. 
219 Idem, voi. V, p. 112. Scrisoarea lui Grigore Ghica adresată lui Dimitrie 
Ghica, Braşov, 20 septembrie 1848. 
220 Idem, voi. IV, p. 540,27 septembrie 1848. 
221 Ibidem, p. 554-555. 

membri ai căimăcămiei, nu unul. Astfel că, „orice rău, orice asuprire, orice 
călcare a driturilor, se scria într-o corespondenţă din laşi către gazeta 
«Bucovina», de la ea vin”. într-o altă corespondenţă din laşi se relata bucuria 
lui Mihail Sturdza la aflarea ştirii despre înăbuşirea revoluţiei muntene. Când a 
aflat, se găsea tocmai la jocul de cărţi cu oamenii palatului, cărora le-a 
anunţat vestea : „s-a sfârșit cu dreptatea şi frăția muntenilor”, după care, cu 
toţii s-au răspândit şi au dus-o mai departe : „Ticăloșii - scria corespondentul 
către «Bucovina» - nu se ruşinează de a-şi arăta în public multumirea pentru 
căderea fraților noştri”222. 

Acţiunii de reprimare sângeroasă trebuia să-i urmeze anularea tuturor 
actelor Guvernului provizoriu şi Locotenenţei. între acestea, desrobirea 
ţiganilor era considerată atingătoare de „chestia prosperității ţării”, 
contravenind dispoziţiunilor Regulamentului Organic?2. Concomitent, se 
dădeau instrucţiuni judeţelor, în vederea restabilirii ordinei regulamentare. 
Astfel, orice ocârmuitor de judeţ era obligat să asigure liniştea şi ordinea, 
făcând cunoscute tuturor datoriile către stăpâni şi necesitatea de „a-şi spăla 
din cugetele lor acele necuviincioase idei, ce le-au insuflat tulburătorii liniştii”. 
Ţăranii să fie îndemnați să lucreze pământul, orice uneltire sau agitaţie să fie 
reprimate cu asprime, vinovâăţii să fie arestaţi. Proclamaţiile fostului guvern 
„nelegiuit”, răspândite la sate, să fie strânse cu mare grijă „ca să nu rămâie 
una măcar”. Generalul Duhamel se adresa caimacamului Constantin 
Cantacuzino pentru instituirea unei comisii de anchetă, al cărei proiect îl şi 
trimitea. Comisia trebuia alcătuită din trei boieri, având ca adjuncţi un ofiţer 
turc şi unul rus, în vederea pedepsirii celor implicaţi în ultimele evenimente şi 
vinovaţi de răsturnarea instituţiilor legale. Vor fi incluşi şi cei prezenţi şi cei 
absenţi, sentinţele urmând a fi puse în aplicare numai după aprobarea 
sultanului?24. 

Conservatorii moderați îşi exprimau convingerea că numai represiunea 
nu era suficientă pentru liniştirea spiritelor intens agitate, fiind necesare unele 
reforme, căci - susțineau ei - dacă ar fi fost făcute la timp, revoluţia n-ar fi 
izbucnit. Dimitrie Ghica, adeptul unor reforme, înainta un memoriu comisarilor 
Turciei şi Rusiei în Principate, pentru a-i convinge despre o astfel de 
necesitate. Alături de această nevoie de reforme, el constata că şi-a făcut loc 


222 Ibidem, p. 566. 

223 Ibidem, p. 572, Decret al lui Fuad Effendi şi C. Cantacuzino, 28 septembrie 
1848. 

224 Ibidem, p. 658-659. 

„un imens pericol” prin 
exaltarea spiritelor de către doctrine demagogice, antisociale, de împrumut, 
care se pretează la efect asupra maselor ignorante. Aceste mase muncitoare 
- scria Dimitrie Ghica - trăiesc într-o stare mizerabilă şi doresc fierbinte o 
ameliorare a situaţiei lor şi încearcă să facă aceasta pe cale violentă, 
răsturnând ordinea socială. Un partid mic ca număr speculează această 
dorinţă a maselor, atrăgând calamităţi incalculabile asupra ţării. Tinerii, care 
au studiat la Paris, au revenit în patria lor, după participarea la evenimentele 
revoluţionare din 24 februarie 1848, considerându-se predestinaţi să joace 
acelaşi rol într-un mediu cu totul diferit. E drept, aprecia el, că au găsit o stare 
de lucruri propice aplicării planurilor lor, anume câteva instituţii defectuoase, 
nu atât prin ele însele, cât prin corupţia promovată de cei ce se aflau la cârma 
lori. 

Moderatul boier conservator, fiul cel mai mic al fostului domn Grigore 
Ghica, încerca zadarnic să propună îmbunătăţiri unui regim politic anacronic, 
menţinut prin monopolul puterii şi prin asigurarea privilegiilor unei minorităţi, 
tocmai când Europa se afla în plin proces de modernizare, ţările cele mai 
avansate înlăturând cu secole şi decenii în urmă servituţile feudale 
anacronice. Or, rezervarea tuturor privilegiilor oligarhiei aristocratice se putea 
face numai printr-o puternică presiune materială şi spirituală a imensei 
majorităţi a poporului, care reprezenta un real şi permanent pericol pentru 
regim, în condiţiile pătrunderii tot mai intense a ideologiei celei noi, bazate pe 
principiile liberalismului. Orice reformare a unui regim absolutist, în aceste 
condiţii, i-ar fi slăbit forţa de rezistenţă în faţa asaltului potenţial foarte 
primejdios al maselor populare. Acest pericol era întrutotul sesizat de Dimitrie 
Ghica, el dorind să-l preîntâmpine prin aşa-numite reforme, care de fapt nu 
erau altceva decât paliative, menite să salveze regimul anacronic al 
privilegiului. în lipsa unor astfel de reforme - continua el să argumenteze - 
tineri exaltaţi, veniţi de la Paris, au lansat doar o scânteie pentru a aprinde 
ţara întreagă. Uraganul revoluţionar a distrus astfel totul pentru a nu reclădi 
nimic. Prin abolirea Regulamentului Organic a rămas o societate fără lege, 
lăsată la capriciile arbitrariului şi violenţei. în lipsa unui control, casele publice 
au fost golite în profitul unor rapaci, creditul şi comerţul au decăzut, s-a 
pregătit o lege agrară care semăna ura în inimile ţăranilor contra 
proprietarilor şi delăsarea în cultivarea pământului. Oamenii care puteau să 
frâneze un asemenea proces s-au dat la o parte, spre a nu se compromite, 

aşteptând o intervenţie militară, 


1 Ibidem, p. 659-660. 
atât de necesară restabilirii vechii ordini. Cele două Puteri, suzerană şi 


protectoare, care „au veghiat totdeauna cu solicitudine paternă asupra tării”, 
au salvat-o2%5. 

Nu la reforme temeinice se gândea Dimitrie Ghica, atunci când 
propunea efectuarea lor, ci la măsuri întreprinse de administraţia de stat, în 
sensul modernizării, pentru a nu mai fi aşa de greoaie şi inoperantă, pentru a 
ţine, în fine, mai bine în mână frânele puterii, în scopul asigurării privilegiilor 
oligarhiei aristocratice, care se reinstalase la cârma ţării cu sprijin străin 
interesat din afară. După restabilirea Regulamentului Organic, Dimitrie Ghica 
apreciază că se impune efectuarea unor reforme. Astfel, pentru alegerea 
domnului, ca şi cum aceasta ar fi o reformă, el propune vârsta de 30 de ani 
drept condiţie de îndeplinit şi nu 40, cum prevede Regulamentul Organic, deci 
lărgirea cadrului eligibilităţii, precum şi a cadrului electoral, foarte restrâns. 
Mai propunea convocarea unei Adunări obşteşti ordinare, licențierea miliției 
naţionale, care - chipurile - s-a dovedit nedemnă în evenimentele din urmă, 
trecând de partea revoluţiei, şi înfiinţarea unei şcoli de cădeţi, în locul ei, până 
la reorganizarea mai temeinică a armatei. întrucât exista o mobilitate prea 
mare, deci o instabilitate a funcţiilor publice, căci se schimbau odată cu 
miniştrii, Dimitrie Ghica propunea o inamovibilitate, însă nu absolută, adică 
pentru toate funcţiile publice?2€. 

în fond, prinţul Dimitrie Ghica urmărea, prin aceste reforme, pe care le 
propunea în memoriul său, eliminarea abuzurilor şi modernizarea statului, 
adică atenuarea tocmai a celor componente ale regimului care-l făceau 
deosebit de nepopular, opresiv şi vetust, determinând izbucnirea unor 
răbufniri sociale pentru că era incompatibil cu orice încercare de reformă. Un 
regim politic, precum cel regulamentar, menţinut prin forţă şi cu sprijin 
interesat din afară, nu se putea adapta la noile cerinţe ale modernizării, căci 
s-ar fi transformat într-un regim democratic, căruia se opuneau cu îndârjire 
grupările conservatoare. Egalitate, dreptate, fraternitate erau principii 
dispreţuite şi repudiate constant de elita conservatoare aflată la conducerea 
Principatelor. Procesului de democratizare a vieţii publice, singurul în măsură 
să asigure progresul, deci modernizarea, i se opuneau încă forţe puternice, 


225 Ibidem, p. 660-661. 
226 Ibidem, p. 661-665. 

sub ocrotirea absolutismului şi autocrației Curţilor suzerană şi protectoare. Cu 
toate acestea, propunerile de reforme ale lui Dimitrie Ghica reprezintă 
încercări de adaptare a regimului regulamentar restaurat la noile cerinţe ale 
secolului. Astfel, în Codul penal, referitor la impunitatea unor categorii 

sociale, care duce la demoralizare şi la arbitrarii din partea guvernanţilor, 
propune aplicarea legii pentru toţi, boier sau neboier. Cu privire la necesitatea 
unor îmbunătăţiri a situaţiei ţăranilor, propune limitarea la 105 piaştri a 
arendei anuale către proprietar pentru folosirea a 8,5 pogoane sau plata în 
muncă prin efectuarea a 30 de zile. în afară de acestea, ţăranul clăcaş mai 
plătea statului 33 de piaştri. Prin reforma propusă, Dimitrie Ghica preconiza 
interesarea ţăranului în ameliorarea producţiei agricole, înfiinţarea unor ferme 
model, pe seama statului. Pentru restabilirea finanţelor secătuite în ultimele 
evenimente se considera necesar un împrumut sau un impozit forţat asupra 
tuturor claselor sociale. Se mai propunea înfiinţarea unei Bănci Naţionale, 
pentru a facilita operaţiunile comerciale, prin micşorarea dobânzilor foarte 
ridicate?” . 

Iritat de ridicarea în masă a poporului la 1848, Dimitrie Ghica aprecia 
drept scandaloasă participarea în număr mare a clerului, a cărui menire ar fi 
fost moralizarea enoriaşilor cu dogmele religioase şi nu agitarea lor. De 
aceea, consideră necesare studii aprofundate şi complete pentru tinerii 
seminarişti, care trebuie primiți pe bază de examen deosebit de riguros. în 
acelaşi sens, şi cu aceleaşi efecte asupra tineretului, mai propune înzestrarea 
învăţământului primar cu învăţători bine pregătiţi în şcoli normale, în care să 
se respingă doctrinele sociale false şi funeste, mai ales că în timpul revoluţiei 
o propagandă comunistă intensă s-a făcut printre profesori, cât şi printre 
ţărani. Colegiile şi şcolile medii lasă mult de dorit - scria Dimitrie Ghica. De 
unde, necesitatea ca învăţământul să fie într-atât de ridicat încât să nu mai fie 
nevoie de a trimite pe tineri la studii în străinătate, care costă foarte mult, pe 
de o parte, iar pe de alta, tinerii sunt lăsaţi de capul lor, fără orientare şi 
departe de tutela paternă, nedobândind decât cunoştinţe superficiale şi teorii 
nebuloase, exagerate, fără vreo legătură cu instituţiile din patria lor. 
înfiinţarea unor şcoli industriale ar fi bine venite pentru „clasele inferioare”, 
sprijinind formarea unor buni „lucrători români”228. 

O teorie „elitistă” cu privire la învăţământ, menită să educe tinerimea 


227 Ibidem, p. 665-670. 
228 Ibidem, p. 670-672. 

în respectul faţă de administraţia restaurată, departe de curentele înaintate 
ale timpului, căuta să statornicească pe plan suprastructural regimul politic, 
care-şi menținea, astfel, neatinse principalele trăsături negative, între care 
favorizarea castei privilegiate, în primul rând. 

Un memoriu, vădind aceeaşi concepţie conservatoare, denigra 
revoluţia română de la 1848. Autorii săi detestau mijloacele violente pentru 
înfăptuirea progresului social: „La 11 iunie răzvrătiți, unii împinşi de ambiţie, 
alţii de lăcomie au procedat la răsturnarea guvernului existent pentru a face 
să domnească în locul său idei imposibil de realizat. Ei au excitat pasiunile 
poporului român, adresăndu-se orgoliului unora, flatându-i prin visuri de 
independenţă naţională, şi lăcomiei altora, promițăndu-le împărțirea averilor, 
o lege agrară, bazată, ziceau ei, pe evanghelie, lege prin care cel care nu 
avea nimic sau puţin trebuia să ia de la cel ce avea foarte mult. Vroind să 
pună în aplicare toate aceste utopii în timpul celor trei luni, cât a durat 
puterea lor, ei n-au realizat în acel timp nici o reformă, nici o îmbunătăţire, 
căci nimic bun, nimic durabil nu era posibil cu asemenea principii”. 

Autorii memoriului se văd însă nevoiţi să explice succesul, fie şi 
temporar, al revoluţiei, şi recurg la denaturări, afirmând că, în pofida unor 
greşeli comise, revoluționarii au reuşit să înrădăcineze unor oameni creduli 
ideile lor despre comunism, prin intermediul unei propagande care a prins în 
rândurile ignoranţilor şi nebunilor, uneori răspândite chiar de preoţi, care 
aveau mare influenţă asupra poporului. înăbuşirea revoluţiei de către 
armatele străine a liniştit ţara, dar se considera „absolut necesar de a 
schimba moralul unor oameni rătăciți, pentru a evita explozia falselor 
sentimente, care n-au fost decât comprimate”. 

Precum Dimitrie Ghica, se propuneau şi în memoriul redactat de mai 
mulţi boieri conservatori unele „reforme”, care, de fapt, nu erau altceva decât 
paliative, dar serveau, în caz de aplicare, regimului politic pentru a 
supravieţui, în condiţiile în care sentimentele de revoltă ale poporului n-au 
fost decât comprimate. în primul rând, se propunea înlăturarea, prin diverse 
mijloace, a abuzurilor din administraţie, abuzuri care, dacă n-au împins 
poporul la revoltă, au uşurat totuşi opera „răsvrătiților”. Aceştia n-au avut 
decât să profite de starea de spirit a unor oameni care nu ştiau - zice-se - de 
unde le veneau suferinţele şi cum ar putea să le aline. Şi, atunci, au dat 
crezare celor care le vorbeau de dreptate şi fraternitate. O altă măsură consta 
în a demonstra că ideile despre comunism răspândite în mase nu sunt în 

concordanţă cu dreptatea, morala şi religia, adică să fie combătute prin 
aceleaşi mijloace prin care au fost răspândite : „într-un cuvânt, în 


1 Ibidem, p. 675. Memorii despre măsurile pentru a combate opera revoluţiunii 
în Ţara Românească, septembrie-octombrie 1848. 

2 Ibidem. 
locul unei propagande de rebeliune, de furt şi de moarte, trebuie o 
propagandă de supunere şi dreptate”!. în scopul împlinirii acestor deziderate, 
se considerau necesari administratori de judeţe inteligenţi şi cu prestigiu, spre 
a explica oamenilor că trebuie să se supună legilor în mod riguros, apoi să 
înlăture cu cea mai mare atenţie şi grijă funcţionarii subalterni compromişi???. 

Aparent paradoxal, opera boierimii conservatoare de a şterge orice 
urme ale revoluţiei se desăvârşea sub aşa-numite propuneri de reforme, care 
căutau, de fapt, să atenueze cele mai opresive funcţii ale regimului politic, 
tocmai din dorinţa de a dăinui. Astfel, în memoriul colectiv al boierilor 
conservatori se mai propuneau măsuri de aplanare a nemulțumirilor 
provocate de tendinţele extreme ale proprietarilor şi arendaşilor, facilitate de 
intrarea armatelor străine, în sensul aservirii ţăranilor. Se considera necesară 
nu numai înlăturarea mitropolitului Neofit, dar şi o circulară răspândită în ţară 
care să dezlege pe toţi de jurământul la care-i îndemnase în timpul revoluţiei. 
Poporul trebuia, astfel, readus la sentimente religioase, de la care s-a 
îndepărtat prin ignoranţa, neglijenţa şi imoralitatea clerului, de care a profitat 
propaganda revoluţionară. Să se demonstreze poporului că toate nenorocirile 
care s-au abătut asupra lui se datoresc revoluţiei, că ideile de comunism 
contravin religiei şi justiţiei?%. 

în aceeaşi manieră şi urmărind aceleaşi scopuri, un memoriu anonim 
denigra caracterul şi scopul revoluţiei, pe conducătorii săi. Autorul, unul dintre 
cei mai vehementi adversari ai revoluţiei, afirmă că a văzut cu propriii săi ochi 
desfăşurarea celor două revoluţii române, de la 1821 şi 1848. Pe când prima a 
fost o nobilă ridicare contra regimului turco-fanariot, care adusese poporul la 
disperare, a doua a fost în totală opoziţie. După opinia sa, adevăratele cauze 
ale revoluţiei de la 1848 constau în nemulţumirile unor utopişti obscuri contra 
administraţiei lui Gh. Bibescu şi în însuşi spiritul revoluţionar din epocă extins 
peste tot spre a suprima prin tulburări şi rebeliune ordinea legală. Au mai fost 
şi pasiunile personale ale unor agitatori care aşteptau îmbunătăţiri din partea 


229 Ibidem. 
230 Ibidem, p. 677-678. 

Porții otomane, intraţi în ţară cu sabia şi flacăra revoluţiei. Ei au dus ţara la 
catastrofă printr-o mişcare la care n-a luat parte decât o minoritate, şi 
aceasta de teama de a nu-şi atrage mânia celor ce deţineau puterea’. 

în lipsa adevăraţilor patrioţi şi militanţi pentru progres, exilați din 
patria lor tocmai pentru că o vroiau scoasă din tenebrele trecutului, se puteau 
propune şi astfel de măsuri şi „reforme” pentru reconsolidarea vechiului 
regim regulamentar, ocrotitorul şi generatorul privilegiilor. Denigrarea 
revoluţiei române avea loc în condiţiile când nimeni în ţară nu mai putea da 
replica celor dornici să recurgă la false argumente, în discordanţă totală cu 
realitatea. De altfel, se reinstituia cenzura presei şi se anula dezrobirea 
ţiganilor?*2, ca dovezi ale caracterului retrograd al administraţiei 
caimacamului, aflată la discreţia trupelor de ocupaţie. Oprimarea exercitată 
de această ocupaţie, în strânsă legătură cu boierii, reintra în preocupările 
curente. Pe când boierii şi soțiile lor făceau vizite de curtoazie la Cartierul 
General al trupelor ruse de la Colentina, ţăranii erau supuşi la tot felul de 
corvezi şi vexaţiuni. Ţara fusese liniştită cu forţa şi se menținea ca atare?”, 

Boierii conservatori aveau de ce să fie mulţumiţi şi mulţumirea lor 
căutau s-o demonstreze comandanților trupelor de ocupaţie. într-o adresă 
către Ismail Paşa, aşa-numiţii notabili din Ţara Românească, adică privilegiaţii, 
denigrau revoluţia română, considerând-o un jug din cele mai grele, care a 
tins să distrugă efectele binefăcătoare ale legislaţiei stabilite de sultan. De 
toate aceste rele, ţara a fost salvată prin intervenţia armată : „Astăzi noi 
vedem strălucind aurora unei frumoase zile, care ne va face să renaştem la 
viață şi fericire. Glorie celor două înalte Curți suzerană şi protectoare care 
veghează la bunăstarea noastră; şi dacă unii dintre noi au comis o greşeală 
punând semnătura lor pe vreo hârtie ilegală a revoluţionarilor căzuţi, acest 
act a fost în întregime efectul violenţei, căci altminteri viaţa lor se afla în 
pericol. Noi cerem milă şi iertare pentru această greşeală făcută într-un timp 
când şeful însuşi al religiei noastre a fost forțat să se plece voinţelor diverse 
ale acestor răzvrătiţi' . Adresa era înaintată lui Fuad Effendi de către 
căimăcămia Ţării Româneşti. 


231 Ibidem, p. 678-690. 

232 Ibidem, p. 695,697. 

233 Ibidem, p. 709-719. Corespondenţa de sub Carpaţi către „Gazeta de 
Transilvania” din 


2 octombrie 1848. 

Boierii din Oltenia nu se lăsau mai prejos decât cei din Capitală, cei din 
Craiova trimițând o adresă generalului Hasford, comandantul armatelor ruse 
de ocupaţie, în care-şi arătau satisfacția faţă de reprimarea revoluţiei şi 
sosirea trupelor în oraşul lor. La fel, cei din Râmnicu Vâlcea îşi exprimau 
satisfacția „în 
săltări de bucurie”, revenind sub protecţia ţarului Rusiei, apoi cei din 
Târgu Jiu, care se bucurau de mărinimia lui224. 

Concomitent cu acţiunile de denigrare a revoluţiei şi conducătorilor 
săi deja exilați, se întreprindeau măsuri severe de urmărire şi prindere a 
celor ce participaseră la revoluţie. întrucât au fost mai mulţi preoţi şi 
călugări implicați în evenimente, mitropolitul Neofit se adresa 
egumenului mănăstirii Mărgineni să aresteze şi să pună sub pază pe 
membrii clerului care au luat parte la revoluţie sau pe cei care s-au 
pripăşit, ulterior, altminteri fiind vinovat de complicitate?:5. Mehmet Paşa, 
comandant al trupelor de ocupaţie otomane din Craiova, trimitea o notă 
căimăcămiei, la 8 octombrie 1848, în care făcea cunoscută existenţa în 
oraş a unor „oameni ce nu le-a eşit din cap nebunia”, chiar unii judecători 
care „au luat parte la acea nebunească cauză trecută, căt şi martori la 
arderea Regulamentului”. Se propunea îndepărtarea lor din funcţii, 
indicându-i nominal, ceea ce s-a şi împlinit întocmai printr-o adresă a 
căimăcămiei către Departamentul Dreptăţii?:*. Boierul conservator Em. 
Florescu cerea Departamentului din Lăuntru să dea dispoziţii pentru 
arestarea a 11 locuitori de pe domeniul său, pentru că participaseră la 
revoluţie şi pentru că, nici măcar după 13 septembrie 1848, „nu le-a eşit 
din cap fumul revoluţiei”, cutezând să îndemne la nesupunere faţă de auto- 
rităţi?*”. încă mai mult, reacţiunea conservatoare propunea vânzarea 
averilor revoluţionarilor români de la 1848. Precum se scria într-o 
corespondenţă din Bucureşti către J.e Siăde”, din 8 octombrie 1848 : 
„Partidul vechiului regim cere ca bunurile revoluționarilor să fie vândute 
pentru a se achita cheltuielile ocupației ruse. Rudiger a răspuns protestului lui 
Omer Paşa ceea ce urmează: «împăratul, stăpânul meu, mi-a ordonat de a 
ocupa Valahia pentru a o curăți de revoluționari; ceea ce Omer Paşa n-a 
făcut» 2%, 


234 Ibidem, p. 48-50. 

235 Ibidem, p. 60-M. 

236 Ibidem, p. 63, 99. 

237 Ibidem, p. 64. 

238 Ibidem, p. 73-74. Articol din „ Bucovina”, 11 octombrie 1848. 

în Moldova, regimul administraţiei lui Mihail Sturdza a luat măsura 
interzicerii pătrunderii presei dinspre Bucovina, îndeosebi a „Gazetei de 
Transilvania” şi a „Bucovinei”, sau măcar predarea lor guvernului pentru 
cenzură. Şi ziarele europene intrau în Moldova prin Bucovina, încât se 
luau măsuri şi contra pătrunderii lorf. în Ţara Românească, deşi Fuad 
Effendi însuşi mărturisea că luase toate 
măsurile pentru stingerea oricărei urme a revoluţiei, venise la el o 
delegaţie de mari boieri, pentm a-i argumenta că „spiritul de 
propagandism, care a făcut mari progrese în timpul revoluției în rândurile 
populației țării, nu s-a stins şi este necesar de luat măsuri pentru a-l înnăbuşi 
în Întregime”'. Fuad îşi exprimase uimirea cu privire la cererea boierilor, 
destul de penibilă?%. Caimacamul, căruia se adresa demnitarul otoman, se 
vedea nevoit să răspundă sentimentului de jenă al acestuia, printr-o 
adresă către Departamentul din Lăuntru pentru a lua toate măsurile ca 
asemenea plângeri să nu se mai repete2%, 

Căimăcămia avea un caracter extrem de opresiv, răspunzând în 
întregime solicitărilor boierilor conservatori. Ea era compusă din 
generalul Duhamel, Fuad Effendi şi boierul român Constantin 
Cantacuzino, „unul dintre cei mai devotați servitori ai cabinetelor din 
Petersburg”. Noul guvern se compunea din „boierii în genere cei mai 
dispretuiți în Valahia pentru servilismul fată de duşmanii patriei lor; aceştia 
sunt: lon Filipescu-Vulpe, Grădişteanu etc. într-un cuvânt, reacţiunea în plin 
triumf asupra dărâmăturilor nobilei şi loialei revolutii valahe din 23 iunie™. 
Această căimăcămie nu are alt sprijin decât cele două armate de 
ocupație. 

întrucât Omer Paşa se opusese vânzării averilor revoluționarilor 
exilați, boierii conservatori cer darea lor în judecată, într-o petiție 
adresată lui Fuad Paşa. Acesta a refuzat însă să-şi dea acordul. S-au 
adresat, apoi, comisarului ms, stabilind chiar o listă cu numele celor ce 
trebuiau deferiți spre judecată unui tribunal excepțional prezidat de 
preşedintele Curții criminale, Emanoil Arghiropulo, şi de Mihai Cornescu şi 
Constantin Lenş?!. 


în Moldova, Mihail Sturdza, nemulțumit de consecințele 


239 Ibidem, p. 93. 
240 Ibidem, p. 99. 
241 Ibidem, p. 245. 

dispoziţiilor de interzicere a pătrunderii presei străine, a dat poruncă 
guvernului să instituie percheziţii la domiciliu, neţinând seama că în 
trecut n-a existat o astfel de măsură??. Intensificării represiunilor de tot 
felul i se adăuga un servilism degradant al boierimii conservatoare faţă 
de Puterea protectoare. Astfel, ţarul Rusiei a impus Principatelor Române 
să facă un împrumut de 300.000 de ruble de argint pentru a 

achita întreţinerea trupelor sale de ocupaţie. Un asemenea împrumut 
contravenea însă drepturilor de suzeranitate ale Porții. Boierii, care se 
sprijineau pe Curtea din Petersburg, intenționau să se întrunească spre a 
adresa, zice-se, în numele poporului valah, o scrisoare de mulţumire ţarului 
pentru împrumutul oferit Principatelor Române. Fuad Effendi, sesizând natura 
acestui demers, a atras atenţia caimacamului că numai unei adunări obşteşti 
viitoare i-ar aparţine dreptul de a delibera asupra unui asemenea împrumut. 
El a scris Porții să se opună. Pe cât se pare, mitropolitul „om de un caracter 
eminamente înclinat spre înşelătorie” era instigatorul proiectului de adresă 
către ţar, din dorinţa de a câştiga bunăvoința lui. întrunirea boierilor n-a mai 
avut însă loc din cauza notei lui Fuad Effendi, deşi se lăsase de înţeles că se 
îmbolnăvise mitropolitul”. 

Cu toată opoziţia lui Fuad Effendi, boierii au continuat să persiste în tri- 
miterea unei adrese de mulţumire ţarului Rusiei. Au elaborat chiar un nou 
proiect, prin care să exprime recunoştinţa lor atât ţarului cât şi sultanului 
pentru zelul de care au dat dovadă armatele lor în reprimarea revoluţiei, cât şi 
pentru a cere prelungirea ocupaţiei armate. Comisarul otoman s-a opus din 
nou unei întruniri a boierilor, pe motiv că nu este nicidecum adunare 
naţională, deci nu are a se pronunţa în privinţa prelungirii ocupaţiei armate, 
însă nu s-a putut opune exprimării unui sentiment de gratitudine faţă de 
sultan şi ţar. O astfel de întrunire a boierilor a avut loc, însă majoritatea a 
refuzat să semneze adresa, cu excepţia a patru participanţi . 

Precum în Moldova, şi în Ţara Românească s-au luat măsuri de 
cenzurare a tipăriturilor străine şi a percheziţionării străinilor care soseau în 
Capitală, pentru a nu aduce publicaţii şi a le răspândi înainte de a fi 
cenzurate. Poliţia a înaintat un raport în care se propunea ca percheziţiile să 
se facă mai bine la frontiere, decât la barierele Capitalei, căci ar putea fi 
predate locuitorilor înainte de a intra în Bucureşti?. Sesizată la timp, 
căimăcămia dădea dispoziţii Departamentului din Lăuntru să instituie 
paşapoarte interne cu dată de valabilitate şi cu indicarea locului deplasării, 


242 Ibidem, p. 303-304. Articol din /JBucovina”, 29 octombrie 1848. 

încât cei bănuiţi de participare la revoluţie să fie identificaţi şi arestaţi“. în 
acest fel, locuitorii din zona de frontieră cu Austria, nu mai puteau trece şi 
reveni în secret în Transilvania. 


1 Ibidem, p. 350-351. Depeşa lui Segur, consulul Franţei la Bucureşti către 
Bastide, Bucureşti, 2 noiembrie 1848. 

2 Ibidem, p. 375, 389. 

3 Ibidem, p. 385. 

4 Ibidem, p. 402-403. 

Servil şi înstrăinat de interesele ţării, caimacamul impunea ostaşilor un 
jurământ de credinţă faţă de regim. Astfel, după o proclamaţie către oştire, în 
care se amintea de datoriile către „pravi/niceasca stăpânire”, ostaşii erau 
îndemnați să uite trecutul şi să privească în viitor „armati cu virtute, cu 
credință, cu supunere”. Prin jurământ, ostaşul se lega să servească stăpânirii 
legiuite stabilită de cele două Curți „cu credință şi desăvârşită jertfire” ; că va 
apăra aşezămintele existente şi cele ce vor fi înfiinţate de către ambele 
puteri, chiar cu preţul vieţii. Mai mult, ostaşul jura să facă cunoscut „orice 
cuget vrăjmăşesc sau vătămător împotriva stăpânirii”, fără a ascunde nimic 
„Nici pentru interes, nici pentru rudenie, nici pentru prieteşug, nici pentru 
vrăjmăşie”. în final, jura să se supună la toate ordinele stăpânirii şi 
superiorilor săi, fără să se abată măcar o clipă de la comandă?*. 

Restaurarea vechiului regim regulamentar se dovedea incompatibilă 
cu înfăptuirea unor veritabile reforme, absolut necesare. Chiar ameliorări cu 
caracter administrativ şi politic dădeau de gândit boierilor conservatori, care 
se temeau de schimbări. Astfel, comisarul otoman, Fuad Effendi, a decretat 
alcătuirea unui comitet cu reprezentanţi din toate clasele sociale pentru a 
elabora un proiect de reforme. într-un articol din „Gazeta de Transilvania”, din 
15 noiembrie 1848, se relata şi comenta reacţia produsă: „Boierii se vede că 
au luat pe Fuad Effendi drept un revoluţionar”, deoarece s-au întrunit şi au 
discutat decretul, fireşte numai boierii de întâiul rang, sub preşedinţia lui 
Barbu Ştirbei. Şi, cum acesta avea mare înclinare către Regulament, se 
încerca întocmirea unui alt document de acest fel, care lipsea ţara de dreptul 
de a-şi face legi interne: „Fuad Effendi, se zice că ar fi făcut o observaţțiune că 
nu sunt boierii toată teara şi că reformele au să se facă în folosul ţării; că d-lor 
n-au înţeles sensul decretului, că decretul zice că comitetul să fie compus din 


243 Ibidem, p. 438-439, Bucureşti, 11 noiembrie 1848. 

oameni de toate clasele”. Aşadar, nici măcar un astfel de decret nu era 
acceptat de boierii conservatori, vroind să decidă numai ei cum şi ce 
ameliorări să se facă. 

Nimic nu vroiau boierii conservatori să se întreprindă în ţară fără a 
corespunde intereselor lor. Din care motiv, devin instrumente ale dominaţiei 
străine contra propriului popor. în urma numeroaselor arestări de persoane 
bănuite de participare la revoluţie, s-a alcătuit un tribunal excepţional, în fapt 
un mijloc de 
oprimare la îndemâna generalului Al. Duhamel. Procurorul general era |. Suţu, 
cumnatul lui Scarlat Ghica, fiul primului domn pământean şi el membru al 
tribunalului, alături de Mihai Cornescu şi colonelul Garbaski, un polonez de 
origine, în slujba Curţii protectoare. Mihai Cornescu era un boier ruinat, omul 
lui Gh. Bibescu. Scarlat Ghica, odinioară opozant al lui Gh. Bibescu, a trecut 
de partea sa, fiind un om uşor coruptibil. Intr-atât se dovedea de devotat 
Curţii protectoare, încât nici el, nici soţia n-au mers la prinţesa Ghica, mama 
sa, ca să nu întâlnească acolo pe Fuad Effendi, căci o convorbire cu el l-ar fi 
compromis în faţa reprezentanţilor acestei Curţi?%. 

în mod evident, comisarul otoman nu se bucura de o bună reputaţie în 
faţa boierilor conservatori, însă nu pentru că era emisarul unei puteri 
invadatoare, ci dimpotrivă, întrucât vădea înclinare spre înfăptuirea unor 
îmbunătăţiri, pornind chiar de la revizuirea Regulamentului Organic. Consulul 
Franţei, Segur, relata ministrului său de Externe, Drouyn de Lhuys, că Fuad 
Effendi se vedea foarte descurajat cu privire la revizuirea Regulamentului. El a 
declarat că venise în Principate cu intenţia să efectueze unele reforme, dar a 
rămas curând decepţionat. De unde, la început, boierii se arătau dispuşi să 
contribuie la întreţinerea administraţiei ţării, la îmbunătăţirea situaţiei 
ţărănimii, treptat ei şi-au schimbat atitudinea, simţin- du-se ocrotiţi de Curtea 
din Petersburg. Cu sprijinul acesteia, boierii îşi apără privilegiile cu tenacitate, 
opunându-se oricăror reforme. Pentru care motiv, comisarul otoman îşi 
pierduse speranţa în succesul demersurilor sale reformatoare în Principate?*€. 

încurajat de atitudinea Curţii din Petersburg, doctorul Apostol Arsaki, 

unul dintre cei mai vajnici susţinători ai principiilor conservatoare, se adresa 
generalului Pavel Kiseleff spre a-şi afirma profunda gratitudine pentru ceea ce 
numea el binele patriei sale. Cu prilejul Anului Nou, 1850, îi ura să se bucure 
de sănătate şi fericire, o dorinţă nu numai a sa, dar şi a compatrioţilor săi 
pentru „binefăcătorul luminat” al Ţării Româneşti?“. într-atât de mult prinsese 
inimile boierilor conservatori, încât nevăzând altă scăpare decât în sprijinul pe 
autocraţia ţarului Rusiei, ei măguleau, ori de câte ori li se ivea vreo ocazie, 
vanitatea demnitarilor şi diplo- maţilor ruşi cu mare influenţă în problemele 
vizând Principatele Române. 

Rusia prinsese un şi mai mare ascendent în Principatele Române prin 
încheierea Convenţiei de la Balta Liman, prin care se consacra înăbuşirea 
revoluţiei de la 1848 şi se restabilea Regulamentul Organic, apoi desfiinţarea 
Adunărilor Obşteşti şi înlocuirea lor cu Divanuri legislative, foarte restrânse, la 
nivelul participării marii boierimi, prelungirea ocupaţiei armate a Principatelor. 
Domnii erau numiţi pe şapte ani de către sultan, în Ţara Românească Barbu 
Ştirbei, iar în Moldova Grigore Alexandru Ghica. Ani îndelungaţi suportase 
populaţia Moldovei domnia lui Mihail Sturdza, care, în pofida unor reforme, a 
întărit absolutismul şi a anihilat opoziţia, asigurând triumful oligarhiei 
conservatoare. Interesată în dezvoltarea culturii şi instituţiilor naţionale la 
început de veac, boierimea conservatoare cedează locul celei liberale, în 
frunte cu lordache şi Dinicu Golescu, cu lon Câmpi- neanu, întrucât 
dezvoltarea învăţământului, a presei şi tipăriturilor de tot felul avea loc sub 
influenţa ideilor înaintate ale timpului cărora ea se opunea cu îndârjire. A.D. 
Xenopol analiza, cu deplin temei, curba ascendentă, apoi descendentă a 
boierimii conservatoare, sub imperiul necesităţii de a-şi apăra cu orice preţ 
privilegiile. în atare noi împrejurări, create după revoluţia de la 1848, „Partidul 
conservator - cum numea A.D. Xenopol boierimea conservatoare - se arăta 
totdeauna gata a jertfi naționalismul său pe altarul intereselor sale de clasă”. 
în această tendinţă a sa, se întâlnea cu cea a Puterii protectoare, care căuta 
să aservească Principatele prin intermediul clasei conducătoare, pe care o 
sprijinea şi-i asigura privilegiile, tocmai pentru că regimul său politic era bazat 
pe privilegiu şi pe oprimarea năzuinţelor de libertate şi egalitate. încât, 
solidaritatea de interese între boierii conservatori români şi Rusia se dovedea 
cât se poate de întemeiată, ieşind cu pregnanţă în evidenţă mai ales în timpul 
revoluţiei de la 1848, când se afirmaseră principiile democratice ale egalităţii, 

dreptăţii şi fraternității: „Partidul conservator dădu deci înapoi pe calea 
naţională, pentru a-şi apăra poziţia lui privilegiată, pe când partidul liberal 
pentru a-şi realiza pe deplin programul, trebuia să devină apărătorul totodată 
şi al libertăţii şi al naţionalității "2%8. 

Evident, nu putea fi vorba de partide politice înainte de 
democratizarea vieţii publice şi stabilirea unui regim constituţional-liberal, 
deci înainte de 1866, deoarece vechiul regim absolutist, inspirat şi susţinut cu 
forţa din afară, nu permitea apariţia şi existenţa partidelor politice. Sub acest 
regim, activau cel mult grupări politice boiereşti, inspirate fie de doctrine 
conservatoare, fie liberale, dar 
divergenţele şi disputele ideologice şi frământările politice aveau loc în 
rândurile clasei dominante. Abia prin scindarea categorică şi definitivă a 
acestei clase, în timpul revoluţiei de la 1848, se poate considera începutul 
procesului de formare a partidelor politice, unul naţional, care va căpăta şi 
denumirea de liberal sau roşu, altul conservator sau alb. De această dată, 
divergenţele între grupările boiereşti nu mai aveau doar aspectul luptei 
pentru putere şi pentru înfăptuirea egalităţii între toţi boierii, de toate 
rangurile, deci egalitatea în deținerea privilegiilor, ci în scopul desființării 
privilegiilor înseşi şi egalitatea tuturor în faţa legii, apoi necesitatea desființării 
clăcii şi împroprietăririi ţăranilor cu loturile ce le deţineau în folosinţă. Adepții 
pricipiilor democratice trec de partea liberalilor, iar cei ai menţinerii 
privilegiilor de clasă se întăresc sub noua formulă a proprietarilor rurali, 
îndeosebi după aşezămintele agrare din 1851. 

în Moldova, noul domn, Grigore Al. Ghica, se urca pe tron în urma unei 
apăsătoare şi îndelungate administrații a lui Mihail Sturdza, promotorul 
conservatorismului pe plan naţional şi sprijinitorul său intransigent. El era 
nepot de soră al domnului cu acelaşi nume, ucis la 1777 din porunca 
sultanului. Era ginere al lui loniţă Sandu Sturdza. Gr. Ghica studiase în 
Germania, apoi participase la mişcarea petiţionară de la laşi contra lui Mihail 
Sturdza, unchiul său dinspre mamă. Se remarcă prin măsuri de îmbunătăţire a 
stării de lucruri moştenite, permiţând intrarea în ţară a foştilor petiţionari 
exilați, unii dintre ei fiind numiţi miniştri, precum Costache Negri: „Grigore 
Ghica - precum scria A.D. Xenopol - dovedeşte în tot timpul domniei lui, că-şi 
menține principiile naţionale care-l însufleţiseră înainte încă de a ajunge pe 
tron. El emancipează pe țigani, despăgubind pe proprietarii lor, încuviințează 
tipărirea Letopiseţelor țârei Moldovei, lui Mihail Kogălniceanu în 1852, iar în 

1853 pune să se tipărească pe cheltuiala domnească Cronica lui Şincai, care 
apare, de astă dată, în întregul ei cuprins [...]. Câteva luni înainte de a părăsi 
domnia, Grigore Ghica desființează cenzura şi decretează libertatea presei”. 

Nu acelaşi lucru se întâmplă în Ţara Românească, unde Barbu Ştirbei, 
cu studii în capitala Franţei, deci om învăţat, devine reazemul forţelor politice 
conservatoare „păzind cu scumpătate şi cu desăvârşire”, Regulamentul 
Organic. Precum scria Nicolae lorga, deşi i se spunea voevod şi domn, în 
virtutea unui „respect pentru datină”, în fapt el era un simplu „guvernator”, 
secondat de un comisar rus şi unul turc. Nimic nu mai constituia, sub domnia 
lui, un organ reprezentativ, nici 


1 A. D. Xenopol, op. dt., p. 142. 

constituie Divanuri ale înalţilor prelați şi boierilor de rangul întâi dintre cei 
„mai nesupuşi, cerbioşi şi cârcotaşi”. Domnul nu avea de ales decât 
dobândirea încrederii celor două Curţi?%9. 

Nicolae lorga elogiază meritele lui Barbu Ştirbei, care trebuie - scria el 
- să cântărească măcar cât defectele : om învăţat, harnic, bun gospodar, 
spirit de ordine şi disciplină : „Sentimente de apostol n-avea, ce-i drept, şi el 
cerea să i se plătească până într-un ban lista civilă, precum şi el plătea până 
într-un ban. Tinea la putere, poate şi fiindcă era încredințat că o 
întrebuințează mai bine decât altul. Măsurile sale sunt aspre uneori, până la 
cruzime, dar aceasta venea din nemlădierea principiilor din care porneau” . 
De unde veneau aceste principii nemlădiate, deci conservatoare ? Nicolae 
lorga consideră trei factori determinanţi: descendența boierească, studii 
efectuate în Franţa anilor Restauraţiei şi ocrotirea lui Pavel Kiseleff. De aici, 
înclinarea sa vădită spre conservatorism, cultul ordinii şi disciplinei, teama 
exagerată faţă de ideile revoluţionare. Aceasta nu însemnează că el nu era 
patriot, însă el „se temea de vorbele mari aşa de mult, încât nu zicea decât 
«limbă valahă» sau «limbă moldovenească», văzând în cuvântul «român, 
românesc» un fel de steag tricolor al anarchiei'2%0. 

Conservator convins şi aprig apărător al principiilor conservatoare, 
Barbu Ştirbei vroia şi el Unirea Principatelor şi chiar independenţa lor, dar - 
precum reflecta N. lorga - pe o singură cale, aceea a păstrării ordinei şi 
249 N. lorga, Viaţa şi domnia lui Barbu Dimitrie Ştirbei domn al Țării Româneşti 

securităţii în toate domeniile vieţii publice, adică, altfel spus, prin păstrarea 
privilegiilor clasei conducătoare sub egida vechiului regim, care le asigura şi 
perpetua : „Deosebirea între el şi între revoluționarii pe care nu i-a iertat 
niciodată, poate, era aceea că lui i se părea mai grabnică întemeierea 
înlăuntru, decât liberarea de legăturile cu străinul, pe când ceilalți înțelegeau 
să înceapă întâi cu aceasta, nefiind timp de aşteptat între fălcile deschise'*. 
închistat în dogmele unor principii conservatoare, Barbu Ştirbei 
considera o ruinare totală a ţării în timpul revoluţiei de la 1848. Pentru a-şi 
evidenția meritele, el recurge la denigrarea revoluţiei, susţinând - într-un 
memoriu din 3/15 aprilie 
1853, că [ara Românească se afla într-o situaţie foarte critică, când a venit el 
pe tron, omiţând însă să atribuie cauzele dublei ocupaţii armate, care 
secătuise resursele. între altele, el scria : „Câteva /uni de turburări şi de 
anarhie n-au lăsat decât ruine, o propagandă subversivă şi foarte activă a 
răspândit germenii nesupunerii, a demoralizat spiritele şi încurcat toate 
principiile şi toate credințele”. 

Barbu Ştirbei denunța lui Aali Paşa, marele vizir, pe revoluționarii 
exilați, care ar întreţine legături în ţară prin intermediul consulatului englez, 
dovada con- stituind-o unele documente interceptate. în fapt, aceste 
„documente” nu erau decât scrisorile exilaţilor către rudele lor din ţară, 
trimise pe adresa consulatului Angliei, al cărui secretar era Effingham Grant, 
cumnatul lui C.A. Rosetti, căsătorit cu Zoe Racoviţă, nepoata de soră a fraţilor 
Goleşti. Dar, nu corespondenţa exilaţilor îl nemulţumea pe domnitor, pentru a 
scrie despre ei că „persistă cu orbire incalificabilă în proiectele lor 
subversive”, ci activitatea lor politică şi diplomatică în străinătate. Astfel, prin 
Dumitru Brătianu, s-au afiliat Comitetului Central Democratic din Londra. Au 
organizat şi un spectacol cu o piesă în limba română la Paris, în care atacă pe 
domn şi cele două Puteri suzerană şi protectoare : „Nou/ lor drapel - scria 
Barbu Ştirbei lui Aali Paşa - este independența politică a Principatelor şi a 
naționalităţii române, şi, pentnj a o obține, ei fac apel la revoluționarii din 
Europa; în fine, pentru a vă face o idee asupra spiritului de care sunt animați, 
ei au celebrat recent, printr-un banchet, aniversarea revoluţiei de la Bucureşti 
din 11 iunie, a acelor turburări deplorabile care au provocat atâta nenorocire 
şi ruină ţării lor”. Poarta era solicitată să ia măsuri pentru îndepărtarea din 
Imperiu a perturbatorilor revoluționari şi chiar din ţările vecine, spre a-i pune 

în imposibilitatea de a comunica cu cei din ţară??. 

în octombrie 1853, după izbucnirea războiului Crimeii şi ocuparea 
armată de către Rusia a Principatelor, cei doi domni se retrag la Viena, de 
unde se reîntorc în septembrie 1854, când survine ocupaţia otomană şi 
austriacă, în urma părăsirii de către Rusia. Sub oblăduirea armatei austriece 
de ocupaţie, comandată de generalul I.B. Coronini, forţele conservatoare se 
revigorează. 

în mai 1855, lon Bălăceanu scria din Lausanne lui lon Ghica, precum că 
se deplasase în ţară, unde a fost impresionat de activitatea „corifeilor” aşa- 
zisei opoziții patriotice, care nu dorea nimic altceva decât înlăturarea lui 
Barbu Ştirbei 
şi urcarea pe tron a unuia dintre ei: Constantin Cantacuzino, A. Ghica, Em. 
Bălea- nu. între aceştia, se afla şi tatăl său, Constantin Bălăceanu considerat a 
fi „cel mai bun ornament” al opoziţiei. lon Bălăceanu mărturiseşte că a căutat 
să înţeleagă bine pe oamenii politici din aşa-numita opoziţie, spre a constata 
ce vor ei împreună şi fiecare în parte : „Eu am cunoscut ideile şi sentimentele 
lor. Jur că niciodată n-am contemplat oameni mai josnici, mai nuli, mai 
ignoranti şi mai corupți. Ideile lor merg până la Regulament; încă găsesc ei că 
această carte conține dispoziții periculoase prin liberalismul lor. Să nu crezi că 
mă întrec cu gluma; nimic nu este mai serios. Pentru nimic în lume ei nu vor 
să guverneze fără o ocupaţie străină (oricare alta decât cea turcească, spre 
exemplu), l-am auzit binecuvântând pe austrieci «care i-au scăpat de turci şi 
revoluționari», '. Ei îl pârâu pe domn la consulul austriac că nu e devotat 
împăratului din Viena, că pune la cale o revoluţie care să-l facă prinţ ereditar. 
în ce scop făceau boierii conservatori aceste groteşti denunţuri, care 
dovedeau doar pasiunea nelimitată pentru putere ? Ca să demonstreze că ei 
constituiau singura grupare politică pe care putea conta Austria, care - ziceau 
ei - i-a salvat. La care cuvinte, consulul austriac le-a răspuns să nu fie nici 
filoruşi, nici filoaustrieci, ci filoromâni dacă pot?53. 

Reflecţiile atât de concordante cu realităţile din ţară aparţineau fiului 
unui mare boier conservator, încredințate hârtiei spre a fi cunoscute de fiul 
unui alt mare boier, descendent din domni şi rudă de aproape cu foştii 
domnitori contemporani cu acelaşi nume, lon Ghica, ambii însă liberali 
moderați, deci trecuţi de partea altei grupări politice, care milita pentru 
democratizare prin desfiinţarea privilegiilor şi egalitatea în faţa legii. De 

altminteri, datorită atitudinii şi concepţiilor sale cu totul învechite, anacronice, 
casta privilegiată se izolase cu totul de popor. Articole din presa străină 
comentau situaţia din Principate. Astfel, un articol din ziarul german 
„Wanderer'', din 22 iunie 1855, se referea la casta privilegiată, care, orbită de 
putere, provoca atâta nenorocire patriei sale. Intrigile câtorva boieri plini de 
ambiţie, devenite aproape permanente în Principate, n-au găsit totuşi vreun 
sprijin în rândurile poporului, întrucât ei s-au izolat, prin exclusivitatea drep- 
turilor şi nici o obligaţie asumată pentru întreţinerea statului. încât, intrigile şi 
acţiunile lor rămân cu totul străine ţării?5*. 

Uneltirile boierilor conservatori contra domnului, pentru a fi schimbat, 
se dovedeau fără vreun rezultat în favoarea lor, căci Barbu Ştirbei era el 
însuşi un vajnic apărător al principiilor conservatoare şi adversar redutabil al 
ideilor liberale. Astfel, curând după sesizarea generalului I.B. Coronini asupra 
existenţei unei „broşuri subversive” a lui C.D. Aricescu, Barbu Ştirbei făcea 
cunoscut că luase deja măsurile ce se impuneau. Astfel, toate exemplarele 
găsite în librării au fost ridicate de poliţie şi trimise la Secretariatul de Stat. S- 
au dat, apoi, dispoziţii administraţiei judeţului unde domicilia autorul să 
confişte toate exemplarele aflate la locuinţa sa. Domnitorul dădea asigurări că 
va întreprinde toate măsurile ce se impun contra acestui fapt, însă, din 
nenororcire - opina el - legile existente în materie de presă sunt incomplete, 
necesitând redactarea şi aprobarea unui nou regulament, în concordanţă cu 
noile cerinţe, care „ar evita inconvenientul foarte grav de a face atâta vâlvă şi 
publicitate acestei mizerabile lucrări, ca şi autorului însuşi o importanţă şi o 
celebritate al cărei rezultat va fi de a fixa atenţia asupra operei şi de a pune 
un obscur declamator în postura de martir politic”!. 

Lucrarea incriminată nu putea fi alta decât Istoria Câmpulungului, 
prima residență a României, volumul |, publicat în 1855 cu o dedicație fostului 
domn regulamentar Al.Dim. Ghica, în care autorul introdusese paragrafe, 
după primirea autorizaţiei de imprimare de la cenzură. Barbu Ştirbei se scuza, 
într-un anume fel, faţă de contele Coronini, afirmând că exemplarele lucrării 
lui C.D. Aricescu, puse în circulaţie, au trecut aproape neobservate, din cauza 
lipsei de înclinare spre lectură, autorul vrând să le scoată din uitare printr-o 
vâlvă de care au profitat relele pasiuni. Apoi, în finalul scrisorii, îşi asuma o 
parte din vină : „Eu nu-mi fac mai puțin o dureroasă retrospectivă asupra mea 
însumi constatând tendințe din ce în ce mai deplorabile ale câtorva spirite 

exaltate, observând cât de rău sunt servit din cauza ignoranței şi apatiei 
generale”. Şi, această „nenorocită elucubrație” - încheia Barbu Ştirbei 
misiva sa, cu vădită iritare - este dedicată principelui Alexandru Dimitrie 
Ghica, fostul domn regulamentar de dinaintea lui Gh. Bibescu „spre semn de 
venerație şi recunoştinţă profundă din partea autorului”. 

Sub auspiciile unui spirit atât de ataşat principiilor conservatoare, 
încât nu îngăduia nici măcar difuzarea unei cărţi, precum cea a lui C.D. 
Aricescu despre 
istoria Câmpulungului, pe când Grigore Ghica al Moldovei îngăduise atâtea 
publicaţii, boierii conservatori sunt în continuă ascensiune, simțindu-se 
totdeauna ocrotiţi de Rusia. între cei pe deplin ataşaţi acesteia se numărau : 
Al. Filipescu-Vulpe, Em. Băleanu, numit ban de către generalul rus Budberg, 
fostul preşedinte al Divanelor celor două Principate pe timpul ocupaţiei 
ruseşti, Em. Arghiropol, fost ministru de Justiţie sub aceeaşi ocupaţie. 
Constantin Cantacuzino, numit ban în acelaşi timp cu Em. Băleanu, lon Mânu, 
înfocat partizan al Curţii protectoare, Constantin Suţu, foarte devotat şi el 
aceleiaşi Curți, Constantin Bălăceanu, lon Slătineanu, bătrânul lon Filipescu, 
lon Golescu, Scarlat Bărcănescu, lon Otete- lişanu, lon Solomon, lon Em. 
Florescu, ginerele lui Gh. Bibescu, majoritatea bătrâni trecuţi de 60 de ani. De 
asemenea, între boierii conservatori devotați Puterii protectoare, mai erau : 
LA. Filipescu-Vulpe, fiul natural al lui Al. Filipescu-Vulpe, lon Suţu, Constantin 
Filipescu. între boierii conservatori se afla şi Barbu Catargiu, care aparţinea 
unei vechi familii, în vârstă de 50 de ani, bogat, om de spirit, de talent şi 
probitate, dar violent şi exaltat, partizan al Rusiei, împărtăşind opinii foarte 
aristocratice, membru al înaltului Divan?5%. 

Un nou doctrinar al conservatorismului intransigent îşi face apariţia pe 
scena politică a ţării, tocmai în perioada de avânt al principiilor democrat- 
liberale în Principatele Române, în persoana logofătului Barbu Catargiu. El 
provenea dintr-o veche familie românească. Astfel, un lenache Catargiu este 
menţionat de D. Can- temir în Descripția Moldaviae, ca ban al Craiovei, înrudit 

îndeaproape cu Buzeştii. Boier credincios lui Radu Mihnea, după ce acesta 
este învins de Matei Basarab în 1637, se refugiază în Moldova. De atunci, 
Catargeştii s-au împărţit în două ramuri: lenache şi Nicolae Catargiu au rămas 
în Moldova, iar un urmaş al paharnicului Gheorghe Catargiu, ginerele 
postelnicului Constantin Cantacuzino, a rămas în Muntenia . ' 

Barbu Catargiu era fiul lui Ştefan Catargiu şi al Ţiţei (Stanca) Catargiu, 
născută Văcărescu. S-a născut în anul 1807. Primele studii la Şcoala 
grecească de la Măgureanu, apoi pleacă la Paris pentru a se specializa în 
ştiinţe politice sau de stat. în capitala Franţei, n-a fost atras de curentele de 
idei înaintate, 
rămânând un idealist, conservator, neînţelegând să facă afaceri prin politică. 
El s-a pregătit pentru o carieră de om de stat, studiind : Istoria, Finanţele, 
Economia politică, Dreptul. Prin 1833, se întoarce în ţară, unde participă la 
înfiinţarea Societăţii filarmonice, tinzând la crearea unui teatru naţional şi la 
tipărirea de cărţi româneşti. După unele încercări pe tărâmul creaţiei literare, 
Barbu Catargiu se dedică vieţii politice, devenind opozant al domnului Al.Dim. 
Ghica. Deşi îi era văr, are aceeaşi atitudine de opozant şi critic la adresa lui 
Gh. Bibescu. Este ales deputat în Adunarea Obştească, în pofida opoziţiei lui 
Al.Dim. Ghica. Se distinge, de la primul discurs, ca un talentat orator. N-a luat 
parte nici la pregătirea, nici la desfăşurarea revoluţiei de la 1848. Cu vederi 
diametral opuse, el nu putea fi un participant la revoluţie, întrucât nu dorea 
schimbări radicale. Pe revoluționari îi considera admiratori şi imitatori ai 
instituţiilor franceze. Convingerea lui fermă consta în aceea că nu erau 
posibile transformări temeinice şi folositoare prin revoluţie, incompetentă să 
stăvilească abuzurile din trecut?” . 

Cu profunde concepţii conservatoare, Barbu Catargiu nu numai că nu 
ia parte la revoluţie, dar pleacă din ţară în Franţa, de unde se reîntoarce 
numai după înăbuşirea ei, fiind numit de caimacamul Constantin Cantacuzino 
director la Departamentul Dreptăţii, funcţie ce o deținuse şi în timpul domniei 
lui Gh. Bibescu358. 

' Apropierea de sfârşit a războiului Crimeii, în detrimentul protectoratului 
Rusiei, deci al sprijinitorului direct al boierimii conservatoare din Principate, 
punea cu acuitate problema reorganizării Principatelor Române, pe calea 
democratizării vieţii politice. Revoluţia de la 1848 înlăturase, în Ţara 


257 Ibidem, p. 13-16. 
258 Ibidem, p. 16-17. Vezi şi Logofătul Barbu Catargiu şi profesorul Anghel 
Demetrescu, Bucureşti, 1886, p. 3-14. 


OUr 


Românească, regimul regulamentar timp de trei luni. Privilegiile fuseseră 
puternic zdruncinate, apoi, după restabilire, se căuta cu înverşunare 
perpetuarea lor. Unul dintre cei mai îndârjiţi susţinători ai regimului politic 
bazat pe privilegiul de castă al marii boierimi conservatoare a fost Barbu 
Catargiu. în 1855, el publica la Bruxelles, fără a-şi menţiona numele, o 
broşură cu privire la starea socială din Principatele Române, pentru a 
argumenta şi a determina menţinerea privilegiilor boierimii conservatoare. El 
porneşte, în analiza sa, de la denigrarea revoluţiei române de la 1848. Barbu 
Catargiu constata că războiul Crimeii a pus din nou Principatele Române într-o 
situaţie critică. Privirile tuturor se îndreaptă spre ele. Dacă, însă, orice român 
se îndreaptă cu speranţă spre viitorul politic al Principatelor, nelinişti dintre 
cele mai 
grave trezesc în conştiinţa oamenilor amintirea unor evenimente care 
ameninţă menţinerea ordinii sociale : „Doctrinele periculoase care ameninţară 
Europa cu o mare catastrofă în timpul anului 1848, pătrunzând până în aceste 
paşnice ţări, au lăsat amintiri sinistre în toate spiritele. Oamenii care, prin 
culmea nenorocirii, figurează în această epocă în trista parodie revoluționară 
din țara noastră, au fost sau sunt atât de naivi, sau atât de perverşi pentru a 
împinge mişcările lor necugetate până la aberatiile comunismului”. 

în mod cert, pe Barbu Catargiu şi alţi boieri conservatori îi irita 
propaganda făcută în ţările apusene de către revoluționarii români exilați. Pe 
ei îi stigmatizează autorul broşurii, spre a le combate concepţiile şi a le 
denigra activitatea politică şi diplomatică puse în slujba unei opere înnoitoare 
în patria lor. El atribuia aşa- numitele erori comise la 1848 unei lipse de 
judecată temeinică, rezultată şi ea dintr-o lipsă de instrucţiune raţională şi de 
experienţa de viaţă. în Principatele Române - observă el - aproape toată 
bogăţia se baza pe proprietatea rurală. Or, tocmai împotriva acesteia s-au 
îndreptat loviturile revoluţiei de la 1848. în împrejurările determinate de 
desfăşurarea războiului Crimeii, Marile Puteri trebuie să fie în cunoştinţă de 
cauză asupra situaţiei sociale a Principatelor, pentru a lua decizii ca atare, 
întrucât toţi cei care s-au ocupat de problemele sociale - era de părere Barbu 
Catargiu - au vădit completa ignoranță a adevărului, fiind apoi mânaţi de 
pasiuni, de spirit de partid sau, ceea ce este şi mai rău, de interes personal. 
Aşadar, este necesară mai multă lumină asupra problemei sociale 
româneşti?5%. 

Pentru a face „/lumină” şi a-şi argumenta teoriile conservatoare despre 

problema agrară în Principatele Române, Barbu Catargiu recurge la un scurt 
istoric al proprietăţii şi legilor după care a fost statuată. Astfel, consideră că 
singura sursă de bogăţie ar fi exploatarea solului, societatea împărțindu-se în 
numai două clase: proprietarii funciari şi lucrătorii neproprietari. Oameni care 
nu aparţin nici uneia, nici alteia dintre aceste clase şi-au arogat dreptul de a 
reglementa interesele lor. Autorul broşurii se referă, desigur, la revoluționari, 
pe care refuză să-i considere ca aparţinând vreunei clase sociale, căci, în 
concepţia lui, revoluționarii de la 1848 erau nişte declasaţi, oameni fără 
căpătâi, animați de un spirit demagogic, care nu au dorit şi nu doresc nimic 
mai mult decât distrugere şi spoliere. Acest spirit există, deşi slab şi 
neînsemnat, dar totuşi prezent, disprețuit - îi place să afirme lui Barbu 
Catargiu - de orice om de onoare. Oamenii care-l reprezintă 

pozează în apostoli ai dreptăţii şi libertăţii în Ţara Românească. Şi, pentru a 
demonstra cele afirmate, autorul recurge la exemple, începând din antichitate 
până în contemporaneitate, ajungând la clasa boierilor (şefi, conducători), 
care au apărat ţara contra invadatorilor?6. 

Elogiind meritele şi virtuțile clasei conducătoare, Barbu Catargiu 
constată decăderea ei, începând din epoca fanarioţilor. Boierii nu mai 
îndeplinesc rolul lor de odinioară, îngroşând numărul flatatorilor şi 
solicitatorilor de slujbe: „Această stare de lucruri - scria el - a făcut pe țăran 
stăpân exclusiv al proprietăţii boierului, când ea nu inspira acestuia din urmă 
decât dorința de a uzurpa din mica avere a celui dintâi; cu toate acestea, 
țăranul nu se afla mai fericit prin imensa întindere de pământ pe care o avea 
la dispoziţia sa”ze!. 

O interpretare sui generis a relaţiilor agrare statornicite prin 
aşezământul lui Constantin Mavrocordat era în discordanţă vădită cu 
realitatea. Fusese desfiinţată şerbia, adică servitutea personală, dar se 
aservea ţăranul prin pământul acordat în folosinţă, în schimbul unor servituţi 
oneroase, care grevau tocmai deținerea acestui pământ de muncă. Țăranul 
nu era stăpân exclusiv al proprietăţii boierului, ci uzufructuar, în schimbul 
unei arenzi plătite în muncă, produse sau în bani. Cu alte cuvinte, în concepţia 
lui Barbu Catargiu, boierii se vedeau spoliaţi de ţăranii care încă mai râvneau 
şi la rezerva feudală, ce reprezenta o treime din domeniu. Prin urmare, în 
accepțiunea lui Barbu Catargiu, evoluţia proprietăţii în Principatele Române a 
avut loc în sens invers decât în alte ţări, adică de la boier la ţăran. în atare 

situaţie, ţăranul nu se află într-o stare disperată, cum s-ar putea crede, căci în 
Ţara Românească nu este nici sclav, nici serv, precum le place unora să 
afirme. El are gospodăria sa, putând schimba locul şi satul atunci când 
doreşte. Poate deveni proprietar, tot aşa precum încetează de a fi, prin 
dotare, moştenire, cumpărare, vânzare. Indiferent de apartenenţa socială, 
oricine are posibilitatea de ă deveni funcţionar, prin dovedirea unor merite 
personale. Apoi, proprietarul rural n-a despuiat pe ţăran, ci a cumpărat 
pământul de la el, încă în timpuri când acesta nu avea prea mare valoare, iar 
banii se dovedeau puţini. Cu candoare şi în mod vădit contra adevărului 
istoric, Barbu Catargiu denaturează evoluţia proprietăţii rurale, considerând 
că „țăranul n-a fost oprimat de proprietari”. Dimpotrivă, aceştia au fost 
interesaţi ca ţăranii să fie bogaţi, spre a putea cultiva tot mai bine pământul, 
adesea înţelenit. Mai adăuga Barbu Catargiu că ţăranii 

n-au hrănit nici pe strămoşii, nici pe părinţii proprietarilor existenţi, căci ei 
înşişi au căpătat pământ pentru a se hrăni cu roadele lui în schimbul unui preţ 
modic!. 

Dominat de o concepţie conservatoare, pusă în slujba apărării 
privilegiilor castei boiereşti aflată la conducerea ţării, Barbu Catargiu denatura 
grav esenţa relaţiilor agrare în Principate, dând vina pe ţărani, care, fără nici o 
îmbunătăţire funciară pe pământul dat în folosinţă, luau recolte de trei ori mai 
mari decât în alte ţări, căci era deosebit de fertil, nesecătuit de o cultură 
intensivă. Apoi, mai susţinea că în Ţara Românească nu orice proprietar este 
nobil şi invers, încât o mare parte din proprietăţile particulare au trecut din 
mâinile nobilimii în cele ale altor clase. Ca urmare, proprietatea nu este 
concentrată doar în mâinile unui mic număr, existând circa 60.000 de mici 
proprietari, cei mai mulţi ţărani, care se bucură de aceleaşi drepturi ca boierii. 
Dacă există mizerie în ţară, - scrie Barbu Catargiu - apoi ea se află printre 
aceşti mici proprietari, deoarece vexaţiunile de tot felul sunt îndreptate contra 
lor, căci nu au o persoană influentă care să-i protejeze, apoi se ruinează în 
timpul proceselor, fiind în permanente litigii între ei pentru diverse pricini, un 
lot mic de pământ nefiind compatibil cu cultura extensivă. De aceea, există 
numeroase loturi mici de pământ spre vânzare, în timp ce marii proprietari nu 
găsesc cumpărători pentru părţi din moşiile lor puse spre vânzare?%?. 

Degajat faţă de condiţia vreunei obligaţii către ţărani, Barbu Catargiu 
susţine că boierii români n-au dat şi n-au promis nimic ţăranilor, de natură să-i 

antreneze în vreo mişcare revoluţionară oarecare. Or, în Principate sunt multe 
bune de făcut, dar nu prin răsturnări şi distrugeri: „Reformele violente şi 
intempestive sunt convulsii sociale care trec şi lasă mai mult umiele răului 
decât germenii binelui?*. Numai îmbunătățirile treptate, în măsura în care 
gradul de civilizaţie al ţărilor unde se aplică, vor fi drepte şi binefăcătoare. 
încât - susţine Barbu Catargiu cu convingere - nu este necesar să constaţi 
existenţa unei clase de oameni sărmani, ci şi cauzele înapoierii, altminteri prin 
vindecarea răului se dezorganizează ţara care se vrea supusă unor reforme. 
Nu prin abolirea legilor în vigoare se va ajunge la mai bine, ci prin stârpirea 
abuzurilor. Astfel că, fericirea unui popor poate veni numai din stabilitatea 
guvernelor, din securitatea generală, 

din dreptate pentru toată lumea, activitate pentru fiecare, dar, în nici un caz, 
din lene şi visuri himerice2%. 

Tema predilectă a conservatorilor, lipsa de hărnicie şi de bună 
organizare constituie argumentul de bază al lui Barbu Catargiu, care nu vede 
vreun temei pentru schimbarea relaţiilor de proprietate, adică exproprierea 
latifundiarilor, desfiinţarea clăcii şi împroprietărirea ţăranilor. El constată că, 
în pofida bogățiilor lor, Principatele Române sunt sărace. Numai prin domnia 
ordinei şi a legii se va ajunge la bogăţie, apoi, mai târziu, va fi timpul şi locul 
ca ţăranii să devină proprietari, dar nu prin exproprierea marilor proprietari, ci 
prin încurajarea de către stat a vânzării şi cumpărării de pământ, mai ales din 
domeniul public. Şi, astfel, proprietatea mare se va transforma în proprietate 
mică, dovedindu-se că nu este un furt, pentru a necesita exproprierea silită?%. 

Broşura lui Barbu Catargiu a primit o replică pe măsură din partea lui 
Alexandru G. Golescu, care a publicat la Paris, tot în limba franceză, în anul 
1856, o lucrare intitulată : De fabolition du servage dans les Principautes 
Danubiennes, cuprinzând 156 pagini. Toată demonstraţia lui Barbu Catargiu 
era combătută, prin argumente de necontestat, de pe poziţiile liberalismului 
moderat, criticat şi el, pentru limitele sale, de către radicalii liberali?%. Politica 
de reforme propusă de Barbu Catargiu şi alţi reprezentanţi de seamă ai 
conservatorismului conducea, în final, la consolidarea vechiului regim al 
privilegiilor, adaptat, astfel, prin îmbunătăţiri, la noile împrejurări, spre a 

putea supravieţui. Un alt mare iniţiator de reforme se considera a fi şi Barbu 
Ştirbei. El se şi adresa ambasadorului Austriei la Constantinopol, prezentându- 
i principii care ar conduce la reforme în Tara Românească. Astfel, în condiţiile 
de incertitudine existente, el se pronunţa pentru consacrarea principiului 
legalităţii (nu egalităţii!) în faţa legii, adică înlăturării abuzurilor în 
interpretarea legii, apoi alte principii, precum: impunerea oricărei proprietăţi 
proporţional cu venitul realizat, accesibilitatea funcţiilor publice potrivit 
capacităţii personale, decretarea emancipării ţiganilor şi, în genere, abolirea 
robiei şi oricărei servituţi, adoptarea bugetului de către un Senat, care va 
dezbate şi vota legi şi impozite ce vor fi propuse de şeful statului, Senat 
compus din 24-30 membri numiţi de domn dintre cei mai buni funcţionari cu o 
vechime de 12 ani?%. 

Intenţiile reformatoare ale celor mai luminaţi dintre conservatori 
corespundeau cu adevărat unor necesităţi stringente, dar înfăptuirea lor 
devenea cu totul iluzorie în condiţiile dependenţei de puterile străine 
absolutiste, care se opuneau progresului mai accelerat, tocmai din nevoia de 
a păstra puterea pentru o oligarhie, în fond o minoritate, constituită în castă 
politică privilegiată. Reformele radicale ale timpului în Principatele Române 
constau în desfiinţarea privilegiilor şi rangurilor boiereşti, în exproprierea 
latifundiarilor şi împroprietărirea ţăranilor, apoi o adunare reprezentativă care 
să garanteze trecerea la un regim politic liberal- constituţional. 

Trecerea de la vechiul regim absolutist oligarhic boieresc la regimul 
democratic devine posibilă numai prin victoria puterilor democratice ale 
Europei asupra Rusiei, care sprijinea şi impunea, chiar, regimuri politice 
similare cu al său în ţările asupra cărora îşi stabilise protectoratul. Congresul 
de pace de la Paris semnifica începutul procesului de democratizare, prin 
prevederile sale progresiste referitoare la consultarea poporului român cu 
privire la viitoarea reorganizare politică. Unirea Principatelor devenea posibilă, 
întrucât se conturează ca o problemă europeană, interesând, astfel, opinia 
publică internaţională. 

Faptul de cea mai mare importanţă, abolirea protectoratului Rusiei, în 
favoarea menţinerii suzeranității otomane asupra Principatelor, cu garanţia 
Marilor Puteri, se împlinise. Un nou statut internaţional, care va fi Convenţia 
de la Paris, va înlocui Regulamentul Organic, (egalizator al privilegiului 
boierimii, căci, de unde până atunci boierii nu constituiau decât totalitatea 

dregătorilor aflaţi în funcţii sau în disponibilitate, se transformă într-o castă 
aristocratică, deosebit de venală, întrucât nu-şi mai trăgea dreptul nici din 
ereditate, nici din alegere, nici din capacitate, ci din bunăvoința domnului şi 
protectorilor săi din afară. Astfel constituit şi total dependent de Puterile 
suzerană şi protectoare, regimul politic regulamentar periclita însăşi fiinţa 
naţională şi statală, lezând grav drepturile de autonomie ale Principatelor 
Române. Noul statut internaţional va restabili autonomia deplină şi va garanta 
evoluţia democratică a poporului român în concordanţă cu aspiraţiile sale cele 
mai nobile. 


CAPITOLUL VI 


REGRUPAREA CONSERVATORILOR ÎN 
PERSPECTIVA ABOLIRII VECHIULUI REGIM 


ŞI 
UNIRII PRINCIPATELOR 


La câteva luni după încheierea Tratatului de pace de la Paris se 
termina şi perioada celor şapte ani de domnie ai lui Barbu Ştirbei şi Grigore 
Ghica, în locul lor fiind numiţi, la 17/29 iulie 1856, caimacamii Al.Dim. Ghica, 
în Ţara Românească, şi boierul ultraconservator Theodor Balş, în Moldova. 
însuşi Barbu Ştirbei, înainte de a părăsi tronul, se vedea nevoit să constate că 
„O epocă nouă se deschide pentru ţara noastră”. Cei şapte ani de domnie sunt 
consideraţi ca „o lungă criză”! 

1 Acte şi documente, voi. IIl, Bucureşti, 1899, p. 610-611, Bucureşti, 25 iunie/7 
iulie 1856. Pentru informare asupra perioadei, vezi N. Adăniloaie, 
Țărănimea şi Unirea, în Studii privind Unirea Principatelor, Bucureşti, 1960, 
Dan Berindei, Epoca Unirii, Bucureşti, 1979 şi Problema agrară în 
dezbaterea Divanului ad-hoc şi a adunărilor Țării Româneşti (1857-1861), în 
„Studii”, XI, nr. 1, 1958; N. Corivan, Activitatea antiunionistă în timpul 
căimăcămiei lui Theodor Balş, în „Studii şi cercetări ştiinţifice”, laşi, X, 
facs. k-2, 1959; Gh. Platon, Frământări ţărăneşti în Moldova în preajma 
Unirii, în Studii privind Unirea Principatelor, Bucureşti, 1960; Valerian 
Popovici, Probleme sociale în dezbaterile Divanului ad-hoc al Moldovei, în 
«Studii şi cercetări ştiinţifice”, laşi, X, fasc. l-2, 1959; Dimitrie A. Sturdza, 
însemnătatea Divanurilor ad-hoc din laşi şi Bucureşti în istoria renaşterii 
României, în „Analele Academiei Române”, seria a Il-a, XXXIII, 1910-1911, 
Memoriile secţiei istorice şi t. XXXIV, 1911-1912. 

Pe când Poarta otomană încerca să-şi întărească dominaţia asupra 


Principatelor Române, în urma abolirii protectoratului Rusiei, o puternică şi de 
nestăvilit mişcare unionistă începe să se înfiripe, odată cu sosirea din exil a 
primilor revoluționari de la 1848. Ei sunt ferm decişi să-şi făurească idealul 
naţional al unităţii statale, în noile împrejurări create de Congresul de pace de 
la Paris, încheiat printr-un Tratat la 30 martie 1856. Una din hotărârile sale 
consta în consultarea locuitorilor Principatelor prin alegerea unor Adunări ad- 
hoc, sub supravegherea directă a comisarilor celor şapte Mari Puteri. 

în aşteptarea sosirii comisarilor, unioniştii îşi intensificau lupta cu 
boierii conservatori separatişti, deci antiunionişti. în Moldova, lupta este 
deosebit de anevoioasă, Theodor Balş fiind decis să împlinească dezideratele 
Porții, adică menţinerea separării Principatelor. în acest principat, boierimea 
conservatoare ceruse ataşarea unui comisar otoman pe lângă caimacam. în 
Ţara Românească, în schimb, mişcarea unionistă acţiona făţiş, datorită 
atitudinii îngăduitoare a caimacamului Al.Dim. Ghica, un om cu vederi mai 
înaintate. 

încurajați de atitudinea Porții, categoric potrivnică Unirii Principatelor, 
boierii conservatori separatişti moldoveni se manifestă făţiş şi fără vreo 
rezervă în acelaşi scop. Astfel, la 7/19 august 1856, boierii şi alţi locuitori 
separatişti din judeţul Tutova adresau sultanului o petiție în care declarau 
dezicerea de orice semnătură pe vreo cerere a lor pentru Unirea Principatelor, 
întrucât s-ar fi făcut sub constrângerea exercitată de guvernul anterior al lui 
Grigore Ghica. Fiind oameni cu avere, ei au cedat - chipurile - în faţa 
amenințărilor, însă sub noua guvernare declară neavenite semnăturile lor, 
întrucât caimacamul Th. Balş le lasă liberă facultatea de a-şi exprima 
dorinţele. Astfel, ei se pronunţă pentru rămânerea separată a Principatului 
Moldovei de cel al Ţării Româneşti, bucurându-se de dreptul la autonomie sub 

suzeranitatea Porţii268. 

Boierimea conservatoare antiunionistă era deosebit de puternică şi în 
Ţara Românească, numai că acolo se îngăduia de către caimacam 
manifestarea dorințelor unioniştilor. în atare situaţie, elementele separatiste 
unelteau atât în ţară, cât şi peste hotare, făcând apel la solidaritate contra 
„utopiilor”, adică unirea şi democratizarea. 

Izolaţi de centrul lor de putere, care fusese Rusia până atunci, boierii 
conservatori nu mai reuşesc să reziste toţi pe poziţiile ultraconservatoare, 
fiind nevoiţi să se adapteze noilor condiţii şi împrejurări create după Tratatul 
de pace de la 
Paris. Problema reorganizării Principatelor, deci a înlăturării vechiului regim 
regulamentar, îi pune în faţa unei situaţii cu totul noi, de repliere pe poziţii de 
luptă care să le permită succesul în faţa adversarilor politici, chiar şi atunci 
când pierduseră principalul reazem extern. Străduinţa castei privilegiate 
consta în perpetuarea deţinerii privilegiului politic, în cazul desființării 
privilegiilor sociale, desființare inerentă noului regim democratic care se 
anunţa în perspectivă imediată. 

în pofida existenţei unei orientări untraconservatoare, moderatismul îşi 
face loc treptat şi în rândurile marii boierimi, din necesitatea stringentă de a 
se adapta spiritului vremii şi a păstra structura politică oligarhică a noului 
stat. Spre deosebire de antiunionişti sau separatişti, a căror poziţie coincidea 
cu cea a Marilor Puteri adversare Unirii Principatelor, se manifestă, în 
rândurile boierimii conservatoare, un curent moderat, care recunoştea 
necesitatea Unirii sub un principe indigen, în scopul deţinerii puterii tot de 
către oligarhia conservatoare, considerată singura forţă politică capabilă, prin 
instrucţie şi educaţie, să conducă. Unul dintre aceştia era însuşi Gh. Bibescu, 
fostul domn regulamentar. Aflat la Baden-Baden, el răspundea unei scrisori a 
ginerelui său lon Em. Florescu, un boier conservator, în care-i împărtăşea 
unele păreri despre situaţia din ţară, una „din cele mai critice”. Fostul 
domnitor se pronunţa contra dezbinărilor dintre conservatori, exprimându-și 
dezideratul ca toţi să contribuie la o solidarizare în scopul unei lupte eficiente 
contra a ceea ce numeşte „utopii” şi „patimi” ce se vor ivi în momentul 
dezbaterii viitoarei reorganizări a Principatelor. în scopul urmărit, consideră 
necesară constituirea unui Comitet central cu organizaţii în toate judeţele 
pentru cei ce împărtăşesc aceleaşi idei, adică principiile conservatoare. 
îndeamnă pe lon Em. Florescu să grupeze cât mai mulţi tineri în jurul său, 


268 Acte şi documente, voi. III, p. 775. 

tineret în care „se găsesc devotamentul şi simţimintele generoase, când n-au 
fost falsificate de o rea călăuzire””. 

Pentru a reuşi în acţiunile lor politice, Gh. Bibescu expune un program 
conservator, care prevede : unirea, domn ereditar şi neutralitatea ţării, toate 
condiţionate, prima de popularitatea ei în ţară, a doua de electivitatea 
domnului dintre pământeni, a treia de garanţia efectivă a tuturor Marilor 
Puteri, fără nici un amestec în afacerile interne din partea vreuneia. Aceste 
trei puncte sunt considerate necesare de cerut celor şapte Mari Puteri, în caz 
că vor să acorde ceva. Ele nu trebuie să se amestece prea mult în problemele 
de ordin intern, deoarece ar crea grupări politice contradictorii, ceea ce ar 
provoca tulburări şi răsturnări: „Cred deci - scria Gh. Bibescu - că ar trebui să 
vă faceți ceată împrejurul Regulamentului 


1 Gh. Gh. Bibescu, Domnia lui Bibescu, voi. Il, p. 477-478. 
Organic, spre a scăpa din el tot ce e bun. Nu prin lipsa de legi bune n-a putut 


să prinză nici o sămânță bună în pământul nostru ne-ncetat scormonit | Cât 
de departe am fi azi, dacă nenorocitele întâmplări din 1848 şi toate urmările 
lor n-ar fi venit să ne oprească în cale şi să ne dea înapoi cu treizeci de ani!” 

Spirit eminamente conservator, ataşat puternic vechiului regim, Gh. 
Bibescu urmărea perpetuarea lui, considerând că Principatele ar fi progresat 
cu mult mai mult sub egida Regulamentului Organic, dacă această 
„propăşire” n-ar fi fost întreruptă de revoluţia de la 1848. El considera 
necesare demersuri pe lângă comisarii Marilor Puteri în scopul de a nu 
permite Adunărilor ad-hoc să se piardă în amănunte de ordin intern în dauna 
garanţiilor de statornicie. Şi, pentru a se menţine numita „statornicie”, Gh. 
Bibescu propune un program de reforme, foarte asemănător cu cel al fratelui 
său Barbu Ştirbei, adică: egalitatea în faţa legii, impozit general, 
accesibilitatea la funcţii în stat după merit, încetăţenirea străinilor, respect 
faţă de proprietate. Expunând aceste principii, Gh. Bibescu se pronunţa 
categoric contra formelor „prea mult constituţionale”, deoarece „ele nu sunt 
făcute pentru popoare încă în copilărie ca al nostru şi care au nenorocirea de 
a fi molipsiți de toate vițiurile unei civilizaţiuni înaintate, fără a avea încă 
civilizap'unea Eu unul aş vrea să văd în capul guvernului țării mele un bărbat 
cu mâna de fer dar cu inima de aur”, ca unică scăpare din situaţia în care se 
afla. Deşi se declară pentru Unire, Gh. Bibescu nu crede că va fi acceptată din 
cauza înfruntării de interese dintre Marile Puteri . 

Evident, acel domn cu mâini de fier şi inimă de aur nu putea fi altul, 

decât el însuşi, adică Gh. Bibescu, care dorea Unirea, dar o considera totuşi o 
utopie, irealizabilă. în cazul neînfăptuirii Unirii, el dorea, desigur, să reia tronul 
Ţării Româneşti. Un alt conservator, cunoscut prin principiile sale moderate, 
deosebite de cele ale ultraconservatorilor, dornic să-şi expună crezul său 
politic, era prinţul Dimitrie Ghica. El publica, în septembrie 1856, o broşură, 
intitulată : Amicilor şi inamicilor mei politici. Necesitatea unor confesiuni 
publice o vedea tocmai pentru a respinge criticile la adresa activităţii sale 
politice şi începe prin a-şi analiza atitudinea de opozant faţă de revoluţia de la 
1848, întrucât era condusă de o „partidă revoluționară extremă”, care 
calomnia o întreagă clasă socială, compusă din „exboieri şi aristocrați”, pe 
care-i numea „conspiratori şi ucigași”. 


1 Ibidem, p. 478. 
2 Ibidem, p. 479. 
3 Acte şi documente, voi. IV, p. 1020-1025. 


După înăbuşirea revoluţiei, Dimitrie Ghica scrie că a rămas în 
inactivitate, până în 1853, când Barbu Ştirbei a părăsit tronul. Cu toate că nu 
era în termeni buni cu el, n-a participat la defăimarea lui de către boierii 
rămaşi în ţară. A acceptat un post de judecător la înalta Curte de Justiţie, pe 
care l-a păstrat şi după revenirea pe tron a lui Barbu Ştirbei. Ulterior, domnul 
l-a numit prefect de poliţie, funcţie pe care a înţeles s-o folosească în vederea 
stârpirii abuzurilor. Dimitrie Ghica nu era de acord cu etalarea zgomotoasă a 
patriotismului, ci cu cel impus de „resignaţție şi paciență”. El credea în 
deciziile Congresului de pace de la Paris, concretizate în Tratatul de pace. 
Conservator, dar moderat, este în aşteptarea comisarilor Marilor Puteri, pe 
când unioniştii caută să-şi expună opiniile tuturor. Dacă va fi ales deputat, îşi 
va expune opiniile sale în Adunarea ad-hoc, căci, până la deschiderea 
lucrărilor acesteia : „moderaţia trebuie să fie regula noastră de conduită. 
Crezând orbeşte în patriotismul celui cfintâiu care strigă pe uliţă: Să trăiască 
Unirea I cu aceasta ne expunem voluntariu la triste decepțiuni 1” El considera 
că nimic nu garantează că ideea Unirii aruncată între români, în acest fel, nu 
constituie „mărul discordiei, să amăgească mulţimea”, spre a cădea în cursă. 
Nimeni nu poate dovedi că partizanii unirii întrunesc toate calităţile morale şi 
materiale spre a fi etichetaţi buni patrioţi. Din care motiv, este mai potrivită 
adoptarea rezervei şi moderaţiei, singurele în măsură să desemneze pe 


CO. 


oamenii cu judecată, în mod serios, preocupaţi de soarta ţării lor26. 

Conservatorii moderați vroiau, aşadar, şi ei Unirea, dar nu prin 
preponderența şi sub egida aşa-numitului „patriotism-zgomotos”, adică a 
elementelor libe- ral-radicale, care constituiau sufletul mişcării unioniste. în 
fapt, la conducerea mişcării unioniste se aflau foştii conducători ai revoluţiei 
de la 1848 sau adepţii lor, îndeajuns de contestaţi de prinţul Dimitrie Ghica. 
Ca şi alteori, elementele conservatoare se grupau în jurul şefului statului, 
caimacamul Al.Dim. Ghica, care avea fraţi, veri, nepoți în rândurile castei 
privilegiate. între aceştia, se aflau: Gheorghe Ghica, beizadea Constantin 
Ghica, Scarlat şi Dimitrie Ghica, apoi alţi boieri conservatori, precum 
Constantin Cantacuzino, N. Mavros, Apostol Arsaki, Constantin Suţu. lon 
Bălăceanu considera că numai consulul englez l-a împins pe caimacam în 
braţele acestor boieri conservatori, determinându-l, apoi, să-şi schimbe 
guvernul şi să numească pe : Constantin Suţu, I.Al. Filipescu-Vulpe, Dim. 
Ghica şi |. Cantacuzino . 

Uneltirile ultraconservatorilor fac obiectul unei scrisori a lui J.L. 
Gradowicz, emigrant polon şi informator asupra evenimentelor din 
Principate, către lon Ghica. El scria că aceştia n-au protestat nicidecum 
contra Regulamentului Organic, nici contra firmanului de închidere a 
Adunării obşteşti sub domnia lui Gh. Bibescu, nici contra Convenţiei de la 
Balta-Liman sau a guvernării generalului rus Budberg, după octombrie 
1853, întrucât toate le favorizau condiţia socială, asigurându-le 
privilegiile. Contra Tratatului de la Paris, care prevede egalitatea în 
drepturi, democratizarea şi autonomia ţării, boierii se ridică cu mânie, pe 
motiv că violează dreptul ginţilor, înțelegând prin aceasta acţiunea 
arbitrară a Occidentului, îndeosebi a Franţei, care - zice-se - a impus legi 
autonomiei Principatelor. Evident, principiile democratice îi iritau peste 
măsură. 

Firmanul Porții pentru alegerea Adunărilor ad-hoc a nemulţumit şi 
pe boierii conservatori, şi pe tinerii liberali, şi unii şi alţii adresând câte 
un protest. Caima- canul a profitat pentru a se descotorosi şi de unii şi de 
alţii, căci pe marii boieri îi ura, iar de tineretul liberal se temea. Speranţa 
lui Al.Dim. Ghica consta în alcătuirea unei Adunări antiunioniste, pentru 
a-şi atrage protecţia Turciei şi Austriei. Preocuparea sa era de a întări 
anturajul familial, mai ales beizadelele Constantin şi Dimitrie Ghica?”0. 


269 Ibidem, p. 1027-1029. 
270 Ibidem, p. 186-187, lon Bâlăceanu către lon Ghica, Bucureşti, 1/13 

Unanimitatea poporului român, în afara câtorva mari boieri 
conservatori, dorea Unirea cu prinţ străin. O parte dintre marii boieri se 
pronunţa pentru unire cu prinţ indigen şi ereditar, ei fiind, în fapt, 
partizanii foştilor domnitori, Gh. Bibescu şi Barbu Ştirbei, care se situau 
împotriva unei reorganizări radicale a administraţiei interne. Al.Dim. 
Ghica era pentru unire cu prinţ străin, întrucât credea că va fi mai greu de 
înfăptuit şi separarea se va menţine în continuare?!. Contra grupării 
Ştirbei-Bibescu făcea apel la lon Ghica beizadea Constantin Gr. Ghica, în 
scopul unei colaborări în jurul caimacamului??. Cu indignare, scria J.L. 
Gradowicz lui lon Ghica despre atitudinea ultraconservatoare a unor mari 
boieri, care „nu vor să facă nici o concesie pentnj progres”, în temeiul 
poziţiei lor privilegiate. Fiind bogaţi şi cu experienţă, ei ar putea învinge 
pe progresişti cărora le lipsesc acestea, în podida entuziasmului şi 
abnegaţiei lor. Guvernul caimacamului Al.Dim. Ghica proceda la fel ca 
precedentele : „Vă rog să-mi spuneți - scria emigrantul polon - cui se 
datoreşte că oamenii, promițând cele mai frumoase lucruri, odată 
veniţi în funcții 
nu se mai gândesc la bunăstarea guvernaților, ci numai la umplerea pungilor 
lor“! Nu exista oare în Ţara Românească un principe care să se urce pe tron şi 
să reziste tentaţiei de a cere mai mult decât soarta i-a hărăzit ? J.L. Gradowicz 
considera că un asemenea principe era lon Ghica. 

Oricum, în Ţara Românească existau mai mulţi conservatori adepţi ai 
Unirii Principatelor, pe când în Moldova conservatorii, aproape în totalitate, se 
situau contra. Precum constata Sadyk Paşa (polonezul Michal Czajkowski), 
boierii din Ţara Românească şi caimacamul Al.Dim. Ghica s-au arătat mult 
mai grăbiţi să se. înţeleagă cu el, decât cei din Moldova. încât Unirea era la 
ordinea zilei în Principate, fiind dorită de imensa majoritate. Minoritatea, adică 
separatiştii ultra- conservatori, vedea în Unire un pericol pentru poziţia sa şi 
chiar pentru viitorul ţării. De teama preluării puterii de către unionişti, 
consideraţi că repetă în mic revoluţia franceză, caimacamul Th. Balş a luat 
măsuri contra agitatorilor, căutând să-i discrediteze în ochii boierilor şi ai 
poporului?75. 

Decesul reacţionarului caimacam al Moldovei, la 17 februarie/1 martie 


februarie 1857. 

271 Ibidem, p. 195-196,199. J.L. Gradowicz către lon Ghica, Bucureşti, 14/26 
februarie 1857. 

272 Ibidem, p. 199-200, Bucureşti, 21 februarie/5 martie 1857. 

273 Ibidem, p. 247-248, Raportul lui Sadyk Paşa, Brăila, 30 aprilie/12 mai 1857. 

1857, n-a schimbat cu nimic situaţia, întrucât a fost numit, în locul său, 
Nicolae Vogoride, care amplifică acţiunile separatiste, la îndemnul Porții şi 
Curţii din Viena. Dacă în Ţara Românească perspectiva alegerilor pentru 
Adunarea ad-hoc era favorabilă unioniştilor, în Moldova se anunţa deosebit de 
sumbră. 

în Ţara Românească, se caută o dezbatere publică asupra privilegiilor 
şi necesităţii renunţării la ele din partea aristocrației conservatoare. Astfel, 
C.A. Ro- setti adresează o scrisoare deschisă către clasa întâi a privilegiaţilor, 
pe care o publică în „Românul” din 7/19 septembrie 1857 : „Prin clasă 
privilegiată - scria el - înțelegem pe toţi cetăţenii fără osebire cari, după legile 
noastre, au dobândit un privilegiu ce le dă oarecare drepturi mai mult decât 
celorlalţi oameni”. Autorul scrisorii deschise nu recunoaşte rangurile sociale, 
considerând pe toţi românii egali. Până la desfiinţarea lor, mai trebuiau însă 
dezbateri publice. De aceea, se adresează privilegiaţilor spre a afla dacă sunt 
sau nu alături de popor, ce vor să facă şi. ce vor să spună : „De lucrati singuri 
şi în tăcere, lumea va bănui că lucrarea voastră este dintr-acelea ce nu se 
poate face în lumină, de nu lucraţi, lumea vă va zice că numai cei morți nu 
lucrează“. Să iasă, deci, la lumina zilei, să-şi exprime deschis opiniile, 
altminteri sporesc bănuielile. 

în fond, liberalul radical C.A. Rosetti făcea apel la înţelegere pentru 
cauza comună a Unirii Principatelor la categoria privilegiată a societăţii. 
Principiile conservatoare erau prezentate în numărul aceluiaşi ziar de către 
unul din fruntaşii conservatori, Constantin Brăiloiu „om instruit, cu cunoştinţe 
de legi, dară cu idei retrograde, inemicu al progresului şi a! libertății”. C. 
Brăiloiu studiase dreptul la Universitatea din Paris, devenind un bun specialist 
şi ocupând diverse înalte funcţii în magistratura ţării. Descendent dintr-o 
veche familie boierească, el rămâne de-a lungul întregii sale vieţi un apărător 
al principiilor conservatoare, cărora s-a ataşat încă din tinereţe. în scrisoarea 
sa către C.A. Rosetti, îl felicita pentru spiritul de toleranţă politică manifestat 
încă din momentul apariţiei ziarului JlomânuFr. Prea multă zarvă cu 
patriotismul etalat de unii „samsari”, pentru a nu simţi o „uşurare a inimii”, 
citind „Românu!/” care face apel la unirea şi înţelegerea tuturor. Constantin 
Brăiloiu declara că nu poate înţelege şi accepta patriotismul „sub forma 
dictatorială” sau „monopolul patriotismului”, căci acestea constituie o politică 
de dezbinare. După părerea sa, Principatele nu mai trebuie să Fie o sursă de 
neînţelegeri între Marile Puteri vecine, în care scop este necesară întărirea 


274 Acte fi documente, voi. V, p. 594. 

dreptului de autonomie. Apoi, împlinirea dezideratului general al Unirii implică 
renunţarea la „pretențiile de dictatură” şi apel la solidaritate şi nu „/a 
bănuielile cugetătorilor şi asuprirea vorbii”. Aşadar, necesitatea de „a curăți 
atmosfera necurată şi plină de norul mâniei” strâns deasupra capetelor celor 
mai mari dintre români, care au luptat atâta, „să poată scăpa haina sfâşiată a 
naționalității”. Fiecare dintre ei să fie, astfel, liniştit că „ăsta este al meu şi nu 
am teamă să vie străin şi să mi-l iea”25. 

Apărător al privilegiului marii boierimi, Constantin Brăiloiu se afla în 
complet dezacord cu propaganda întreprinsă de liberalii radicali, care viza 
desfiinţarea privilegiului de clasă, exproprierea şi împroprietărirea ţăranilor, 
făcând apel la sentimentul patriotic, ca liant puternic al tuturor românilor. De 
aceea, îşi exprimă public, într-o scrisoare către C.A. Rosetti, dezacordul 
asupra definirii privilegiaţilor: „Pentru un om de bună credință, cum eşti 
dumneata, nu este iertat să numească privilegiați o clasă de oameni cari n-au 
alt decât o poziţie de ierarhie ce o poate dobândi fiecare român, din orice 
treaptă a societăţii ar pleca. Aşi dori să aflu şi eu cari sunt acele drepturi mai 
mult ce au boerii decât ceilalţi şi de cari vorbiti; căci cuvântul de privilegiu mi 
se pare un adevărat anahronism, astăzi când ran- 
gurile n-eu nici scutirile cu cari se dăruiau înaintea Regulamentului şi care 
atunci le putea da un caracter de privilegiu cel puţin personal”. 

în lipsă de alte argumente, Constantin Brăiloiu nega însăşi 
evidenţa, adică existenţa privilegiului, considerând că boierii ocupau 
funcţii ierarhice în stat potrivit capacităţilor personale, aşa precum orice 
român putea să ocupe. Apoi, susţinea că boierii doreau unirea 
Principatelor încă din timpul pregătirii Regulamentului Organic. în 
campania electorală pentru Adunarea ad-hoc, boierii participă la întruniri 
publice, îşi exprimă opiniile, dar nu s-au constituit în partid, fie şi 
naţional, deoarece sunt de părere că o problemă naţională nu poate fi una 
de partid, ci pe deasupra partidelor. Deputăţii trebuie aleşi „dintre 
fruntaşii societăţii”, iar „boierii nu se socotesc în drept a se face epitropii 
alegătorilor”. 


Concomitent, adică în acelaşi număr al ziarului /iomânur, 
răspundea, cu deferenţă, C.A. Rosetti, din dorinţa de a nu irita spiritele. 


275 Ibidem, p. 596-597. 


1 I.G. Valentineanu, Biografia oamenilor mari scrisă de un om mic, Paris, 

El scria că nu este timpul să se dezbată public dacă clasa boierească este 
o ierarhie sau un privilegiu, pentru că nu cunoaşte şi nu poate respecta 
decât ierarhiile meritului, ale alegerii şi nu cunoaşte şi nu respectă pe 
cele din naştere. Privilegiul este dat cuiva pentru a trage foloase 
inexistente în dreptul comun. Este adevărat că boierii nu mai au 
posluşnici şi scutelnici ca înainte de Regulament, dar rangurile, chiar 
potrivit acestuia, nu sunt numai o ierarhie, ci şi un privilegiu şi încă foarte 
mare. După opinia lui C.A. Rosetti, principiile expuse de Constantin 
Brăiloiu erau cu totul învechite. Nu exista decât o singură cale spre viitor: 
uitarea trecutului, a urii, a privilegiului, în favoarea Unirii Principatelor?”. 

Atmosfera generală de entuziasm şi tumultul manifestărilor 
publice pentru Unire nemulţumeau pe conservatorii din Ţara Românească. 
Caimacamul Al.Dim. Ghica este reclamat ministrului de Externe al Franţei, 
Al. Walewski, de către fostul domn Gh. Bibescu, pe motiv că a înlocuit din 
funcţii unii boieri conservatori, precum lon Mânu, în favoarea nepotului 
său. Scopul urmărit nu poate fi altul decât umplerea Adunării ad-hoc cu 
adepţii săi. împăratul Napoleon al Ill-lea are dreptul şi datoria - scria Gh. 
Bibescu - de a înfrâna excesele şi abuzurile caimacamului, care fac din 
guvernarea sa „un element nou de anarhie'2%. 

Reîntors în ţară, la fel ca fratele său Barbu Ştirbei, Gh. Bibescu se 
adresa concetăţenilor săi craioveni, înainte de alegerea Adunării ad-hoc, spre 
a le lămuri principiile conservatoare de orientare politică. în primul rând, se 
cerea alcătuirea unei Adunări, apoi deputăţii să se pronunţe asupra 
organizării ţării, în limitele Tratatului de la Paris. Dacă se va alege bine, nu 
există îndoieli că deputăţii nu vor proceda ca atare, încât fiecare să aleagă pe 
cel care îl consideră mai bun decât pe sine însuşi. Recomandă alegătorilor să 
se ferească de cei ce pretind că deţin „monopolul patriotismului şi al 
capacității”, deoarece lăudăroşenia n-are nimic comun cu patriotismul, iar cei 
capabili sunt modeşti?'?. 

O cuvântare similară, destinată să prezinte alegătorilor principiile 
conservatoare, rostea Gh. bibescu şi la o întrunire din capitală. El se declară 
deosebit de emoţionat la reîntâlnirea cu locuitorii Bucureştilor, după ce fusese 
„osândit a trăi departe” de ei; despărţit de „obştescul viscol de la 1848”. 


277 Ibidem, t>. 635-641. 

Constata că ţara se afla şi în 1857 în împrejurări deosebit de grave, urmând a 
se pronunţa asupra viitoarei organizări. Salvarea nu poate veni decât din 
moderație: „dânau-ne toţi mâna şi arătându-ne la acele înalte puteri, ce 
binevoiesc a se interesa de soarta noastră, uniţi într-una şi aceeaşi voinţă a 
binelui obştesc, şi cu portul, şi cu umbletul nostru cel firesc; voi să zic cu acea 
simplitate şi modestie, ce se cuvine unui popor mult pătimaş, carele îşi 
aşteaptă mântuirea de la protecţia altora, iar nu sgândărim unii altora rănile, 
ce putem avea fiecare, şi afect port şi umblet străin, împrumutat la popoare 
uriaşe, cu care nu avem nici o asemănare”. Deci, moderație, respect faţă de 
prevederile Tratatului de la Paris, peste care nu se poate trece „căci, la cea 
mai mică întindere peste dânsele, pământul va fugi sub picioarele noastre”?%. 

în pofida unor apeluri de acest fel, alegătorii nu s-au lăsat convinşi de 
necesitatea aplicării principiilor conservatoare, încât din cei 83 de membri ai 
Adunării ad-hoc a Ţării Româneşti, 10 erau ultraconservatori, 15 conservatori 
moderați, 42 de progresişti şi 16 ultraprogresişti. în total, partida naţională, 
care milita pentru unire, inclusiv deputăţii ţăranilor şi cei conservatori 
moderați, unio- nişti şi ei, dispunea de 73 de deputaţi favorabili Unirii 
Principatelor”. 

în Moldova, situaţia era incomparabilă, caimacamul Nicolae Vogoride 
fiind instrumentul Porții şi Curţii din Viena, în scopul menţinerii separatismului. 
Teroarea 
şi abuzurile de tot felul se exercitau tot mai intens asupra locuitorilor, în 
consecinţă, alegerile fiind falsificate. în urma unor proteste interne şi 
internaţionale, se ajunge la acordul de la Osborne între împăratul Napoleon al 
III-lea şi regina Victoria şi la anularea falsificatelor alegeri. Având loc altele, au 
fost aleşi, la fel ca în Ţara Românească, toţi conducătorii mişcării unioniste. 
Cu toate aceste succese obţinute, gruparea separatistă se menţine puternică 
în Adunarea ad-hoc a Moldovei, opunându-se constant Unirii Principatelor. 

Prima şi-a deschis lucrările Adunarea ad-hoc din laşi, la 22 
septembrie/4 octombrie 1857, sub preşedinţia mitropolitului. Vicepreşedinte a 
fost ales Costa- che Negri, iar secretari Anastasie Panu, C. Hurmuzaki, C. 
Rolla, D. Rallet şi P. Mavrogheni, fruntaşi ai mişcării unioniste?%. Contra 
propuneri* celor 5 puncte referitoare la Unirea Principatelor, prezentată de M. 
Kogălniceanu în numele a mai multor deputaţi, în şedinţa din 7 octombrie 

1857, se ridica logofătul Alecu Balş. El a depus pe biroul Adunării o propunere 
semnată de el, de locţiitorul episcopului de Roman, anume Nectarie 
Sotiriopoleos Hermeziu, care n-a putut fi primită ca atare şi ca întâmpinare la 
propunerea celor 5 puncte. De fapt, întâmpinarea lui Alecu Balş se opunea 
Unirii Principatelor. El începea prin a menţiona că este deputat al ținutului 
Putna, proprietar a 80.000 de fălci, declarând că, „în locul răpaosului atât de 
dorit, după o lungă agonie şi calamităţi provenite din felurite strămutări şi 
prefaceri ce s-au urmat în teară, în care moşii şi strămoşii săi şi fiii fiilor lor s- 
au născut, nu poate dori a da Moldova cu privilegiurile ei, ce sunt mai 
avantajoase decât ale învecinatului Principat, pentru un viitor eventual şi 
necunoscut, care privilegii sunt cunoscute şi de către prea puternicii sultani ai 
Curţii suzerane, consfinţite şi prin Tratatul de la Paris a anexelor articolului 23, 
şi nici poate a se uni cu încorporarea patriei sale în aceea a Principatului 
Valahiei. Asemenea fuzie nu ar produce decât elemente de discordlii, lupte, 
vrăjmăşii şi neprevăzute amenințătoare intervenții de-a pururea vătămătoare' 
întemeiat pe concepții învechite,  ultraconservatoare,  vădind 
ataşament pentru instituţiile trecutului şi respingând modificările structurale 
în starea de lucruri existentă, Alecu Balş se dovedea reprezentantul tipic al 
boierimii retrograde, militantă pentru separatism. El căuta să argumenteze 
opoziţia sa, afirmând că Adunarea ad-hoc este chemată să se pronunţe numai 
asupra reorganizării Prin- 
cipatului, aşa cum prevedea, de altfel, şi firmanul de convocare. în 
consecinţă, nu poate susţine decât menţinerea autonomiei Moldovei şi a 
privilegiilor sale „pe care se razimă liniştea şi fericirea poporului moldovean”". 
Evident, nu liniştea şi fericirea poporului moldovean urmărea Alecu 
Balş, ci a boierimii conservatoare, căci de ea era vorba când se referea la mai 
multe privilegii decât în Principatul vecin. Ca atare, el insista ca propunerea 
sa să fie afişată spre a fi cunoscută Adunării şi, indiferent că va fi sau nu 
acceptată la deliberări, să fie inclusă în actele Adunării ad-hoc, iar 
preşedintele ei s-o facă cunoscută comisarilor Marilor Puteri. Unii deputaţi au 
preopinat că locţiitorul episcopului de Roman iscălise, în anul 1856, o petiție 
pentru Unirea Principatelor cu un principe străin, ceea ce produce, fireşte, 
mirare. Cel în cauză a replicat că a semnat o asemenea petiție, dar numai 
„între patru ochi”, încât nu poate fi luată în consideraţie?83. 


283 Acte şi documente, voi. VI-l, Bucureşti, 1896, p. 74-75. Proces-verbal, 
şedinţa din 7 octombrie 1857 a Adunării ad-hoc a Moldovei. 

Tratatul de la Paris nu indusese în cuprinsul său Unirea Principatelor 
Române, tocmai datorită opoziţiei unor mari puteri antiunioniste, precum 
Turcia şi Austria. Alecu Balş cunoştea toate acestea şi se sprijinea pe ele 
atunci când se opunea Unirii în Adunarea ad-hoc. De aici, dorinţa de a i se 
face publicitate şi de a fi adusă la cunoştinţă comisarilor Marilor Puteri 
întâmpinarea sa. Contra propunerii lui Alecu Balş intervine Mihail 
Kogălniceanu, cunoscutul fruntaş unionist, care afirmă că Adunarea trebuie să 
se felicite pentru că a permis celor doi deputaţi să-şi prezinte opiniile lor în 
şedinţă publică, deşi contravin regulamentului, care stipulează că orice 
amendament trebuie să întrunească cinci adeziuni pentru a fi admis şi citit în 
faţa deputaţilor. Adunarea s-a dovedit, aşadar, demnă de libertatea ce i s-a 
acordat. împotriva dorinţei generale s-au ridicat două voci „care voesc a 
merge contra voinţei naţiei, în contra voinţei lui Dumnezeu, cerând păstrarea 
statului quo, şi prin urmare, a nămolului de nenorociri şi de abuzuri, care-i 
formează trista istorie, şi, cu toate acestea, Adunarea punând de o parte 
restricţiile regulamentului său, a învoit ca astăzi opinia, fie cât de 
antinaţională, cât de singuratică, să se exprime liber şi neîmpiedicată în faţa 
țării, care-i va discuviința, în faţa Europei, care o va judeca. Aceasta este linia 
de purtare care ne insuflă astăzi, care trebuie să ne insufle totdeauna'*. 
Referindu-se la opinia episcopului Nectarie Hermeziu, Mihail Kogălniceanu 
remarcă bizareria teoriei sale, potrivit căreia între 
patru ochi are o opinie şi în public alta. Această atitudine este imorală pentru 
o faţă bisericească, fiind exprimată cu prea mare uşurinţă. Apoi, Alecu Balş, în 
loc să vorbească în calitate de deputat al ţării, a declarat că vorbeşte în 
calitate de mare proprietar a 80.000 de fălci de pământ. Ar trebui, însă, să 
ţină seama de interesele ţării, care este cu mult mai mare. Ca om al 
trecutului, Al. Balş a vorbit în favoarea menţinerii acestui trecut, spre a pune 
„O slabă stavilă căii unei națiuni”. Ziua de 7 octombrie 1857 este una din cele 
mai mari din istoria neamului, căci - spunea M. Kogălniceanu - „astăzi nu 
numai că scriem, dar facem istoria ţării noastre”. Este de părere că 
propunerea lui Al. Balş să fie inclusă în arhiva Adunării, spre a fi cunoscută de 
urmaşi?55. S-a trecut apoi la notarea celor cinci puncte, cu apel nominal: 81 
pentru şi 2 contra, adică Nectarie Hermeziu şi Alecu Balş?®®. 

Adunarea ad-hoc a Ţării Româneşti îşi deschidea lucrările la 30 

septem- brie/12 octombrie 1857. Asupra compoziţiei sale există un raport 
detaliat al secretarului personal Georges Le Sourd către comisarul francez, 
baronul Talleyrand-Perigord, din 3 octombrie 1857. El constata patru categorii 
de deputaţi, în funcţie de convingerile politice şi de exprimarea opiniilor, 
anume : conservatori, ultraconservatori, progresişti şi ultraprogresişti. în 
realitate, preciza Georges Le Sourd, existau două partide : conservator „ce/ ce 
se arată satisfăcut de trecut, sau chiar de prezent” şi partidul naţional care 
doreşte crearea unor instituţii liberale foarte largi. După starea socială, au fost 
alese cinci clase sau categorii. Clasa boierilor mari dispunea de 34 deputaţi, 
câte doi de fiecare judeţ şi, dacă nu cuprindea pe cei mai consideraţi oameni 
din societate, în orice caz pe cei mai importanţi. Marii proprietari aveau ei 
înşişi opinii diferite, împărțindu-se în cele patru categorii, deja enunțate. 
Ultraconservatorii erau reprezentaţi prin : aga Constantin Filipescu, un 
antiunionist vehement, Ştefan Burchi, de asemenea agă, prinţul Dimitrie 
Ghica (fratele său Grigore era progresist), loan Rosetti, antiunionist, lon 
Solomon şi lon Otetelişanu; conservatori sau moderați erau : Constantin Cos- 
tescu, Emanoil Lahovary, Nicolae Tătăranu, Al. Florescu, Constantin Vălianu, 
Ştefan Vlădoianu, Stănuţă Cezianu, Gh. Bibescu, Barbu Ştirbei, Grigore 
Miculescu, lon Ipceanu, Nicolae Lahovary%. 

Fostul domnitor Gh. Bibescu, ales deputat, îşi exprima regretul asupra 
împărţirii Adunării în cinci clase, ca nişte „tabere potrivnice”. Decizia fusese 
însă 
luată prin firman imperial şi trebuia respectată. Pentru a preîntâmpina 
pericolele ce ar putea decurge din această împărţire, Gheorghe Bibescu 
considera că nu trebuie să se intre „în dezbateri de probleme mărunte”, adică 
cu caracter social, căci s-ar pierde din vedere scopul convocării Adunării. 
Aşadar, solidarizare în jurul principiilor generale, de natură a-i atrage pe toţi, 
care să ducă la stabilitate şi putere, realizate prin domnie ereditară şi Unirea 
Principatelor. Nu un prinţ indigen, ci unul străin, singurul în măsură să scape 
ţara de „vrăjbi”!. 

în şedinţa Adunării din 9 octombrie 1857, deputăţii munteni votau în 
unanimitate cele patru puncte referitoare la Unirea Principatelor, ultimele 
două din cele cinci ale Adunării Moldovei fiind contopite într-unul. Nici un 
deputat nu se opusese Unirii, aşa cum se întâmplase în Adunarea de la laşi. 
Dorinţele exprimate au fost, ulterior, dezvoltate într-un memorandum sau Act 

dezvoltător votului Adunării de la 9/21 octombrie 1857. La dezbaterea acestui 
memorandum, votul n-a mai fost unanim, contra fiind ultraconservatorul loan 
Rosetti şi moderatul liberal Al.G. Golescu. Ulterior, Al.G. Golescu a aderat 
totuşi la Actul dezvoltător*. 

Liberalii radicali, deşi erau în minoritate, constituiau elementul cel mai 
dinamic din Adunare, deţinând majoritatea locurilor în biroul său. Exista 
tendinţa de a se intra în dezbaterea unor probleme interne. Contra acesteia, 
făcea o propunere conservatorul Dimitrie Ghica, semnată de 29 deputaţi, 
conţinând angajamentul de a nu intra în dezbaterea altor probleme, până 
când nu vor fi cunoscute deciziile Marilor Puteri în privinţa dorințelor 
exprimate în 9/21 octombrie 1857. în urma unor intervenţii, Dim. Ghica 
preciza că propunerea sa nu viza prorogarea Adunării, ci numai să nu se intre 
în dezbaterea problemelor interne. într-un lung discurs, liberalul radical lon C. 
Brătianu atrăgea atenţia deputaţilor că misiunea lor nu putea fi considerată 
încheiată, până nu vor obţine Unirea Principatelor, sub un domn ereditar ales 
dintr-o familie domnitoare din Occident’. 

Un raport al Comisiei însărcinate cu examinarea propunerii urgente de 
a nu se intra în dezbaterea problemelor interne şi de a lua în consideraţie 
adresa Comisiei internaţionale, prezentat de Dimitrie Ghica, declina 
competenţa Adunării în dezbaterea unor astfel de probleme, care ar aparţine 
unei Adunări viitoare, ce 


1 /dem, voi. VI-2, p. 15-17. Proces-verbal al Adunării ad-hoc a Ţării Româneşti 
din 2 octombrie 1857. 

2 Ibidem, p. 81-86. Vezi şi Anastasie lordache, Gol/eştii. Locul şi roită lor în 
istoria României, Bucureşti, 1979, p. 312-313. 

3 Ibidem, p. 329-330. Şedinţa din 18 noiembrie 1857. 


se va deschide după o conferinţă sau Congres al Marilor Puteri la Paris. 
Raportorul este susţinut şi de alţi partizani ai săi, precum C. Bilciurescu şi E. 
Lapati?8. Dimitrie Ghica intra, astfel, în divergență de opinii cu liberalii 
radicali. lon C. Brătianu susţine că Adunarea renunţă la dezbaterea 
problemelor interne, în virtutea dreptului său la autonomie, dar îşi rezervă 
facultatea de a elabora, ulterior, o lege electorală pentru alegerea unei 
viitoare Constituante care să adopte o nouă Constituţie . 

Deosebirea dintre liberalii radicali şi ultraconservatori consta în aceea 

că ultimii nu vroiau menţinerea unei Adunări deschise, care să intre şi în 
dezbaterea altor probleme după luarea la cunoştinţă a deciziilor Marilor Puteri 
cu privire la Unirea Principatelor. Dimitrie Ghica declară, chiar, în Adunare că 
nu vede „necesitatea de a ține aici o arenă deschisă de lupte". în cele din 
urmă, raportul prezentat de Dim. Ghica a fost adoptat cu 39 voturi contra 37. 
în şedinţa Adunării ad-hoc din 7 decembrie 1857, lon C. Brătianu constata o 
deplasare a majorităţii în favoarea conservatorilor, care aşteptau decizia 
Marilor Puteri. Or, opina el, nu se poate rămâne în inactivitate. El afirmă că 
„misiunea partidului conservator, care se bucură de privilegii, care, prin 
poziţia sa şi prin luminile sale, poate contempla lucrurile dintr-un punct de 
vedere elevat, este de a veghea la conservarea drepturilor politice şi a 
onoarei națiunii2%. Deputatul ţăranilor Constantin Tănase s-a ridicat, apoi, la 
tribună pentru a expune suferinţele clasei pe care o reprezenta : „Nimeni să 
nu gândească să interpreteze tăcerea noastră ca o dovadă că noi suntem 
mulțumiți de starea noastră internă actuală*. 0 Adunare viitoare nu va putea 
delibera fără reprezentanţii ţăranilor, căci legile adoptate vor fi considerate 
nedrepte şi opresivet. 

Conservatorul Dimitrie Ghica, impresionat neplăcut de discursul lui lon 
C. Brătianu şi de intervenţia lui Constantin Tănase, se urca la tribună, 
replicând liberalului radical că ar face mai bine, decât să dea sfaturi clasei 
căreia-i place s-o denumească a privilegiaţilor, să se adreseze celei cu care se 
află într-o continuă legătură şi are asupra şi un mare ascendent. Aşa că, mai 
bine ar fi făcut 
să oprească pe ţărani de a rosti un discurs care părea să apeleze la străini ca 
să le dea legi, căci boierii nu vor să le facă dreptate. Dim. Ghica consideră că 
se face o mare greşeală atunci când se acuză o înaltă clasă de a înăbuşi 
strigătele ţărănimii. El declară că singura preocupare a marilor proprietari 
este de a apăra drepturile sacre la autonomie şi nu de a înăbuşi vocile 
ţăranilor, în care scop aşteaptă cu nerăbdare reglementarea definitivă a 
dreptului de proprietate, spre a nu se mai susţine cu perfidie că proprietatea 
este un rapt. Prioritară, însă, între toate problemele, este cea a apărării 
dreptului de autonomie?!. 

Conservatorii de toate nuanțele se solidarizau în Adunare contra 
dezbaterii problemelor interne, cu caracter social. Mai mult, chiar, li se 
289 Ibidem. 

alăturau şi unii liberali moderați, precum Chr. Teii. Adversar al liberalilor 
radicali, fostul general din timpul revoluţiei de la 1848 a propus ca aceştia să 
lase conservatorilor apărarea cauzei naţionale. Ura contra liberalilor radicali l- 
a dus pe Chr. Teii de partea conservatorilor, la şedinţele cărora asista în 
permanenţă: „Reacţionarii triumfau cu totul - scria Ştefan Golescu lui Nicolae 
Pleşoianu - şi, de atunci, au început atacurile, nu numai contra persoanelor, ci 
chiar contra partidului naţional'2*?. Ştefan Golescu scria, chiar, lui Chr. Teii că 
nu înţelege pentru care motiv „oamenii de la 1848 trebuia să se fracţioneze” 
în Adunare. Este necesar ca dezbinările să aibă puncte de vedere clare, adică 
ale ultraconservatorilor „care n-au învățat nimic, şi care cred că la 58 se află 
tot în aceeaşi condiție societatea în care se afla înainte de 48“, ale unor 
conservatori moderați, destul de puţini, şi ale grupării radicalilor?*. 

Teama conservatorilor pentru dezbaterea unor probleme interne, de 
acută necesitate, se va domoli oarecum în Adunarea ad-hoc a Tării 
Româneşti, însă în cea a Moldovei s-a intensificat, ajungând la culme prin 
propunerea, în şedinţa din 15 octombrie 1857, a unui „şir de chestii generale 
ce sunt a se dezbate în Adunare”, chestii în număr de 12*. După dezbateri 
îndelungate, s-a ajuns la adoptarea, cu 73 de voturi, a principiilor 
fundamentale pe care Adunarea ad-hoc a Moldovei doreşte să fie luate în 
consideraţia ţării: desfiinţarea privilegiilor de clasă în România, egalitatea 
tuturor românilor în faţa legii, impozit general şi proporţional cu averea, con- 
scripţie militară generală, accesibilitatea tuturor românilor la funcţii în stat?%4. 

Pentru prima dată, într-o Adunare reprezentativă, boierii renunţaseră 
unanim şi solemn la rangurile şi, deci, la privilegiile lor. Eugen Lovinescu scria 
că această renunțare a* avut loc sub directa presiune a evenimentelor în curs, 
că, de fapt, ea nu a însemnat decât renunţarea la privilegiul social, cel politic 
rămânând intact?%. în mod cu totul eronat, aprecia George Em. Lahovary, într- 
o lucrare a sa de mai târziu, renunţarea boierilor la privilegii ca un act de 
deplin democratism sau liberalism. El consideră că nicăieri în lume n-a existat 
o clasă privilegiată mai conciliantă ca în România; ea n-a trebuit să cedeze în 
faţa revendicărilor democraţiei, ci s-a făcut purtătoarea lor de cuvânt. Or, 
purtătorii de cuvânt ai libertăţii nu pot fi reacţionari, conchide G.Em. 

Lahovary?%. 

Nimic mai fals decât concluzia lui G.Em. Lahovary, un conservator de 
la finele secolului, care căuta să ilustreze o pretinsă acţiune democratizatoare 
a boierimii în Adunarea ad-hoc. De altfel, în mod vădit nemulţumit de 
dezbaterea unor probleme interne, ultraconservatorul separatist Alecu Balş îşi 
prezenta demisia ca deputat al ținutului Putna : „la ocasia când Adunarea a 
atins o chestie politică de mare însemnătate, m-am văzut constrâns a da la 
act întru ceea a mea deosebită socotinţă, care după încheierea Adunării s-a 
depus la actele ei, după aceste, luând aminte la programa adoptată pentru 
lucrările Adunării, subscrisul, credincios mandatului său şi respectului pentru 
drepturile Moldovei, neputând contra convicţiilor mele a mă împărtăşi de 
lucrările Divanului, prin înscris depun mandatul meu în mâna alegătorilor şi 
mă retrag din misia de deputat al ținutului Putna "2. Drept urmare, s-a dispus 
facerea formalităţilor pentru alegerea unui nou deputat, Nectarie Hermeziu, al 
doilea deputat care a votat contra Unirii. De data aceasta, votase primul, la 
apelul nominal, principiile fundamentale cu privire la reorganizarea 
Principatelor. 

Rezistenţa conservatorilor se concentrează în jurul problemei agrare, 
căci deținerea latifundiilor de către majoritatea lor semnifica, pentru viitor, 
deținerea privilegiului politic, sub forma censului, adică în funcţie de avere, 
până la adoptarea votului universal. La cunoscuta propunere a deputaţilor 
săteni din 26 octombrie 1857, în care se cerea căderea „boerescului” şi 
răscumpărarea lui, pentru ca ţăranii să nu mai fie ai nimănui şi numai ai ţării, 
să aibă şi ei o ţară, C. 

Hurmuzaki citea în Adunare concluzia majorităţii Comitetului proprietarilor 
mari asupra acestei propuneri a sătenilor. Mai întâi de toate, se contesta 
autenticitatea textului propunerii „scrisă de nişte persoane care n-au avut alt 
scop decât a turbura liniştea publică, folosindu-se de neştiința de carte a 
deputaţilor săteni şi încercându-se a introduce principiile unei teorii 
subversive şi a atâta discordie şi ură între proprietari şi ţărani”. Se exprima- 
apoi nemulţumirea că marii proprietari erau denumiți „boieri de moşie”, apoi 
„nici stilul, nici tendinţele comunistice” nu învederează că propunerea ar fi 
fost scrisă de ţărani, încât răspunderea revine numai celor care au redactat-o, 

abuzând de încrederea celor subscrişi . 

în concluzia majorităţii Comitetului marilor proprietari, se recunoaşte 
că unele plângeri sunt „adevărate şi drepte”, dar situaţia ţăranilor din 
Moldova era cu mult mai bună decât a unora din ţări mai dezvoltate. Marii 
proprietari au dat totuşi mai mult la transportul oştirilor decât ţăranii, au votat 
chiar renunţarea la privilegii şi toate celelalte principii fundamentale pentru 
reorganizarea ţării. înlăturarea boerescului (clăcii) o doresc şi marii 
proprietari, dar numai cu o dreaptă despăgubire, ci nu potrivit „tendințelor 
ostile principiului proprietăţii, care se manifestează sub auspiciile unor 
reformatori neîndrituiţi”. Aceştia vor „aplicarea unor utopii condamnate de 
toată lumea”, conform cărora „răscumpărarea boerescului” nu este altceva 
decât „o sofismă comunistă”. Exigenţele unei asemenea „sofisme” comportă 
„împroprietărirea universală şi plata pământului, pe carii conspiratorii 
propunerilor locuitorilor îi înţeleg proprietate comună a tuturor, precum este 
aerul şi soarele”. Or, boerescul nu este un drept feudal, „un privilegiu deşert 
al boeriei”, „un echivalent al întrebuinţării pământului”, pământ acordat 
pentru hrană ţăranilor de către proprietari, cărora le aparţine incontestabil 
prin titluri legale, îndeobşte recunoscute’. 

în mod paradoxal, deci cu totul eronat, Comitetul marilor proprietari 
susţinea că boerescul (claca) nu constituia o dependenţă personală, o 
rămăşiţă a veciniei, desfiinţată în 1749, că ţăranii puteau obţine pământul pe 
care-l lucrau numai prin cumpărare. Se susţinea, fără echivoc, că ţăranii erau 
liberi, că lucrul efectuat de ei „nu este un atribut al boeriei, nu este un 
serviciu personal”, ci „numai o răsplătire a întrebuinţării pământului ce ţăranii 
primesc de la proprietari pe a cărora moşii locuesc”, în temeiul unei înţelegeri 
reciproce, care ar înceta la 


1 Ibidem, p. 342-346. 

2 Acte şi documente, voi. VI-I, p. 349. Şedinţa din 12 noiembrie 1857. 

3 Ibidem, p. 354-355. Şedinţa din 18 decembrie 1857. 

cerere. Pe baza acestor considerente, se propuneau de către marii proprietari 
următoarele principii fundamentale cu privire la viitoarea organizare 
desfiinţarea modului existent de răsplătire a folosirii pământului prin lucru, 
adică boerescul, reglementarea raporturilor dintre ţărani şi proprietari prin 
înţelegeri de bunăvoie legal reglementate, în care să se specifice respectul 

dreptului de proprietate?*%. Concomitent, era prezentat şi un proiect al 
minorităţii Comitetului marilor proprietari, între care şi M. Kogălniceanu, D. 
Rallet, V. Sturdza. Se propuneau desfiinţarea clădi, reglementarea relaţiilor 
agrare fără a dăuna vreuneia dintre clase, votarea unei legi la care să se 
supună toţi, ca o problemă vitală pentru Unirea Principatelor?*%. 

Boierul conservator Grigore Balş se urca la tribuna Adunării pentru a 
combate criticile la adresa proiectului majorităţii Comitetului marilor 
proprietari. Pentru el nu exista îndoiala că în propunerea deputaţilor săteni 
„predominează în adevăr un duh comunist şi idei subversive, că ea n-a fost 
făcută de deputății săteni, că scopul acelora ce au scris această tânguire n-a 
fost altul decât de a descrie pe de o parte înaintea Europei clasa boerilor 
proprietari ca o clasă de tirani, împilători norodului, iară, pe de altă parte, a 
dovedi Europei că, din pricina unei asemenea Împilări norodul nostru este în 
adevăr prelucrat de idei subversive'”. 

în realitate, susţine Gr. Balş, poporul este dominat de spiritul de 
moderație, de păstrarea legalităţii. Există însă unii oameni politici care le 
agită spiritele pentru a-i determina să treacă la agitaţii sociale. El se ridică 
contra proiectului prezentat de Mihail Kogălniceanu, mare proprietar, de 
asemenea, susţinând că ţăranii „n-au nici o umbră de proprietate, că 
proprietatea în toată întregimea ei ne este asigurată prin toate legile ţării şi 
prin mii de tranzacţii legale“. Or, în cazul anulării Aşezământului agrar în 
vigoare, nici ţăranul nu mai are dreptul de a cere pământ de muncă, nici 
proprietarul dreptul de a cere muncă, făcând, deci, necesară o nouă 
reglementare a relaţiilor agrare. Proprietarii mari nu trebuie să facă concesii 
de frică - afirmă boierul Gr. Balş - căci ei nu vor răul ţăranilor, fără de care nu 
pot exista. Numai că aceştia nu trebuie să dea ascultare celor care-i întărâtă 
contra binefăcătorilor lor2%. 

O concepție ultraconservatoare, retrogradă determina pe unii 
latifundiari să deformeze realitatea şi să se opună progresului, tocmai din 
dorinţa subiectivă de a-şi menţine privilegiile în condiţii de accentuată 
modernizare a societăţii româneşti. Diverse peroraţii despre aplicarea unor 
aşa-numite idei subversive, socialiste sau comuniste, se dovedeau doar 
invective, de natură să submineze demersurile benefice ale liberalilor, care 
aveau şi ei, în rândurile lor, mulţi latifundiari. între aceştia, se afla şi Mihail 
298 Acte şi documente, p. 356-359. 

Kogălniceanu, deputat de Piatra Neamţ, care răspunde vornicului Gr. Balş. El 
afirmă, contrar celor expuse de preopinentul său, că ordinea socială trebuie 
promovată prin progres. Or, desfiinţarea boerescului deschide calea 
progresului. Nu proprietatea este ameninţată, cum afirmă boierii conservatori. 
în fapt, ea nici nu este proprietate, pentru că nu este liberă, cum crede Gr. 
Balş. Ca proprietate de drept există numai în ţările apusene. După 
Aşezământul agrar din 1851 proprietatea nu este liberă, ea fiind supusă în 
Principate „unei grele şărbii“. 

Propunerea deputaţilor săteni a avut menirea de a irita pe marii 
proprietari şi astfel că „sub vălul proprietăţii amenințate” se atacă „voturile 
naţionale şi liberale” din Adunarea ad-hoc, revigorând „planurile separatiste şi 
reacționare”. M. Kogălniceanu se pronunţa pentru încetarea agitaţiilor, în 
condiţiile în care regimul politic nu agrea deloc lucrările deputaţilor, afirmând 
că „libertatea ce acum o avem se opreşte la uşa Adunării”. Aşadar, nu este 
nevoie de patimi răscolite şi de vanităţi presupus lezate, căci boierimea nu 
este insultată, ci numai pretinde acest lucru. A susţine propunerile marilor 
proprietari înseamnă a vota contra naţiunii, iar dacă se procedează de partea 
ţăranilor pontaşi se ridică latifundiarii contra Adunării. Din care motiv, este 
necesar să se înţeleagă de către toţi deputăţii că reforma propusă şi aşteptată 
nu poate fi îndeplinită în aşa de scurt timp. După încă alte luări de cuvânt, 
în şedinţa din 19 decembrie 1857, se propune închiderea discuţiilor, trecându- 
se la vot cu apel nominal. Proiectul Comitetului majorităţii marilor proprietari 
e respins cu 47 voturi, 23 pentru, iar cel al deputaţilor pontaşi cu 44 contra, 
25 pentru3%?. 

în ianuarie 1858, Mihail Kogălniceanu se afla la Bucureşti de unde scria 
indignat lui D. Cozadini că reacţiunea uneltea peste tot contra oamenilor 
progresului : „Trebile noastre merg foarte rău. Suntem vânduți de străini şi ce 
este mai 
rău suntem vânduți de chiar fraţii noştri. Ştiu pozitiv că de câte ori Divanul 
nostnj rostea o dorinţă liberală, îndată unii din reacţionarii din Divan scria la 
Bucureşti, arătând că dorința este demagogică şi socialistă. Dacă aceasta s-au 
făcut în Moldova, apoi judecă ce au trebuit să fie în Jara Românească unde 
toți oamenii din 1848 au intrat în băncile Adunării”! 

Cu adevărat, toţi conservatorii se grupaseră contra liberalilor 
radicali, care preconizau efectuarea unor reforme sociale, în perspectiva 

imediată. Moderatul liberal Dim. Creţulescu scria lui lon Ghica, un alt 
moderat, că partizanii lui Gh. Bibescu şi Barbu Ştirbei şi-au dat mâna sub 
deviza: „să păstrăm tot şi să nu facem nimic” Corupţia ajunsese la culme în 
rândurile clasei conducătoare, peste tot mergeau oamenii celor doi foşti 
domnitori pentru a câştiga noi aderenţi: „Ob/şnuiţi să fie omul unuia sau 
altuia şi să nu vadă decât prin ochii stăpânilor lor, ei nu vor să înțeleagă că nu 
pot avea o opinie proprie şi curajul de a susține fără a fi plătiți pentni 
aceasta”, 

Conservatorii moldoveni nu se arătau mai prejos în intrigile lor, 
recurgând la bunăvoința demnitarilor Puterii suzerane, în scopul apărării 
principiilor lor. Astfel, decanul boierilor moldoveni, Th. Balş, adresa o 
scrisoare marelui vizir Aali Paşa, prin care reînnoia expresia 
devotamentului față de sultan, dovedit din plin în decursul ultimelor 
evenimente traversate cu „compatrioții conservatori”; îndeosebi protestul 
solemn adresat de fratele său, Al. Balş, în Adunarea ad-hoc contra „ac- 
telor reprobabile şi ilegale”. Th. Balş considera că ţara se afla într-un haos 
administrativ, efect al unei „propagande subversive” a oricărei ordini 
legale, ameninţată recent de anarhie completă. Existau temeri de a vedea 
viitorul compromis pentru totdeauna, dacă partidul nostru conservator, 
care s-a raliat cu fermitate cauzei juste, nu uzează permanent de toată 
influenţa sa pentru a stăvili valul până în momentul decisiv, când înalta 
înţelepciune a Puterilor garante, salvgardând drepturile noastre şi acelea 
ale gloriosului nostru suzeran, va reda Moldovei liniştea la care aspiră de 
atât de mult timp şi o ordine de lucruri capabilă a face să uite relele 
trecutului . 

Ca şi alte ori în trecut, boierimea conservatoare căuta sprijin în 
afară, acolo unde putea fi găsit, de data aceasta la înalta Poartă, căci 
protectoratul 
fusese abolit. Atitudinea antiunionistă a lui Alecu Balş în Adunarea ad-hoc a 
Moldovei şi demisia sa ulterioară trebuie să fi plăcut foarte mult Puterii 
suzerane de îndată ce caimacamul N. Vogoride a primit o scrisoare vizirală şi 
un ordin expres pentru completarea guvernului prin acordarea portofoliului 
Ministerului de Interne lui Alecu Balş. Or, acesta nu se remarcase vreodată 
prin calităţi administrative, singurul merit fiind acţiunea de protest din 
Adunare, de unde şi simpatiile caimacamului faţă de el. în opinia publică, 

vestea numirii lui Al. Balş a stârnit un val de indignare, fiind considerată o 
nouă provocare a Porții la adresa naţiunii, plasând în fruntea Consiliului de 
administraţie pe singurul boier care, în reprezentanța naţională, s-a pronunţat 
contra dorinţei de unire”. 

Cu toate insistenţele deputaţilor progresişti ca Adunările ad-hoc să 
rămână în funcţiune în aşteptarea deciziilor Marilor Puteri, ele au fost închise 
printr-un firman al Porții, la insistenţele ultraconservatorilor, care nu vroiau să 
se intre în dezbaterea unor probleme interne. Lucrările Comisiei europene 
trenau, încât, abia la 10/22 mai 1858 se deschideau lucrările Conferinţei de la 
Paris, prelungite şi ele până în luna august. în tot acest răstimp, conservatorii 
separatişti nu mai încetau cu uneltirile, atât în ţară, cât şi peste hotare. în 
fiecare principat, ei aveau candidaţii lor la domnie. Astfel, în Tara 
Românească, în afara foştilor domni Al.Dim. Ghica, Gh. Bibescu şi Barbu 
Ştirbei, mai erau: Constantin Cantacuzino, despre care consulul francez, L. 
Beclard, scria contelui Walewski că este un om de o „profundă nulitate şi de o 
josnicie a caracterului” care l-au făcut acceptabil de Poartă la 1848, apoi 
Dimitrie Ghica, care „s-a umplut de ridicol prin publicarea unei broşuri, 
intitulată: Câteva pagini din viața mea”. Un alt candidat părea să fie lon 
Oteteleşanu, „unul din stâlpii partidului conservator”, însă foarte compro- 
mis305. 

Asemenea lui Beclard, Victor Place informa pe contele Walewski 
despre candidaţii la tronul Moldovei, care, cu toţii, împărtăşeau principii 
conservatoare, unii moderați, alţii ultra. între ei, Petru Mavrogheni, un 
moderat unionist, adept al reformelor, inteligent, prudent; Gr. Sturdza, fiul 
fostului domn, colonel comandant al miliției în timpul domniei tatălui său, 
vreme îndelungată, apoi, în serviciul militar al Turciei, sub numele de Muhlis 
Paşa, adept al ideilor napoleoniene; Mihail Sturdza, fostul domn, nepopular, 
câştigând o avere imensă prin mijloace ilegale; 

Lascăr Cantacuzino-Paşcanu, mare bogătaş, mai puţin capabil; Costin 
Catargiu, mare boier, antiunionist, favorabil Turciei şi Austriei; fraţii Theodor şi 
Alexandru Balş, ambii foşti miniştri de Interne, trecuţi de 60 de ani: 
„reprezentanţii cei mai încăpățânaţi ai vechiului regim al boierilor [...] de o 
stare de spirit care merge până la prostie”; Alexandru Sturdza, filorus, având 
frate în serviciul militar al armatei ruse ; N. Istrate, „instrumentul cel mai activ 

al Austriei”, şi Nicolae Vo- goride, caimacamul în funcţie, străin de neam, 
antiunionist30€. 

Prin poziţie socială, prin influenţă politică, datorată sprijinului Porții şi 
Curţii din Viena, majoritatea conservatorilor căutau să se impună, râvnind 
fiecare tronul unui principat. După deschiderea lucrărilor Conferinţei de la 
Paris, s-au deplasat, unii dintre ei, în capitala Franţei. Dimitrie Rallet, un 
unionist, scria de acolo lui lon Ghica cu vădit dezgust despre uneltirile şi 
servilismul reacţiunii conservatoare, în frunte cu Bibescu şi Ştirbei: „Foştii 
domni mai nainte de a vedea rezultatul conferințelor, care Dumnezeu ştie 
cum va fi, se înghesuiesc în anticamerele miniştrilor, ale comisarilor, ale 
secretarilor, mi se pare şi ale portarilor. Vanitatea este mai apropiată de 
înjosire decât modestia, şi ei, cărora în ţară nu le puteai ajunge, cum zice 
vorba românească «cu prăjina la nas», aice sunt plecatele slugi ale tuturora. 
După datoria şi convinţia mea şi eu din parte-mi, am spus că dacă, din 
nenorocire nu să va face unire şi va rămânea să facă iarăşi domnii, cel puțin 
la o organizație nouă, să ne scutească de oameni vechi şi străinaţi, şi să-i 
excludă din numărul celor ce va putea să fie'*”. La Paris se mai aflau încă 
fraţii Grigore şi Dimitrie Ghica, lon Cantacuzino, Em. Arghiripol, dar unionişti 
numai Dim. Rallet. 

După dezbateri îndelungate, Conferinţa de la Paris a ajuns la 
încheierea unui act final, Convenţia, care avea să fie noul statut internaţional 
al Principatelor. Pe lângă numeroase prevederi cu caracter progresist, 
democratic, ea includea restricţii de ordin electoral, perpetuând astfel 
privilegiul politic, care lăsa puterea în mâna marilor proprietari rurali. încât, şi 
acest nou statut internaţional a păstrat structura oligarhică a statului. 
Principiul electoral bazat pe cens (avere) era într- atât de restrictiv, încât la un 
judeţ din Moldova, aşa-numitul corp electoral se compunea doar dintr-un 
singur alegător, care se alegea pe sine însuşi în unanimitate. Problema care 
se punea noului stat era cea a modificării stipulaţiilor electorale, căci 
altminteri nu putea rezolva problema agrară, din cauza rezistenţei 
înverşunate a unei Adunări legiuitoare, întotdeauna cu o majoritate 
conservatoare, în care marii proprietari conservatori predominau numeric şi, 
deci, politic30%. 

în privinţa Unirii, Convenţia de la Paris nu se pronunţase în sensul do- 
306 Ibidem, p. 174-180, laşi, 15 mai 1858. 

rinţelor exprimate în Adunările ad-hoc, tocmai datorită opoziţiei unor mari 
puteri, precum Turcia şi Austria, direct interesate în menţinerea separării 
Principatelor. Prin prevederile sale, însă, Convenţia făcea posibilă Unirea, căci 
nici unul din articolele sale nu interzicea alegerea aceluiaşi domn în ambele 
Principate. încurajați de stipulaţiile electorale deosebit de favorabile marilor 
proprietari rurali, deci conservatorilor de toate nuanțele, ei încep o campanie 
publică de înrâurire a opiniei publice. Fostul domn, Mihail Sturdza, un 
pretendent la tronul Moldovei, se erijează într-un luptător pentru progresul şi 
fericirea ţării. El a şi dat publicităţii, la Paris, în 2/24 octombrie 1858, o 
profesiune de credinţă, pentru a-şi expune principiile sale politice. între altele, 
mărturisea că şi-ar fi jertfit anii tinereţii pentru propăşirea ţării, pe care a 
dotat-o cu legi şi instituţii de „adevărat progres şi fericire”. De aceea, nu 
poate sta liniştit, văzând-o că nu este în „stare de prosperitate” şi doreşte să- 
şi pună în aplicare „râvna în priinţa țării”, pentru a o pregăti „la un viitor 
progres şi de statornicire”. Oferindu-se, el aşteaptă de la compatrioți să se 
„lumineze în ceea ce va fi mai de priință spre înflorirea naţiei'*%, ceea ce 
semnifica, fără îndoială, necesitatea alegerii lui ca domn. 

Cuvintele de progres şi propăşire apar cu predilecție în scrisul şi 
vorbirea celor ce fuseseră stâlpii vechiului regim, servindu-le ca mijloace de 
adaptare la noile împrejurări generate de necesitatea accelerării procesului de 
modernizare a societăţii şi a statului. Pentru ca acest proces să nu aibă 
repercusiuni negative în privinţa latifundiarilor conservatori, se încerca 
dirijarea lui, prin accesul la funcţiile cele mai înalte, prima fiind cea de şef de 
stat. Favorizaţi de poziţia socială şi economică, apoi de cea politică, prin 
stipulaţiile electorale ale Convenţiei de la Paris, conservatorii continuă lupta 
pentru deținerea monopolului puterii în stat, deci a privilegiului, transformat 
din social în politic. 

Pentru prima dată, apar împerecheri de cuvinte diametral opuse ca 
înţeles, precum conservatori-progresişti. Astfel de conservatori, fireşte 
moderați, s-au întrunit la laşi spre a stabili programul lor în conformitate cu 
dispoziţiile Convenţiei de la Paris. Programul conservatorilor progresişti 
prevedea înlăturarea corupţiei în administraţie, printr-un control independent, 
cu condiţia ca, măcar în majoritate, 
deputăţii să nu ocupe funcţii administrative. S-a admis o unitate 
confederativă, păstrând deci individualitatea politică a Moldovei şi Munteniei. 
O Curte de casaţie comună va pune capăt abuzurilor în justiţie. 

Resentimentele trebuie să dispară : „nici un unionist inteligent nu va contesta 
celei mai mari părți a conservatorilor aceleaşi idei de regenerare, aceleaşi 
vederi referitoare la administraţie”". 

Conservatorii moderați se pronunţau contra abuzului ce ar putea fi 
comis de o viitoare Adunare, pentru care motiv propuneau un control sever 
asupra ei. Dar, ce înțelegeau conservatorii progresişti prin înlăturarea 
abuzului, prin propunerea ca viitoarea Adunare să nu devină un instrument al 
acestuia ? 0 spun de îndată şi fără echivoc : „Trebuie avut grijă ca această 
Adunare să nu fie ghidată de mamă progresului, ca ea să nu poată dezvolta 
principii stabilite de Convenţie, de o manieră care să ducă la abolirea a ceea 
ce există în societatea noastră, făcând legi extremiste, vroind să aplice teorii 
inaplicabile, introducând reforme inutile şi nenorocire, aducând atingere 
religiei, naționalităţii sau proprietății. Ea trebuie să fie națională, imparțială, 
ostilă regimului abuzului, dar ostilă de asemenea ideologilor şi exceselor 
progresului'1%. Autorii unui astfel de program conservator erau însă conştienţi 
că toate vor depinde de compoziţia viitoarei Adunări. Prin urmare, 
compatrioţii să fie pătrunşi de adevărul că „Adunarea generală este salvarea 
Moldovei”. Graţie înţelepciunii moldovenilor nu va ajunge la o astfel de 
Adunare, spre a se dovedi demni de încrederea Europei. Alegerea domnului 
să fie încredinţată unei alte Adunări, pentru a se înlătura astfel partizile unite 
în jurul candidaţilor la tron. 

Până şi cei mai luminaţi dintre conservatori se pronunţau contra 
accelerării procesului de democratizare, stăruind anume să se opună cu 
înverşunare alcătuirii unei Adunări care să ia în dezbatere reforme absolut 
necesare, de natură să îndepărteze ţara de tarele vechiului regim. împotriva 
unor astfel de apeluri către cetăţeni se situau oamenii progresului. Astfel, E. 
Alcaz publica o profesiune de credinţă, intitulată Dorinţa, prin care se apela la 
alegerea în viitoarea Adunare a „unor oameni cari nu numai să se arate 
doritori de bine pentru patrie, spre a-şi împlini scopul intereselor personale, ci 
oameni cari din adâncul inimei să simtă durerile compatrioților, ca pe înseși 
ale lor, oameni ce nu se pot cumpăra, şi să 
dea fiecăruia ce i se cuvine, oameni Înaintea cărora să se sfiască voitorii de 
rău a unelti zavistie şi discordie”!. 

Răspunsul la asemenea profesiune de credinţă îl dădea unul dintre cei 
mai ardenţi sprijinitori ai candidaturii lui Gr.M. Sturdza la tronul Moldovei, Gr. 

Balş. El exprima raţiunea altor principii, pentru a demonstra că vinovăţii de 
dezbinare sunt acele persoane care manifestă înclinare către „îmbrobodirea 
adevărului”, în scopul de a produce confuzii. Ultraconservator şi apărător al 
privilegiului, Gr. Balş menţiona apariţia în fosta Adunare ad-hoc a unor „corifei 
cari, ştiind a se folosi de oarecari slăbiciuni, şi-au fost format o partidă de vreo 
20 de persoane, de cari mai în toate lucrările Divanului s-au slujit ca de nişte 
instrumente, spre a vota după cum erau povăţuiți în zilnicile împrejurări”211. 
După Convenţia de la Paris - scria Gr. Balş - n-au reuşit să alcătuiască o 
partidă, nefiind de nimeni primiţi. În Dorinţa lui E. Alcaz, autorul răspunsului 
vede o încercare ca, prin „cuvinte pompoase şi frumoase şi cu sofismuri”, să 
se facă propagandă pentru a câştiga de partea lor alegătorii. însă, îi plăcea a 
crede lui Gr. Balş - tentativa va eşua, deoarece partida pe care o reprezintă E. 
Alcaz şi care se consideră onestă şi incoruptibilă nu este nicidecum aşa 
precum pretinde. Presupuşii incoruptibili şi oneşti se cunosc, ei propovăduiesc 
demagogia, afirmând că alţii pun mai presus interesul personal: „Puţini 
moldoveni însă sunt care ar voi să facă o republică socială în Moldova, mai 
ales că aceasta ar fi contra Convenţiei de la Paris?. 

Teama delirantă de perspectivele imediate ale înfăptuirii unor reforme, 
ca urmare a înlăturării vechiului regim şi adoptarea unuia democratic, crea 
dificultăţi mari conservatorilor în perceperea realităţii obiective. în lipsă de 
argumente temeinice, ei procedează la denigrarea şi calomnierea adversarilor 
politici, care aveau atâta audienţă în rândurile maselor populare, folosind 
orice prilej pentru a le contracara acţiunile de propagandă. Deşi fusese unul 
dintre cei care sprijinise instituirea cenzurii presei, Gr. Balş se pronunţa, în 
1858, pentru libertatea ei, în scopul susţinerii de către fiecare a candidatului 
preferat la domnie. Alegătorii vor socoti cel mai bine cine este onest şi 
incoruptibil: „Vă ziceţi liberali, domnilor; fiţi odată liberali, nu numai cu gura, 
ci şi cu fapta. Dacă Convenţia de la Paris a refuzat la un milion cinci sute de 
mii de suflete ca să aibă glasul lor direct la alegerea domnului, dacă n-am 
putut căpăta un prinţ străin pe care-l dorea ţara, 
lăsaţi să-şi caute naţia pe unul care să aibă calităţile ce le dorim la prințul 
străin, şi să-l impue opinia publică deputaţilor care vor fi aleşi în obşteasca 
Adunare”'. Aşadar, Gr. Balş se temea de perspectiva alegerii domnului de 
către Adunarea generală, în care liberalii să lase această importantă 
problemă „în mâna a 34 de deputaţi”, aleşi după dorinţa lor. Concluzia 

preopinentului lui E. Alcaz consta în aceea că naţia să decidă asupra viitorului 
domn, nu deputăţii. 

în conformitate cu articolul 49 al Convenţiei de la Paris, au fost numite 
căimăcămiile de trei, în scopul de a organiza alegerile pentru viitorii domni şi 
să menţină ordinea şi liniştea. în Ţara Românească au fost numiţi: loan Mânu 
şi Emanoil Băleanu, ambii ultraconservatori, apoi IAI. Filipescu, un 
conservator moderat, iar în Moldova doi caimacami liberali, Anastasie Panu şi 
Vasile Sturdza, şi unul ultraconservator, Ştefan Catargiu. Actele de guvernare 
vor purta pecetea majorităţii. Astfel, încă de la instalarea sa, 18/30 octombrie 
1858, căimăcămia Ţării Româneşti dădea o proclamaţie către locuitori, prin 
care se afirmau, de fapt, principiile conservatoare. Se făcea apel la moderație 
şi linişte. Vederile conservatoare devin mai explicite într-un ofis către 
mitropolit, prin care era invitat, împreună cu episcopii, să ia măsuri ca „preoții 
să se ferească de orice înrâuriri înşelătoare şi să nu se facă propovăduitori de 
niscaiva uneltiri viclene şi să devină ei înşişi model de moderație şi de iubire 
pentru popor, care trebuie îndemnat a nu se rătăci în idei amăgitoare, care ar 
turbura liniştea publică şi ar aduce ţara la peire”. 

Căimăcămia Moldovei dădea şi ea o proclamaţie către locuitori, dar nu 
în termenii celei din Ţara Românească, ci apelând la nepărtinire şi echitate, la 
dreptate şi respectarea legilor*5. Printr-o rezoluţie din 25 octombrie/6 
noiembrie 1858, se restabilea libertatea presei, făcând, astfel, posibilă 
reapariţia ziarului „Vulturul şi Zimbru!”*. La instalarea ei, 19/31 octombrie 
1858, numai caimacamul ultraconservator, Ştefan Catargiu, adresa un discurs 
comisarului otoman, în numele căimăcămiei Moldovei, pentru a exprima 
„recunoştinţă şi devotament către sultan“. Miniştrii şi funcţionarii superiori ai 
statului fuseseră numiţi dintre progresişti, precum: Vasile Alecsandri, loan A. 
Cantacuzino, Panait Donici, Al.I. Cuza. S-a stabilit ca principiul majorităţii să 
stea la baza deciziilor căimăcămiei. Curând, se 
ajunge la divergențe şi chiar la sciziune, care vor avea ca urmare înlocuirea 
lui Ştefan Catargiu cu loan A. Cantacuzino. 

în Ţara Românească, din cauza majorităţii ultraconservatoare a 
căimăcămiei, forţele progresului aveau de întâmpinat multiple dificultăţi. în 
prezenţa afirmării deschise a unor principii care să faciliteze propaganda în 
favoarea alegerii unor personalităţi, precum foştii domnitori Gh. Bibescu şi 
Barbu Ştirbei, C.A. Rosetti atrăgea atenţia, într-un articol din Jlomânul/”, 
intitulat sugestiv: Cine-şi caută un stăpân, slugă va muri, asupra unei 

ucigătoare boli: „închinarea la oameni”. Deci, nici o linguşire de persoane, 
pentru a putea străbate „principiile cele adevărate, iar nu a cutăruia individ”. 
Fără desfăşurarea drapelului naţional - conchidea C.A. Rosetti -, prin 
renunţarea la tarele trecutului şi la supunerea influenţei unui stăpân, nu este 
posibilă regenerarea „fiindcă legea cea nestrămutată strigă necurmat: Cela 
ce-şi caută stăpân, slugă va mun”. 

Cei doi caimacami reacţionari îşi primeau, astfel, replica la proclamația 
lor către locuitori în cuvintele pline de adevăr ale lui C.A. Rosetti, care blama 
propaganda în favoarea foştilor domnitori, incapabili de a se situa în fruntea 
forţelor progresului. Animat de principii retrograde, ultra conservatoare, 
Ştefan Catargiu se adresa, iritat, printr-o scrisoare, celor doi colegi ai săi, spre 
a le exprima lipsa de adeziune la actele lor. El declară că nu mai poate 
participa la acte care contravin dispoziţiilor Regulamentului Organic, pe care-l 
considera încă în vigoare, deşi fusese înlocuit cu Convenţia de la Paris. Lui 
Ştefan Catargiu îi plăcea însă să apeleze la statutul internaţional care-i 
convenea cel mai mult. Apoi, trecea la ameninţări, precum că dacă cei doi 
caimacami progresişti se vor amesteca în probleme de justiţie, care-i aparţin, 
el se va desolidariza de actele lor şi va protesta?. Ceea ce a şi făcut întocmai, 
printr-o notă de protest adresată marelui vizir, în care menţiona că actele 
celor doi colegi ai săi contravin stipulaţiilor Regulamentului Organic, fiind 
luate pe principiul majorităţii fără a se specifica lipsa de adeziune a celui de-al 
treilea. El mai constata că Moldova se afla sub „un regim neregulat”, căci 
fusese împiedicat, chiar, să trimită o scrisoare Puterii suzerane. Pentru care 
motive, protestează şi declară că se abţine de la participarea la luarea 
deciziilor, până la restabilirea prevederilor legale“. 


1 Ibidem, p. 643, „Românul” din 30 octombrie/11 noiembrie 1858. 
2 Ibidem, p. 655. 
3 Ibidem, p. 725-727, laşi, 3/15 noiembrie 1858. 
4 Ibidem, p. 732-733. 

Ştefan Catargiu, trimiţându-i o scrisoare, în care-i atrăgeau luarea aminte că 
nu era momentul unor dispute, tocmai când se iniţia o mare operă naţională. 
Or, necesităţile acelui moment impuneau desfiinţarea restricţiilor referitoare 
la presă. Cei doi caimacami nu se pot nicicum supune voinţei unuia singur, 
care nu numai că se desolidarizează de actele lor, dar strânge la locuinţa lui 
oameni, spre a câştiga aderenţi, fără a se gândi că aceasta ar dăuna liniştii şi 

ordinii. Drept urmare, Ştefan Catargiu le adresează o a doua scrisoare, prin 
care se desolidarizează categoric de actele lor: „rămâneți în puterea cu care 
v-aţi creat, fiindcă se împacă cu cugetările dvs. şi mă lăsaţi a aştepta de mai 
sus aprobația, pe care curăţenia intenţiilor mele legiuieşte şi pe care tara mi-a 
acordat',!. 

Un alt îndârijit apărător al vechilor şi asfinţitelor legi şi regulamente, pe 
care se întemeiau privilegiile castei politice conducătoare, era neobositul 
boier conservator Grigore Balş. El publica o profesiune de credinţă în 
coloanele ziarului „Constitup'onariuF, care făcea propagandă în favoarea 
alegerii ca domn a lui Gr.M. Sturdza. Fiind unul dintre cei mai înfocaţi partizani 
ai săi, Grigore Balş făcea caz de „capitulațiile la Poartă”, care sunt „baza şi 
paladiul existenţei naţionale”. Aplicarea lor şi a Convenţiei de la Paris trebuia 
să fie scopul acţiunilor viitoare. Aceste idei vor fi propagate prin 
„Constituţionariul”, care - scria el - este şi adept al progresului, prin 
înfăptuirea unei reforme. Organul de presă va susţine adevăratele reforme 
necesare, cerute de spiritul timpului „dar sub cuvânt de reforme, noi nu 
înțelegem sărituri dintr-un estrem la altul, nici răsturnarea bazelor societăţii, 
nici surparea autorității, care este o condiţie vitală a existenţei societății 
politice, nici măsuri copiate din vocabulariile revoluțiilor sau din catichismul 
socialismului, cari aşteaptă regenerarea şi fericirea lumei de la realizarea 
unor sisteme necercate şi unor teorii neaplicabile, de la adevărate utopii'”. 
încât, reformele preconizate de conservatori trebuie să ţină seamă de 
posibilităţile de înfăptuire, de tradiţii, de nivelul de cultură al poporului, nu 
simple copieri din altă parte. Deci, reforme aplicabile, treptat şi nu grăbit, prin 
faze şi nu prin salturi, pentru a se ajunge la deplina'maturitate?!5. 

Teama de reforme structurale sfârşise prin mimarea necesităţii 
introducerii lor, pentru că devenise imposibilă opoziţia categorică, imobilismul 
social fiind de domeniul epocii fanariote. Dar, invocarea tradiţiilor, a lipsei de 
cultură în aplicarea unor reforme cu caracter social-economic, constituia tot o 
opoziţie contra progresului mai accentuat, determinat de rămânerea în urmă 
seculară. Conservatorii, în imensa lor majoritate mari proprietari rurali, nu 
reuşeau să înţeleagă imperativele momentului şi spiritul vremii. Convenţia de 
la Paris, pe lângă prevederile democratice, avea incluse, prin grija stăruitoare 
a Puterilor absolutiste, altele care favorizau casta privilegiată. Şi, tocmai 

aceste prevederi erau intens exploatate în acţiunile şi propaganda 
conservatorilor. înainte de orice, ei ţinteau la alegerea de domni din rândurile 
lor. Cu aceste intenţii se întorsese în ţară Mihail Sturdza, după o lipsă de 
aproape zece ani. într-un articol din „Steaoa Dunării”, se constata că nici pe 
departe nu este vorba de modestie, de o dovadă că fostul domn ar fi cugetat 
asupra actelor sale din trecut. Deşi nimeni nu mai caută să vină în apărarea 
sa, el sfidează prin purtare cu dezinvoltură, dând impresia unei întoarceri 
triumfătoare, spre a candida la domnie : „Ce cauţi, ce vrei, umbră 
neputincioasă a nopții ? i se zice din toate părțile. Nu vezi că se face ziuă ? Tu 
ai avut odată ființa şi n-ai putut fi. Acum ce mai vrei, fiica întunericului şi a 
pierei ? Peri, retra- ge-te înapoi în haosul uitărei. Ţara vrea lumină, progres, 
viață: Tu, tu vrei să le dai ? Tu vrei s-o îmbraci cu vestmântul cel nou pe care i 
l-au dat cele şepte Puteri ?“ Trecutul cu Regulamentul său sunt osândite de 
moarte!. 

Şi partizanii fostului caimacam N. Vogoride acționau în vederea alegerii 
lui ca domn al Moldovei, jurându-se chiar să-şi îndeplinească scopul:!€. 
Conservatorii nu-şi mai găseau astâmpăr în demersurile şi uneltirile lor contra 
partidei naţionale. Astfel, boierii mari din Moldova adresau un protest marelui 
vizir contra actelor celor doi caimacami progresişti, care contraveneau 
vederilor lor ultraconservatoa- re. Ei scriau că Vasile Sturdza şi Anastasie 
Panu lucrau în „afară den marginile firmanului, care a regulat puterea şi a 
Regulamentului nostru Organic”. Boierii conservatori adulau Regulamentul şi 
nu-l voiau nicicum schimbat, considerându-l „a/ nostru”, deşi fusese impus de 
Puterea protectoare. Pentru care acte acuzau marii boieri pe cei doi 
caimacami ? între altele, că ar viola libertatea alegerilor, că ar fi modificat 
textul hatişerifului, ceea ce - susțineau ei - atingea „dreptul de suveranitate” 
al Porții. în realitate, nu se atingea nici un drept, iar dacă era 
de atins ceva nu era decât dreptul de suzeranitate, ci nu de suveranitate, cum 
le plăcea ultraconservatorilor să măgulească vanitatea înalţilor demnitari 
otomani. Mai reclamau ei că libertatea presei este nelimitată „fără control şi 
aşa de imperfectă pentru ţările noastre”. Această presă a aruncat tulburare în 
spirite, făcând apel la patimi. Apoi, căimăcămia a publicat un „Monitor Oficial 
al Principatelor Unite”, ca şi cum ar fi al ambelor ţări, instrucţiunile sale 
electorale sunt cu totul arbitrare, făcând imposibil un control al actelor 
deputaților”. 

Boierii conservatori uitau că însăşi Convenţia de la Paris, deşi nu 
stipulase Unirea Principatelor, prevedea totuşi ca măcar să poarte denumirea 
de Principatele Unite ale Moldovei şi Valahiei, ceea ce şi făceau întocmai cei 
doi caimacami progresişti, atunci când denumeau „Monitorul Oficial” 
Ultraconservatorii se considerau animați de sentimentul de dreptate şi 
patriotism, dar se adresau, ca şi alteori în trecut, străinului pentru a obţine 
această „dreptate” contra compatrioţilor lor, pe care nu aveau tăria 
sufletească să-i combată altfel, adică prin argumente şi nu prin forţă. Intrigaţi 
peste măsură de actele celor doi caimacami, boierii conservatori intervin făţiş 
în sprijinul lui Ştefan Catargiu. Astfel, boierul moldovean Dimitrie Danu trimite 
o scrisoare către „Steaoa Dunării”, care o publică în numărul din 18/30 
noiembrie 1858. în numele marii boierimi, autorul menţiona faptul că o mare 
parte din alegători, fiind lipsită de drepturi politice, în loc să se îndrepte 
fulgerele mâniei contra Convenţiei de la Paris, care prevedea restricţii în 
stipulaţiile sale electorale, acestea se descarcă asupra a ceeea ce se numeşte 
„privilegiații societăţii”, adică marii proprietari rurali. Mai sunt învinuiți boierii 
că s-au adunat la ministrul de Interne, Costin Catargiu, spre a decide asupra 
înscrierilor în listele electorale. Acest lucru este considerat cu atât mai 
necesar, cu cât căimăcămia dorea ca boierii cei mari să nu participe la 
alegerea celor 19 deputaţi ai oraşelor. Dimitrie Danu acuză „Steaoa Dunării” 
că face apel la patimi politice „după metoaul revoluționarilor”, susţinând că 
dacă spiritul legii electorale este conservator, aplicarea ei să fie anti 
conservatoare. în acest fel, se aprinde ura socială, se aţâţă focul „nesățioşi/lor 
turburători”, pe de o parte, când pe de altă parte se face apel la unire, pace, 
armonie, moderație, în vederea realizării scopului comun:i*. 

Evident, propaganda oamenilor politici progresişti nu convenea 
ultraconservatorilor, marii privilegiați ai societăţii, rămaşi astfel, în continuare, 
prin transformarea privilegiului social în privilegiu politic, datorită unei legi 
electorale care 
favoriza pe marii proprietari rurali. De aceea, scrisoarea lui Dimitrie Danu 
stârneşte indignarea care necesita un răspuns. Şi, acesta este dat la 18/30 
noiembrie 1858. Autorul se miră că până şi postelnicul Danu şi-a pus pana în 
slujba apărării principiilor conservatoare ! Atunci înseamnă cu adevărat că 
Moldova se mişcă. Anterior, acest boier de modă veche propusese 
surghiunirea revoluţionarilor la mănăstiri. în 1858, partea cea mai luminată 
din boierime a renunţat la privilegii, iar tinerii boieri au trecut de partea 

progresului, precum: Goleştii, Costăcheştii, Bălăcenii, Sturdzeştii, Filipeştii, 
Ghiculeştii etc. Chiar şi oamenii trecutului se simt atraşi de vârtejul 
progresului, prefăcându-se revoluționari, precum boierul Dimitrie Danu, care 
apare în postura de publicist, recunoscând astfel dreptul presei:!9. Oamenii 
progresului - încheie preopinentul vajnicului apărător al principiilor conser- 
vatoare - nu-şi fac o vină din a se considera adepţii revoluţionarilor: „ca 
partizani ai constituţiei, față în față cu partizanii reglementului, cu duşmanii 
autonomiei ţării, cu slugile străinilor, cu conservatorii abuzului, noi dar, 
oameni  constituţionali, independenţi, ne fălim de a fi calificați de 
revoluționari'*20. 

Denigrarea organelor de presă ale partidei naţionale, propagatoare ale 
ideologiei progresului şi înfăptuirii Unirii Principatelor constituia obiectivul 
principal al acţiunilor latifundiarilor conservatori. Astfel, logofătul Gheorghe 
Sturdza stigmatiza „Steaoa Dunării” ca „inimica declarată a boerimii”, iar 
„Zimbrul” pentru că „aruncă veninul celor mai obrasnice injurări şi calomnii 
asupra tuturor cari nu adoptează escentricele producte ale aprinşilor lui 
creeri*21. El recomanda cu căldură candidatura la domnie a lui Gr. Sturdza 
care „va fi un apărător curagios al naţio- nalităţei, al autonomiei, cu un cuvânt 
al drepturilor ţârei, înscrise în capitulaţii, un amic al progresului înțelept'22. 

Ce semnificaţie avea pentru marii boieri conservatori „progresul 
înțelept”, este îndeobşte cunoscut, dar cuvântul progres se afla pe buzele 
tuturor, chiar şi ale celor care erau cu adevărat adversarii lui, căci nici o 
propagandă nu putea fi eficientă fără recunoaşterea necesităţii unor reforme, 
fie ele cât de limitate, deci minore. Oamenii progresului demonstrau, însă, că 
nu numai tatăl, Mihail Sturdza, dar şi fiul său, Grigore, este nedemn de a 
candida la tronul Moldovei, întrucât 
ambii sunt periculoşi pentru instituţiile ce vor să creeze românii. Dacă tatăl a 
fost combătut cu vehemenţă, fiul iese din discuţie, deoarece el este paşă turc, 
sub numele de Muhlis Paşa. Din care motiv, candidatura sa contravine legilor 
în vigoare : „Fostul beizade Grigore Sturaza este astăzi funcţionar otoman, 
este Muhlis Paşa - se scria într-un articol din «Steaoa Dunării» -, şi puind capul 
țării pe un paşă, Moldova s-ar preface în paşalâc”| De altfel, prin decizia 
319 Ibidem, p. 891-895. 

Tribunalului de Fălciu, din decembrie 1858, Gr. Sturdza era declarat inapt să 
candideze la tron sau chiar la ocuparea unui loc de deputat, până nu va aduce 
dovada demisiei sale din armata otomana . 

Articolul din „Steaoa Dunărir a stârnit vii reacţii în rândurile 
partizanilor lui Gr. Sturdza, care se şi grăbesc să răspundă, la 17/29 noiembrie 
1858, într-un articol publicat în organul lor de presă „Constituţionariur. Fiul de 
domn este prezentat ca un veritabil promotor al prevederilor constituţionale şi 
un vajnic apărător al lor: „Periculoasă poate fi candidatura Luminăţiei Sale 
numai pentru revoluționari, pentru inimicii ordinului legal şi al liniştei publice, 
pentru comunişti şi socialişti, precum şi pentru acei deprinşi a avea un domn 
slab, spre a-l purta de nas şi spre a esploata slăbiciunea sa şi mijloacele ţării 
în folosul lor privat”. Semnau : Scarlat Rosetti, C. Hurmuzaki, Al. Mavrocordat, 
lorgu Scorţeanu, Nicolae Ghica, Costache Luca, Dim. Korne, Al. Scorţescu, N. 
Vârnav, Costin Vârnav, M. Buzdugan, Dim. Miclescu, lorgu Ghica, Mihail 
Cerkez, N. lamandi, Dim. Gherghel, lorgu Gane etc. 

Redactorii de la „Steaoa Dunărir vedeau un bine venit prilej pentru a 
răspunde partizanilor lui Gr. Sturdza. într-un articol, intitulat Răspuns la 
Grigorieni, se constată că organul lor de presă „Constituţionariur nu este cu 
adevărat adeptul principiilor constituţionale, cum anunţă prin titlu, ci organul 
unui singur om, al candidatului la domnie Muhlis Paşa, adică Grigore Sturdza. 
Partizanii săi sunt deja prea bine cunoscuţi şi nu vor nici mai mult nici mai 
puţin decât impunerea candidatului lor prin manifestații, calomnii, ameninţări. 
Ei au acţionat în trecut sub multe drapele, dar toate conservatoare : „Cum 
voiți ca să vă credem însuflețiți de simţiminte priincioase pentru România, 
când, până astăzi, din partea voastră nu vedem altă profesie de credință, 
decât o neadormită stăruință de a lega țara către voi; când dacă iubiți 
Constituţia, dacă sunteți hotărâți a o păzi; 


1 Ibidem, p. 851-852, laşi, 17/19 noiembrie 1858. 
2 liridem, p. 934. 
3 Ibidem. p. 948-949. 


voi trebuie să vă legaţi către ţară!”! încât, nimic nu va putea opri forţele 
progresului să combată pe cele ale reacţiunii. Atât Sturdza tatăl, cât şi fiul 
sunt deopotrivă  periculoşi pentru constituţia viitoare, întrucât unul 
întruchipează corupţia, iar altul despotismul . 

Cuvintelor pline de adevăr din „Steaoa DunânrT li se opuneau 

vehement  aşa-numiţii  conservatori-constituţionali, numai şi numai să 
convingă opinia publică despre necesitatea alegerii candidatului lor. în 
organul de presă înfiinţat în acest scop, se caută desprinderea trăsăturilor 
care să determine respingerea unui anume candidat la domnie. Astfel, un 
candidat poate fi legat numai de înnoirea abuzurilor trecutului, fugind de 
progres, sprijinindu-se pe străini; el fiind un retrograd şi reacţionar, altul vede 
progresul numai prin aplicarea unor utopii, fără respectarea vreunui principiu 
conservator sau vreunui drept, fără vreo limită pentru extinderea libertăţii 
instituţiilor: „Pentru acesta, rodul muncei, respectul cuvenit formelor, 
adevărata măsură în exersarea dritului personal, precum şi a libertăţilor, nu 
sunt decât stavilele externe a pretinsei sale propăşiri, de la a căreia realizare 
nici crimele nu-l opresc, ţara se simte cuprinsă de cutremur înaintea acestui 
aspirant şi fuge de el; căci pe fruntea sa stă scris: «Socialist radical». 

Conservatorii zişi constituţionali se considerau adepţii unei domnii care 
să evite cele două extreme, ale reacţiunii şi ale revoluţiei, şi să promoveze 
principiile conservaţiei, considerate cele mai adecvate propăşirii sociale. Nici 
reacţionar, nici revoluţionar este, fără îndoială, în lumina principiilor 
conservatoare, Gr.M. Sturdza. Potrivit considerentelor exprimate de partizanii 
săi, aceste principii ar feri ţara de despotism şi de o Adunare lipsită de orice 
putere, de corupţie şi de venalitate, dar şi de acele teorii, ale acelor ce nu văd 
binele şi înflorirea ţării lor, decât în zdruncinări şi răsturnări ale bazelor celor 
mai sacre ale societăţii”. 

în realitate, o a treia cale nu exista, adepţii lui Gr. Sturdza, fiind, de 
fapt, şi cei ai trecutului regim politic regulamentar. Ei căutau să înşele pe 
alegători, urmărind cu adevărat numai combaterea adepților progresului, deşi 
afirmau, desigur, demagogic, că reprezentau veritabilul constituţionalism, 
conform căruia reformele trebuiau făcute în spiritul şi după nevoile românilor, 
adică potrivit unor 


1 Ibidem, p. 959, laşi, 20 noiembrie/2 decembrie 1858. 

2 Ibidem. 

3 Ibidem, p. 1020-1021, Aspiranţii la domnie, articol din „ConstitutionariuT, 24 
noiembrie/6 decembrie 1858. 

4 ibidem, p. 1021. 

comisie centrală care să propună legi ambelor Principate, un domn care să 
aplice legile, ferindu-le de orice ingerinţe. Or, un candidat, care să respecte 
aceste principii şi să întrunească toate calităţile cerute, se considera a fi 
prinţul Gr. Sturdza, care a promis „de a propaga principiile şi doctrinele 
adevăratului constituţionalism”!. 

în lupta acerbă cu forţele progresului, cele ale trecutului afişau 
zgomotos principii constituţionale, pentru a promova, în realitate, principii 
conservatoare, deghizate în aspirații democratice. Partizanii prinţului Grigore 
Sturdza se consideră, pentru acest motiv, îndreptă-ţiţi să adreseze un Apel la 
toate partidele, pe care-l publică în ziarul lor „ConstitutionariuF din 28 
noiembrie/10 decembrie 1858. Ca şi alterori, îşi preamăresc principiile 
conservatoare-constituţionale, ca fiind singurele salvatoare pentru naţiune, în 
împrejurările existente. Spre deosebire de aceşti iniţiatori ai salvării naţiunii, 
existau - pretindeau ei - unii presupuşi doritori de progres, care însă nu vor să 
scoată în evidenţă numele candidatului lor, alţii vor interzicerea exprimării 
opiniei publice. în fapt - susţin adepţii lui Gr. Sturdza -, ei voiesc să impună 
ţării candidatura „unei mici partizi”, înțelegând prin aceasta partida naţională. 
Constituindu-se comitetele electorale, alegătorii sunt invitaţi de către 
partizanii lui Gr. Sturdza să participe la ele, sub deviza : „Respectarea drep- 
turilor Principatelor în cuprinderea capitulaţiilor, sincera aplicare a Convenţiei 
din 19 august şi dezvoltarea frumoaselor principii înscrise în ea” , spre 
deosebire de cea a partidei naţionale, care cerea : „Autonomia Principatelor 
Unite şi a Constituţiei'”. 

Numai că, partida naţională din Moldova era alcătuită şi din 
conservatori moderați, ceea ce izola cu totul pe adepţii principiilor 
ultraconservatoare. în lipsa unui curent radical liberal, precum în Ţara 
Românească, liberalii moderați moldoveni şi conservatorii moderați s-au 
constituit în partida naţională. în profesiunea lor de credinţă, adică programul 
electoral, se pronunţau pentru „respectarea şi dezvoltarea Constituţiei, prin 
neatârnarea Adunărei obşteşti“. Ei declară că nu au un candidat anume, ci 
vor accepta pe cel ce va fi ales de Adunare. Atenţia lor se va îndrepta, deci, 
spre modul de alcătuire al acesteia. în esenţă, crezul politic 


1 Ibidem,p. 1021-1023. 

2 Ibidem, p. 1019. 

3 Ibidem, p. 1035. 

4 Ibidem, p. 1033-1034, laşi, 26 noiembrie/8 decembrie 1858. 

al partidei naţionale se prezenta astfel: „Partizani aipropăşirei, însă acea 
propăşire operată pe calea legală şi corespunzătoare la trebuințele noastre, 
dând timpului de față aceea ce se reclamă de timpul de faţă şi lăsând 
viitonilui aceea ce se cuvine viitorului, adversari declaraţi ai tuturor utopiilor, 
vie aceste de la bizuirile despotismului sau de la principiile subversive ale 
răsturnătorilor, subscrişii nu sunt nici reacţionari, nici socialişti”! Susţineau, 
aşadar, propăşirea ţării prin păstrarea şi întărirea bazelor societăţii, 
considerate a fi familia şi proprietatea. Explicabil de ce la acest program au 
aderat conservatori, precum : Lascăr Catargiu, vărul caimacamului reacţionar 
Ştefan Catargiu, apoi Petre Carp, Petre Mavrogheni, alături de liberali 
moderați ca : M. Kogălniceanu şi E. Alcaz. Conservatorii-moderaţi, în schimbul 
unor concesii la principiile lor, nu-şi legau opţiunile politice de personalităţi 
compromise ca Mihail şi Grigore Sturdza. 

în prezenţa „Profesiei de credinţă a partidului naţional din Moldova”, 
de fapt un program electoral, Gr. Sturdza nu întârzie să publice şi el o astfel 
de „profesie”. Considerându-se aclamat de compatrioţii săi pentru a candida 
la domnie, el îşi prezenta un program de îndeplinit, în cazul că va fi ales. în 
primul rând, se angaja să păzească cu sfinţenie autonomia ţării, în scopul 
consolidării naţiunii române. Apoi, declara respect faţă de legi şi regulamente, 
abuzurile din trecut datorându-se tocmai nerespectării lor. Principiile 
conservatoare devin însă vizibile atunci când afirmă că va aplica constituţia, 
dezvoltând noile instituţii de guvernare, însă fără a părăsi impulsul şi 
privegherea ce se cere de la o cârmuire într-o ţară unde acele aşezăminte 
încă nu au dobândit trăinicia cuvenită". Mai declară că va respecta 
prevederile Convenţiei de la Paris. De altfel, nici nu putea ieşi din cadrul 
acestei Convenții, care includea libertăţile generale democratice. 

Mult mai abil decât tatăl său, Mihail Sturdza, care se pronunţase, 
îndată după venirea în ţară, contra libertăţii presei**, Grigore Sturdza afişa 
opţiuni pentru principiile înscrise în Convenţia de la Paris şi se arăta dispus să 
aplice şi să apere prevederile unei Constituţii, pe care n-o voia, însă, liberală, 
ci conservatoare, de îndată ce se declara adversar al principiilor de reformă 
socială, propagate de liberali. în sprijinul aceloraşi concepţii şi opţiuni politice, 
dar cu accente mult mai vădit ultraconservatoare, apărea la laşi ziarul 
conservator „Patria”. în articolul de fond al acestui organ de presă, din 8/20 
decembrie 1858, se defineau principiile 

şi scopurile urmărite : „Partida obşteşte numită conservatoare, pentru că a 
ținut la păstrarea Moldovei, adică a administraţiei ei deosebite, precum din 
vechime a existat, se vede de câtva timp expusă atacurilor a oarecărora 
jurnale, cari o acuză că ar fi retrogradă, reacționară, că ar voi, într-un cuvânt, 
să readucă vechea stare de lucruri desființată prin convenția din 7/19 
august”!. Cu ce scop se îndreptau aceste atacuri ? Pentru a atrage ura 
alegătorilor contra partidei conservatoare, răspund redactorii de la „Patria”, 
deci spre a eşua în alegeri. A nu răspunde unor astfel de atacuri - se susţine 
în continuare - este deosebit de primejdios. Drept urmare, declară că nu sunt 
conservatori, în sensul dorit de adversari, ci numai separatişti, acesta fiind 
cuvântul potrivit, căci ei s-au pronunţat totdeauna pentru menţinerea 
separării politice a Principatelor. Aşadar, sunt conservatori numai din acest 
punct de vedere, altminteri nu vor să păstreze vechiul regim cu viciile sale. Ca 
atare, se declară şi ei adepţi ai progresului, însă ai acelui progres „resonat şi 
sistematic”, adică adepţi ai „reformelor treptate şi metodice”. Conservatorii 
separatişti afirmă că nu pot să contravină spiritului secolului, dar, prin 
imitarea umbletului „broaştei țestoase” şi nu prin „cotiturile epurelui”. Cu alte 
cuvinte : „Festina lente, adică grăbeşte-te încet” - aceasta este deviza 
partidei conservatoare . 

Conservatorii se ataşau cu obstinaţie, ca de atâtea ori în trecut, de 
necesitatea respectului faţă de moravurile şi datinile româneşti, ca şi cum 
liberalii le-ar fi nesocotit vreodată. în realitate, mersul broaştei țestoase ar fi 
contribuit la menţinerea în continuare a marelui decalaj dintre Principatele 
Române şi ţările dezvoltate. Toţi conservatorii erau dominați de teama că 
viitoarea Adunare va desemna ca domn tocmai un om politic cu vederi 
progresiste, deci un anticon- servator. Din acest motiv, ei atacau în „Patria” 
actele caimacamilor progresişti?, căci tindeau să aducă pe tron un domn care 
nu era pe placul lor. La Bucureşti, conflictul se iscase între cei doi caimacami 
ultraconservatori, Ilon Mânu şi Emanoil Băleanu, şi conservatorul moderat LAI. 
Filipescu, ministrul de Justiţie. Deci, spre deosebire de moldoveni, muntenii 
aveau de întâmpinat rezistenţa a doi caimacami reacţionari, care se opuneau 
înscrierii în listele electorale a tuturor celor ce nu aveau un venit funciar, deşi 
realizau venituri în industrie şi comerţ de chiar 100.000 de galbeni. 
Caimacamul moderat a dat totuşi dispoziţii de înscriere pe liste a 


1 Ibidem, voi. VIII, p. 31. 
2 Ibidem. 

multora respinşi de guvern, precum C.A. Rosetti şi Vasile Boerescu. Cei doi 
caimacami au revenit însă asupra deciziei lui I.AIl. Filipescu, ceea ce l-a 
determinat să se retragă la moşia sa, în semn de protest32. Ofisul său a fost 
însă citit şi aplaudat la Tribunalul Ilfov32%. Cei doi colegi ai săi au încercat să 
aresteze la domiciliu pe judecători pentru a împiedica punerea în aplicare a 
ofisului ministrului de Justiţie*2”. Colegiul electoral din Bucureşti mulțumea, 
apoi, caimacamului I.Al. Filipescu pentru independenţa şi imparţialitatea 
păstrată tribunalelor în timpul alegerilor de deputaţi. 

Campania electorală decurgea în condiţii deosebit de grele, întrucât 
corpul electoral era cu mult mai restrâns, decât în precedentele alegeri pentru 
Adunările ad-hoc. Din înfruntarea care a avut loc între partida naţională şi 
partida conservatoare, în Ţara Românească victoria au  repurtat-o 
conservatorii, care au obţinut majoritatea, pe când în Moldova, unde partida 
naţională a avut sprijinul celor doi caimacami, aceasta a ieşit învingătoare. 
Lucrările Adunării elective a Moldovei au început în ziua de 28 decembrie 
1858/9 ianuarie 1859, prezidată de Petrache Rosetti Bălănescu, decanul de 
vârstă, întrucât mitropolitul Sofronie refuzase să prezideze. El trimisese o 
scrisoare caimacamilor V. Sturdza şi Anastasie Panu, la 20 decembrie 1858/1 
ianuarie 1859, în care declara că nu poate, după cele împărtăşite de Ştefan 
Catargiu, să deschidă „o adunare a căreia înființare se află pătată de felurite 
abateri şi violaţii a principiilor hotărâte prin Convenţia din 7/19 august”. între 
alte abateri, mitropolitul consideră că a fost şi aceea a alegerii unor persoane 
fără avere între proprietarii mari, apoi înscrierea între alegători a unor supuşi 
străini neîmpământeniţi. Cei doi caimacami, la care se alăturase şi L.A. 
Cantacuzino, în locul lui Ştefan Catargiu, răspundeau că regretă declaraţia 
mitropolitului, invitându-l să renunţe, deoarece, „nici un deputat, în parte, nici 
prezidentul nu-şi poate atribui însuşirile Adunărei, căci dacă ar atârna de 
prezidenta invalidă după voință alegerile deputaților şi a deschide Adunarea 
când va voi, atunci principiul de mandatari ai naţiei ar deveni iluzorii şi 
Adunarea, în loc să fie expresia țării, ar fi numai resultatul voinţei absolute a 

presidentului'$. 

întrucât mitropolitul a stăruit în refuzul său, Adunarea electivă s-a 
deschis sub conducerea vicepreşedintelui Petre Mavrogheni. După validarea 
alegerii de- putaţilor, s-a ridicat problema refuzului mitropolitului de a prezida 
lucrările, pe motiv că se încălcaseră prevederile Convenţiei de la Paris, dar, în 
realitate, sub influenţa conservatorilor, care se temeau de năruirea planurilor 
lor, în consecinţă, căutând să amâne deschiderea Adunării. Mihail 
Kogălniceanu afirma că mitropolitul nu numai că nu se află în fruntea 
Adunării, însă chiar o acuză, asumându-şi un drept pe deasupra guvernului, 
ceea ce înseamnă o insultă la adresa naţiunii, care necesita punerea lui sub 
acuzare. în urma tuturor demersurilor întreprinse, mitropolitul a rămas 
neclintit în decizia sa*. La 29 decembrie 1858/10 ianuarie 1859, el se adresa 
Adunării elective, regretând deschiderea lucrărilor fără preşedinţia sa şi 
împotriva cererii sale, precum şi prin respingerea din rândurile deputaţilor a 
episcopilor de Roman şi Huşi, deci aprecia el-“prin jignirea dignităţii clericale 
şi ştirbirea jurisdicției [...] statornicite de Puterile garante”>%. 

în timp ce forţele progresului erau reprezentate de partida unionistă 
sau partida naţională, cele ale reacţiunii erau reprezentate de partidul sau 
gruparea separatistă. Aceste partide, de fapt grupări, căci partidele, ca atare, 
apar mult mai târziu, se prezentau foarte distinct până la Convenţia de la 
Paris. S-au produs, apoi, regrupări, încât, după terminarea alegerilor, se 
prefigurau : partida naţională, reunind în Moldova pe moderaţii liberali şi 
conservatori, apoi conservatorii separatişti, divizați în două grupări, una a 
proprietarilor mari, care susţinea pe Mihail Sturdza, alcătuită din „câţiva vechi 
vampiri”*, a doua formată din ceilalţi proprietari, îndeosebi fanatici partizani 
ai lui Gr.M. Sturdza, denumiți mai simplu Mihăileni şi Grigorieni. unii dintre 
partizanii lui Gr. Sturdza făcuseră parte până mai de curând din partida 
naţională. Trecerea lor de partea prinţului se datora convingerii că acesta s-ar 
dovedi demn să ocupe tronul Moldovei”, 

în noaptea care a precedat alegerea domnului, Mihail Sturdza potrivit 
afirmațiilor lui Vasile Alecsandri, a oferit 300.000 ducați deputaţilor, în 
vederea alegerii sale, însă „nimeni nu s-a atins de aurul său blestemat”. De 


329 Ibidem, p. 231-235. ° 

ciudă, i s-a ridicat 
într-atât tensiunea, încât a fost nevoie să i se ia sânge de două ori, pentru a 
nu fi lovit de apoplexie. Cât priveşte pe fiul său Grigore, el a fost invitat să 
apere drepturile ţării în faţa Adunării. Candidatura sa a fost respinsă, mărindu- 
se număml partizanilor Unirii, prin alăturarea foştilor membri ai partidei 
naţionale trecuţi recent de partea lui Grigore Sturdza. în cele din urmă, a fost 
ales candidatul partidei naţionale, Alexandru loan Cuza. Şi, astfel, scrie V. 
Alecsandri: „Gregorieni şi Mihăileni ne-au dat mâna pentru a proclama 
domnul nostru în unanimitate". Bucuria de a fi scăpat de cei doi Sturdza a 
fost imensă, locuitorii Iaşilor manifestând şi scandând timp de trei zile : 
„Trăiască domnul I Jos strigoii, moarte lui Mihail Sturdza "3%2. 

în urma alegerii lui Alexandru loan Cuza ca domn, câţiva deputaţi 
căutau să determine alegerea lui Ştefan Catargiu în funcţia de vicepreşedinte 
al Adunării, într-un articol din Steaoa Dunării” se susţinea că nu este cu nimic 
justificată alegerea, în locul rămas vacant, ocupat de un fruntaş al mişcării 
unioniste, a fostului caimacam reacţionar, care a refuzat să voteze pe 
Alexandru loan Cuza, prin neparticiparea la alegerea lui, într-o Adunare pe 
care o acuza şi denigra, îndreptând proteste către Poartă şi Puterile 
garante??”, 

Mult mai puternică, pentru că deținea majoritatea în Adunarea electivă 
(53 de deputaţi conservatori separatişti şi numai 29 unionişti, faţă de 22 
conservatori separatişti şi 33 unionişti în Moldova), gruparea separatistă din 
Ţara Românească era cu mult mai dificil de învins. Lucrările se deschideau la 
22 ia- nuarie/3 februarie 1859. Partida naţională se afla în minoritate, însă şi 
adversarii politici nu alcătuiau majoritatea decât dacă se uneau adepţii lui Gh. 
Bibescu şi cu cei ai fratelui său Gh. Ştirbei. Fără presiunea puternică a 
mulţimii adunate în jurul palatului Adunării, deputăţii partidei naţionale n-ar fi 
reuşit să-şi impună candidatul lor, care nu era altul decât tot alesul Adunării 
Moldovei, în urma renunţării la candidatură a lui Nicolae Golescu. Toate 
uneltirile reacţiunii, sprijinită din plin de către cei doi caimacami 
ultraconservatori, au eşuat, sub presiunea exercitată : „Când poporul se 
adună în ziua alegerei la Mitropolie, el veni cu gândul hotărât de a cere 
alegerea lui Cuza de domn al Muntemiei' - scria A.D. Xenopol. Şi, în sprijinul 
afirmației sale, aduce mai multe surse documentare. 

Bucuria tuturor românilor a fost deosebit de mare, la aflarea ştirii 


332 Ibidem, p. 486. 
333 Acte şi documente, voi. VIII, p. 535-536, laşi, 20 ianuarie/1 februarie 1859. 

alegerii domnului Moldovei în [ara Românească. Strădaniile forţelor 
progresului, sprijinite de întreaga naţiune, repurtau o istorică izbândă asupra 
forţelor trecutului, întruchipate în grupările separatiste din ambele Principate. 

încă din timpul revoluţiei de la 1848-1849, se întrevăzuse necesitatea 
unirii românilor pentru a rezista opresiunii reacţiunii şi absolutismului, dar 
ideea Unirii Principatelor prinsese contur mai ales după Congresul de pace de 
la Paris, care consfințea victoria aliaţilor contra Rusiei şi abolirea 
protectoratului, singurul sprijin de nădejde al vechiului regim. Scăpate de sub 
constrângerile vechiului regim, forţele progresului se angajau într-o luptă ce 
se dovedea anevoioasă, dar, oricum, cu perspectiva succesului în puterea lor, 
căci aveau adeziunea întregii naţiuni. 

Grupările conservatoare, în faţa tendinţelor spre democraţie şi progres, 
găsesc alte forme de rezistenţă, rămânând, în continuare, adepte ale 
principiilor călăuzitoare ale tuturor manifestărilor lor. Prin separatism, 
urmăreau, de fapt, menţinerea privilegiilor de clasă conducătoare. Alegerea 
candidatului partidei naţionale le punea sub un grav semn de întrebare toate 
strădaniile pentru menţinerea monopolului puterii, deci a privilegiilor. 


N Ohe 


CAPITOLUL VII 


OPOZIŢIA CONSERVATOARE 
LA REFORMELE DIN TIMPUL DOMNIEI LUI 
ALEXANDRU IOAN CUZA 


Dubla alegere a lui Alexandru loan Cuza ca domn al Principatelor Unite 
ale Moldovei şi Ţării Româneşti semnifica un început de bun augur pentru 
prefacerile economice, politice, sociale şi culturale de mai târziu. Domnul 
Unirii, un liberal-moderat, militant pentru democraţie şi progres, va întreprinde 
însemnate şi numeroase reforme, menite să pună bazele statului naţional 
român modern. 

După unirea Principatelor, conservatorii constituiau gruparea politică 
cea mai puternică în Adunările elective, datorită stipulaţiilor electorale 
favorabile, bazate pe cens, din Convenţia de la Paris. între fruntaşi, se aflau : 
Barbu Catargiu, Constantin N. Brăiloiu, Apostol Arsaki şi Dimitrie Ghica, în 
Muntenia, şi Gr. M. Sturdza, L. Catargiu, Petre Mavrogheni şi Alexandru C. 
Moruzi, în Moldova. Deşi nu se constituiseră în partjd, toţi conservatorii 
reprezentau interesele latifundiarilor, fiind apărători ai marii proprietăţi. 


O O e 


înfăptuirea progresului era preconizată de ei numai pe cale evolutivă, adică 
prin reforme convenabile dezvoltării lente şi treptate 

a societăţii româneşti, care să le asigure dominaţia politică şi economică. 
Legea electorală în vigoare le acorda privilegii politice, încât se vor opune cu 
îndârjire oricărei modificări, în sensul lărgirii drepturilor electorale, precum şi 
exproprierii şi împroprietăririi ţăranilor pe pământul pe care-l aveau în 
folosinţă. Conservatorii se vor afla în permanente divergențe cu liberalii, 
ajungând totuşi la compromisuri, spre a se putea guverna'. 

Deosebit de puternici în Ţara Românească, noul domn a trebuit să ţină 
seama că deputăţii conservatori deţineau majoritatea în Adunare, numind în 
fruntea guvernului pe conservatorul moderat LAI. Filipescu. Mai intrau în 
guvern conservatorii : Barbu Catargiu, lon Cantacuzino, Gr. Filipescu, generalul 
Barbu Vlădoianu, alături de liberalii radicali Nicolae Golescu şi Dumitru 
Brătianu. în Moldova fusese însă numit prim-ministru liberalul moderat Vasile 
Sturdza, care va avea de întâmpinat adversitatea conservatorilor nemulţumiţi. 
Curând, ambele guverne vor cădea, fiind numite altele moderate sub 
preşedinţia lui lon Ghica şi Manolache Costache Epureanu, în Moldova, şi sub 
cea a lui C.A. şi N. Creţulescu, apoi a lui Ghica, în Ţara Românească**. 

Precum în Adunarea ad-hoc, în Adunarea electivă a Ţării Româneşti, 
conservatorii se înfruntă deosebit de vehement cu fruntaşii grupării radicale, 
care aveau de făcut faţă majorităţii. Astfel, această majoritate conservatoare 
adoptase principiul votului secret, contra propunerii votului deschis susţinut de 
liberali, într-un articol din „Românu/”, intitulat Votul secret, lon C. Brătianu se 
situa contra atitudinii conservatorilor din Adunare. El susţinea că, deşi au votat 
alegerea lui Alexandru loan Cuza, conservatorii n-au încetat de „a adora 
trecutul şi a urf prezentul, ce inaugurează reconstituirea României". O 
prăpastie s-a deschis între grupările din Adunarea electivă, cu toate 
declaraţiile sentimentale de confratemi- tate: „Cine nu simte că, prin votul 
secret şi în întunerec - se adresa lon C. Brătianu adversarilor politici -, aţi dori 
să recâştigaţi ce n-aţi putut păstra în fața 
lumei; căci dacă sunteţi reprezentanţii naţiei iar nu ai unei clase, dacă sunteţi 
conduşi în lucrările d-voastră de interesul ţărei, iar nu de al altcuiva, de ce vă 
e teamă să lucraţi şi să votaţi în faţa ei ? Ce vorbiți de opresiunea apiniei 
publice ? Ce ? Vă este teamă că ea vă va face silă de a lucra contra intereselor 
țărei ? Sau aveţi pretenţia că fiecare din d-voastră este mai luminat asupra 


334 A.D. Xenopol, Istoria românilor, voi. XII, p. 24-44. 
335 Acte şi documente, voi. VIII, p. 958-959. 

intereselor neamului şi simte păsurile lui mai mult decât însuşi neamul întreg ? 
Şi cine v-a dat dreptul de a impune naţiei chiar un bine ce ea nu-l simte, nu-l 
înțelege şi nu-l voeşte ? Nu înțelegeţți că timpul de «aşa voesc, aşa fac» a 
trecut ?” 

în Adunarea electivă, se ridică în favoarea votului secret unul din 
fruntaşii conservatori, Constantin Brăiloiu, care se referă la dezbaterile 
din şedinţa precedentă asupra acestei probleme. Ştiind cât de favorabil 
era votul secret pentru majoritatea conservatoare, reprezentantul ei 
consideră foarte bună această procedură, căci, astfel, se evitau influenţele 
guvernamentale. în realitate, conservatorii vroiau să-şi ascundă 
împotrivirile personale la unele acte, prin intermediul votului secret, care-i 
punea la adăpost de stigmatizarea opiniei publice şi de acuzaţiile de 
reacţionarism. Din care motiv, Constantin Brăiloiu consideră votul public 
adecvat numai în situaţii normale, ceea ce nu era - după opinia lui - cazul 
în Adunarea existentă : „Votul secret este cel mai util; el apără Adunarea 
contra înflăcărărilor unei discuţii. O lege nu poate avea caracter de stabilitate 
decât atunci când este adoptată după o dezbatere chibzuită. Dezbaterea 
poate dura o zi întreagă sau chiar mai multe zile în cursul căreia se pot 
introduce dispoziții fără nici o legătură cu dispozițiile votate mai înainte. 
Pentru a îndrepta această eroare, există un alt mijloc decât votul secret 2” 
întreba Constantin Brăiloiu. lon C. Brătia- nu replica, dacă discuţia este 
publică, atunci de ce votul să fie secret ?:3* Opiniile sincere impun un vot 
public, deschis. Preopinentul său răspundea, însă, că votul secret este 
necesar pentru ca Adunarea să-şi păstreze independenţa. Dimitrie Ghica, 
un alt fruntaş conservator, exprima aceeaşi părere, adică menţinerea in- 
dependenţei Adunării, din moment ce ţara nu se află într-o situaţie 
normală”. în cele din urmă, s-a adoptat votul secret. Majoritatea 
conservatoare din Adunare nu vroia în nici un fel să-şi piardă 
preponderența politică în probleme de maximă importanţă dezbătute în 
Adunare, dar nici nu vroia să se arate deschis potrivnică 
unor măsuri legislative, care contraveneau intereselor sale specifice. 
Prinţul Dimitrie Ghica dezvăluia, chiar, motivele pentru care majoritatea 
se pronunţa în favoarea votului secret, anume că România trecea prea 
repede de la un regim politic la altul, opinia publică nefiind încă pregătită 
336 Ibidem, p. 944-945, Adunarea electivă a Ţării Româneşti. Şedinţa din 12/24 

să judece cu sânge rece o problemă sau alta. Votul secret era susţinut şi 
de conservatorii lon Em. Florescu şi Barbu Catargiu, Referitor la cele 
afirmate de conservatori în Adunare, lon C. Brătianu scria în „RomânuF : 
„Din ziua nefastă de la 12 februarie, frământ şi răsfrământ toate aceste 
argumente în capul meu şi mă întreb, prin ce nălucire dl. Catargiu şi dl. 
Brăiloiu uitară legea supremă a ţărei, uitară în numele cui fac legi în dealul 
Mitropoliei şi, călcând pe una, nesocotind pe cealaltă, vin în numele autorității 
istoriei vechi [...] spre a impune legi, fără ca să iea asupra-le răspunderea 
faptelor d-lor ?* De aceea, consideră că cei doi fruntaşi conservatori nu de 
înţelepciune au fost călăuziţi atunci când au susţinut votul secret şi nici 
măcar de un principiu conservator, folositor clasei lor, întrucât Camera va 
fi slăbită prin bănuielile ce vor cădea asupra ei, 

Intrigat de afirmaţiile făcute de Barbu Catargiu în Adunare, C.A. 
Rosetti comenta în paginile ziarului „RomânurT apelul adresat stângii de 
liderul conservator, anume : „Să tragem o perdea de fer asupra trecutului şi, 
mai cu seamă, asupra acestor zece ani din urmă”. Fruntaşul liberal radical 
constata o anume generozitate din partea deputatului dreptei, prin care, 
chipurile, s-ar trece cu vederea violențele stângii şi suferinţele 
adversarilor săi politici în ultimul deceniu. Ministrul de Finanţe, încă şi 
vicepreşedinte al Adunării, Barbu Catargiu, face apel la uitarea trecutului. 
Alţi conservatori, înaintea sa, apelau la uitarea celor întâmplate între 1821 
şi 1849. „Mai bine ar proceda în mod deschis - scria C.A. Rosetti referindu- 
se la probleme concrete - întrucât stânga nu primeşte generozitate sau milă 
din partea nimănui. Conservatorii sunt liberi să separe trecutul de viitor printr- 
o perdea de fier, n-au decât s-o facă, însă pentru trecutul lor, nu al altora, 
întrucât trecutul asupra căruia trebuie păstrată tăcerea le aparține numai lor. 
Un lucru să fie clar, afirmă C.A. Rosetti, cej care au ceva de iertat sunt 
liberalii, nu conservatorii care au provocat numai ură şi discordie. Trecutul 
stângii nu poate şi nu trebuie să fie ascuns, ea desfide pe adversarii săi să 
procedeze asemenea, prin 
comparaţie: «trecutul cel rău nu se poate ascunde cu perdele de fer, ci cu un 
zid de fapte bune şi patriotice, cu frăție, cu lucrare necontenită şi bună, cu 
fapte naționale şi cu voturi pe faţă, iar nu cu rezemate pe străini şi cu voturi în 
întunericul odăilor sau al conştiințelor»,. 

338 Ibidem, p. 951-952. 

Om politic de stânga, militant pentru progres şi democratizarea vieţii 
publice, C.A. Rosetti desprindea trăsăturile definitorii ale conservatorismului 
românesc, care nu se mlădia spre a se adapta cerinţelor vremii, rezistând 
tenace sau opunându-se vehement prefacerilor radicale ce se impuneau 
perioadei de trecere rapidă de la vechiul la noul regim. Sesizându-i tendinţele 
înnoitoare, liderii conservatori căutau să le domolească avântul prin măsuri 
legislative care constituiau paliative bune de aplicat cu câteva decenii în urmă. 
înapoierea la care fuseseră condamnate Principatele Române de către 
asuprirea străină, prin menţinerea şi sprijinirea unui regim politic absolutist 
oligarhic, în detrimentul progresului şi democratizării vieţii publice, necesita 
reforme structurale, cu consecinţe binefăcătoare pentru toate clasele sociale, 
de natură să reducă marele decalaj dintre Principatele Române şi ţările 
avansate. Lupta dintre stânga şi dreapta în Adunarea electivă avea loc tocmai 
pe temeiul acestor necesităţi stringente. C.A. Rosetti dezvăluia public 
mobilurile intervenţiei lui Barbu Catargiu, de fapt liderul necontestat al 
conservatorilor, aceea de a separa, prin aşa-numita „perdea de fer”, dreapta 
de stânga în Adunare, apoi să şi-o facă steag de luptă sub deviza ascunsă dar 
amenințătoare : „la spatele perdelelor de fer şi întunericul conştiințelor vom 
birui”. 

Atitudinea conservatorilor nu însemna numai rezistenţa în faţa 
reformelor şi nici măcar numai opoziţie, dar şi luptă, căci, fiind în majoritate în 
Adunarea electivă, ei trec la' ofensivă, spre a lua iniţiativa legislativă, dar în 
sens negativ. Astfel, de la o iertare dispreţuitoare acordată liberalilor, Ilon Em. 
Florescu, tot în numele majorităţii conservatoare, cere preşedintelui Adunării 
să se adreseze domnitorului Alexandru loan Cuza pentru a întreprinde măsuri 
în vederea îngrădirii libertăţii tiparului, precum în Cameră propunea îngrădirea 
libertăţii cuvântului. Cererea lui lon Em. Florescu viza, fără îndoială, ziarul 
„Românul” şi pe C.A. Rosetti, care pasă-mi-te, nu ar avea dreptul să 
comenteze problemele din Adunare. Şi, cine punea această chestiune ? întreba 
directorul „Românului”, desigur conservatorii care deţineau concomitent câte 
două şi chiar trei funcţii. Când vor înţelege 


1 Ibidem, p. 972-973. 


2 Ibidem, p. 973. 

bazată pe ranguri boiereşti? Pentru că, rangurile, se ştie, au fost abolite“. 

Barbu Catargiu acuza pe liberali că rătăcesc opinia publică prin scrierile 
lor. Dar, dacă sunt oameni moderați şi plini de înţelepciune, de ce se plâng 
oare conservatorii „stăpânirii” contra acestor pretinse rătăciri, în maniera deja 
cunoscută „ca copiii la dascăl, ca slugile la stăpân, ca boierii trecuţi la străini”, 
cu intenţia să „sugrume omul rătăcit” ? De ce oare - scria C.A. Rosetti - se 
îndoiesc conservatorii de puterea adevărului ? Au ei îndoieli că opinia publică 
nu va şti „să aleagă neghina din grâu”? Dacă sunt cu adevărat ceea ce 
pretind şi le place să afirme, adică apărători ai drepturilor naţiunii, atunci 
conservatorii n-au a se teme de aprinderea făcliei adevărului în faţa ei, liberalii 
vor rămâne de ruşine dacă acest adevăr le este potrivnic. Opinia publică este 
o putere care va discerne şi va deosebi binele de rău şi nu există nici o rațiune 
pentru care Barbu Catargiu şi lon Em. Florescu s-o nesocotească. Coloanele 
ziarului „Românul” - o ştiu şi ei - sunt deschise, fără deosebire, tuturor. Să 
denunțe public - aşadar - greşelile adversarilor lor, nu să ceară îngrădirea 
libertăţii tiparului şi a cuvântului. Şi, să fie siguri că nu vor fi reclamaţi de 
adversarii lor politici la stăpânire şi la tribunale. Viaţa publică a oamenilor 
trebuie să se desfăşoare la lumina zilei, deoarece - susţinea C.A. Rosetti - 
„Şoaptele pentru noi sunt calomnii; oamenii care se ascund, noi îi bănuim; căci 
am crezut şi stăruim a crede că numai păcatul se ascunde, numai cel culpeş 
se teme de lumina zilei şi de dreptatea opiniei publice":%5. 

Nu toţi conservatorii aveau aceeaşi atitudine şi împărtăşeau exact 
aceleaşi concepţii cu privire la oameni şi evenimente. C.A. Rosetti dădea 
exemplul lui Dimitrie Ghica, care ar trebui urmat şi de alţi conservatori. Astfel, 
el a fost primul, care a propus şi a susţinut, în Adunarea electivă din 24 
ianuarie 1859, alegerea lui Alexandru loan Cuza ca domn, pe faţă şi nu în 
secret. Tot în Adunare, el a susţinut, contrar propunerii lui Constantin Brăiloiu, 
Barbu Catargiu şi altor conservatori, că va vota public şi nu în secret „Să se 
curme dar - conchidea C.A. Rosetti - și şoaptele şi calomniile şi înăbuşelile; să 
se surpe toate perdelele şi toate cutiile cele secrete şi să începem, în sfârşit şi 
noi a vorbi şi a lucra la 
lumina cea mare, ca oameni şi cetățeni, iar nu ca liliecii în întuneric şi cu 
jălbile în proțap la stăpânire şi la străini”". 

Obişnuită cu practica politică din timpul vechiului regim, casta 
privilegiată, chiar în condiţiile în care fuseseră abolite rangurile boiereşti, nu 
renunţa la elitismul social, fiind deosebit de iritată şi reacţionând vehement la 
dezvăluirea publică a avatarurilor sale. în fond, condiţia economică, politică şi 
culturală le asigura în continuare privilegii de clasă, chiar după abolirea 
rangurilor boiereşti, prin Convenţia de la Paris. Boierii, fără ranguri, rămân 
posesori de domenii, divizate în rezervă feudală şi pământ dat în folosinţă 
ţăranilor clăcaşi, până la adoptarea legii rurale din 1864, contra voinţei lor şi în 
pofida opoziţiei vehemente, care a condus la lovitura de stat de la 2 mai şi 
dizolvarea Adunării cu majoritate conservatoare potrivnică. încât, atâta timp 
cât există ţărani clăcaşi, deținători ai unui lot de pământ dat în folosinţă, în 
schimbul clăcii, există şi cealaltă clasă socială legată de relaţiile agrare - 
boierimea. Nu întâmplător. lon C. Brătianu o denumea ca atare şi se referea la 
categoria boierilor mari, într-un memoriu prezentat domnitorului Alexandru 
loan Cuza, la prima venire în Bucureşti, în februarie 1859. El arăta că 
societatea românească se împărțea în patru clase sau categorii: boierii mari, 
boierii mici, negustorii şi meseriaşii, ţăranii. Referitor la prima categorie, lon C. 
Brătianu susţinea că este alcătuită din câteva familii, deţinând în trecut, sub 
formă de monopol, toate marile funcţii în stat, pe cele mici vânzându-le celor 
ce ofereau mai mult. Ocupaţia esenţială a boierilor a fost de a intriga în 
vederea obţinerii înaltelor dregătorii şi apoi a păstrării lor. Toate celelalte 
ocupaţii, adică industrie, comerţ, agricultură, le-au fost cu totul străine. Ei nu 
s-au ocupat nici măcar cu administrarea domeniilor lor, pe care le-au 
încredinţat arendaşilor. Numai funcţia deţinută în stat a fost preocuparea 
boierimii, creându-i posibilitatea de a câştiga foarte mult fără muncă, în 
deplină securitate, câştig cheltuit apoi pe lux, care-i conferea însemnătate 
socială. De aceea, boierii nu aveau simţ practic, fiind utopişti, fără vreo teorie 
anume. Şi, astfel, au dus-o boierii cei mari, în decursul a mai multor generaţii, 
acest fel de trai devenind o a doua natură, fără de care se considerau 
pedepsiţi. Din care motiv, pentru a dobândi o funcţie în stat, şi, prin urmare, 
putere, sau pentru a se menţine în ea „devin îndrăzneţi, facţioşi, până a goni 
frate pe frate şi tată pe fiu, până a deveni instrumentele oarbe ale străinilor şi 
chiar a provoca năvălirea lor”. 

Liderul liberal radical, el însuşi fiu de boier, căci tatăl său, Dincă 
Brătianu, fusese ridicat de la rangul de stolnic la cel de mare clucer, primul 
rang din a doua categorie de boieri, de către Alexandru Dimitrie Ghica, în 

1839, făcea un aspru rechizitoriu clasei din care provenea, tocmai pentru că se 
opunea progresului. La fel ca nobilimea din ţările vecine. Ungaria, Polonia, 
nobilimea română se scindează în boierime liberală, care trece definitiv în 
1848 de partea forţelor progresului şi boierimea conservatoare, care se 
reduce, cu timpul, numai la casta privilegiată a marii boierimi, adversară a 
reformelor radicale. Astfel se explică de ce, descendenţi din mari boieri, ca 
Goleştii, lon Ghica, Bălăcenii, Grădiştenii, Câmpinenii şi alţii, provenind din 10 
familii, au participat la revoluţia de la 1848, integrându-se între conducătorii 
săi. Mai mult, chiar, în Moldova, unde se urmărea numai înlăturarea domnului, 
cu „sfânta păzite a Regulamentului Organic” şi adoptarea unui program limitat 
de reforme, participarea boierimii liberale la mişcare a fost încă mai puternică, 
între cei mai de seamă numărându-se: Costache Negri, Lascăr Rosetti, Al. 
Mavrocordat, Alecu Aslan, Gr. Ghica, P. Cazimir, C. Hurmuzaki, Vasile Sturdza, 
Alecu Sturdza, V. Canta, N. Ghica, Al. Russo, B. Mălinescu ş.a. 

De partea cealaltă a adversarilor liberalismului rămăsese numai o 
minoritate, boierimea conservatoare, alcătuită din protipendadă, adică din 
câţiva mari boieri, cei mai îndârijiţi apărători ai privilegiului de castă, căci nu 
mai putea fi vorba de întreaga clasă boierească. încă, şi această castă nu se 
mai menţine omogenă din punct de vedere politic, căci apar elemente 
moderate în rândurile sale, precum prinţul Dimitrie Ghica, mai întâi disident 
conservator, apoi devenit liberal, în 1879, împreună cu Vasile Boerescu, luând 
chiar conducerea formală a Partidului Naţional Liberal, în 1884. 

La casta privilegiată a marii boierimi se referea lon C. Brătianu în 
memoriul său către Alexandru loan Cuza, spre a-i desprinde trăsăturile 
definitorii şi a-i demonstra gradul de periculozitate politică în opera de 
constituire a statului naţional român modern. între altele, el se referea la lipsa 
de aderenţă la popor a marilor boieri conservatori, datorită rapacităţii lor şi 
recurgerii la sprijinul străinilor. Pentru a-şi menţine privilegiul de clasă sau de 
castă „boierii cei mari [...] n-au putut dobândi o influență în tară, ba, încă, ei 
sunt priviţi cu acelaşi sentiment cu care erau priviți străinii apăsători. Toată 
puterea ce aveau în tară le venia numai de la administraţia ce o dețineau de la 
străini. Ura, de care boierii se simt urmăriţi din partea naţiei şi care ei o întorc 
cu prisos, îi întărâtă şi mai rău şi-i face să fie adesea mai inamici ai 
naționalității române decât străinii chiar”! 


1 Ibidem, p. 1131. 

„toată lucrarea serioasă din toate ramurile administrative şi judecătoreşti din 
țară; alăturea cu ţăranii, oamenii din clasa aceasta deschid singuri pântecele 
pământului şi-l fac să rodească”'. Funcţiile deţinute de ei în stat le erau 
vândute de boierii cei mari. Şi, în acest fel, lon C. Brătianu ajunge la atitudinea 
marii boierimi faţă de Unirea Principatelor. El argumentează că, la fel ca Marile 
Puteri ostile, boierii mari s-au opus emancipării naţionale. După Unire, ei au 
început să năruie actul înfăptuit şi prin semnăturile lor, la fel ca la 9 octombrie 
1857, în Adunarea ad-hoc. Candidatul lor s-a întors imediat în Apus, spre a 
întreprinde demersuri în vederea anulării dublei alegeri a lui Alexandru loan 
Cuza. Cei din ţară, reprezentaţi de majoritatea din Adunare, nu fac altceva 
decât să se opună oricărei măsuri de consolidare a Unirii. în afara Camerei, ei 
caută să aţâţe ţăranii şi să descurajeze celelalte categorii sociale, prin 
răspândirea de zvonuri că guvernul numit este efemer: „Reaua voinţă a 
boerilor, intrigile lor, revolta lor contra guvernului sunt atât de evidente, încât 
simt trebuinţa să le acopere cu un pretext, şi acest pretext este tot acela de la 
Divanul ad-hoc, adică pericolul în care s-ar afla proprietatea ; în numele 
proprietăţii, se despart de nație, se pronunţă cu o neruşinare nemaipomenită 
în contra tuturor chestiunilor de viaţă, ce de la tratatul de la Paris sunt la 
ordinul zilei; în numele proprietăței, se opun ca naţia să facă un singur pas 
înainte zicând că nu l-ar putea face fără să calce, să violeze proprietatea "**. 

Că le lipseşte simţul practic - susţine în continuare lon C. Brătianu - nu 
mai încape nici o îndoială, dar le lipseşte încă chiar bunul simţ, căci, 
pretinzând că apără proprietatea, boierii conservatori primejduiesc cauza 
naţională şi, odată cu ea, însăşi proprietatea. Drept urmare, numai o Adunare 
populară - este de părere liderul liberal radical - cu adevărat naţională, 
sprijinită pe un guvern naţional, poate rezolva gravele probleme reclamate de 
interesele cele mari ale statului. Opoziția boierilor s-ar atenua de la sine, cu 
timpul, dacă n-ar exista ameninţarea externă. Dar, situaţia externă necesită 
grabnice măsuri pentru întărirea celei interne. Principatele Unite sunt mai 
periclitate ca în trecut, din cauza intensificării rivalităţii dintre Marile Puteri, în 
condiţiile menţinerii echilibrului european. Aşadar, situaţia externă nu permite 
o amânare a soluţiei politicii interne. Liberalii - declară lon C. Brătianu - nu se 
opun ideilor de ordine şi conservare, căci concură la 
bunul mers al societăţii, dar aceasta nu trebuie să însemne menţinerea 
instituţiilor prezente şi ale oamenilor trecutului, căci ar însemna menţinerea 
unei Românii slabe, la discreţia puterilor străine. Nimic nu trebuie lăsat să 

contribuie la slăbiciunea internă, care ar genera intrigi şi ambiţii, deci 
repetarea unor scene din trecutul de tristă memories. 

Conştient de marele pericol ce-l reprezenta atitudinea refractară la 
reforme şi evident agresivă în viaţa politică a ţării a latifundiarilor conservatori, 
lon C. Brătianu îşi dezvoltă argumentele din memoriul adresat domnitorului 
într-una din şedinţele Adunării, făcând - în faţa majorităţii conservatoare - 
asprul rechizitoriu la adresa boierimii. în replică la discursul său, a luat 
cuvântul liderul grupării conservatoare, Barbu Catargiu, care afirma că 
fruntaşul liberal are un veritabil coşmar în privinţa marilor boieri, pe care-i 
situează la originea relelor existente, ceea ce apreciază ca inexact. Astfel, 
contrar afirmațiilor lui Ilon C. Brătianu, Barbu Catargiu susţine că dreapta a 
votat multe proiecte de legi, precum cel al impozitului general. Dacă ar fi fost 
atunci în Adunare, - declară şeful grupării conservatoare - ar fi votat contra 
acestui proiect de lege, nu pentru că n-ar admite principiul, ci pentru că a fost 
pornit din ură, din spirit de şicană. Cu toate acestea, dreapta a votat impozitul 
general. Mai sunt acuzaţi boierii că nu mai au calităţile strămoşilor lor, care 
străluceau prin fapte de arme. Barbu Catargiu face apel să nu se uite că 
urmaşii au păstrat totuşi instituţiile naţionale. Ei nu se opun înaintării pe merit 
a celor din alte clase. Barbu Catargiu li se adresa totuşi reprezentanţilor 
acestor clase din Adunare, spunându-le să n-o ia chiar aşa repede, ci să 
parcurgă mai încet, din treaptă în treaptă, pentru a nu „sări din capul de jos al 
scării tocmai la cel de sus pe straşină”*. Deci, mai multă moderație, spe a fi 
mai bine pentru toţi: „Credeţi-ne - afirmă el în continuare -, avem trebuință de 
oameni capabili în tara noastră şi nimeni din noi nu este aşa de nesocotit, 
încât să ceară a avea monopolul tuturor capacităților” . 

în pledoaria sa, în favoarea boierimii, Barbu Catargiu ajunge să nege 
evidenţa, susţinând că nu a existat un privilegiu din naştere, ci, dacă va fi 
existat vreunul, acela este al capacităţii sau meritelor personale, omiţând însă 
din raţionamentul său cât de dificil era pentru fiii celor neprivilegiaţi să ajungă 
la învățături înalte, care să le favorizeze ocuparea de funcţii în stat după merit. 
El neagă chiar existenţa 
altor privilegii pentru boierime. Referindu-se la instituţia scutelnicilor, liderul 
conservator, urcându-se la tribuna Adunării, afirmă că nu ia cuvântul spre a 
apăra un privilegiu, ci pentru a îndrepta o idee eronată, care a dezbinat stânga 
de dreapta. Era vorba de faptul că deputăţii stângii indicaseră problema 

acordării, pe nedrept, a unor indemnizaţii de către stat, în schimbul desființării 
scutelnicilor. Barbu Catargiu nu considera instituţia scutelnicilor ca un 
privilegiu „ci o simplă indemnizaţie sub o formă vițioasă”. Cu scutelnici - 
susţine el - erau răsplătiți cei ce slujeau ţara. Or, nu poate fi considerat un 
privilegiu ceea ce constituie o răsplată. Scutelnicii se acordau după rang, iar 
rangul se acorda ca o răsplată a unor servicii. Astfel că, în loc să dea bir 
statului, scutelnicii îl dădeau particularilor. Instituţia scutelnicilor a dispărut 
însă, acordându-se beneficiarilor o indemnizaţie de către stat, ca o pensie, 
Barbu Catargiu nu consideră omenesc să se desființeze această indemnizaţie 
unor oameni bătrâni sau văduvelor lor „numai pentru că aceştia au avut reaua 
soartă de a sluji ţării lor înaintea Regulamentului, în vreme ce toți slujbaşii de 
la Regulament încoa se bucură de nişte pensii mult mai înseninătoare”!. Pentru 
care motiv, propunerea desființării acestei „pensii“, care este un drept şi nu un 
privilegiu, este cu adevărat „barbară”, fiind pornită din ura neîmpăcată a unor 
oameni contra a ceea ce numesc ei aristocrație, clasă socială acuzată, 
incriminată, calomniată, timp de zece ani. De ce atâta ură contra clasei care a 
condus şi servit ţara ? Votarea unor impozite directe a avut ca scop tocmai 
umilirea aristocrației - susţine Barbu Catargiu -, însă ea nu se simte umilită, ci 
dimpotrivă, onorată de impozitul direct. Se face totuşi o mare nedreptate celor 
ce primeau indemnizaţii sub formă de pensii pentru desfiinţarea instituţiei 
scutelnicilor:%. 

înverşunat apărător al privilegiilor marii boierimi, Barbu Catargiu 
recurge la false judecăţi de valoare, căutând să introducă în domeniul 
dreptului comun ceea ce aparţin celui privat, adică regimul privilegiilor. în 
sensul celor afirmate, el susţine în Adunare că rangurile de nobleţe se acordau 
pentru slujbele aduse ţării, încât oricine putea deveni nobil. Convenţia de la 
Paris tocmai acest lucru l-a stabilit, adică posibilitatea pentru toţi de a deveni 
nobili prin activitatea lor. Ca atare, de drepturile de care se bucura numai o 
clasă, după 1858 se bucurau toţi. Prin urmare, Convenţia de la Paris n-a 
desfiinţat decât excepţia**. 

O mistificare a realităţii, pornindu-se totuşi de la un adevăr, anume că, 
în vechime, rangurile se acordau de către domni şi celor ce se distingeau prin 
fapte de arme pe câmpul de bătălie. Adeseori se acordau, însă, pentru motive 
personale, iar, mai târziu, în epoca fanarioţilor şi în timpul Regulamentului 

Organic, celor care dădeau mai mulţi bani, sau celor ce serveau interesele 
Rusiei şi Turciei. Barbu Catargiu ajunge la o falsă argumentare şi în privinţa 
relaţiilor agrare. Luând cuvântul în Adunare, el constata că libertatea ţăranilor 
nu este absolută, ci în dependenţă de stat şi de proprietar. El nu crede în 
teoria aşa-numitelor învoieli apăsătoare pentru săteni, deoarece, după cât ştie 
„nu poate fi un proprietar aşa de nemernic, încât să ceară de la locuitorii 
săteni nişte astfel de condițiuni, căci, din contra, este în interesul lor să 
concure cu alţi proprietari în a da mai multe avantaje săteanului şi această 
concurență este în favoarea săteanului şi în defavoarea proprietarului 
apăsător”!. îşi exprima, apoi, convingerea că învoielile existente vor ajunge 
odată libere, adică nu va mai fi nevoie de lege, ci de libertate şi înţelegere. în 
acest fel, Barbu Catargiu recunoştea inexistenţa unei libertăţi în încheierea 
tocmelilor agricole, deci, implicit posibilitatea constrângerii prin lege. De 
altminteri, deţinătorul de moşie nu era încă proprietar, ci tot posesor al unui 
domeniu feudal, căci pe acest domeniu lucrau ţărani clăcaşi. Liderului 
conservator îi plăcea însă să creadă că boierul devenise „proprietar”, iar 
ţăranul „chiriaş”, aşa precum se preconizase prin aşezământul agrar din 1851. 
Numai că nu se desfiinţase claca, pentru a predomina arenda în bani, deci nu 
se desfiinţase boierescul, clasa boierimii caracteristică a vechiului regim. 

Conservatorii acționau febril în toate organismele puterii de stat, numai 
şi numai în scopul apărării privilegiilor de clasă, atâtea cât le mai rămăseseră 
după Convenţia de la Paris. Unul din aceste organisme era Comisia Centrală 
de la Focşani, care avea menirea să dezbată şi să propună legi comune 
ambelor Principate Unite. în Comisie au fost aleşi 8 moldoveni şi 8 munteni, în 
număr egal, atât liberali cât şi conservatori, atâta doar că ultimii aveau 
preponderență prin alegerea conservatorului Radu Rosetti, ca preşedinte. 
Membrii conservatori ai Comisiei se numărau printre cei mai proeminenţi 
apărători ai privilegiilor, precum Apostol Arsaki, Constantin Brăiloiu, loan Em. 
Florescu, din Muntenia, Grigore Sturdza, Petru Rosetti-Bălănescu, Radu 
Rosetti, din Moldova”. 

intenţiile legislative ale conservatorilor nu-şi aveau originea în vreo 
concepţie modernă, dornică de progres şi democratizare accentuată a vieţii 
publice. Astfel că, ei propuneau ca bază pentru noua Constituţie a Principatelor 
Unite un Regulament Organic revizuit. în şedinţa din 2 iunie 1859, 

conservatorii Gr. Sturdza, Ap. Arsaki şi Petru Rosetti au propus revizuirea unor 
capitole din Regulamentul Organic şi redactarea mai multor proiecte de legi. 
Gr. Sturdza, l.Em. Florescu, C. Brăiloiu completează propunerea, în sensul de a 
se cere Comitetului însărcinat cu revizuirea capitolului despre administraţie, să 
alcătuiască un proiect referitor la unele nelămuriri cu privire la aplicarea legii 
electorale, precum şi alcătuirea unui proiect de lege referitor la organizarea 
armatei. 

Reprezentanţii susținătorilor vechiului regim propuneau, astfel, ca bază 
pentru noua Constituţie fostul „codice a/ muncii de clacă”, adică legea 
fundamentală a trecutului care consfințea privilegiile pentru clasa 
conducătoare. Şi, aceasta tocmai când se pusese capăt regimului 
regulamentar. Aristocraţii nu vroiau, fireşte, decât adoptarea constituţiei lor, 
căci aceasta era natura Regulamentului Organic. La propunerea 
conservatorilor din Comisia Centrală, liberalii Chr. Teii, Şt. Golescu şi Gr. 
Arghiropol prezintă o contrapropunere, anume să nu se ia ca bază 
Regulamentul Organic, ci să se alcătuiască o nouă Constituţie. Liberalii Şt. Go- 
lescu, Chr. Teii, E. Predescu, Gr. Arghiropol, L. Steege, V. Mălinescu şi M. 
Kogălniceanu propun, apoi, rectificarea legii electorale şi unificarea 
instrucţiunilor pentru aplicarea ei. întrucât legea electorală perpetua privilegiul 
politic al latifundiarilor conservatori, Gr. Sturdza se declară categoric contra 
revizuirii sale, în scopul de a acorda acces mai multor cetăţeni, considerând 
propunerea liberalilor ca „intempestivă şi amenințătoare pentru libertățile 
publice”**:. Şi, explică de ce, anume că Adunările au fost alese pe 7 ani, 
existând aşadar, suficient timp pentru a medita asupra reformei, altminteri 
periculoasă, întrucât ar acorda guvernelor posibilitatea dizolvării lor şi 
organizarea de noi alegeri, tocmai în vederea aplicării ei. Aşadar, guvernele ar 
putea avea Adunări dependente de ele3%?. 

Grigore Sturdza, fostul candidat la tronul Moldovei, în ianuarie 1859, se 
opunea, aşadar, numai la câteva luni de la dubla alegere a lui Alexandru loan 
Cuza, unei reforme electorale, dovedind conservatorismul ultra al concepţiilor 
sale, pe care vroia atunci, ca să le prezinte ca fiind moderne, constituţionale, 
în care 

scop şi înființase un organ de presă, intitulat „Constitutionariul”. El se temea 
de perspectiva alegerii unor noi Camere, prin adoptarea reformei electorale, 
care să înlocuiască pe cele existente, aflate la discreţia majorităţii 
conservatoare. Din care motiv, cere să nu se ia în consideraţie propunerea de 
reformă. Apostol Arsaki se alătură, afirmând că propunerea făcută de liberali 
contravine Convenţiei de la Paris, Constantin Brăiloiu, de asemenea, susţine că 
prevederile bazate pe cens din Convenţie nu pot fi nesocotite sau modificate. 
Liberalii M. Kogălniceanu şi Vasile Mălinescu contestă dezvoltările pe această 
temă ale preopinenţilor lor conservatori, Constantin Brăiloiu afirma, chiar, că 
extinderea drepturilor electorale, printr-o reformă, ar duce la vot universal, or, 
se ştie - argumenta el - că „adevărata reprezentare naţională nu sta în număr, 
ci în calităţile alegătorilor şi aleşilor”. 

Cu toate precizările făcute de Chr. Teii, M. Kogălniceanu şi V. 
Mălinescu, conservatorii rămân fermi în hotărârea lor. C. Brăiloiu afirma că nu 
poate vedea în propunere decât o reformă, care nu este necesară, aplicarea 
defectuoasă a legii electorale în vigoare datorându-se pasiunilor politice. Tot 
ce putea să le convină era numai o unificare a instrucţiunilor de aplicare a legii 
existente pentru ambele Principate. I.Em. Florescu respingea şi el propunerea 
de reformă, întrucât a sări prea iute şi într-un chip intempestiv „înseamnă a 
compromite şi primejdui libertăţile constituţionale”, înțelegând prin acestea pe 
cele deja obţinute de latifundiari. Supusă la vot, propunerea liberalilor a fost 
respinsă cu 8 contra 8, prevalând votul contra al preşedintelui, Radu Rosetti. 

Propunerea conservatorilor de a se avea în vedere Regulamentul 
Organic, ca bază, pentru noua Constituţie, se sprijinea pe art. 32 din Convenţia 
de la Paris, care prevedea revizuirea Regulamentului Organic, dar nu în scopul 
adoptării unei noi Constituţii, ci numai partea sa administrativă, căci partea din 
Regulament referitoare la o constituţie fusese desfiinţată prin Convenţia de la 
Paris: „Când deci mai mulţi din membrii dreptei din Comisiunea Centrală, 
precum principele Grigore Sturdza, C. Brăiloiu, voiau să facă din Regulamentul 
Organic temelia nouei constituţii, ei nu făceau decât a se încleşta de 
formațiunile trecutului, aşa de greu părăsit pentru cei ce se folosise din ele, şi 
când ne aducem aminte despre cele ce se spusese, că domnul răspinsese 
regulamentul ce i se înfăţțoşase de mitropolit în ziua jurământului, - scria A.D. 
Xenopol - ne putem închipui ce efect a trebuit 
să facă în tară asemene propunere şi în ce lumină a trebuit să pună ea pe 
membrii comisiei centrale”'. Numai că, în acest organism, conservatorii aveau 

preponderență şi puteau respinge contrapropunerile liberale. Precum observa 
A.D. Xenopol, nu era posibil să se susţină că „partidul conservator”, cum 
numea el gruparea conservatoare, nu năzuia la menţinerea trecutului cu toate 
privilegiile sale, căci aceasta nu mai concorda cu prevederile Convenţiei de la 
Paris, „se silea a întârzia pe cât se putea mai mult momentul când trebuia să 
pună el însuşi toporul la picioarele arborelui secular, din roadele căruia trăise 
atâta timp, şi, pe de altă parte, mai dorei ca reformele să fie cât mai dulci cu 
putință. Nu era decât prea firesc lucru - remarca A.D. Xenopol - ca să caute a 
apăra, cum şi pe cât putea, poziţia în care se afla, mai ales când conducerea 
trebilor îi era dată pe mană”. 

încurajați de preponderența ce o puteau avea la votarea oricărui 
proiect sau propunere în Comisia Centrală, conservatorii devin intransigenti. 
La atacurile violente ale liberalilor faţă de propunerea de a se avea ca bază 
pentru noua constituţie Regulamentul Organic revăzut, Grigore Sturdza 
susţine că acestea sunt lipsite de temei, întrucât Regulamentul nu este o literă 
moartă, că însăşi Convenţia de la Paris prevedea acest lucru. Deci, noul statut 
internaţional recunoştea Regulamentul Organic ca fiind încă în vigoare. Or, 
susţinea, în mod exagerat şi fără temei Gr. Sturdza - liberalii neagă tocmai 
existenţa legilor fundamentale ale ţării, ca şi cum Regulamentul Organic mai 
putea fi aşa ceva după semnarea Convenţiei de la Paris. Mai preopina Gr. 
Sturdza asupra afirmațiilor liberalilor, precum că unii doreau menţinerea 
titlurilor de nobleţe. Oricum, - conchide el - toate popoarele au în vedere legile 
lor vechi pentru a alcătui altele noi: „A nega /egiuirile unei ţări ar fi o 
monstruozitate neîngăduită nici la un popor care se respectă”. Dacă „ar 
declara desființată legiuirea fundamentală a ţării, înainte de a pune în loc o 
altă legiuire mai bună”, Comisia Centrală s-ar discredita în ochii tuturor, 
deoarece ar acţiona contra prevederilor Convenţiei şi a bunului sens. Gr. 
Sturdza respinge afirmaţia că „Regulamentul a fost mijlocul absurdurilor”. 

Conservatorii din Comisia Centrală se ridică în sprijinul afirmațiilor lui 
Grigore Sturdza. Astfel, Constantin Brăiloiu argumentează îndelung asupra 
necesităţii adoptării Regulamentului Organic revizuit, susţinând, fără echivoc : 
„Să lepădăm dar departe de noi ideea că Regulamentul este literă moartă. Nu, 
domnilor, nu 


1 A.D. Xenopol, /storia românilor, voi. XIII, p. 47. 
2 Ibidem, p. 45. 
3 P.C.C.P.U., Protocol XIV. Şedinţa din 8 iunie 1859, p. 48-49. 

este literă moartă, ci literă vie, pe care suntem chemați a o transforma spre a 
da impulsie nouă națiunei noastre. Aceasta este ţinta propunere! de revizuire 
care dezbatem, şi sunt la mirare cum i se poate presupune cu bună credinţă 
intențiunea de a păstra abuzurile”! Abuzurile - precizează el - ar veni din 
partea liberalilor, care caută intenţii rele acolo unde nu există**. Susţinută, 
încă, de conservatori, prin luări de cuvânt, în pofida contraargumentării 
liberalilor, îndeosebi M. Kogălni- ceanu, L. Steege, V. Mălinescu, propunerea de 
adoptare a Regulamentului Organic revizuit ca bază pentru noua Constituţie a 
fost adoptată cu 8 voturi, contra 8, votul preşedintelui, Radu Rosetti, fiind 
pentru’, 

Conservatorii fac rezerve la propunerea lui V. Mălinescu, susținută de 
alți opt membri ai Comisiei, de a se introduce alfabetul latin în toate lucrările 
acesteia. Constantin Brăiloiu afirmă că nu se opune, dar să se tipărească şi un 
exemplar al lucrărilor Comisiei cu caractere chirilice, menționând că guvernul 
n-a introdus încă alfabetul latin în publicațiile sale oficiale. Gr. Sturdza nu se 
opune nici el, remarcând, totuşi, că publicitatea protocoalelor va fi imperfectă. 
Radu Rosetti constată că, mai tot timpul, conservatorii au fost denunţaţi 
opiniei publice drept „staționari”, apărători ai privilegiilor, veniţi în Comisia 
Centrală numai pentru a-şi apăra moşiile contra celorlalţi. în scopul cunoaşterii 
de către un public cât mai larg, el este de părere ca protocoalele să fie 
publicate în alfabetul chirilic, folosit de toate ziarele, căci altminteri, pentru cei 
mai mulţi, ar fi ca într-o limbă străină, în pofida unor intervenţii ale liberalilor, 
conservatorii rămân fermi pe poziţia lor. Constantin Brăiloiu preciza : „Comisia 
Centrală nu e chemată a îndeplini misiunea unei Academii. Lterele latine se 
pot răspândi adoptându-se în instrucţiunea publică”. lon Em. Florescu este de 
părere că alfabetul latin să fie introdus „progresiv”. Propunerea lui V. 
Mălinescu a fost însă adoptată cu 8 contra 6; C. Brăiloiu, Petre Rosetti, lon şi 
Gr. Sturdza, |. Em. Florescu, R. Rosetti55€. 

în august 1859, aveau loc dezbaterile proiectului de Constituţie, care, 
la art. 13, prevedea expropierea numai pentru utilitate publică: drumuri, 
şosele, canale etc. M. Kogălniceanu a propus însă un amendament prin care 
exproprierea în interesul public să se facă cu prealabilă şi dreaptă 
despăgubire. Constantin Brăiloiu declară că nu dorea să vadă înscris nici în 
Convenţie, nici în Constituţie 


354 Ibidem, p. 53. 
355 Ibidem, p. 56. 
356 Ibidem, p. 67-68. 


W HN 


cuvântul „expropriere”, motivând că „amestecul puterii publice în drepturile 
private este una din cele mai mari şi mai grave violațiuni în contra libertăţii 
omului”! Paradoxal, liderul conservator considera că principiul exproprierii ar 
fi aplicat numai de statele autocrate. Dacă este însă necesar de adoptat, 
pentru că este înscris în Convenţie, Constantin Brăiloiu precizează că atunci 
trebuie lămurit ce înseamnă exproprierea, pentru că de câţiva ani se 
răspândesc aşa-zisele idei sociale, prin care se atacă dreptul de proprietate. 
Or, acest drept - opinează el - este inseparabil libertăţii personale. 
Exproprierea constituie una din aceste idei care preconizează împroprietărirea 
ţăranilor, adică „voesc a smulge din mâna omului averea muncită cu sudoarea 
lui şi a părinţilor săi ca să o dea acelora carii nu au nici un drit la dânsa, cu un 
cuvânt, pentru interes public, dând aşa ideei de exproprieaţiune un înțeles ce 
n-are năcăiri”:%. Prin urmare, cere determinarea înţelesului termenului de 
expropriere, tocmai datorită existenţei şi circulaţiei unor idei sociale. De altfel, 
toţi conservatorii cereau precizarea noţiunii de expropriere, pe care, 
altminteri, o considerau o măsură socialistă sau comunistă. încât, nici măcar 
pentru interes de utilitate publică, nu admitea noţiunea de expropriere, fără 
determinarea ei precisă, deşi M. Kogălniceanu propusese un amendament, 
prin care să se acorde expropriaţilor o prealabilă şi dreaptă despăgubire. 

în timpul dezbaterilor proiectului de Constituţie, M. Kogălniceanu a mai 
propus un amendament la art. 147, prin care se preconiza modificarea legii 
electorale, îndată după stabilirea impozitului general, cu scopul extinderii 
drepturilor electorale şi cu menţinerea unui cens determinat. Se preciza că 
legea în vigoare era dintre cele mai defectuoase, recunoscută ca atare chiar 
de Puterile garante. Conservatorul Gr. Sturdza obiecta că nu înţelegea 
raţiunea includerii unei reforme a legii electorale în Constituţie, când acest 
atribut revine Adunării legislative. O reformă nu se poate anunţa, deci, în 
Constituţie, înainte de a se fi făcut, fiind necesară o lege specială. Constantin 
Brăiloiu se pronunţa şi el categoric contra amendamentului lui M. 
Kogălniceanu, considerându-l „un principiu de nestatornicie”. Apoi, rezultatele 
sistemului electoral în vigoare nu pot fi cunoscute anticipat’. Pentru el, 
stipulaţiile electorale ale Convenţiei de la Paris erau cât se poate de liberale, 
încât nu vede de ce ar trebui modificate”. 

Opoziția categorică contra reformei electorale din partea latifundiarilor 

conservatori privilegiați prin Convenţia de la Paris, care stipula condiţii 
deosebite de avere, a avut răsunet în epocă, izolând şi mai mult elita 
aristocratică de restul naţiunii. Această opoziţie este totală, adică contra 
oricăror reforme, de natură să le modifice poziţia economică, socială sau 
politică. Principiile conservatoare ies şi mai mult în evidenţă în timpul 
dezbaterii legii rurale în Comisia Centrală de la Focşani. Astfel, fără a nega 
consecinţele favorabile ale prefacerilor democratice care au urmat Tratatului 
de pace de la Paris din 1856, Alexandru D. Moruzi, unul din liderii 
conservatorismului român din Moldova, economist de seamă, căuta să 
tempereze zelul radicalilor liberali în problema îmbunătăţirii stării locuitorilor, 
adică a ţăranilor, preconizată în art. 46 al Convenţiei de la Paris. El considera 
suficientă egalitatea în faţa legilor: „nu mai e stăpân, ci toți liberi deopotrivă 
înaintea driturilor şi a îndatoririlor”'. Numai că Unirea Principatelor s-a făcut 
înaintea unirii cetăţenilor. După părerea sa, existau două grupuri politice 
divergente în privinţa îmbunătăţirii soartei ţăranilor: „unul apasă pe locuitor 
peste măsură, altul, drepturile proprietăţii tot cu acea aprindere”%. Este 
nevoie de un compromis, prin atenuarea extremelor. De aceea, soarta viitoare 
a ţăranului nu trebuie să preocupe prea mult pe legiuitori, în condiţiile libertăţii 
şi egalităţii. Rămân de proclamat „driturile proprietății, libertatea industriei şi a 
muncii". Al.D. Moruzi consideră că nu este nevoie de legi protecţioniste, 
întrucât oricine poate avea cât de mult în condiţiile nou create, dacă 
dovedeşte hărnicie şi inteligenţă. Prin urmare, este necesar de întărit 
principiile libertăţii şi egalităţii, propice unei dezvoltări viitoare. 

Oameni de înaltă cultură, foarte buni specialişti în domeniul ştiinţelor 
politice, economice, juridice, liderii conservatori îşi foloseau cunoştinţele în 
marile foruri de dezbatere ale ţării în sens negativ, împotriva interesului 
general, al rezolvării unor probleme de stringentă necesitate, precum 
reformele electorală şi agrară, fără de care nu era posibil progresul politic, 
social şi economic. Pentru că reputatul economist Al.D. Moruzi înfrunta cu 
bună ştiinţă realităţile vremii sale, adică marea discrepanţă dintre clasele 
sociale legate de agricultură, datorită menţinerii clăcii şi lipsei de pământ de 
muncă în condiţii avantajoase. Prin menţinerea relaţiilor agrare vetuste în 
agricultură, care îngrădeau libertatea învoie- 
lilor, devenea iluzorie orice pledoarie despre existenţa unei libertăţi şi unei 
egalităţi în faţa legii a tuturor locuitorilor Principatelor Unite. Proclamarea 

principiilor nu însemna deloc şi aplicarea lor. Retorica savantă nu putea 
escamota deplorabila stare de lucruri existentă, la trecerea unui deceniu de la 
împlinirea jumătăţii de secol. Pentru că, în Comisia Centrală de la Focşani, 
ALO. Moruzi ajunge îndată la opoziţia categorică contra dreptului ţăranilor la 
pământul pe care-l deţineau în folosinţă. El declara că nu este de acord cu 
susţinerea de către V. Mălinescu a acestui drept, deoarece se confundă 
dreptul cu dreptatea. Dreptul de proprietate al stăpânului de pământ n-a fost 
niciodată contestat, încât țărănimea nu poate fi împroprietărită „prin silnica 
încălcare a dritului proprietăţii”, întrucât nu există un drept pentru ţăran de a 
primi pământ de la proprietar, el fiind creat în mod artificial, o proprietate 
iluzorie : „Se caută a introduce pe nesimţite, prin chipuri extra-legale pe ţăran 
între proprietari”!. învățatul economist susţine că nu este echitabil şi etic să se 
pretindă ca numai „câțiva proprietari să asigure mijloace de existenţă la cinci 
milioane de suflete”, comiţându-se mare nedreptate. Din care motiv, să se 
lase libertatea învoielilor agricole şi atunci ţăranul, având braţe şi vite de 
muncă, nu va muri de foame, folosindu-le : „Asociaţiunea proprietarului cu 
țăranul stă în firea lucrurilor; ea există şi se va face numaidecât fără cea mai 
mică presiune sau înrâurire în contra lor înşişi, prin singura atragere ce rezultă 
din nevoile reciproce”. Fiecare îşi cunoaşte mai bine valoarea şi posibilităţile 
de care dispune, încât învoielile libere constituie singura selecţie echitabilă, şi 
nu pro- tecţionismul impus cu sila?®., 

Preopinentul liberalilor din Comisia Centrală omitea, însă, cu 
desăvârşire din argumentaţia sa că, precum ţăranul nu era proprietar pe lotul 
dat în folosinţă, tot aşa stăpânul domeniului nu era proprietar, în sensul 
modern al relaţiilor de proprietate, adică să dispună aşa cum doreşte de 
posesiunile sale agrare. Pământul locuit de ţărani clăcaşi, vândut odată cu 
aceştia, avea un preţ cu atât mai ridicat cu cât ei se aflau în număr mai mare. 
Libertatea învoielilor agricole nu va fi o realitate nici măcar după legea rurală 
din 1864 şi nici mai târziu. Problemele în dezbatere nu evoluau diferit în 
Adunările legislative. Astfel, Barbu Catargiu, preşedintele Adunării din Ţara 
Românească, lua, ca şi în trecut, apărarea latifundiarilor. La dezbaterea asupra 
impozitului de proprietate, el constata că 
există unii deputaţi „ce par a nu voi altceva decât să persecute şi să apese 
necontenit proprietatea, fără a se ocupa de oportunitatea vremii şi de tristele 
efecte ce întotdeauna dă această pornire”!. El consideră că proprietarii nu se 

eschivează de la nici o contribuţie, însă mai întâi vor să li se asigure 
proprietatea : „spuneți întâi soarta proprietății şi apoi vă spunem ceea ce 
putem plăti” zic proprietarii. Prin urmare, marii proprietari ar fi de acord să 
plătească impozit, dar condiţionat de menţinerea integrităţii proprietăţilor lor: 
„Recunosc - spunea Barbu Catargiu - că proprietatea este cea dintâi ce 
trebuie să vie în ajutorul statului, dar ea zice că este ostenită de amenințările 
necontenite de cari e bântuită, că aceste ameninţări au sleit creditul, din care 
ea sufere şi, împreună cu dânsa, toată societatea. Atunci temelia societăţii 
este pusă când veti aduce lucrurile în aşa stare încât creditul să nu se mai 
depărteze de proprietate, ci din contra să vină de sineşi în ajutorul ei”>e?. 

Omul politic conservator, care studiase la cele mai înalte instituţii de 
învăţământ ale Franţei, dovedea o uimitoare îngustime de vederi când trata, în 
mod părtinitor şi evident egoist, o problemă de cea mai mare importanţă 
pentru consolidarea noului stat, condiţionând impozitul pe marea proprietate 
de asigurarea menţinerii integrităţii ei. De pe poziţii ultraconservatoare, 
retrograde, în calitatea sa de preşedinte al Adunării, găsea că în Principatele 
Unite există o zdruncinare a principiului proprietăţii cauzată de oameni rău- 
cunoscători ai situaţiei, români şi chiar străini. De aceea, consideră că în 
privinţa impozitului asupra proprietăţii nu se poate lua decât o măsură 
provizorie. Apoi, trebuie stabilit cuantumul contribuţiei, pentru că „nu e drept 
ca, dacă deficitul va fi de 100 de milioane, să omorâm pe proprietari, ca să 
acopere ei acest deficit'365. 

Problema stabilirii impozitului pe venit era una din cele mai importante 
în lucrările Adunării legislative. Barbu Catargiu se pronunţa însă pentru o sumă 
fixă şi nu una progresivă, în raport cu venitul realizat, această din urmă soluţie 
părându-i-se o „idee monstruoasă”. lon C. Brătianu contraargumenta, 
afirmând cât de firească era plata impozitului progresiv, adică proporţional cu 
venitul realizat. Liderul conservator considera aceasta doar un sentiment nobil 
şi nu un raţionament, deoarece bogatul nu este deloc un trântor, care 
consumă şi nu produce nimic. Averile sunt productive - susţine Barbu Catargiu 
-, aduc venituri, 
care se revarsă binefăcător asupra întregii societăţi: „Marile capitaluri sunt în 
societate ceea ce râurile, gârlele, lacurile sunt în natură. Ele se împrăştie ca 
aburii apelor în rouă şi ploaie şi merg de fructifică până la cele mai de pe urmă 
părți ale societăţii, aşa precum rouă şi ploaia fructifică toată fața pământului 

ce ele vin de adapă şi răcoresc”!. Orice alt raţionament constituie o eroare; 
deci - potrivit părerii lui Barbu Catargiu - trebuie să se înceteze hulirea celor 
bogaţi şi tânguirea claselor de jos ale societăţii, altminteri întreţinându-se ura, 
lenea, invidia, nerăbdarea. Fiecare să ajungă, aşadar, acolo unde merită, dar, 
să fie bine ştiut, că nu toti pot să fie conducători, să dea ordine şi nimeni să nu 
se supună. 0 piramidă socială este cât se poate de necesară şi ea nu trebuie 
răsturnată cu vârful în jos?®®. 

O concepţie elitistă, ultraconservatoare îşi afla în Barbu Catargiu un 
propagator autorizat, dublat de un orator strălucit, cum arareori se întâmplase 
până atunci, în dezbaterile parlamentare. El îşi punea tot talentul său în slujba 
minorităţii aristocrate din societatea românească, cu tendinţa vădită de a-i 
păstra cât mai multe din privilegiile pe care le deţinea. Ajunge chiar să invoce 
noile principii democratice în scopul urmărit: integritatea proprietăţii şi a 
privilegiului politic. Astfel, în proiectul de răspuns la Mesajul Tronului, 
prezentat în şedinţa Adunării din 14 ianuarie 1861, se menţiona, între altele, 
intenţia de „a îmbunătăţi starea ţăranilor printr-o justă regulare a raporturilor 
lor cu proprietarii”*%. Barbu Catargiu a luat cuvântul pentru a preciza că nu se 
prejudiciază nici o problemă socială dacă se recunoaşte libertatea individuală 
şi respectul proprietăţii. Fără aceste principii, - declara el - o societate nu 
poate trăi. 

Atunci când principiile democratice serveau interesele latifundiarilor 
conservatori, acestea erau invocate cu prioritate în apărarea lor. Precum îşi 
pusese toată elocinţa şi dorinţa de a convinge în apărarea integrităţii şi aşa- 
numitelor drepturi ale marii proprietăţi, tot aşa procedează Barbu Catargiu ori 
de câte ori venea în dezbatere necesitatea adoptării unei noi legi electorale. în 
şedinţa Adunării din 23 mai 1861, el adresa o interpelare guvernului prezidat 
de radical- liberalul Ştefan Golescu. între altele, afirma că guvernele trebuie să 
acorde sprijin şi respect legilor, ci nu să dea prilejuri de frământări sociale, 
provocări, calomnii. 
şi exemplifică cu unele aşa-zise „infamii îngrozitoare” ce s-ar fi comis în timpul 
alegerilor. întreabă, deci, ce face guvernul cu legea electorală ? Nu cumva are 
de gând să legifereze toate ilegalităţile săvârşite până atunci ? Căci, în acest 
fel, s-ar viola drepturile ţării, sub masca democraţiei, căzându-se în 
„despotismul ochlo- crației”, adică atotputernicia mulţimii, care este mai rău 

decât toate despotismele, deoarece „mai bine zece ani de tiranie, decât o 
noapte de anarhie”. Anarhia - conchide Barbu Catargiu - nu este bună, pentru 
că nu intră în „ordinea lucrurilor stabilite”, ca şi cum tirania ar reprezenta o 
astfel de ordine. 

Menţinerea în ceea ce numea Barbu Catargiu „/egalitate” constituie 
tema de predilecție a oricărui conservator, pentru că legile cele noi abia erau 
în pregătire, Comisia Centrală de la Focşani având tocmai această sarcină. 
Convenţia de la Paris constituia un cadru general, o afirmare de principii 
democratice, aplicarea lor urmând abia a se face. Or, conservatorii căutau să 
întârzie sau să stăvilească, dacă era posibil, avântul spre democratizare, care 
presupunea înfiinţarea de noi instituţii şi adoptarea de legi noi. Barbu Catargiu 
şi declară, de altfel, în Cameră, că atât el, cât şi ceilalţi conservatori nu susţin 
şi nu vor susţine desfiinţarea Convenţiei de la Paris. Ei nu acuză pe nimeni, ci 
doar constată o stare de lucruri rea în ţară, tocmai pentru că nu se menţine 
legalitatea. Liberalii, însă, scormonesc în trecut cu intenţia de a acuza, dar o 
fac zadarnic, întrucât conservatorii pot dovedi că multe erau mai bune 
altădată decât în prezent: „Dacă nu altceva - afirma Barbu Catargiu -, ce/ 
puțin era siguranța publică, dormeau oamenii în mijlocul drumului cu mii de 
galbeni şi dacă se întâmpla vreo călcare, era caz excepțional, lucru neauzit”36%. 
Or, în 1860 mişunau tâlharii peste tot, încât liberalii n-au de ce să se arate 
altfel decât sunt, pentru că sunt foarte bine cu- noscuţi. Să nu pervertească 
conştiinţele prin discuţii abile, dar lipsite de temei: „Wu zicem că trecutul era 
bun - mai afirma Barbu Catargiu -, dar ceea ce era bun atunci, vedem că azi 
lipseşte, adică creditul şi siguranța. Vedeţi dar că aceasta nu e decât o 
constatare, iar nu o desfidere”!. 

Cu dezinvoltură şi nici o tresărire de conştiinţă, se căuta poleirea 
trecutului regim politic care, într-adevăr, garanta „creditul şi siguranța” pentru 
elita aristocratică, singura privilegiată în societate, deci, pusă în mod 
excepţional în afara dreptului comun. Perspectiva intrării în cadrul acestui 
drept şi ieşirii din cea de 
castă privilegiată trezea resentimente, greu de stăpânit, acuzaţii grave despre 
încălcarea „/egalității”, înțelegând prin aceasta ameninţarea permanentă a 
privilegiilor de tot felul. întăriţi în convingerile lor aristocratice, conservatorii 
alcătuiesc chiar un proiect de protest contra modificării legii electorale, 
nemulţumiţi de dezbaterile şi interpelările din şedinţa Adunării din 23 mai 
1861. Astfel, ei îşi propuneau să protesteze contra oricărui „proiect atingător 


369 Ibidem, p. 250. 


OreN 


de prefaceri în legea electorală, care s-ar elabora de guvern pentru 
conferințele care au a se deschide, fără împărtăşirea Corpurilor legiuitoare ale 
țării”, pe motiv că „ar fi o călcare a drepturilor noastre strămoşeşti şi a 
Convenţiei ce ni le-a restatornicit”!. 

într-un alt document, în limba franceză, intitulat Seance du 23 Mai. Le 
Prince Demetrie Ghika, se motiva în mod similar, anume că românii datorează 
recunoştinţă Puterilor garante „care au cheltuit miliarde şi au vărsat sângele 
lor pentru apărarea naţționalităţii noastre”. încât, propunerea din proiectul de 
protest al conservatorilor „n-are alt scop decât a protesta contra oricărui 
profet de lege ce se va înfățișa conferințelor, fără ce acel projet să fie elaborat 
de Corpurile legiuitoare, conform stipulațiilor din Convenţia de la Paris 7/19 
august”. 

Intenția conservatorilor era de a bloca orice demers al guvernului, pe 
plan diplomatic, în scopul lărgirii drepturilor electorale, prin modificarea legii 
existente, cărora se opuseseră cu îndârjire, în diversele foruri, reprezentanții 
dreptei. Scriind lui Apostol Arsaki, Constantin Brăiloiu îl informa că trebuia să 
se deplaseze curând de la Bucureşti la Focşani, pentru a participa la lucrările 
Comisiei Centrale, unde aveau loc „lupte sterile”, şi unde „roşii (liberalii - n.a.) 
sunt puţin cam fâstăciţi; dar aceasta nu-i împiedică de a fi recurs la astfel de 
tactică neloială care le-a reuşit întotdeauna de când au venit să arunce în ţară 
sămânța dezordinii”, anume de a găsi tot felul de pretexte pentru a cere 
modificarea legii electorale*!. 

Concomitent, în Adunare, Barbu Catargiu expunea cunoscutele principii 
conservatoare cu privire la soluţionarea relaţiilor agrare. El recunoştea că 
aceasta este o problemă de mare importanţă, vitală pentru viitorul României, 
amânându-se, în repetate rânduri. Problema constituie, într-adevăr, „piatra 
unghiulară a edificiului nostru social”, însă „a ajuns o armă de scandal şi de 
discordie”, căci ea se pune din punctul de vedere al „principiilor năprasnice ale 
comunismului”, precum afirmă 
unii membri conservatori ai Comisiei Centrale, care văd în proiectul de lege 
electorală un apel la „ce; ce inspiră jaful şi a fi legiuitorii noştri”. Dacă din 
ruina financiară statul poate scăpa, din cea socială - afirma Barbu Catargiu - 
nu mai poate. 0 sabie a lui Damocles atârnă deasupra proprietăţii (latifundiilor 
- n.a.) şi „ceea ce e încă mai înfricoşător este o mână nevăzută, infernală, o 

Zzguduire asupra capetelor noastre”*2. Liderul conservatorilor munteni se 
pronunţa pentru tăierea acelui fir care ameninţa, degajându-se astfel cei 
copleşiţi de spectrul răzvrătirilor şi neliniştirilor, al anarhiei ce ţinteşte la 
răsturnarea marii proprietăţi. în atare situaţie, Barbu Catargiu considera că 
Adunările legislative trebuiau ţinute deschise până la votarea unei legi rurale : 
„chestiunea proprietăţii, până când nu va primi o soluţiune va fi o cauză de 
discredit, de mizerie, într-un cuvânt de moarte a societății româneşti". Drept 
urmare, face o propunere de rezolvare a problemei rurale înainte de 
închiderea sesiunii Adunării, pe motiv că proprietarii nu mai pot suporta 
presiunea soluționării acestei probleme asupra lor. 

Barbu Catargiu, prin vehemenţa şi tenacitatea cu care apăra interesele 
latifundiarilor conservatori, coalizase în jurul lui pe cei mai intransigenţi 
susţinători ai principiilor ultraconservatoare, puternic legaţi prin interesele lor 
comune de grup sau de grupare. Capacităţile lor creatoare şi de luptă serveau 
în întregime salvării acestor interese de „castă” care nu înţelegea să renunţe 
la nimic, să nu facă nici un compromis în problema agrară. Dispunând de 
privilegiul politic, ultraconserva- torii îşi apără cu tenacitate şi pe celelalte. Din 
necesitatea de a se afla strâns uniţi, ei se coalizează în jurul unui şef. Acesta 
va fi Barbu Catargiu, chiar îndată după Unirea Principatelor. El avea sprijinul 
unui comitet coordonator, care se întrunea la locuinţa sa din Bucureşti, de 
fiecare dată câte trei membri desemnaţi din Al. Plagino, D. Ghica, l.Em. 
Florescu, lon Bălăceanu, Gh. Lenş. în comun, decideau asupra problemelor 
organizatorice, de program politic, de orientare a grupurilor conservatoare din 
Adunare şi Comisia Centrală3€. 

în acel timp, Barbu Catargiu nu avea intenţia constituirii unui partid, în 
sensul modern, ci să cimenteze legăturile dintre membrii unei „caste” politice, 
în scopul perpetuării monopolului de conducere a statului. Din care moti”, 
conser- 
vatorii întreţineau o stare de spirit încordată cu preopinenţii lor radical-liberali. 
Orientarea aceasta politică intransigentă, de esenţă ultraconservatoare, îi 
situează pe şeful grupării şi pe acoliţii săi de partea forţelor reacţiunii politice 
româneşti, care devine ţinta unor numeroase articole de presă şi discursuri 
politice. Barbu Catargiu încearcă dezamăgiri, se retrage chiar la moşia sa, de 
372 Ibidem, p. 263. 

unde este implorat să revină în viaţa politică de către partizanii săi. 
Stigmatizat public şi indicat ca adversar al progresului, curentul reprezentat de 
Barbu Catargiu sfârşeşte prin a avea disidenţi. Primul a fost George Ştirbei, 
apoi prinţul Dimitrie Ghica, ambii cu vederi conservator-moderate. împărtăşind 
încă mai de multă vreme concepţii moderate, Dimitrie Ghica nu agrea 
aroganţa politică a lui Barbu Catargiu şi tendinţele sale absolutiste, 
dictatoriale. înființase chiar un organ de presă, intitulat Conservatorul 
progresist”. 

în pofida oricăror deosebiri de atitudine şi concepţii, gruparea conserva- 
toare munteană se concentra totuşi în jurul unui interes comun, care prevala 
asupra tuturor: apărarea integrităţii marii proprietăţi. încât, apropierea 
evenimentului unirii definitive îi găsea strâns uniţi. în Moldova, unde 
conservatorii nu aveau de înfruntat o grupare radical-liberală, conservatorii 
erau şi mai puternici decât în Muntenia. în frunte cu Gr. Sturdza, fostul 
candidat la domnie, ei aveau sentimente de ostilitate faţă de Alexandru loan 
Cuza. Ulterior, încearcă să ia conducerea grupării Al.C. Moruzi-Zvorişteanu, 
care împărtăşea concepţii similare cu cele ale lui Barbu Catargiu. Cu toţii, 
conservatorii moldoveni se opuneau grupării liberale, în frunte cu M. 
Kogălniceanu, ale cărui proiecte de reforme erau etichetate drept ficțiuni şi 
utopii de către Al.C. Moruzi: „Deşi doreau să se prezinte ca spirite pragmatice, 
hotărâte şi capabile să reformeze societatea românească, întocmai ca cei din 
Muntenia, conservatorii din Moldova n-au fost preocupați, în primii trei ani de 
domnie a lui Cuza, decât de apărarea privilegiilor şi împiedicarea unor reforme 
autentice . 

Unirea definitivă, adică pe plan politico-administrativ, a avut loc în 
prezenţa unor înfruntări de opinii, căci o parte din conservatorii munteni se 
opunea propunerii de proclamare în ambele Corpuri legiuitoare întrunite, iar 
cei moldoveni, în frunte cu Al.C. Moruzi, se pronunţau mai degrabă pentru o 
federalizare a Principatelor. Pentru el. Bucureştii constituiau un „oentru 
haotic”, unde se înfruntau interese şi idei politice contradictorii. Evident, exista 
o teamă explicabilă faţă de 

rândurile conservatorilor de toate nuanțele, în jurul liderului de necontestat, 
Barbu Catargiu, care este numit primul-ministru al guvernului comun al celor 
două Principate Unite, în urma proclamării unirii administrative, la 24 ianuarie 
186277. 

Fără un program şi fără organizaţii locale, fără un comitet executiv, 
gruparea conservatoare, în pofida coeziunii realizate în jurul lui Barbu 
Catargiu, nu poate deveni un partid, aşa cum era denumit, uneori. 
Intransigenţa ultraconser- vatorilor, dar mai ales a şefului grupării, totodată şi 
primul-ministru al guvernului, în apărarea principiului integrităţii marii 
proprietăţi şi a privilegiului electoral, îi aduce în acută divergență de opinii cu 
liberalii din Adunarea legiuitoare. în şedinţa din 29 mai 1862, Al.D. Moruzi 
constata atacuri violente contra proiectului de lege rurală al Comisiei Centrale, 
mai bine zis contra majorităţii conservatoare, care l-a adoptat. Cel mai aspru 
critic a fost Mihail Kogălniceanu, ale cărui teorii sunt considerate inacceptabile, 
mai ales cea cu privire la aşa-zisa „proprietate relativă”. Aceasta constituie un 
abuz de putere, în scopul spolierii proprietarilor. Or, un act de tiranie - 
precizează Al.D. Moruzi - nu înseamnă nicidecum un drept. Fără îndoială că 
Mihail Kogălniceanu s-a rătăcit în îndelunga sa pledoarie contra Comisiei 
Centrale, căutând „ordinea în dezordine, bogăția în gaspilagiul (risipirea) 
capitalurilor adunate prin munca secolelor; puterea în nemişcare şi trândăvie; 
întemeierea naţionalităţii române pe constituțiunile Rusiei şi Austriei”. N-ar fi 
cazul să uite că fericirea generală consta în „concordia tuturor intereselor 
legitime într-o înțeleaptă libertate ””®. 

Exproprierea latifundiarilor şi împroprietărirea ţăranilor erau, aşadar, 
privite ca măsuri cu caracter autocratic, absolutist, la fel ca în imperiile vecine. 
Conservatorii apelau, în mod paradoxal, la principiile democratice, ale libertăţii 
şi respectului proprietăţii individuale. Referitor la proiectul de lege rurală 
prezentat de M. Kogălniceanu în şedinţa Adunării din 25 mai 1862, care 
prevedea împroprietărirea ţăranilor şi abolirea clăcii, Barbu Catargiu, primul- 
ministru, se urcă la tribuna Adunării şi constată cu satisfacţie că antevorbitorii 
săi, între care : Gr. Cuza, Dim. Ghica, Al.D. Moruzi, Ap. Arsaki, Constantin 
Brăiloiu, i-au dat „/ovituri grele”, sfăşiindu-l în bucăţi. De aceea, fiind un om 
generos, nu va mai proceda ca atare. 

El nu poate zice altceva decât: „Totul pentru ţară, nimic pentru noi I”. Cu 

privire la cuvântarea lui M. Kogălniceanu, Barbu Catargiu, deşi prelinsese că 
va fi „generos”, totuşi, afirma : „Acel discurs a fost o chimeră, o chimeră 
ciudată, paradoxală, o chimeră cu capul de porumbiţă, făgăduind multă 
blândeţe, cu trunchiul de aspidă, plin de venin, şi cu coadă de şopârlă 
mâglisitoare căci, după ce ne-a făgăduit împăcăciunea, abnegaţia de pasiune 
şi de interese meschine, apropierea şi înfrățirea, a stigmatizat proprietatea cu 
cele mai înveninate cuvinte, cu cele mai degradatoare calomnii, cu un cuvânt 
a sanctificat principiile lui Proudhon, care zice că proprietatea e o hoție; în fine, 
d-sa a încheiat cerând, cu multă umilință, a se da ţăranului, ca un fel de 
milostenie, pământul ce cultivă astăzi”! 

Incisiv, arogant, erijat în apărător al intereselor tuturor, ironic şi 
distribuitor de epitete la adresa adversarilor politici, Barbu Catargiu uita cu 
bună ştiinţă că M. Kogălniceanu era el însuşi un mare proprietar, dar liberal şi 
nu conservator, urmărind nici mai mult, nici mai puţin decât atenuarea marilor 
discrepanțe sociale, prin desfiinţarea clăcii şi împroprietărirea ţăranilor pe 
pământul pe care-l aveau deja în folosinţă. Cu prefăcută grijă faţă de soarta 
ţăranului, pe care declară că şi el o doreşte tot mai bună, Barbu Catargiu 
afirma că populaţia majoritară nu trebuie să trăiască din „mi/ostenie”. Căci, 
pentru a fi liber, ţăranul trebuie să fie virtuos, şi aceasta nu se face decât prin 
moralizare. Or, răpirea avutului altuia nu poate duce la scopul urmărit. Ţăranii 
nu sunt nişte milogi sau cerşetori sau, pur şi simplu, briganzi. Virtutea se 
capătă altfel, adică prin respectul avutului altuia, pentru ca, apoi, să i se 
respecte şi lui drepturile. Prin urmare, nimic nu trebuie să atenteze contra 
proprietăţii „care e elementul şi izvorul tuturor bogățiilor”:”. Primul-ministru al 
țării şi şeful grupării conservatoare considera că problema agrară nu se poate 
rezolva prin discursuri precum cel al lui M. Kogălniceanu, căci ea se întemeiază 
pe principii solide, sănătoase ale dreptului şi economiei politice. Astfel că 
proprietarii trebuie să-şi susţină dreptul lor, pentru că în acest fel susţin 
națiunea. Jertfe pot fi făcute, dar nu luând de la unul şi dând la celălalt; pro- 
prietăţile nu pot fi împărţite ţăranilor, pentru că lor le trebuie libertate 
individuală şi vor cumpăra, apoi, pământ cât le va trebui. Atunci, vor pune mai 
mare preţ pe avere, decât dacă o vor dobândi pe gratis. Aşadar, să-şi creeze 
singuri averile, pentru a nu mai râvni la cele ale altora. Numai învoielile 
agricole să fie libere, la libera concurenţă?”. 

în mod curios, un cunoscător al dreptului şi economiei politice făcea 
abstracţie de situaţia economică generală a ţării, destul de grea, de lipsa de 

tehnică agricolă şi de îmbunătăţiri funciare, care impuneau o agricultură 
extensivă, pe suprafeţe relativ mari de pământ, spre a îndestula cu hrană o 
familie ţărănească, în condiţiile existente, şi încă multă vreme de atunci 
înainte, unica soluţie pentru ameliorarea soartei ţăranilor era împroprietărirea 
pe loturile pe care le aveau în folosinţă şi abolirea clădi. Omul învăţat, care era 
Barbu Catargiu, copleşit de patima politică în servirea interesului de a apăra 
integritatea marii proprietăţi, apărea la tribuna Adunării în postura de 
înverşunat adversar al progresului social, economic şi politic, opunându-se 
perseverent şi tenace oricăror proiecte de autentice reforme. Cu dezinvoltură, 
el se pronunţă categoric contra a ceea ce pretinde că s-ar dori, anume 
egalizarea averilor. Din care motiv, susţine ca ţăranilor să li se insufle hărnicia, 
întrucât sunt oarecum delăsători. Or, hărnicia nu se insuflă prin acordarea 
gratuită a unui petic de pământ. A face proprietar cu de-a sila pe cineva 
pentru a zdrobi principiul respectării proprietăţii înseamnă a izbi în cheia de 
boltă a unei societăţi. încât, națiunea română nu trebuie supusă unor „in- 
stigări” . 

în mod cert, primul-ministru al ţării era în divergență de opinii asupra 
rezolvării problemei agrare cu domnitorul Alexandru loan Cuza şi cu M. 
Kogălniceanu, fiind adversarul soluţiei lor, încă şi mai înverşunat contra 
proiectului liberalilor radicali. Venirea sa la putere provocase consternare în 
rândurile adversarilor politici. Atunci de ce-l chemase totuşi Alexandru loan 
Cuza să formeze un guvern îndată după Unirea administrativă ? Frederic Dame 
considera că, pentru a-i pune pe conservatori în imposibilitate de a guverna, 
până la recunoaşterea Unirii definitive de către Marile Puteri*?. 

Divergenţele între liberali şi conservatori, în dezbaterile din Adunare 
privind legea rurală, erau deosebit de accentuate, punctele de vedere fiind 
diametral opuse. Conservatorii se pronunţau pentru o muncă liberă, înțelegând 
prin aceasta desfiinţarea clăcii, dar nu şi împroprietărirea, ţăranii urmând să-şi 
cumpere treptat pământul de care aveau nevoie. Susţinătorilor acestor 
principii li se obiecta că proprietatea nu avea un caracter absolut, ci 
condiţionat. Prin urmare, se cuvine exproprierea latifundiarilor şi 
împroprietărirea ţăranilor. Dezbaterile la proiectul de 
lege rurală au fost dintre cele mai aprinse, stârnind reacţii şi agitaţii contra 
conservatorilor aflaţi la guvern. Cu prilejul aniversării revoluţiei de la 1848, 
liberalii preconizaseră o manifestaţie publică pe Câmpia Libertăţii. Deputatul 
379 Fredâric Dame, Histoire de la Roumanie contemporaine (1822-1900), Paris, 

conservator C. Filipescu a adresat o interpelare guvernului cu privire la 
organizarea întrunirii. Barbu Catargiu răspunde, în numele guvernului, 
stigmatizând în termeni foarte duri intenţiile adversarilor politici, dând 
asigurări că va prefera să moară decât să admită încălcarea păcii şi liniştii 
ţării. La ieşirea din Adunare, în ziua de 8/20 iunie 1862, vajnicul orator, care 
admonestase cu vădită iritare pe liberali, interzicându-le întrunirea, este 
asasinat sub clopotniţa Mitropoliei3%0. 

Conducerea guvernului a fost preluată de Apostol Arsaki, care 
dobândeşte * puteri discreţionare din partea Adunării, cu majoritate 
conservatoare. în ziua de 11/23 iunie 1862, se vota proiectul de lege rurală 
propus de guvern, care îngăduia împroprietărirea fiecărei familii cu maximum 
1,5 ha, ceea ce era cu totul neîndestulător. 0 astfel de „rezo/vare” a problemei 
agrare contravenea flagrant vederilor înaintate ale domnitorului, sprijinit de M. 
Kogălniceanu, al cărui proiect fusese atât de înverşunat atacat de deputăţii 
conservatori. Prin mesajul de închidere a lucrărilor Adunării, prezentat în 
şedinţa din 25 iunie 1862, domnitorul dădea de înţeles că nu va sancţiona 
legea rurală. Guvernul conservator este nevoit să se retragă de la putere, 
după unele încercări de reconstituire sub preşedinţia lui, Lascăr Catargiu sau 
Dimitrie Ghica. Este numit un guvern de centru, sub conducerea liberalului 
moderat Nicolae Creţulescu, alcătuit, fireşte, din liberali moderaţi*!, f 

Om politic liberal moderat, domnitorul numise un guvern al”că« de 
mijloc”, tocmai pentru a contracara extremele liberale şi pe cele 
conservatoare, care intraseră într-un acut conflict în Adunare cu privire la 
dezbaterea legii rurale. Se caută, şi se găsesc, unele elemente moderate, atât 
liberale, cât şi conservatoare, precum: lon Ghica, Chr. Teii, M.C. Epureanu, 
Vasile Boerescu, provenit din gruparea radicală, G. Costaforu, C. Bosianu. Mai 
mult decât combaterea conservatorilor, gruparea centristă, agreată de 
domnitor, urmărea atenuarea exceselor radicalilor:2. 

După asasinarea liderului lor, conservatorii nu mai au vigoarea şi 
coeziunea anterioară. Nici unul dintre fruntaşii conservatori nu întrunea 
calităţile defunctului pentru a menţine strâns unită gruparea conservatoare. 0 
grupare a conservatorilor 
se va reface sub şefia moldoveanului Lascăr Catargiu, care va avea un rol de 
seamă în viaţa politică a ţării, mai ales după 1866. Conservatorii se raliază 

totuşi unui scop comun, anume înlăturarea de la domnie a lui Alexandru loan 
Cuza, întâlnindu-se, doar în acest obiectiv urmărit, cu liberalii radicali, şi ei 
foarte iritaţi şi nemulţumiţi că fuseseră definitiv înlăturați de la putere de către 
şeful statului, în 1863, se şi constituie |n „monstruoasa coaliţie", denumită 
astfel, tocmai pentru că întrunea, în acelaşi scop, extremele liberale şi 
conservatoare. Această coaliţie se înfăptuieşte după redeschiderea lucrărilor 
Adunării, care ajunge în conflict cu domnitorul. 

împotriva proiectului moderat de răspuns la Mesajul Tronului, prezentat 
în şedinţa din 22 ianuarie/5 februarie 1863, se coalizează atât radicalii, cât şi 
conservatorii, care-l resping, votând, în majoritate, un amendament expus de 
Anastasie Panu. între sprijinitorii acestuia se aflau : I.C. Brătianu, C.A. Rosetti, 
An. Panu şi Ştefan Golescu, alături de conservatorii: G. Ştirbei, Gr. Sturdza, Ap. 
Arsaki şi Dim. Ghica. întrucât dorea să-şi pună în aplicare proiectele sale de 
reforme, Alexandru loan Cuza chibzuieşte la soluţia loviturii de stat. Găseşte şi 
omul potrivit pentru a lua conducerea guvernului care s-o înfăptuiască, în 
persoana liberalului moderat M. Kogălniceanu. Prin lovitura de stat de la 2 mai 
1864, se asigura înfăptuirea legii rurale şi a celei electorale*?. 

La 2 mai 1864, s-a lovit în oligarhia agrară în favoarea puterii centrale, 
fără însă a fi distrusă. S-a procedat la o democratizare a vieţii publice, prin Sta- 
tutul dezvoltător al Convenţiei de la Paris, prevăzându-se două colegii 
electorale : alegători direcţi şi indirecţi. Astfel, au avut acces în viaţa politică a 
ţării toate celelalte categorii sociale, susceptibile însă de a urma orientarea 
politică a şefului statului către domnia autoritară. Lovitura de stat a avut 
menirea de a strânge şi mai mult rândurile „monstruoasei coaliții”, care nu are 
decât un scop : detronarea lui Cuza Vodă şi aducerea pe tronul României a 
unui principe străin. în lipsa domnitorului din ţară, plecat la băile din Ems, 
izbucneşte o mişcare la Bucureşti, în ziua de 3/15 august 1865, reprimată 
sângeros de guvern. Puternic marcată, opoziţia se regrupează într-o societate 
secretă din care făceau parte fruntaşi radicali şi conservatori în scopul 
detronării domnului. O campanie de presă este deschisă în străinătate pentru a 
denunța faptele de cruzime comise în ziua de 3/15 august 1865, care au un 
deosebit răsunet. Folosindu-se de unele scăderi 

personale ale domnitorului Unirii, adversarii săi politici reuşesc să-l detroneze 
în ziua de 11 februarie 1866, silindu-l să semneze un act de abdicare3*. 

O opoziţie îndârjită contra reformelor, din partea grupărilor 
conservatoare, se manifestă în timpul întregii domnii a lui Alexandru loan 
Cuza. Prin Convenţia de la Paris fuseseră desfiinţate doar privilegiul social şi 
cel fiscal, cel politic rămânând în continuare, fiind chiar întărit prin stipulaţiile 
restrictive în privinţa participării la viaţa politică a marii majorităţi a 
cetăţenilor. Deţinerea pământului reprezintă singura forţă de dominație 
politică a  latifundiarilor conservatori, care vor să-şi menţină monopolul 
conducerii statului. întreaga viaţă politică este absorbită de rezolvarea 
problemei agrare. 

Prin dispariţia de pe scena politică a ţării a lui Barbu Catargiu, 
conservatorismul vetusat şi intransigent, adversar al reformelor de structură, 
închistat în dogmele trecutului, foarte ataşat vechiului regim politic, rămâne 
fără vigoarea de odinioară, ceea ce îngăduie domnitorului Alexandru loan Cuza 
să înfrângă rezistenţa şi să înfăptuiască reformele agrară şi politică impuse de 
necesitatea accelerării progresului în toate domeniile vieţii sociale. 

Apariţia junimismului literar, apoi a celui politic, curente de esenţă con- 
sen/atoare, dar sub influenţa culturii occidentale, la fel ca liberalismul, numai 
că aveau surse diferite, mlădiază principiile conservatoare, îngăduind 
posibilitatea unor guvernări, care să ţină seama de necesităţile de 
modernizare ale societăţii româneşti, adică de spiritul vremii. 

CAPITOLUL VIII 

COALIZAREA GRUPĂRILOR ŞI CONSTITUIREA 
PARTIDULUI CONSERVATOR DIN ROMANIA 


în urma abdicării lui Alexandru loan Cuza, s-a constituit o Locotenenţă 
domnească din : Lascăr Catargiu, conservator, Nicolae Golescu, liberal-radical, 
şi colonelul Nicolae Haralambie, din partea armatei. A fost numit un guvern 
provizoriu sub conducerea liberalului moderat muntean lon Ghica. Pericole 
externe şi interne amenințau unirea de dată recentă a celor două Principate. 0 
mişcare separatistă se  înfiripă la laşi, în frunte cu elemente 
ultraconservatoare, aflate sub influenţa reacţiunii politice din afară, care 
militaseră febril contra Unirii înainte şi după 1859. însuşi mitropolitul, Calinic 
Miclescu, s-a situat în fruntea grupului de separatişti, care se îndreaptă spre 
palatul administrativ, unde sosiseră de la Bucureşti loco- tenenţii domneşti 
Lascăr Catargiu şi Nicolae Golescu. S-a recurs la mijloace extreme pentru 
împrăştierea grupului de separatişti, adică la folosirea armateis€5. 

La începutul lunii aprilie 1866, se organizase un plebiscit pentru 
alegerea prinţului Carol de Hohenzollern-Sigmaringen ca domn al României. 
Prinţul a fost proclamat de către Adunarea aleasă la 9/21 aprilie 1866, sub 
numele de Carol I. Primul său guvern a fost constituit sub preşedinţia lui 
Lascăr Catargiu, atât din liberali, cât şi din conservatori. Primul-ministru se 
născuse la laşi, în ziua de 1 noiembrie 1823, într-o veche şi mare familie de 
boieri moldoveni. Pârcălab al judeţului Neamţ, în 1845, apoi, în 1853, la laşi, în 
1854 la Covurlui, Lascăr Catargiu ajunge şef de poliţie în timpul domniei lui 
Gr.Al. Ghica, retrăgându-se, odată cu acesta, în 1856. A protestat energic 
contra falsificării alegerilor de către Nicolae Vogoride?. La 27 aprilie 1859 a 
fost numit ministru secretar de stat la Departamentul din Lăuntru în guvernul 
moldovean prezidat de Manolache Costache Epu- reanu, care a urmat demisiei 
guvernului de sub conducerea munteanului lon Ghica*”. 

Alegerea făcută de domnitorul Carol |, în persoana lui Lascăr Catargiu, 
ca prim-ministru, îndată după venirea sa în ţară, era considerată dintre cele 
mai bune : „întreg felul de a fi al acestui bărbat de stat, nicidecum înaintat în 
vârstă, respira linişte şi prudenţă, deoarece a trăit mai mult în cuibul său 
propriu, decât în centrele apusului european'”. Un produs intern, cu alte 
cuvinte, adânc ataşat principiilor conservatoare, foarte deosebit în convingeri 
de lon C. Brătianu, deşi ambii erau inspirați de aceleaşi sentimente patriotice. 
însă, „pe când liberalul Brătianu, conform ideilor parlamentarismului modern 
francez, aşteaptă toată mântuirea de la hotărârea poporului însuşi asupra 
soartei sale şi voeşte să con- ceadă influența asupra guvernului ţârei unor 
straturi cât se poate de largi ale poporului, Catargiu, mai liniştit şi mai practic, 
pune temeiul de căpetenie pe înființarea unei administrații sistematice 
organizate'*. 

Un act de maximă importanţă pentru instituirea regimului politic 
democra- tic-parlamentar l-a constituit promulgarea Constituţiei, la 1/13 iulie 
1866, după o prealabilă dezbatere şi adoptare, în unanimitate, de către 
Adunarea Constituantă. Spirit prin excelenţă conservator, Titu Maiorescu 
considera Constituţia din 1866 
ca fiind pătrunsă de un liberalism prematur, cu care însă principele Carol nu a 
avut prea mult de luptat pentru a se adapta. Deşi ofiţer prusian, „trăind în 
atmosfera Curţii din Berlin, unde democraţia liberală era foarte rău văzută”, 
Carol | avea relaţii apropiate cu moştenitorul tronului, care nutrea principii şi 
aspirații constituţionale, venind în contact cu societatea burgheză a Berlinului, 
adversara conservatorismului aristocratic. Se vorbea chiar de o avansare 
întârziată a lui Carol de Hohenzollern la gradul de căpitan, din cauza 
principiilor sale liberale deja manifestate”. 

împărtăşind principii conservatoare, Titu Maiorescu exagera, în mod 
evident, asupra convingerilor liberale ale domnitorului Carol lI, care puteau 
părea şi astfel unui adept al doctrinei conservatoare. Pentru că, din scrisoarea 
publicată în „Augsburger Allgemeine Zeitung” din 15/27 ianuarie 1871, nu 
rezulta nicidecum adeziunea sa la principiile liberale, ci dimpotrivă. Analizând 

situaţia din ţară, în ultimii cinci ani, domnitorul considera că vina nu era nici a 
lui, nici a poporului, ci a celor ce şi-au însuşit dreptul de a conduce ţara, în 
care s-au născut, dar s-au format spiritual în Apus. Era vorba de liberalii 
radicali, care, reveniţi în patria lor - zice-se - au uitat de condiţiile specifice de 
dezvoltare, căutând să aplice idei de import ce nu se potrivesc cu această 
dezvoltare, deoarece erau utopice. Şi, astfel, România „a trecut deodată şi 
fără mijlocire de la un regim despotic la cea mai liberală constituţiune, precum 
nu are nici un popor din Europa'*%. Prin urmare, conchidea domnitorul Carol |, 
românii nu sunt încă apți din punct de vedere politic pentru a avea o formă de 
stat cvasi-republicană3%. 

Se va fi aflat, fireşte, domnitorul Carol | sub impresia neplăcută a unor 
manifestații antidinastice şi republicane din anii 1870-1871, pentru a-şi 
încredința scrisului gândurile şi frământările, dar, realmente, se dovedea un 
spirit conservator, împărtăşind alte principii decât cele liberale. Acesta este 
motivul esenţial care-l determinase să se orienteze spre Lascăr Catargiu, atât 
la venirea sa în ţară, în 1866, cât şi după intenţia de abdicare, din 1871, când 
liderul conservator se opune, fiind numit prim-ministru pentru o relativ lungă 
guvernare conservatoare, ce a urmat celor 10 guverne şi 30 de remanieri 
ministeriale într-un răstimp de numai 5 ani2%!. 

Reacţia conservatorilor la aplicarea prevederilor Constituţiei liberale 
adoptată în 1866 nu va întârzia, deşi fusese votată în unanimitate de către 
Adunarea Constituantă. Sistemul electoral păstra totuşi privilegiul politic 
pentru elita socială conservatoare, prin stabilirea numărului colegiilor 
electorale, bazate pe cens, la 4 şi prin înfiinţarea Senatului, care se afla la 
discreţia latifundiarilor, funcţionând concomitent cu Adunarea deputaţilor sau 
Camera, unde aveau multe locuri şi influenţă deosebită. 

Conservatorii dispuneau de forţele politice ale unei mari părţi a 
latifundiarilor, precum şi de oameni politici de înaltă formaţie culturală, aşa 
cum erau mulţi dintre junimişti. Fără a fi reuşit să se închege într-o mare 
grupare sau coaliţie, conservatorii se raliau diverselor grupuri constituite în 
jurul unei personalităţi politice : „Aruncaţți în opoziţie la scurt timp după 
crearea noului regim, conservatorii îşi consumau eforturile pentru răsturnarea 
guvernelor liberale, preocupându-se, când era cazul, de contactul cu corpul 
electoral, fără a se gândi la unirea lor într-o formaţie puternică, cu o singură 

direcție de acțiune, cu un ziar care să le difuzeze ideile şi să pledeze pentru 
câştigarea de aderenti”. 

în Moldova, personalitatea în jurul căreia se uniseră câţiva conservatori 
era Gr.M. Sturdza. El edita ziarul „Constituţiunea” la 24 septembrie 1866, cu o 
apariţie efemeră. între aderenţii la acest grup se numărau vechi conservatori 
ca : lordache Beldiman, Constantin D. Sturdza, Alex. C. Mavrocordat, alături de 
junimişti, precum V. Pogor şi alţii?. în acelaşi timp şi urmărind aceleaşi scopuri, 
fusese editat, la 18/30 august 1866, ziarul „Ordinea”, care înlocuia ziarul 
„Dezbaterile”. El era condus de un comitet alcătuit din: Lascăr Catargiu, Gh. 
Costaforu, Dim. Ghica, Aristide Pascal, Al. Ştirbei, Manolachi Costachi 
Epureanu şi Constantin Brăiloiu, sub deviza : „Astăzi era revoluțiunilor fiind 
închisă, n-avem decât a lucra cu toții în unire pentru stabilirea Ordine! create 
după Constituţiune şi aceasta va fi scopul ziarului nostru'”. 

Grupul constituit în jurul acestui organ de presă, în care activau şi 
moderați, tindea la înfiinţarea unui „partid al ordinai”, fiind orientat, în acest 
sens, de către Dim. Ghica şi Vasile Boerescu. Ei urmăreau, în mod vădit, o 
apropiere de masele populare, întrucât diversele grupări conservatoare se 
aflau rupte de popor. Cu deplin temei, reflecta Fr. Dame : „partidul 
conservator n-a ştiut niciodată să 


1 Apostol Stan, op. cit., p. 209. 
2 Ibidem. 

se pună în contact cu poporul. El nu ţinea întruniri publice şi n-avea ziare, în 
timp ce roşii (liberalii radicali - n.a.) mişcau masele după 1857“. Liberalii 
făceau propagandă eficientă contra clasei privilegiaţilor, considerată ca 
descinzând din fa- narioţi, exagerând, fireşte, întrucât în jurul lui Lascăr 
Catargiu s-au raliat oamenilor politici din fosta clasă conducătoare şi oameni 
noi, cu studii strălucite în Occident, precum: Gh. Costaforu, V. Boerescu, T. 
Maiorescu, apoi foşti conducători ai revoluţiei de la 1848, precum Chr. Teii3%?. 
în general, conservatorismul românesc evoluează mai moderat şi, deci, 
conciliator, după 1866, mai ales prin dezvoltarea junimismului, curent de 
esenţă occidentală, la fel ca liberalismul, dar emanând din alte surse de 
inspiraţie doctrinară. Precum scria E. Lovinescu, junimiştii „au fost exponentul 


392 Ibidem, p. 232. 


2 
3 
2 


culturii apusene, întocmai ca şi paşoptiştii, dar, pe când aceştia reprezentau 
ideile revoluției franceze,  junimiştii reprezentau istorismul german şi 
evoluționismul englez**. Liberalii munteni îi considerau totuşi reacţionari, 
adică opuşi civilizaţiei occidentale. Occi- dentalismul junimiştilor s-a manifestat 
îndeosebi în domeniul culturii, prin combaterea unor exagerări în limbă, 
literatură, istorie. De aceea, transilvănenii, mai ales, erau înclinați să-i 
considere cosmopoliţi, lipsiţi de sentimentul naţional, înstrăinaţi de neam, 
ceea ce, fireşte, constituiau exagerări. în acelaşi timp, liberalii, care au fost şi 
ei influenţaţi, dar de ideile revoluţiei franceze, au adoptat constituţii, legi etc., 
fără să fi fost etichetaţi drept cosmopoliţi3%. 

Criticismul junimist avea ca punct de pornire realitatea obiectivă, fiind 
consecvent şi nu un act individual, ci colectiv, al unor generaţii de intelectuali 
faţă de regimul constituţional-liberal instaurat la 1866. Conservatorismul social 
existase şi anterior, având la bază interesul de clasă şi vizând menţinerea 
privilegiilor. Având ca mobil tot interesul de clasă, conservatorismul părăseşte 
ideile  imobilismului social, îndreptându-se spre  tradiţionalism și 
evoluţionism:%. Privilegiul de clasă este apărat prin lupta pentru privilegiul 
electoral (politic), în scopul apărării proprietăţii. Fiind alcătuită din oameni de 
cultură, mişcarea junimistă se arăta dezinteresată de luptele politice pentru 
putere, considerându-se o mişcare pur ideologică. Ea constituia o reacţie 
contra generaţiei de revoluționari de la 
1848, a evoluţionismului anglo-german contra raționalismului de esenţă 
franceză. De la 1866 înainte, această mişcare de reacțiune „avea să se opună 
[...] cadenţei tot mai revoluționare pe care o lua procesul de consolidare a 
statului”. Emiţând temeinice judecăţi de valoare, în această privinţă, E. 
Lovinescu conchidea : „Oricât de mare ar fi fost rolul lui Maiorescu în 
formularea ideologiei culturale şi al lui P.P. Carp în domeniul politicei, unde-l 
impusese cultura, inteligența şi autoritatea de conducător al generației, - 
criticismul junimist constitue o stare generală de reacțiune faţă de anticipările 
revoluționare, într-un spirit unitar. Originalitatea acţiunilor sociale stă, aşadar, 
în energia cu care au fost formulate, generalizate şi impuse”. 

Evoluţia conservatorismului românesc are loc de la rezistenţa contra 
prefacerilor radicale la capitulare şi, deci, acceptarea lor, în vederea unei noi 
rezistenţe şi altei capitulări, încât aspectul său general este al unui lanţ de 

rezistenţe şi capitulări succesive. Cel mai reprezentativ om politic conservator 
pentru atitudinea de rezistenţă, apoi de acceptare, în scopul rezistenţei faţă de 
alte cerinţe ale spiritului vremii, a fost desigur, Petre P. Carp : „Cu un fond de 
idei conservatoare, înțelegând şi revoluția socială îndeplinită, el a voit, totuşi, 
să colaboreze cu ea pentru a o modera”**. Valoarea lui politică rezidă tocmai 
în recunoaşterea desfăşurării evenimentelor din răstimpul 1848-1866 : „Toti 
oamenii serioşi, declara el într-un discurs din 1881, trebuie să consimtă la 
faptul împlinit, trebuind să admită revoluţia socială, democratizarea societății 
noastre, ca un ce irevocabil, şi că lupta nu mai poate avea loc decât în privirea 
mijloacelor ce trebuie să întrebuințăm ca să micşorăm pe cât se poate relele 
rezultate, ce pornesc din modul defectuos cum această democratizare a fost 
făptuită. A fost o nenorocire la noi că democratizarea s-a făcut de sus în jos, 
iar nu de jos în sus”. 

S-ar părea că omul politic conservator ar fi împărtăşit principiul cel mai 
democratic,  preamărind iniţiativa maselor. în realitate, se critica 
democratizarea înfăptuită sub directa influenţă a liberalilor. Unul din actele 
sale este Constituţia din 1866, pe care P.P. Carp a acceptat-o însă în 
întregime, militând chiar cu ardoare pentru respectarea ei. Junimiştii nu s-au 
situat contra pactului fundamental, ci dimpotrivă, de teama de a nu fi obligaţi 
la noi concesii, ei au apărat-o, colaborând, chiar, cu lon C. Brătianu, P.P. Carp 
afirma, în timpul guvernării liberale, 
că „epoca luptelor constituționale s-a terminat; că libertățile dobândite sunt 
îndestulătoare nu pentru 10-20 ani, ci pentru generațiuni întregi”!. El considera 
că revenea generaţiei sale sarcina de a organiza statul creat de generaţia de 
la 1848 : „Numai contra acelora, spunea el, care comit eroarea de a crede că 
libertăţile prin ele înşile pot da rezultate practice, numai contra acelora ne 
declarăm, fiindcă acea eroare a produs o şcoală politică modernă, care se 
aruncă din transformare politică în tranformare politică şi la care orice neajuns 
pune lupta pe tărâmul constituţional, niciodată pe tărâmul ideilor de 
organizare de muncă națională”. 

Conservatorul junimist P.P. Carp se considera superior liberalilor tocmai 
în procesul de organizare şi administrare a statului. în fapt, el se pronunţa 
contra „uşurinței cu care un om poate să parvină astăzi în statul român”. O 
dată mai mult, se dovedea împotrivirea conservatorismului la procesul de 

permeabilitate a claselor sociale şi de interpenetrare a lor. Concepţia 
elitismului politic, ceea ce altă dată fusese cel social, domina întreaga sa 
concepţie aristocratică, cu privire la accesul la funcţii în stat. El excludea 
burghezia din rândul claselor sociale, care nu erau, în concepţia sa, decât trei: 
ţăranii, meseriaşii şi clasa conducătoare. 0 concepţie rurală despre stat căuta 
a-şi face loc în folosul doctrinei conservatoare. Ea consta în protejarea 
ţăranului şi a proprietăţii sale, fără a se opri nici măcar o clipă, ba dimpotrivă, 
la o împroprietărire largă pe baza exproprierii latifundiilor, menţinându-se 
constant la prevederile legii rurale din 1864 : „Cu toată revoluția socială, pe 
care o simţise şi o recunoscuse ca înfăptuită, Carp voia, deci, să fixeze 
societatea română tot pe piloții vechiului regim, neîncrezător în «libertăți» şi în 
«forme constituţionale», deşi le primise, acțiunea lui se punea numai pe 
terenul practic al unei bune gospodării economice şi administrative şi al unei 
ordini de stat strâns legate de principiul dinastic“. 

Cu toate că acceptau democratizarea rezultată din revoluţia socială, 
junimiştii regretau lipsa unui progres evolutiv, care să fi determinat 
democratizarea de jos în sus. Aşa se face că P.P. Carp admite Constituţia din 
1866, făcându-se unul din apărătorii ei cei mai fervenţi: „Frica de alte libertăți 
şi concesiuni - scria E. Lovinescu - i-a prefăcut pe junimişti în apărătorii ei 
Zeloşi şi chiar colaboratori intermitenţi ai lui Brătianu“. 


1 E. Lovinescu, /storia civilizaţiei, voi. II, p. 285. 

Contribuţia cea mai însemnată a junimismului la revigorarea 


conservatorismului românesc consta în rezistenţa psihologică contra spiritului 
revoluţionar al vremii. Conservatorii au rezistat organizat şi treptat contra 
desființării privilegiilor fiscal şi social, până în 1857, apoi contra abolirii 
privilegiilor politic şi funciar care au dispărut abia după primul război mondial, 
în spatele tuturor neexistând altceva decât interesul de clasă. Cea mai 
puternică dintre toate a fost însă rezistenţa sufletească, dintre toate, ideile şi 
concepţiile schimbându-se cel mai greu. Junimismul a fost una dintre aceste 
rezistenţe spirituale, la baza căruia au stat concepţiile sociale ale lui P.P. Carp’. 
Criticismul junimist a apărut, nu întâmplător, în Moldova, şi sub influenţa 
directă a culturii germane, ca o reacţie faţă de liberalismul muntean 

„însemnătatea Junimii - preciza E. Lovinescu - nu stă în noutatea formulei, ci 

în solidaritatea intelectuală a unui grup de individualităţi şi în omogenitatea 
atitudinii fată de problemele culturale şi sociale ale statului nostru, în 
prestigiul talentului, prin care, ieşind în lumea teoriilor abstracte, junimismul a 
lucrat ca un reactiv contra liberalismului. Consideraţiuni critice identice s-au 
mai făcut; în ordinea socială, însă, valoarea principiilor nu se determină prin 
acțiunea lor asupra spiritului public şi a mersului societăţii”. Aşadar, 
problema originalității formelor culturale cade pe plan secund, pe prim plan 
fiind acţiunea în general a spiritualităţii româneşti. Junimismul a fost singura 
forţă organizată a reacţiunii contra liberalismului şi, dacă n-a reuşit să 
împiedice procesul de liberalizare politică şi culturală, a exercitat totuşi o 
puternică influenţă spirituală după 1866. 

Dacă în domeniul cultural junimismul a avut un rol pozitiv, în cel social 
a fost depăşit însă de realitatea obiectivă. Astfel că Titu Maiorescu considera 
Constituţia de la 1848 o „operă de fantezie, fără valoare practică” o „naivă 
aşternere pe hârtie a unui amalgam de idei nebuloase cum mişunau pe atunci 
în broşurile frazeologilor din alte ţări”. Şi în domeniul vieţii sociale, Titu 
Maiorescu se întemeia pe principii de logică formală, dar, dacă avea, în mod 
teoretic, dreptate, practic, intra în domeniul unor regretabile şi fundamentale 
erori. Ideile revoluţionare au cuprins efectiv popoarele dornice de libertate, 
trezind resentimente şi ură faţă de regimurile politice reacționare. Constituţia 
de la 1848 avea un caracter republican şi nu putea fi altfel. Ea constituia un 
veritabil punct de plecare în dezvoltarea ulterioară a societăţii româneşti: „ea 
reprezintă gestul simbolic, prin care axa 
vieții noastre politice şi culturale s-a schimbat din răsărit în apus; de ea se 
leagă viitoarea formaţie revoluționară a civilizaţiei româneşti - singura cu 
putință”! Orice societate intrată brusc în contact cu civilizaţii mai dezvoltate 
reacţionează pe cale revoluţionară şi nu evolutivă, precum în ţările apusene, 
unde fenomenul s-a petrecut în timp îndelungat, adică prin parcurgerea a mai 
multor etape . 

Şi despre Constituţia din 1866, Titu Maiorescu vorbea cu vădită ironie 
afirmând că „avem chiar o constituţie” după modelul celei belgiene, cea mai 
înaintată din Europa. Ea fusese însă rezultatul unui compromis între liberali şi 
conservatori într-un parlament cu majoritate conservatoare, care avea ca 
preşedinte pe Manolache Costache Epureanu, un conservator. Precum sublinia 
A.D. Xenopol: „Conservatorii din Constituantă erau, în felul lor, tot liberali, deşi 

nu aşa de înaintați în idei ca partidul roşilor, după cum s-a văzut aceasta din 
dezbatenle urmate în chestia Senatului şi în acele ale legii electorale. 
Conservatorii din 1866 sunt acei ce votaseră în Divanurile ad-hoc abolirea 
privilegiilor şi care nu înțelegeau să mai considere poporul prin perspectiva 
principiilor aristocratice ale  privilegiului, ci prin aceea a democrației şi 
egalităţii”. Din care motiv, regimul politic după 1866 este unul consti- tuţional- 
liberal, căci liberalismul este trăsătura dominantă a vieţii politice. 

Evoluţionismul social preconizat de junimişti presupunea o continuitate 
în cele deja existente. Pe această cale, societatea românească ar fi rămas încă 
multă vreme în feudalism : „Crezând în acțiunea creatoare a ideii, liberalismul 
revoluţionar anticipează asupra evoluției încete; pentnj a progresa, societăţile 
au nevoie în anumite momente istorice de soluția de continuitate a revoluției 
şi, de fapt, în deosebire de popoarele anglo-saxone, mai toate popoarele 
europene şi, mai ales, cele latine - au trăit mai bine de un veac pe baze 
revoluționare”*. Numai după ce are loc o revoluţie, aceasta se completează 
prin evoluţie, adică timpul necesar dezvoltării de la formă la fond : „Revoluţia - 
scria E. Lovinescu - nu ni s-a impus prin preferință, ci prin necesitatea 
interdependenței morale şi materiale a veacului nostru, întrucât exista un 
spirit al veacului, un saeculum, adică o totalitate de condiţii materiale şi 
morale configuratoare ale vieţii popoarelor europene. Sensul procesului de 
formaţie a statului şi civilizaţiei noastre a fost impus de 


1 E. Lovinescu, Titu Maiorescu, voi. |, p. 288-289. 

2 Ibidem, p. 290. 

3 A.D. Xenopol, Istoria partidelor politice în România, voi. |, Bucureşti, 1910, 
p. 539; E. Lovinescu, Titu Maiorescu, |, p. 291. 

4 E. Lovinescu, rrtu Maiorescu, |, p. 292-293. 

acest determinism social”! Cu alte cuvinte, nu era posibilă în România 

refacerea etapelor evoluţiei civilizaţiei engleze. Junimismul ignora, aşadar, 

existenţa a două tipuri de formaţie, căci din cauza rămânerii prea mult în urma 

altor popoare, singura formaţie ce se impunea era cea revoluţionară „nu prin 

preferinţă, ci prin fatalitate socială”**. 

Absolutizând teoria formelor fără fond, Titu Maiorescu a ajuns atât de 
departe, încât intenţiona să desființeze universităţile, conservatoarele, 
academia, şcolile de arte frumoase. 0 gravă şi imensă eroare, întrucât 
„Progresul nu iese din distrugerea formelor, ci din creşterea inversă a fondului 

pentru umplerea formei prin acţiunea înceată a timpului şi a oamenilor de 
guvernământ”. 

De la înfiinţare, Junimea nu şi-a afirmat făţiş principiile politice, făcând 
ceea ce numea G. Panu „politică deghizată”. De altfel, şeful ei politic, P.P. 
Carp, devine efectiv preponderent în grupare după 1880, când îşi publică 
programul intitulat „Era nouă” în 1881. Totuşi, şi până la 1870 s-a făcut 
politică la Junimea, anume o politică antiliberală, îndreptată mai ales contra 
ramurii moldovene a radicalismului, reprezentată de Fracţiunea liberă şi 
independentă. Abia prin venirea la putere a lui Lacăr Catargiu, în 1871, 
junimiştii încep să facă politică conservatoare militantă, fiind numiţi şi în 
guvern+%. Dacă în domeniul literaturii junimismul s-a afirmat şi a făcut şcoală, 
în domeniul politic nu a dobândit adepţi căci profesa o „doctrină conservatoare 
îngustă, îÎnăduşitoare de aspirații, fără orizont, fără circulaţie de aer liber, 
doctrină bazată pe observații de fapt scurte, pe deducții fără privire largă, pe 
un fel de pesimism încăpățânat. De aceea, nu putea câştiga marele public, 
impasibil la raționamente subtile, dar foarte receptiv la afirmarea unor idealuri 
pline de optimism, la afirmarea unor formule simple, uşor inteligibile. Junimea 
nu dispunea, însă, de astfel de mijloace, pentru că le detesta. De la o doctrină 
literară şi artistică, junimiştii au ajuns şi la o doctrină politică conservatoare 
„îngustă, încadrată în puncte fixe, care să nu lase loc vreunei surprinderi sau 
la ceva necunoscut“. Formularea doctrinei politice i-a aparţinut tot lui Titu 
Maiorescu, în 1868, după ce formulase pe cea estetică. în formularea doctrinei 
politice, el s-a înşelat, pesimismul şi previziunile sale dovedindu-se factice, 
irealizabile, oamenii politici combătuţi de Junimea, având totuşi dreptate". 

Nimeni n-a dat urmare propunerilor lui Titu Maiorescu de a desfiinţa in- 
stituţiile de ştiinţă şi cultură, deoarece erau absurde, lipsite de contactul cu 
realitatea : „Concepţiile doctrinare politice, mai ales cele care sunt produsul 
gândirii filosofice, cu toate că au caracterul riguros ştiinţific, sunt false când 
cauţi a le aplica la societate, care este un corp viu în vecinică mişcare, a cărei 
viață e compusă din mii şi mii de elemente, care are resorturi ascunse de o 
putere de expansiune gigantică, care conţine comori de putere şi de vigoare 
latentă, pentru care o formă goală, o ocazie, este destul ca să se manifesteze 
cu o forță de improvizație incalculabilă”+%2. Dacă în medicină - conchide G. 


400 G. Panu, Amintiri de la Junimea” din laşi, voi. |, Bucureşti, 1908, p. 243- 
244,249. Vezi şi Alexandru Papacostea, Romăma politică. Doctrină, idei, 
figuri, Bucureşti, 1932, p. 145-148. 

Panu - se poate proceda absolut ştiinţific cu un cadavru, regulile ştiinţei nu se 
pot aplica corpului social ca unui cadavru. Acest corp social nu poate fi disecat 
pur şi simplu spre a-i afla motorul evoluţiei, ci trebuie să-i creezi un larg cadru 
de dezvoltare. El umple în timp forma goală cu produsul activităţii umane : 
„Când ni se vorbeşte de formă fără fond, se scapă din vedere un proces foarte 
real. Un fond poate nu are nevoie de formă, dar o formă are nevoie de un fond 
şi forma aduce de multe ori fondul. Aşa, şcoli înființate provoacă cultura, în 
acelaşi timp cultura este consacrată de şcoli”. 

Oricâte scăderi a avut junimismul politic, el a  refortificat 
conservatorismul românesc, întemeindu-i o doctrină aparent raţională, 
îndepărtându-l de frazeologia vădit reacționară şi retrogradă a foştilor boieri, 
dându-i strălucire formală, prin apariţia în Parlament a unor excelenți oratori, 
oameni de înaltă distincţie intelectuală, cu realizări mult mai importante în alte 
domenii decât în cel politic. Consolidarea şi persistenţa conservatorismului 
românesc nici nu erau posibile fără aportul considerabil al junimismului politic, 
grupare şi curent de centru-dreapta, care respingea atât excesele 
liberalismului, reprezentate de radicali, cât şi atitudinea retrogradă, 
reacționară a ultra conservatorilor, foşti susţinători ai vechiului regim. Prin 
atitudinea lor moderată în viaţa politică, junimiştii au facilitat colaborarea cu 
lon C. Brătianu, în timpul marii guvernări liberale, când, oameni de prestigiu, 
precum P.P. Carp, au înţeles să servească interesele ţării, peste hotare. 

Un curent moderat era reprezentat de Dimitrie Ghica şi Vasile 
Boerescu. Primul fusese bine caracterizat de către tatăl domnitorului Carol |, 
prinţul Carol Anton, pe care-l vizitase la 13 iunie 1866 la Diisseldorf: „A făcut o 
impresie excelentă asupra noastră atât ca grand Seigneur, cât şi prin 
amabilitatea sa personală. Atâta numai că mi se pare a fi de culoare foarte 
conservativă: Brătianu şi Rosetti îi sunt spini în ochi”!. Conservator moderat, 
Dim. Ghica va trece în rândurile Partidului Naţional-Liberal, în 1879, fiind ales 
pe chiar şef nominal, în 1884, pentru a uşura sarcina de guvernare a lui lon C. 
Brătianu. 

Un alt grup conservator moderat format din tineri oameni politici, între 
care şi participanţi la Junimea din laşi, se intitula Juna dreaptă. Spre deosebire 
de Vechea Dreaptă se declara şi el animat de păstrarea ordinii şi aplicarea 
sinceră a legilor, fiind alcătuit din : P.P. Carp, N. Blaremberg, A. Pascal etc. în 
1867, au început editarea ziarului „Terra”%2. în 1868 apare şi primul număr al 

ziarului „Pressa”, de orientare centrist-moderată, din iniţiativa lui V. Boerescu. 
La fel ca junimismul, gruparea centrist-moderată din jurul ziarului „Pressa” 
dezagrea atât radicalismul liberal, cât şi conservatorismul retrograd. Ambele 
grupări şi curente moderate nu se vor depărta însă prea mult de ideologia 
conservatoare, fiind nevoite să colaboreze cu vechii conservatori, de sub 
conducerea lui Lascăr Catargiu, care vine la guvern, în 1871. Un obiectiv 
comun, care-i unea, se dovedea destul de puternic spre a coaliza toate 
grupările conservatoare, anume lupta împotriva radicalismului liberal. încât, la 
9 mai 1870, gruparea Dim. Ghica - V. Boerescu se uneşte cu cea a vechilor 
conservatori, între care |. Em. Florescu, A. Plagino, lon Mânu, C. Brăiloiu, 
semnând împreună un manifest electoral, în total 42 de oameni politici. 
Nucleul grupării îl constituiau tot Dim. Ghica şi V. Boerescu, care alcătuiesc o 
grupare de centru-dreapta, având ca scop „să lichideze apatia şi lipsa de 
energie a conservatorilor” pentru a menţine ordinea şi legalitatea+%. 

Nici gruparea moderată condusă de Dim. Ghica şi Vasile Boerescu, nici 
„micul partid” junimist condus de P.P. Carp, Titu Maiorescu şi V. Pogor, de la 
laşi, cu aderenţi munteni în persoana lui A. Pascal, Al. Lahovari, C. 
Grădişteanu, nu-şi vor afla locul decât în marea coaliţie conservatoare grupată 
în jurul lui Lascăr Catargiu, în timpul marii guvernări conservatoare. 
Manifestările republicane şi anti- dinastice culminează cu hotărârea de 
abdicare a domnitorului Carol I, care invită 
la palat pe foştii locotenenţi domneşti din 1866. Lascăr Catargiu se opune 
categoric actului de abdicare, preluând conducerea guvernului, la 11 martie 
1871, în următoarea componenţă : generalul |. Em. Florescu, generalul Chr. 
Teii, Nicolae Creţulescu, P. Mavrogheni, G. Costaforu. Precum scria Titu 
Maiorescu, guvernul nou format, „era cea mai tare expresie a ideei 
conservatoare în limitele Consti- tuţiunii de la 1866”. 

Foarte bucuros de schimbarea de guvern, desigur în bine pentru tron, 
domnitorul Carol | scria cu satisfacţie tatălui său, la 7/19 iunie 1871 
„Cabinetul actual reuneşte elementele conservatoare ale ambelor nuanțe: 
aceia care erau pentru şi aceia care erau contra lui 11 februarie. Lascăr 
Catargi şi Mavrogheni sunt oameni foarte cinstiţi şi sinceri totodată, cari m-au 
povățuit totdeauna bine în aceşti din urmă ani”. Costaforu şi Teii erau ieşiţi 
din popor, ultimul fost paşoptist, contra principelui străin odinioară, devenit 
conservator şi adept al monarhiei. Nicolae Creţulescu a fost ministru şi prim- 

ministru sub domnia lui Al.I. Cuza. Şi generalul I.Em. Florescu a servit sub 
precedenta domnie, ca ministru de Război: „Ce deosebire între acest minister 
şi acela din iarna trecută I - scria Carol |. Azi am bărbați cari duc cu energie şi 
curaj cârma statului; atunci aveam miniştri pe care-i zguduiau discursurile 
fiecărui deputat'“%. în alegerile recente, nu reuşise nici un membru al fostului 
guvern prezidat de lon Ghica, iar din rândurile opoziţiei doar 5 „fracționişti” din 
Moldova şi 5 liberali din Muntenia. 

în decursul anilor, guvernul s-a remaniat de mai multe ori: Manolache 
Cos- tache Epureanu, apoi Al. Lahovari la Justiţie, V. Boerescu şi lon Bălăceanu, 
la Externe, G. Cantacuzino şi lon Strat, la Finanţe, T. Maiorescu şi P.P. Carp, la 
Culte şi Instrucţiune publică“. Ca primă sarcină, guvernul îşi impune 
„liniştirea spiritelor şi, 
după trebuinţă, înfrânarea agitatorilor”'. Ministru al Cultelor şi Instrucțiunii 
publice fusese numit generalul Chr. Teii „un om foarte cumsecade, un 
caracter, dar care numai la instrucție nu era locul său”*%8. Cei mai buni dintre 
conservatori se simt jigniţi de numire. îndată, generalul procedează la 
conducerea ministerului cu legi şi regulamente, ca la armată : „Om cu voință 
de fer, lipsit de orice deprindere de proceduri de detail, el tae în dreapta şi în 
stânga la ministerul de instrucţie cum îi convine'“%*. Astfel, el dă „un ordin de zi 
pe şcoli”, în care se fixează ortografia, care oscila între latinism şi fonetism. 
Considerându-se mai competent decât Teii, Maiorescu ironizează, criticând, pe 
bună dreptate, pe titularul portofoliului şi colaboratorii săi în Direcţia nouă, 
publicată în Convorbiri literare”*. 

întrebându-se în ce direcţie trebuie să se îndrepte România în viitor, 
Titu Maiorescu răspundea, fără rezerve, că pe calea evoluţionismului: „Cu 
modul de judecată istorică ce predomnea între noi, mai mult englezeşte 
evoluționar, decât franțuzeşte revoluționar, aşa-numita regenerare de la 1848 
nu ne părea să aibă gradul de importanţă ce i-l atribuiau liberalii în Muntenia”. 
Recunoştea, fireşte, meritele revoluţiei de la 1848 în trezirea conştiinţei 
naţionale, dar respingea obiectivitatea existenţei vreunei concepţii de 
organizare statală. DupăT. Maiorescu, Constituţia de la 1848 nu era altceva 
decât „o operă de fantasie”. Regenerarea politică a României - considera el - 
„trebuia să înceapă nu de la această «frazeologie», ci de la cele cinci puncte 
406 Ibidem, p. 35. Vezi şi Fr. Dame, op. cit., p. 233. 

adoptate de Adunările ad-hoc la 1867”. Acest program, conservatorii îl 
susțineau cu convingere, pe motiv că fusese primejduit de agitaţiile politice 
liberale din primăvara anului 18714. Evident, programul Adunărilor ad-hoc 
convenea conservatorilor, căci nici unul dintre cele cinci puncte nu se referea 
la problemele sociale, întrucât se urmărea, în primul rând, înfăptuirea Unirii. 

Titu Maiorescu consideră, în mod obiectiv, apropierea junimiştilor de 
gruparea conservatoare, pe motiv că membrii săi „erau, fireşte, mai deprinşi 
cel puțin cu suprafaţa elegantă a culturei occidentale”!. Aceasta, şi nu alt 
considerent, a stat la baza apropierii. De unde, părerea greşită de a confunda 
Partidul Conservator 
cu vechea boierime. în condiţiile în care sentimental şi resentimentul de clasă 
este foarte puternic - susţine T. Maiorescu - se emite părerea că principiile 
conservatoare au ca temei deosebirea dintre boierime şi burghezime, de unde 
„ura (poate şi invidia) democratică în contra vechei boierimi”, ca o rămăşiţă a 
trecutului. Chiar în trecut, boierimea vremelnică, adică de funcţii, nu se putea 
compara cu nobilimea statornică din Occident. Aristocraţia prin naştere a fost 
însă desfiinţată în România. Aşa se face că există tot atât de mulţi descendenţi 
din boieri la liberali, cât există şi la conservatori. Titu Maiorescu afirmă că juni- 
miştii au fost consecvent monarhici şi dinastici, deşi monarhia ereditară fusese 
un principiu promovat de liberali. Acest principiu monarhic trebuie propagat şi 
înrădăcinat în popor. De aici, consecvenţa şi decizia de a determina pe 
domnitorul Carol | să renunţe la abdicare, în 187142. 

Voit, sau nu, Titu Maiorescu lua apărarea latifundiarilor conservatori, 
prin teoria asupra evoluţiei clasei boiereşti şi cea a interpenetrării claselor 
sociale. El făcea abstracţie de realităţile politice şi ideologice, căci nu se 
întrebase niciodată, pentru a răspunde, cum se explica trecerea de partea 
revoluţiei a unor fii de boieri, la 1848 şi după, apoi, trecerea unor moşieri după 
1866 de partea liberalismului politic. 

Ca o reacţie la agitaţiile liberale din anii 1870-1871, conservatorii, 
veniţi la putere, se gândesc şi propun modificarea în sens restrictiv a 
Constituţiei din 1866. Iniţiatorii, precum afirmă însuşi Titu Maiorescu, au fost 
Manolache Costache Epureanu şi Gr. Sturdza, sub forma unei adrese subscrise 
apoi de mii de alegători. Este faimoasa „Petiţie de la laşi”. Autorii petiţiei 
constatau scurgerea a cinci ani de la adoptarea Constituţiei, consideraţi destul 
de concludenţi pentru a constata starea de „anarhie” care ar putea 

„dezorganiza şi perde o ţară întreagă'*!?. însuşi domnul ţării - susțineau ei - 
era gata de a părăsi tronul „fiindcă licența şi anarhia domneau în ţară”. în 
atare situaţie, Puterile garante îşi puteau pierde răbdarea şi determina 
ocupaţia armată a ţării. Drept urmare, se propun Corpurilor legislative remedii. 
Se începe prin constatarea lipsei de dreptate. Astfel, egalitatea proclamată 
este nedreaptă, rea : „este nedrept ca cel ce nu are nimica să voteze impozite 
pe spinarea aceluia care are ceva, şi de aceea această egalitate este rea”. 
în petiție se declară, fără echivoc: „nu ne trebuie faimoasa trilogie revo- 
luționară, cu atât mai vârtos că atunci când s-a proclamat fraternitatea, s-au 
făcut 

despoierile cele mai neruşinate şi măcelurile cele mai crunte; ci ne trebuie mai 
presus de toate libertatea şi dreptatea. Acolo unde dreptatea nu există; 
libertatea degenerează în licenţă. Acesta este cazul la noi. Dreptatea 
înfrănătoare lipseşte şi impunitatea este garantată tuturor delictelor şi tuturor 
crimelor”! 

Un spirit ultraconservator mărturisea resentimente îndelung reprimate 
din partea foştilor şi încă existenţilor privilegiați, chiar în condiţiile aplicării 
principiilor de dreptate, egalitate şi fraternitate. Se face apel la dreptate, dar 
ce fel de dreptate ? Aceea de a acţiona contra egalităţii în faţa legii a celor ce 
nu au cu cei care au ceva, adică a micilor proprietari cu marii proprietari. între 
multele „re/e” de care suferea ţara, ca urmare a unor „principii extrem de 
dăunătoare”, petiţionarii considerau şi „licența presei”, care ajunsese „până a 
fi un adevărat scandal”. Nu se susţine necesitatea introducerii unei cenzuri, ci 
judecarea aşa-numitelor „calomnii de presă” de către tribunale corecţionale. 
Cineva - susțineau ei - se ridică cu arma în mână şi proclamă republica, 
pentru care „crimă” este achitat şi ales deputat în Adunare şi încă, culmea, 
face parte din Comisia de delegaţi care să înainteze răspunsul la Mesajul 
Tronului! O astfel de „neruşinare şi impunitate” nu pot merge mai departe. 
Autorii petiţiei cer introducerea pedepsei cu moartea „în caşurile prevăzute de 
Codul penal militar şi pentru asasinat”. De asemenea, se propunea 
desfiinţarea juriului până la formarea unui „spirit public mai conştiincios . 

Adânc tulburaţi de manifestările normale ale unei vieţi politice cu 
adevărat democratice, în limitele Constituţiei şi ale legilor în vigoare, 
ultraconservatorii cer astfel revizuirea şi modificarea pactului fundamental, 
spre a restrânge cadrul juridic al unor astfel de manifestări, ajungând până a 

propune introducerea pedepsei cu moartea. Chiar cele patru colegii electorale, 
bazate pe avere, erau criticate, pe motiv că falsificau principiul reprezentativ 
în Parlament. în ce consta falsificarea ? Desigur, în aceea că la colegiul |, 
alături de marii proprietari erau incluşi şi cei care dispuneau de un venit de 
300 de galbeni, în condiţiile în care o moşie mijlocie aducea un venit de 700 de 
galbeni. încă mai rău - apreciau ei - erau incluşi la colegiul | şi cei care 
realizau venituri din întreprinderi industriale, alături de marii proprietari rurali. 
Pe de altă parte, proprietarii rurali erau determinaţi să voteze la colegiul III al 
orăşenilor, colegiu care dispune de un drept „abuziv”, deoarece lasă alegerile 
la discreţia celor cu impozit mic, în defavoarea moşierilor şi industriaşilor. 


1 Ibidem, p. 58. 
2 Ibidem, p. 60-61. 


Apoi, numărul deputaţilor oraşelor era prea mare în comparaţie cu interesele 
pe care le reprezenta“!*. 

Cu toate că deţineau privilegiul politic prin sistemul electoral bazat pe 
avere, autorii petiţiei de la laşi propuneau restricţii şi mai mari, în sensul ca din 
primul colegiu să facă parte numai marii proprietari rurali cu un venit de 700 
de galbeni, din colegiul doi cei cu un venit între 200 şi 700 galbeni. Toate 
propunerile favorizau pe latifundiari. Se mai cerea reînfiinţarea Consiliului de 
Stat, pentru a facilita elaborarea proiectelor de legi, numirea primarilor direct 
de către şeful statului, pentru ca guvernul să aibă reprezentantul său în 
consiliul comunal, în care să intre de drept şi acel ce „are singur în 
proprietatea sa atât pământ, cât toţi ceilalţi locuitori ai comunei împreună”, 
reprezentat, la nevoie, şi prin delegaţie. în cazul că propunerile nu ar fi 
acceptate, alegătorii, care ar fi subscris-o, se angajau să întreprindă o 
propagandă activă pentru ca în viitor deputăţii şi senatorii refractari să nu mai 
fie aleşi. Numai în acest fel - conchideau autorii „Petiţiei” - se va determina 
alegerea unui Parlament „care să răspundă la trebuinţele ţârei”, imperios 
necesar de a fi salvată „de anarhie şi de peire” . 

Astfel de concepții ultraconservatoare, evident retrograde, care 
aminteau de practicile vechiului regim politic al privilegiilor nu puteau fi 
împărtăşite de conservatorii moderați, între care, în primul rând junimiştii. Titu 
Maiorescu afirma că în mod eronat şi pe nedrept .Petiţia” a fost atribuită 
junimiştilor, când se ştie că P.P. Carp a fost cu totul străin de conţinutul ei, de 

altfel, absent din laşi, în momentul elaborării. Atunci când a aflat de .Petiţie”, 
Carp a combătut-o, fiind convins că nu prin modificarea Constituţiei se 
remediau relele de care suferea ţara. Chiar junimiştii, care au participat la 
dezbaterea Petitiei” în locuinţa lui Gr. Sturdza, au fost împotrivă. S-a propus 
subscrierea  Petiţiei” numai de către acei membri care-i împărtăşeau 
conţinutul în întregime ; între ei n-a fost nici un junimist. Cu toate acestea, unii 
junimişti s-au asociat propunerii de a fi trimisă Adunării deputaţilor, precum : 
V. Pogor, lacob Negruzzi, Titu Maiorescu. Petitia” a fost depusă pe biroul 
Camerei, fără a fi fost nici măcar citită. Guvernul s-a raliat opiniei prinţului 
Dim. Ghica, preşedintele Camerei, şi lui V. Boerescu, care au organizat o 
întrunire a grupării conservatoare în Capitală. S-a decis „să se /ase chestia în 
suspensie”, căci situaţia se va îndrepta şi fără modificarea Constituţiei. Titu 
Maiorescu considera că s-a procedat cu înţelepciune, totuşi Guvernul trebuia 

să ia măsuri pentru întărirea administraţiei, pentru combaterea energică a 
opoziţiei în Parlament şi pentru o modificare parţială a legilor existente în 
scopul înfrânării „agitărilor sterile”. El era de părere ca să se înceapă o 
îndreptare economică treptată şi o bună orientare a învăţământului public“:5. 

Extremismul conservatorilor ultra eşuase în încercarea de modificare în 
sens restrictiv a Constituţiei, prin însăşi atitudinea moderată a unor 
conservatori, care refuzaseră să o ia în consideraţie. între autorii „Petiției de la 
laşi” se aflau vechii susţinători ai regimului bazat pe privilegii, precum : Gr. M. 
Sturdza, D. Korne, P. Rosetti-Bălănescu, |. Cantacuzino, C.D. Sturdza, generalii 
G. Ghica şi N. Ma- vrocordat, St. Mavrodi ş.a. încercarea eşuată a contribuit 
însă la o mai accentuată diferenţiere în rândurile conservatorilor, moderaţii 
constituind o grupare aparte, denumită „partidul conservator liberal”, 
împerechere ciudată de cuvinte, care indica totuşi orientarea spre liberali, cu 
care se vor şi contopi după războiul de Independenţă. 

Vechii conservatori şi junimiştii rămân însă fermi pe poziţiile lor de atac 
contra liberalilor, mai ales contra celor radicali. în Adunarea deputaţilor, Titu 
Maiorescu se ridică împotriva Fractiumi libere şi independente, susţinând 
libertatea exprimării ideilor, de la cele conservatoare până la cele liberale, însă 
în limitele „compatibile cu Statutul constituit după modul Constituţiunilor din 
Europa civilizată' . De aceea, detesta introducerea unor teorii care aveau ca 
scop răsturnarea „oricărei ordini de lucruri constituite în stat şi provocarea 
cestiunilor sociale într-un mod cum nu a venit încă timpul, şi cum poate nu va 

veni niciodată a se resolvi'”. Astfel de principii - susţinea T. Maiorescu - erau 
introduse la universitatea din laşi de către profesori membri ai Fracţiunii libere 
şi independente. Unul dintre aceste principii era cel afirmat de Simion 
Bărnuţiu, potrivit căruia este de ajuns un singur vot în Camera constituantă 
„pentru a proclama pe principe de nul şi imposibil”. Or - preciza T. Maiorescu - 
era foarte periculos să se susţină în faţa studenţilor o astfel de teorie“!$. 

Pledoariile pentru ordinea de stat legal constituită şi pentru apărarea 
liniştii interne continuau să aibă acelaşi conţinut şi aceeaşi semnificaţie de la 
prima 
reacţie a conservatorismului contra pătrunderii ideilor şi principiilor liberale, 
etichetate şi stigmatizate ca fiind socialiste şi comuniste, pentru a reuşi în 
combaterea lor faţă de o opinie publică nedeprinsă cu noţiunile şi categoriile 
socio-politice utilizate. Precum marii boieri conservatori de dinainte de 1858, 
Titu Maiorescu se opunea propunerii liberale a exproprierii latifundiilor şi 
împroprietăririi ţăranilor, pe motiv că era o „teorie comunistă sui generis pusă 
înainte ca o idee de regenerare a României”. El o consideră de-a dreptul o 
nechibzuinţă, întrucât se trezeau resentimentele şi „/uptele acelora care nu au 
nimica, contra acelora care au ceva”, prejudiciindu-se viitorul, printr-o astfel 
de „teorie comunistă”, care este pusă la temelia regenerării statului român. 
De aceea, în pofida oricărei libertăţi existente, Titu Maiorescu declară că nu 
poate fi de acord cu propagarea de la catedră a unor teorii care să dărâme 
bazele statului prin sistemul său de învăţământ, rău înţeles şi rău aplicat. Nu le 
exclude totuşi profesorilor liberali bunele intenţii, dar să-şi propage ideile, 
teoriile în presă, în discursuri publice, şi nu de la catedră, pentru că statul nu 
trebuie să-şi permită naivitatea de a plăti funcţionari care să contribuie la 
dărâmarea temeliilor salet”. 

în urma discursurilor lui Nicolae lonescu, Cezar Bolliac şi N. Blaremberg, 
Titu Maiorescu se simte obligat să facă unele precizări, dezvoltându-şi 
punctele sale de vedere. Ca atare, el propune să fie îndepărtați toţi cei care 
propagă de la catedră răsturnarea ordinii de lucruri stabilită şi cei care fac 
politică militantă, adică toţi cei care fac „o arenă politică din instrucţiunea 
poporului”. El declară că nu poate admite transformarea şcolilor în nişte 
„cluburi de intrigi politice, spre ruinarea instrucţiunii publice”, pentru că este 
un lucru de excepţie să vezi transformarea corpului profesoral în focar de 

pasiuni politice. Nicăieri nu se admite aşa ceva, adică predominarea agitaţiilor 
politice în rândul cadrelor didactice, prin urmare nu poate fi tolerată nici în 
România“!*. 

Om de cultură de mare rafinament, cu studii îndelungate la şcolile Apu- 
sului, conservator luminat, Titu Maiorescu se pronunţa pentru măsuri 
administrative contra unor adversari politici, precum profesorul de la 
Universitatea din laşi, liberalul radical Nicolae lonescu. împreună cu alţi 
deputaţi conservatori, el propunea chiar suprimarea a patru catedre şi 
înlocuirea lor cu alte patru. Cele patru catedre erau ocupate de liberali 
fracţionişti „care tind a răsturna bazele pro- 

prietăţei, a declara nulă şi neavenită ideea unui principe străin”. Aceste idei, 
susţinute de Simion Bărnuţiu înainte de 1864, au fost, apoi, împărtăşite şi 
susţinute de discipolii săi, după decesul său survenit în acel an. Dacă ei au 
dreptul să susţină teoriile lor ca persoane privaţe, nu o pot face însă de la 
catedră, căci formează profesori de liceu care ţintesc la răsturnarea stării de 
lucruri existente. Din moment ce sunt acordate toate libertăţile cetăţeneşti - 
conchide Titu Maiorescu - nu se poate refuza „statului libertatea de a-şi plăti 
numai pe acei funcționari, cari lucrează în sensul existenței sale”. Or, ideile 
şcolii lui S. Bărnuţiu „sunt răsturnătoare . 

în mod paradoxal, Titu Maiorescu omitea din raţionamentul său că 
statul modern cu instituţiile sale fusese mai ales opera unor oameni ca Simion 
Bărnuţiu şi a discipolilor săi; că liberalii radicali contribuiseră atât de mult la 
constituirea şi consolidarea statului naţional român, că însăşi Constituţia din 
1866 era una liberală, dintre cele mai avansate din Europa. Fără îndoială, 
deținerea puterii de către conservatori era confundată cu statul însuşi, căci nu 
la interesele statului se gândea Titu Maiorescu, în primul rând, ci la cele ale 
guvernului şi grupării conservatoare raliate în jurul lui Lascăr Catargiu. El 
apăra, evident, interesele acestei grupări politice, şi nu generale sau 
naţionale, atunci când se opunea exproprierii latifundiilor şi împroprietăririi 
ţăranilor, pe motiv că se şubrezeau temeliile statului prin aplicarea unor „teorii 
comuniste”. Şi aici mentorul Junimii” exagera în mod voit, pentru că numai la 
aplicarea unor astfel de teorii nu se gândea profesorul de drept de la 
Universitatea din laşi, Simion Bărnuţiu, când punea cu acuitate problema 
stabilirii şi consolidării noilor relaţii de proprietate, şi nu socialiste sau 
comuniste. Măsurile extreme propuse, de suprimare a catedrelor, denotă o 
iritare profundă în rândurile tuturor consen/atorilor, care, aflaţi la putere, 
căutau să restrângă libertăţile democratice, începând chiar cu modificarea 
Constituţiei, iar, în caz de nereușită, să procedeze la măsuri legislative care s-o 
compenseze. 

Lascăr Catargiu reuşise să grupeze în jurul său pe toţi şefii grupărilor şi 
fracţiunilor conservatoare, adică: Dimitrie Ghica, M.C. Epureanu, l.Em. 
Florescu, Gr. Sturdza, cărora s-au alăturat: Chr. Teii, N. Creţulescu, (foşti 
liberali), P. Ma- vrogheni, Gheorghe Costaforu şi Vasile Boerescu. Din coaliţie 
mai făceau parte membrii .Junimii” din laşi: P.P. Carp, Th. Rosetti, Ilon Strat şi 
Titu Maiorescu, precum şi cei ai /unei drepte de la Bucureşti: Al. Lahovari, 
Gh.Gr. Cantacuzino, 

lon Cantacuzino ş.a. Indiferent de poziţia lor moderată sau ultra, 
conservatorii se coalizaseră pentm a lupta contra liberalilor, îndeosebi a 
celor radicali, consideraţi deosebit de primejdioşi „stabilității şi ordinii”, 
atât prin propaganda, cât şi prin acţiunile lor. Totuşi, n-au reuşit să se 
constituie în partid politic decât în 1880, cu cinci ani mai târziu decât 
liberalii, preluând, de fapt, modelul lor de organizare centrală şi locală. Ei 
nu aveau nici măcar un singur organ de presă, deşi Lascăr Catargiu 
recomandase ca „Pressa” să îndeplinească acest rol. Alături de alte organe 
de presă conservatoare, apar altele noi ca: /ndependența română”, 
„Opiniunea publică”, „Curierul Bucureştilor”. Cu toate că exista un club con- 
servator în Bucureşti, el nu era unul de decizii, ci de dezbateri. 
Constituirea unui partid a întârziat, în pofida unei coalizări, timp de 4 ani, 
în jurul lui L. Catargiu, din cauza unor deosebiri de concepţii şi interese, a 
existenţei mai multor mari personalităţi, dintre care fiecare se vroia şef“20, 
Interesul de a deţine şi consolida puterea a prevalat celui al formării unui 
partid, această ultimă problemă punân- du-se mai accentuat, după 
căderea guvernului Lascăr Catargiu, deci în opoziţie. Unele grupări 
conservatoare, precum junimiştii, deşi se raliază coaliţiei, nu se dizolvă 
totuşi în ea, rămânând distincte. Nevoia de a se afirma în viaţa politică i-a 
determinat pe junimişti să se ralieze coaliţiei conservatoare, căci, 
altminteri, ei constituiau un „strălucit stat major, dar fără armată”, precum 
afirma Fr. Dame. Parlamentarii junimişti se dovedeau deosebit de activi, 
luând iniţiative legislative şi propagând de la tribună ordinea şi 
stabilitatea. Cu toate acestea, activitatea guvernului L. Catargiu 
regresează, uzându-se în măsuri legislative lipsite de însemnătate 
generală, antrenată fatalmente spre declin şi stagnare. De unde, în 1871, 
domnitorul Carol | se arăta foarte entuziasmat de Guvern şi Cameră, în 
1873 consemnează realitatea : „Lucrările Camerei merg încet de tot; opoziția 
contra ministerului creşte, majoritatea e fără vlagă şi multe proiecte însemnate 
abia că vor fi votate. Patimile politice izbucnesc cu prilejul tratativelor 
privitoare la înființarea unui credit funciar naţional; partidele cele mai extreme 
îşi dau mâna contra guvernului, fiindcă acesta ar voi să lase putinţa de a atrage 
capitaluri străine contra unui credit funciar privilegiat”*2!. La 14/26 ianuarie 

1875, se consemnau încă lucruri şi mai grave, anume că guvernul era 
atacat nu numai de opoziţia liberală, dar şi de către unii conservatori, foşti 
miniştri ai cabinetului în funcţie, cum era generalul Chr. Teii. Acesta, în 
Adunarea deputaţilor, acuza guvernul că a înşelat 

statul cu peste 500.000 lei la concesionarea monopolului tutunului. Manolache 
Costache Epureanu vorbea şi el pe acelaşi „ton duşmănos”. Domnitorul Carol | 
relata, astfel, tatălui său „gravitatea situației”. 

Generalul Chr. Teii demisionase din funcţia de ministru al Cultelor şi 
Instrucțiunii publice, la 9 ianuarie 1874, datorită unor afaceri dubioase tolerate 
de miniştri şi chiar de către şeful guvernului, în discordanţă cu concepţiile sale. 
După un interimat al lui V. Boerescu, ministru de Externe, portofoliul va fi 
preluat de Titu Maiorescu“. 

Deocamdată, în primele luni ale anului 1874, mentorul Junimii” se 
înfrunta la tribuna Camerei cu profesorul ieşean Nicolae lonescu pe tema 
reprezentării în consiliile comunale. Liberalul fracţionist moldovean nu era de 
acord cu modificarea legii comunale, care nu ţinea seama de privilegiul politic 
al latifundiarilor conservatori. Titu Maiorescu, dimpotrivă, o susţinea, 
argumentând că reprezentarea este defectuoasă, fiind necesară o modificare, 
întrucât, nimic nu s-a realizat „sub forma electivă mai democratică”. El nu era 
de acord nici cu afirmaţiile liberalului Anastasie Stolojan, potrivit cărora 
oamenii în suferinţă sunt cei mai indicaţi să remedieze relele existente, adică 
ţăranii. Ei suferă, într-adevăr, dar nu ştiu de ce şi nici cum să înlăture 
suferinţele. De unde, atunci, convingerea pentru Titu Maiorescu „că modul de 
a înăbuşi voturile celor inteligenți din comună prin voturile mulțimii este modul 
cel mai greşit pentru a susținea interesele comunale în România ?*2. Titu 
Maiorescu susţinea, aşadar, modificări restrictive în legea comunală, pentru a 
deveni preponderente voturile pe bază de cens ale latifundiarilor: „Să primim 
proprietatea cea mare - se adresa el deputaţilor, să sporim pentru o parte a 
voturilor condițiunea censului atât, încât să avem speranţă că se vor îndrepta 
lucrurile şi că vom găsi în proprietarii mari mai multă îngrijire şi inteligență 
decât am găsit-o în mulţimea ignorantă“2. 

în sprijinul lui Titu Maiorescu, cărturarul luminat care se temea de 
mulţimea ignorantă, intervine însuşi bunul său prieten, P.P. Carp, un latifundiar 
conservator, şeful junimismului politic. Mai întâi de toate, el combate teoria 
dreptului absolut, potrivit căreia „drepturile cetăţeneşti şi politice sunt nişte 

drepturi absolute ale omului, afară de orice calitate şi de orice dovadă că un 
om este 

capabil de a le exercita”'. Această teorie este susţinută de liberali. 
Conservatorii, însă, au susţinut contrariul, adică „drepturile politice sunt bunuri 
ce se câştigă ca toate drepturile, iară nu se nasc cu noi”. Apoi, susţinea că 
importul de legi este dăunător: „ne-am deprins la o importaţiune de legi, de 
idei şi de cetățeni din străinătate; am uitat însă că odată cu ideea şi legea am 
fi trebuit să introducem şi metoda ce le-a creat. în dosul fiecărei idei este o 
lucrare pregătitoare, o epocă de preparațiune a cărei resultantă este legea 
respectivă; şi a introduce d-a gata ideea, fără ca nimic să o fi pregătit, este a 
planta, cum zice poetul, flori pe un pământ de nisip; ele degrabă se veştejesc 
şi veştede sunt cele mai multe din creațiunile noastre”?. Deci, înainte de orice, 
o lucrare, o experienţă, o practică locală, apoi aplicarea unor idei şi teorii din 
alte ţări: „Eu voi condamna - declara Carp - totdeauna autoritatea care ni se 
aduce, când în dosul acelei autorităţi nu voi vedea că este o lucrare locală care 
justifică şi după ce am făcut experienţa, ne aduce tot la acele concluziuni la 
cari au ajuns şi străinii”. 

Practica politică şi experienţa anterioară, tradiţia de care făcea atâta 
caz P.P. Carp şi toţi conservatorii, odată cu el, erau cele ale vechiului regim 
bazat pe privilegii. Mobilul pledoariilor sale contra legii comunale, stabilită pe 
baze democratice, evidenția interesul pentru restatornicirea privilegiului politic 
şi în alegerile pentru consiliile comunale, spre a prevala votul pe bază de cens 
ridicat, deci preponderența latifundiarilor. întrucât opoziţia cerea insistent 
libertatea alegerilor, P.P. Carp se urca la tribună pentru a declara că primul 
guvern Lascăr Catargiu, din 1866, a căzut în urma intrigilor liberale. De aceea, 
libertatea alegerilor, la care se face un insistent apel, de către adversarii 
politici, înseamnă „a lăsa libere afacerile roşilor”. Recunoscând existenţa 
„Partidului Conservator”, Carp o contestă, însă, pe cea a „Partidului Liberal”: 
„Contestez legitimitatea partidului liberal la noi, el nu este decât un ce factice. 
Nu înţeleg partid liberal decât în acele ţări unde munca poporului a avut de 
rezultat naşterea a noi elemente cu noi interese, cari cer la rândul lor locul 
legitim în stat. Dar nu poate exista partid liberal acolo unde sunt numai nişte 
fraze create în alte ţări pentru situaţiuni ce nu există la noi, şi în numele lor se 
pretinde că există un element a cărui existență, însă, nu se vede nicăieri”*. 


1 P.P. Carp, Discursuri, voi. |, p. 40. Şedinţa Camerei din 5 februarie 1874. 
2 Ibidem, p. 4]. 

în acel timp, nu existau desigur partide, ci diverse grupări, fie liberale, 
fie conservatoare. în realitate, P.P. Carp nega dreptul la existenţă a unui 
liberalism, fie sub orice expresie politică, pe motiv că nu-şi găsea legitimarea 
într-o ţară eminamente agrară, în care burghezia se reducea la o minoritate, 
pentru el neglijabilă, iar ideologia ei, la „ambiţiunea a doi sau trei oameni”. 
Profitori ai unei situaţii de excepţie, ei au pus mâna pe putere, altminteri „în 
timpuri normale n-ar fi putut aspira la onoarea de a cârmui această ţară”. 
Liberalii, în concepţia lui P.P. Carp, nu meritau nici prin vorbe, nici prin fapte 
încrederea naţiunii. De fapt, negația lui survenea în urma cuvântării lui G. 
Vernescu, care nega existenţa unui partid conservator, recte a 
conservatorismului: „Negaţi-ne existența - spunea Carp -, noi ne vom mărgini 
a merge înainte, şi sper că nu d-voastră ne veți opri în calea ce urmăm”. 

în pofida negaţiei dreptului la existenţă legitimă din partea lui P.P. Carp, 
o puternică coaliţie liberală se constituise în ianuarie 1875, care edita un ziar 
cu titlu semnificativ .A/legătorul liberi', indicând astfel şi scopul. La 4 iunie 
1875, „Românul” publica programul Partidului Naţional Liberal, iar în ziua 
următoare, numele membrilor fondatori ai primului partid istoric din vechea 
Românie. în acest timp, coaliția conservatoare, compusă din Vechea dreaptă în 
frunte cu C. Brăiloiu, de Juna dreaptă, incluzând şi pe junimişti, şi de gruparea 
centrist-moderată, începe să se destrame . Precum consemna C.C. Bacalbaşa, 
în 1875, Dimitrie Ghica, preşedintele Adunării deputaţilor, „nu mai era în 
termeni dulci cu Lascăr Catargiu”. Unitatea conservatorilor slăbeşte: „dihonia 
intrase în partidul de la cârmă”, care dispunea de prea mulţi oameni de 
valoare, intraţi în rivalități. Mulţi doreau locul lui Lascăr Catargiu, între ei 
numărându-se şi Dim. Ghica şi I.Em. Florescu. Astfel că, la 23 ianuarie 1875, 
Dim. Ghica se afla între membrii „Alegătorului liberi', organul de presă nou 
înfiinţat al coaliţiei electorale, alături de fraţii lon şi Dumitru Brătianu, Dim. A. 
Sturdza, lon Ghica etc?. Curând, în luna martie, va fi atras şi conservatorul M.C. 
Epureanu. Opoziția, astfel constituită, se întruneşte în casa maiorului englez 
St. Lakeman, în scopul unei alianţe parlamentare (coaliția de la Mazar-Paşa), 
care a pus bazele Partidului Naţional Liberal. 

în urma eşecului în alegerile parlamentare din aprilie 1875, o parte din 
conservatori şi-a dat seama că nu mai putea avea succes, „decât cu o mască 

liberală”. Drept urmare, din marea coaliţie conservatoare se desprinde 
Centrul, care ia denumirea de „partid liberal conservator”, sub preşedinţia lui 
Dim. Ghica, fost preşedinte al Adunării deputaţilor. El a şi publicat un manifest 
al Partidei Liberal-Conservatoare, semnat între alţii, de: Constantin Boerescu, 
Nicolae Bla- remberg, lon Lahovary, VI. Ghica, Al. Ştirbei“24. 

Guvernul se afla în grea cumpănă. În afară de vechii conservatori, este 
susţinut cu fervoare de către junimişti. Astfel, în şedinţa Adunării din 29 iunie 
1875, contra votării raportului cu privire la adoptarea legii ratificării Convenţiei 
comerciale cu Austro-Ungaria s-au ridicat M. Kogălniceanu şi lon C. Brătianu. 
P.P. Carp respingea afirmaţiile celor doi deputaţi liberali, conform cărora 
aprobarea Convenţiei ar însemna „un act de trădare şi că noi, votându-l, am 
demerita de marii domni Ştefan, Mircea, Vlad şi de toţi eroii cari ilustrează 
trecutul nostru”. P.P. Carp, dimpotrivă, consideră bună Convenţia, căci ar 
contribui la independenţa economică a României: „Să lăsăm la o parte pe 
Ştefan cel Mare şi pe Mihai cel Brav - replica el - căci ei, pentru timpurile lor, 
au făcut tot ce au putut. Să recunoaştem însă că, schimbându-se timpurile, se 
schimbă şi mijloacele, şi că noi, fără să scoatem paloşul, putem crea 
neatârnarea noastră economică; prin urmare, nu ne mai trimiteţi cu trâmbitța 
războinică la fruntarii ca să le apărăm'?. 

în mod vădit, P.P. Carp era adeptul lărgirii drepturilor de autonomie 
până la independenţa deplină, pe cale paşnică, considerând Convenţia cu 
Austro-Un- garia un act politic de desprindere faţă de Poarta otomană. în 
realitate, fără a se nega şi o astfel de semnificaţie, convenţia avantaja pe 
latifundiarii conservatori care exportau produse agricole, şi dezavantaja 
industria, concurată pe piaţa internă de produsele din imperiul vecin, încât şi 
prin susţinerea Convenţiei, P.P. Carp apăra un interes de grupare politică. Deşi 
era un vehement apărător al dreptei, de la tribuna Adunării el respinge 
afirmaţia că ar face parte din extrema dreaptă pe considerent că este adept al 
filosofiei lui Schopenhauer. Or, contra- argumentează el -, acesta a fost un 
filosof şi nu un om politic. Adresându-se lui Gr. Ventura, care făcuse astfel de 
afirmaţie, P.P. Carp, ministrul Cultelor şi Instrucțiunii publice, replică : „pe ce 
vă bazati d-voastră ca să ziceti că acei cari sunt de şcoala lui Schopenhauer 

sunt din extrema dreaptă ? Cine v-a spus d-vstră că sunt din extrema 
dreaptă ? Unde a-ţi văzut d-vstră în viața mea politică că sunt 

contra libertăților ? Voiţi să ştiţi ce combat ? Combat falsul liberalism, acela 
care a adus decăderea, nu a României, dar a țărilor mult mai puternice decât 
România”!. Apoi, dă exemplul Franţei, care suferă de pe urma unui aşa-numit 
fals liberalism, încât, o experienţă eşuată, nu mai este necesar de refăcut. P.P. 
Carp, cu adevărat nu făcea parte din extrema dreaptă diriguită de C. Brăiloiu, 
sub numele de Vechea dreaptă, ci din Juna dreaptă, o grupare moderată, dar 
statornic conservatoare : „Eu retrograd ? - se apăra el de învinuirile aduse. Dar 
nu sunt unul din acei cari la 11 fevruar au contribuit, pentru o mică parte este 
drept, dar în fine au contribuit a fi o tribună liberă în această tară ? Nu d-lor, 
nu este serioasă acuzaţiunea şi nu va putea surpa reputaţiunea mea . 

Nu era extremist de dreapta P.P. Carp, dar, alături de Titu Maiorescu, 
se dovedea cel mai vajnic apărător al principiilor conservatoare, făurind chiar 
doctrina partidului, în 1881, prin cunoscutul său program de reforme, intitulat 
„Era nouă”: „Adepţi ai unui regim politic în care autoritarismul luminat se 
îmbina cu liberalismul, junimiştii detestau conservatorismul retrograd'”?. 
Ralierea la Vechea dreaptă, în 1871, avusese ca scop să participe la guvern, 
pentru a-şi pune în aplicare concepţiile despre evoluţia socială, economică, 
politică şi culturală, aşadar, de adaptare a conservatorismului la spiritul vremii. 
în concepţia lor, statul trebuia organizat pe temeinice baze de ordine şi 
stabilitate, dar şi pe respectul faţă de libertăţile general-democratice. 
Explicabilă, deci, atitudinea de repudiere a abuzurilor comise de vechii 
conservatori aflaţi la putere, care promovau concepţii elitiste asupra deţinerii 
puterii, în fapt „coterii” politice cum le denumea Titu Maiorescu. La laşi, 
junimiştii intraseră în divergență cu vechii conservatori, precum Gr. Sturdza şi 
N. Aslan, în timpul campaniei electorale din mai 1875, şi, dacă n-au acţionat 
contra lor, s-a datorat spiritului de disciplină germană de care erau dominați. 
P.P. Carp mărturisea că, pe viitor, nu va mai face astfel de concesii”. 

Reacţia opiniei publice la unele acte reprobabile ale guvernului l-a 
împins pe Lascăr Catargiu spre şi mai multe şi mai grave abuzuri de putere, în 
primul rând ingerinţele electorale, spre a dobândi majoritatea necesară. 
Detestat şi părăsit de elementele moderate, precum Dim. Ghica şi V. 
Boerescu, care înfiinţează aşa-numitul „partid conservator liberal”, apoi de 
M.C. Epureanu, care 

devine şeful conservatorilor independenţi, Lascăr Catargiu înclină tot mai mult 
spre dreapta, accentuându-şi poziţia extremistă, retrogradă. în jurul lui se 
grupează oameni interesaţi, lipsiţi de onestitate, care îl compromit. Ruina 
financiară a stat însă la temelia căderii guvernului conservator. Interesul 
comun, din momentul închegării coaliţiei conservatoare, slăbise, deoarece 
moderaţii nu vroiau în nici un chip să se identifice cu actele de guvern şi cu 
practicile politice ale extremei drepte. Această extremă era decisă să apere cu 
orice preţ interesele latifundiarilor, fie chiar prin îngăduirea unor violenţe şi 
abuzuri, care atentau vădit la temeliile regimului politic constituit la 1866, 
începând chiar cu tentativa de modificare în sens restrictiv a Constituţiei. 
încât, la începutul anului 1876, guvernul nu se mai identifica cu interesele 
tuturor conservatorilor, căci devenise instrumentul unor tendinţe retrograde, 
ultraconservatoare. 

Ostilitățile contra lui sunt declarate făţiş, nu numai de către adversarii 
politici tradiţionali, dar chiar de către foştii colaboratori, care se distanțează 
spre a nu se compromite. O broşură apărută în martie 1876 la Dusseldorf 
stigmatiza în termeni foarte aspri guvernarea lui Lascăr Catargiu : „Tot ce a 
avut reacţiunea mai ruginit - scria autorul semnat cu pseudonimul Caius 
Manlius Publicola -, mai autoritar, mai desfrânat, mai brutal, mai putred în 
inimă şi corp, scoase din sânul ei, îl aduna, îl grupa şi combina sinistrul 
minister din lugubra noapte de 11 martie”'. Pătimaş, autorul exagera, deşi 
avea unele motive s-o facă. Evident, nu putea fi vorba de „despotism şi 
tiranie” sau de „vampiri sugători de sânge”, ci doar de un regim autoritar, cu 
puternice accente conservatoare de dreapta. La 16 februarie 1876, generalul 
I.Em. Florescu demisionase de la Ministerul de Război, iar Dim. Ghica din 
preşedinţia Camerei. Rugat stăruitor de Lascăr Catargiu să rămână, Dim. 
Ghica a refuzat, fiind ales, în locul rămas vacant, C. Brăiloiu. Spre a sancţiona 
pe conservatorii disidenţi, adică Dim. Ghica, V. Boerescu, AL Orăscu, primul- 
mi- nistru dizolvă Senatul, ceea ce a însemnat începutul sfârşitului său. Au loc 
noi alegeri, care se termină cu un eşec pentru guvern“. La 30 martie 1876, se 
prezenta demisia : „Prinţul o primeşte cu mare părere de rău” - se consemna 
în Memoriile regelui Carol I - întrucât timp de cinci ani, îşi îndeplinise sarcina, 

„Cu energie şi circumspecţiune şi a introdus multe reforme folositoare”, pentru 
care poate fi multumit”. 

Este numit apoi un guvern de tranziţie, prezidat de l.Em. Florescu, la 
4/16 aprilie 1876, apoi un guvern liberal, prezidat de fostul colaborator al lui 
Lascăr Catargiu, M.C. Epureanu, la 27 aprilie/9 mai 1876, pentru ca, la 24 
iulie/5 august 1876, să preia puterea şeful Partidului Naţional-Liberal, lon C. 
Brătianu. Un comitet de punere sub acuzare a foştilor miniştri din guvernul 
Lascăr Catargiu fusese numit, încă din timpul guvernării precedente, prin votul 
Adunării deputaţilor, exprimat în şedinţa din 20 iulie 1876. Primind un mandat 
de înfăţişare, la moşia sa Golăşei, semnat de membrii comitetului (An. 
Stolojan, Em. Costinescu, 0. Giani, N. Eleva, G. Missail), L. Catargiu răspundea 
că nu le poate recunoaşte calitatea de judecători de instrucţie pe care şi-o 
atribuie : „în ci priveşti amenințare că la caz de neurmare se va da în contrami 
(sic !) manaat di aducire. Protestez şi deşi nu cred că se va găsi un împiegat 
să execuți un mandat dat din parte unor oamini cari nici o legi nu le dă dreptul 
ce emiti un aseminea mandat. Vă declar că şi la aseminea caz nu voi 
recunoaşte dreptul de judecători, voi protesta la locurile competenti şi nu voi 
răspundi la nici una din întrebările ci mi se va faci, fiindcă după Constituţiuni 
nu cunosc di legitimi nici judecători decât înalta Curți de Casaţie şi Justiţie”. 

Problema dării în judecată constituia o problemă prea gravă pentru a 
nu preocupa în mod deosebit pe junimişti, care nu-şi găseau locul decât alături 
de conservatorii care părăsiseră puterea. întrebat de Titu Maiorescu asupra 
atitudinii de adoptat în această problemă, P.P. Carp scria că nu poate da un 
răspuns cu privire la modalitatea de paralizare a poziţiei Camerei. Oricum, 
opina ca toţi conservatorii, indiferent de nuanţă politică, să-şi afirme 
solidaritatea în faţa acţiunii de dare în judecată, sprijinind astfel moral pe cei 
acuzaţi: „După mine - afirma P.P. Carp - tot ce putem face în cazul de faţă 
este de a deveni din acuzaţi apărători şi a stabili dinaintea Curţii de Casaţiune 
atât solidaritatea noastră, cât şi perfecta identitate de positiune”®”®. în final, 
declara că se va asocia cu T. Maiorescu la orice măsură ce se va crede de 
cuviinţă. 

în pofida oricăror adeziuni de acest fel, gruparea conservatoare nu mai 
avea un şef, Lascăr Catargiu nemaiavând autoritatea necesară. Darea în 
judecată se termină prin afişarea în localităţile ţării, în 1877, a numelor celor 
acuzaţi şi a învinuirilor ce li se aduceau fără alte urmări căci, la alegerile din 24 

ianuarie 1878, 
vor fi aleşi în Parlament şi Lascăr Catargiu şi alţi foşti miniştri din guvernul său, 
precum T. Maiorescu”. 

Faţă de criza orientală, reizbucnită prin răscoala din Bosnia şi 
Herzegovina în primăvara anului 1876, conservatorii reacţionează diferit de 
liberalii aflaţi la putere. Astfel, P.P. Carp se pronunţă nu pentru neutralitate, ci 
pentru „alianța cu anglo-turcii”, ca „singura politică sănătoasă”. Mărturisea 
însă prietenului său Titu Maiorescu că, a declara deschis această opţiune 
politică, ar însemna să-şi lege un clopoțel de picioare, care i-ar împiedica pe 
conservatori în evoluţia politică, creându-le o situaţie periculoasă, mai ales 
dacă ostilitățile ar începe printr-o ocupaţie armată rusească. Considera 
necesară înfiinţarea unui ziar, orice altceva fiind imposibil de întreprins". 

Destrămarea coaliţiei conservatoare din jurul lui Lascăr Catargiu 
determinase realizarea unei noi regrupări, care are loc în jurul ziarului 
„TimpuT' înfiinţat la 15 martie 1876, chiar înainte de demisia guvernului, căci 
fostul ziar al coaliţiei pressa”) devenise organ de presă al disidenţilor Dim. 
Ghica şi V. Boerescu. Astfel că prima organizaţie politică conservatoare, 
premergătoare constituirii partidului, este înfiinţată în 1878, din necesitatea de 
a susţine editarea ziarului „Tim- puf. O societate se înfiinţa, în acest scop, 
ziarul apărând până în 1900. Primul comitet de redacţie era alcătuit din Al. 
Ştirbei, P. Mavrogheni, C. Suţu, T. Maiorescu, Th. Rosetti. Ulterior, a fost sub 
redacţia lui Mihai Eminescu. S-au redactat şi Statutele pentru susţinerea 
ziarului „Timpul”. între membrii fondatori ai ziarului se aflau L. Catargiu, I. Em. 
Florescu, P. Mavrogheni, Al. Lahovari, T. Maiorescu, Th. Rosetti, Al. Ştirbei. Ei 
participau la susţinerea ziarului cu „bilete de cotizaţie”, neurmărind vreun 
câştig material, ci doar politic . 

Evenimentele politice evoluau spre o convenţie româno-rusă, în 
perspectiva participării României la conflictul ruso-turc ce se anunţa cu 
persistenţă. P.P. Carp, contrar politicii guvernului, respinge Convenţia româno- 
rusă de la 4 aprilie 1877, considerând legea de ratificare prezentată în Senat 
ca nefiind dezbătută în mod liber întrucât trupe străine se aflau pe teritoriul 
ţării. Potrivit concepţiei sale, singura politică înţeleaptă este expectativa căci 
altfel ar fi repudiat Tratatul de la Paris din 1856, care stipula garanţia celor 
şapte Mari Puteri: „pentru ce am jertfi banii noştrii şi sângele soldaților noştrii, 
când în loc de a mări drepturile noastre, 

noi le micşorăm ?” - se întreba P.P. Carp în Senat. Apoi, declară că nu crede 
într-o cooperare leală cu armatele ruseşti la sudul Dunării. De aceea, afirmă că 
votează contra Convenţiei de la 4 aprilie 1877, întrucât schimbă, fără vreun 
temei şi folos bazele Convenţiei de la Paris din 1858 : „Votez contra acestei 
convențiuni, pentru că este primul pas al unei alianţe care, în schimbul unor 
mari sacrificii, nu ne va da nici un folos”. în şedinţa Senatului din 23 aprilie 
1877, P.P. Carp se ridica şi contra proiectul de răspuns la Mesajul Tronului, pe 
aceleaşi considerente : părăsirea unei garanţii colective, în schimbul uneia 
unilaterale, pentru a obţine cel mult un statu-quo. Aşadar, se pronunţa pentru 
neutralitate definitivă“. 

Cu principii conservatorare imuabile, vizând menţinerea, pentru timp 
îndelungat, a celor deja dobândite (constituţie, legi, statut internaţional, 
instituţii), tocmai de teama unor prefaceri profunde, radicale, P.P. Carp se 
menținea şi în domeniul politicii externe ca şi în cel al politicii interne, în | 
imitele „ordinii stabilite”. Pentru el, continua tendinţă de expansiune a Rusiei 
spre sud-estul european semnifica perspectiva unor întâmplări neprevăzute, 
poate chiar fatale. De aceea, ordinea internaţională deja stabilită, adică 
garanţia celor şapte Mari Puteri, i se părea mijlocul cel mai sigur pentru 
menţinerea integrităţii statale şi securităţii naţionale. în spiritul aceloraşi 
principii conservatoare, se opune, în şedinţa Senatului din 28 februarie 1879, 
revizuirii, în sens liberal, a Constituţiei. El afirmă că pactul fundamental a fost 
opera tuturor grupărilor politice şi nu poate fi modificată unilateral, de un 
singur partid : „vă declar că dacă aş crede că partidul liberal astăzi ar voi să 
modifice Constituţiunea în sens mai liberal, eu unul nu m-aş mai crede în drept 
a respecta acea Constituţiune, fiindcă ea atunci n-ar mai fi opera ţârei, ci ar fi 
opera unui singur partid; şi că ce zic de adversari, trebuie să o recunosc şi 
pentru mine; şi precum lor nu le dau dreptul să o modifice în sens mai liberal 
decât este astăzi, tot asemenea şi mie-mi refuz dreptul să o modific în sens 
mai restrictiv . 

Cucerirea Independenţei de stat, la care o contribuţie esenţială o 
avusese guvernul liberal, determina o recţie conservatoare la creşterea 
sensibilă în prestigiu a adversarilor politici, cărora le tăgăduiau orice încercare 
de modificare a Constituţiei şi a legislaţiei în vigoare, absolut necesare, în 
condiţiile nou create de Tratatul de la Berlin referitoare la unirea Dobrogei cu 
România. Pentru neutra- 

litate se pronunţase şi moderatul Dim. Ghica, dar după 1878 recunoaşte 
meritele guvernului, trecând chiar în Partidul Naţional-Liberal. în iunie 1879, 
este ales vicepreşedinte al Senatului, negociind apoi formarea guvernului de 
coaliţie, în care Vasile Boerescu este numit ministru de Externe. La 15 
noiembrie 1881, va fi ales preşedinte al Senatului, apoi reales până în 1888. în 
1884, devine chiar şef nominal al Partidului Naţional-Liberal“%2. 

în astfel de împrejurări deloc prielnice conservatorilor, se impunea cu 
necesitate strângerea rândurilor şi unificarea, fără de care s-ar fi aflat sub 
pericolul destrămării definitive. Iniţiatorul acestei acţiuni este însuşi şeful 
coaliţiei de la Mazar-Paşa. Descendent dintr-o familie de boieri moldoveni, 
Manolache Costache Epureanu s-a născut la laşi în ziua de 22 august 1820, ca 
fiu al vornicului lon Epureanu şi Catincăi, fiica spătarului Costache Negri. încă 
de tânăr, a fost trimis la Heidelberg, apoi la Berlin, Gotingen şi Jena unde 
obţine titlul de doctor în drept la 26 octombrie 1839. Era al doilea român cu 
titlul de doctor în drept de la universităţile germane, primul fiind fratele său 
Grigore. Pleacă, apoi, la Paris, de unde vine în patrie, la 1843. Este numit 
preşedinte al tribunalului Tutova, participă la mişcarea petiţionară de la laşi 
din 1848, fiind arestat în locuinţa lui Al. Mavrocordat de către Gr.M. Sturdza. 
Scapă din arest, la Brăila, şi se duce în capitala Franţei de unde revine în ţară, 
după numirea ca domn a lui Gr.Al. Ghica. Ocupă diverse funcţii, apoi, în 1857, 
este ales în Adunarea ad-hoc a Moldovei, mani- festându-se ca un militant 
unionist. Membru în Comisia Centrală, el devine prim- ministru în timpul 
domniei lui Cuza-Vodă. Invitat de domn să ia conducerea guvernului în aprilie 
1864, după votul de blam dat celui în funcţiune, Manolache Costache 
Epureanu a refuzat deoarece era adeptul unor reforme pe cale paşnică şi nu 
prin intermediul unei lovituri de stat. Preşedinte al Camerei, apoi al Adunării 
Constituante, după 11 februarie 1866, prim-ministru, în 1870, după căderea 
guvernului Al. G. Golescu, el a înăbuşit mişcarea republicană de la Ploieşti din 
7 august 1870. Ministru de Justiţie în guvernul Lascăr Catargiu, la 29 
octombrie 1872, se retrage, la 15 aprilie 1873, nefiindu-i acceptate unele 
propuneri de reforme. El se voia şeful unui partid reformator. A combătut 
Convenţia comercială cu Austro-Ungaria, în 1875, care a fost totuşi votată de o 
Cameră conservatoare supusă voinţei lui L. Catargiu, din care motiv trece în 
opoziţie, formând coaliția de la Mazar-Paşa, alcătuită din diverse grupări 
liberale. M. Kogălniceanu spunea 

despre el, pentru a risipi unele îndoieli despre crezul lui politic : „Nu vă miraţi 
dar dacă astăzi îl vedeţi reîntorcăndu-se în rândurile liberalilor, căci falşii 
liberali l-au făcut conservator, astăzi falşii conservatori îl fac din nou liberal”. 
Era totuşi un conservator, căci susţinea ideea conducerii statului de către o 
elită „neatârnată prin avere şi cultură”, care stat ar decădea „când încape pe 
mâna oamenilor- care-şi fac din politică o meserie de câştig”**. O concepţie 
similară cu cea a lui P.P. Carp. 

O interesantă caracterizare face Nicolae lorga conservatorului moderat, 
care a fost şi a rămas M. C. Epureanu, de două ori trecut la liberali, dar care a 
întemeiat Partidul Conservator din România şi a murit conservator la 7 
septembrie 1880, curând după acest important act politic: „mo/dovean, de o 
coloare nu tocmai clară, - evident nu mazzinian, nu revoluţionar, dar nici un 
conservator după datina boierească, neasemănat mai cult decât Lascăr 
Catargiu, având acelaşi fond de onestitate personală ca şi dânsul, dar ceva 
mai puţină hotărâre, el prezintă avantagii pentru principele Carol: era om de 
şcoală germană, fără să aibă talentul oratoric, nici largile concepții, nici 
specialitatea de istoric a lui Kogălniceanu, dar, în loc, un fel de impunătoare 
soliditate “”. 

Preferinţa pentru colaborare cu Manolache Costache Epureanu din 
partea domnitorului Carol I nu era văzută cu ochi buni de către conservatorii 
intransigenţi, care considerau o „dezertare” din rândurile lor trecerea sa de 
partea coaliţiei de la Mazar Paşa. P.P. Carp, îndeosebi, care împărtăşea astfel 
de opinii, era cel mai iritat de concepţia ce domina organizaţia politică din jurul 
ziarului „Timpul”. De altminteri, din considerente de acest fel, rămăsese în 
afara ei, cum va rămâne şi dintre membrii fondatori ai Partidului 
Conservator“f. 

înfiinţarea Clubului conservator şi, implicit, a Partidului Conservator din 
România, este legată de numele lui Manolache Costache Epureanu, omul 
politic conservator asupra căruia planau tot felul de îndoieli din partea 
intransigenţilor din propria grupare. El se dovedeşte, însă, singurul în măsură, 
tocmai prin elasticitatea principiilor politice, să ralieze în jurul său diversele 
facţiuni conservatoare, spre a închega un partid. Primul Club conservator din 
România a fost înfiinţat la 


Kostaki 

Epureanu, Bucureşti, 1913. 
3 februarie 1880. între membrii fondatori, în număr de 88, se aflau aproape 


toţi liderii, cu excepţia lui P.P. Carp, Gh.Gr. Cantacuzino şi Dim. Ghica. Lascăr 
Catargiu şi Al. Lahovari au acceptat, însă, şefia lui M. C. Epureanu. între 
membrii fondatori se aflau : G. şi T. Balş, C. Bălăceanu, M. Cornea, P. 
Mavrogheni, A.I. şi N. Lahovari, T. Maiorescu, Th. Rosetti, V. Pogor, generalul 
I.Em. Florescu, L. Catargiu, T. Aslan, Gr. Păucescu. Al. Ştirbei, M. Ghermani, Şt. 
Cesianu etc. Clubul avea un program redactat, în întregime, de preşedintele 
său, M. C. Epureanu“. 

Adoptarea unui program şi a statutelor semnifica formarea celui de-al 
doilea partid politic din istoria României, după cel liberal, ale cărui structuri 
organizatorice le preluase. în program, se constata situaţia ţării după 
proclamarea independenţei, responsabilităţile ce-i revin pe plan internaţional, 
în relaţiile cu alte state suverane. De unde, necesitatea unei mai sporite 
prevederi, spre a trage toate foloasele posibile. Inspirat de adversitatea 
politică faţă de liberali, în urma succeselor obţinute pe plan extern, programul 
evidenția că situaţia internă generează îngrijorare. Bugetul crescuse, dar se 
înregistrase un deficit de 15 milioane lei. Contribuabilii s-au văzut nevoiţi să 
consimtă la sporirea obligaţiilor către stat. Se pune întrebarea dacă cei ce 
guvernează ţara „se pot crede împăcaţi în conştiinţa lor la adăpostul formelor 
exterioare ale regimului parlamentar”. 

Guvernarea liberală de aproape patru ani era considerată, desigur, peri- 
mată, spre a lăsa locul opoziţiei. De aceea, se procedează la critici şi atacuri 
vehemente la adresa guvernului, prin a cărui politică, presupusă a fi fost 
autoritară, se renunţase la „partidele constituționale”. Este drept că oamenii 
politici conservatori fuseseră puşi în afara evenimentelor, dar din vina lor, mai 
ales, ci nu a partidului aflat la putere. în timpul războiului de Independenţă, 
majoritatea dintre ei adoptase o politică de expectativă, apoi de neutralitate 
definitivă, încât contribuţia conservatorilor n-a fost deloc pe măsura 
pretențiilor afirmate după cucerirea Independenţei. Resentimentele faţă de 
succesele adversarilor îl determină pe M.C. Epureanu să menţioneze în 
program că statul nu trebuie condus după sentimente, ci potrivit unei ştiinţe, 
care impune „conservarea individualităţii naționale” în conformitate cu legile 


437 Conservatorii”, an. XIII, nr. 123 din 8 iunie 1913, p. 1 ; Apostol Stan, op. 
cit., p. 430-431 ; Titu Maiorescu, /storia contimporană, p. 977-978. 

438 Statutele Clubului conservatorilor şi programul partidului, Bucureşti, 1880, 

p. 3-4. 


RON 


organice şi cu gradul de cultură spirituală şi materială al poporului. Considera 
că şi-au făcut loc tot mai mult teorii abstracte, cosmopolite, care au micşorat 
sentimentul solidarităţii naţionale, prejudiciind, astfel, o naţiune 

mică şi slab dezvoltată. Din dorinţa de a realiza progresul cu orice preţ, şi-au 
făcut loc, de asemenea, practici politice „demagogice”, care eludează 
realitatea“. 

Ca şi alte ori, în trecut, conservatorii se temeau de prea marele 
ascendent politic al Partidului Liberal, care, în noile împrejurări create, ar 
putea proceda la alte noi prefaceri şi reforme, în discordanţă cu interesele 
latifundiarilor conservatori. De aceea, în program, guvernanţii sunt criticaţi 
pentru că fac mare caz de formele exterioare ale libertăţilor publice, depăşind, 
pe această cale, limitele constituţionale, mulţumindu-se cu „etichetele 
instituțiunilor progresului, fără a căuta dacă acele instituţiuni pot rodi la noi şi 
cer altele mai costisitoare şi mai neroditoare”. în consecinţă, instituţiile 
grevează bugetul, iar libertăţile sunt de folos numai câtorva „oameni 
luminaţi”, „care le exploatează în favoarea lor, ca o armă [...] de aţâţări şi 
discordie între proprietari şi muncitori, cei doi factori principali ai avuţiei 
naționale”. 

lritaţi peste măsură de efectele propagandei liberale asupra maselor 
populare, conservatorii credeau că-şi fac o datorie de onoare de a denunța 
public practicile politice ale adversarilor, ca fiind extrem de dăunătoare. 
Acestora li s-a răspuns însă cu dispreţ de către liberali, precum că preopinenţii 
lor sunt boieri şi reacţionari. Când s-a replicat că instituţiile nou create sunt 
foarte costisitoare, conservatorii au fost etichetaţi ca duşmani ai progresului şi 
ai poporului. Şi astfel, - se scria în program -, prin demagogie, s-a reuşit 
atragerea tinerilor spre „aparențele libertăţii”. într-o asemenea situaţie, nu se 
poate însă rămâne la nesfârşit, fiind necesară demascarea manoperelor 
liberale şi evidenţierea scopului urmărit de conservatori“. 

Organizaţi în partid politic, cu program şi statute, cu vechime de cinci 
ani, liberalii constituiau o forţă greu de combătut, mai ales că se aflau şi la 
putere. De aceea, se recurge la măsura imperios necesară a înfiinţării unui 
partid conservator, de asemenea cu program şi statute. Neavând posibilitatea 
să se prezinte ţării cu un program pozitiv, de reforme, programul Partidului 
Conservator recurge la frazeologie, la raționamente false, oricum forţate, 


439 Ibidem, p. 5. 
440 Ibidem. 
441 Ibidem, p. 6-7. 


2 
6 
2 


pentru a reuşi în lupta cu un adversar care dispunea de alte arme politice şi 
ideologice. Spre a fi mai convingător, programul caută să definească 
conservatorismul. Astfel, prin însuşi cuvântul conservator se defineşte întreg 
programul partidului. A fi conservator - 

se scrie în program - înseamnă a duce o politică de moderație şi respect faţă 
de toate marile puteri, însă totodată demnă şi consecventă, pentru a evita 
pericolele ce rezultă dintr-o politică aventuroasă, deci o „politică onestă şi 
consecventă, care să ne concilieze bunăvoința şi să inspire încrederea”. Din 
punct de vedere al politicii interne, a fi conservator înseamnă susţinerea 
individualităţii naţionale, în locul unor teorii abstracte, pretins umanitare, 
propagate de Partidul Naţional-Liberal. Conservatorii nu pot admite depăşirea 
limitelor constituţionale, ci consolidarea instituţiilor deja create, de care, însă, 
să se bucure toţi. Se mai menţiona că adversarii se folosesc cu abilitate de 
ignoranță, bizuindu-se pe elementele parazitare şi turbulente ale societăţii, cu 
alte cuvinte pe brutalitatea forţei, contravenind libertăţilor constituţionale. 
Conservatorii opun acestor practici politice ideea constituţională, sprijinindu-se 
pe „clasele avute şi luminate şi pe elementele muncitoare şi liniştite, adică pe 
rațiune”. Mobilităţii instituţionale şi sociale preconizată de liberali, ei opun 
stabilitatea acestora, adică „progresul măsurat, dar continuu”. în loc de forme 
fără fond şi fraze goale, ei opun adevărul. Acesta este crezul politic al 
conservatorilor. 

Evident, poziţia de continuă defensivă spre a rezista în faţa asaltului 
impetuos al forţelor progresului, descătuşate după 1878 de relaţiile de 
vasalitate faţă de Imperiul Otoman, defavoriza pe conservatorii foarte jenaţi că 
înfăptuiseră atât de puţin, în anii din urmă. încât, se consideră îndreptăţiţi să 
vină cu soluţii de remediere a situaţiei interne, pe care o apreciau gravă şi 
îngrijorătoare. Astfel, ei declară că vor şi cer învăţământ obligatoriu şi 
orientarea lui reală, spre probleme practice, posibil de a facilita învăţarea unei 
meserii pentru fiii de orăşeni, iar pentru cei de săteni să-şi cunoască mai bine 
interesele. în acest scop, îşi propun „protejarea claselor muncitoare contra 
exploatatorilor de pretutindeni şi contra propriei lor neprevederi”, pentru 
restabilirea „armoniei între proprietari şi muncitorii agricoli”. în acest fel, s-ar 
putea crea garanţii pentru primii „contra intrigilor de jos şipenetrațiunilor 
politice de sus”, iar pentru ultimii „contra speculațiunilor cărora sunt expuşi”. 
Aşadar, protejarea micii proprietăţi, prin legi speciale, care să stăvilească 
camăta“?. 

în fapt, conservatorii preconizau scoaterea celor mulţi de sub efectele 
propagandei liberale, prin promisiuni formale, veritabile paliative, care nu mai 
aveau audienţă la public, ci numai în cadrul restrâns al latifundiarilor 
conservatori. Ca măsuri antiliberale, ei mai propuneau simplificarea aparatului 
administrativ, excluderea arbitrariului şi abuzului de putere, evitarea înfiinţării 
oricăror instituţii costi- 
sitoare, de natură să sporească nepermis de mult impozitele. în împlinirea 
acestor scopuri, conservatorii declarau că se vor folosi numai de mijloacele 
legale. Dezvoltarea viitoare a ţării - în concepţia lor - va fi posibilă numai prin 
respectul faţă de principiile constituţionale monarhice şi activitatea Corpurilor 
legiuitoare. înainte de orice, deci, conservatorii preconizau aplicarea 
sistemului reprezentativ, prin instituirea unui control eficient întemeiat pe 
independenţa alegătorilor“. 

Legalitatea, stabilitatea, liniştea şi armonia internă erau cuvintele de 
ordine socială ale conservatorilor. 

Acum, când impozitele grevau şi asupra latifundiarilor, ei se considerau 
prea apăsaţi de povara lor, mai ales că, în bună parte, erau destinate 
întreţinerii unor instituţii create de liberali, apreciate ca deosebit de 
costisitoare şi de puţin folos. în finalul programului lor, ei se pronunţau 
împotriva a ceea ce numeau „calomniere”, care trebuie combătută fără teama 
de a fi consideraţi reacţionari, întrucât „abuzul de cuvinte” este extrem de 
dăunător în viaţa politică a unei naţiuni. Aşadar, înainte de orice, fapte şi nu 
vorbe, libertate şi nu aparenţă de libertate, adică demagogie : „Și, cu modul 
acesta, lăsând certele de vorbe, cari ne-au despărţit, şi frazele sunătoare, cari 
ne-au ascuns realitatea şi ne-au rătăcit de la adevărata țintă ce trebuia să 
urmărim, să ne convingem că numai prin muncă şi prin adevăr vom face din 
libertăţile publice o realitate şi din naționalitatea noastră o tărie capabilă de a 
înfrunta pericolele prin care trecem' . Semna preşedintele Comitetului, M. 
Kostaki. 

Un program politic, care nu depăşea „obișnuitele generalități”, 
cuprinzând „fraze anodine, lipsite de orice preciziune şi pe care puteau să le 
subscrie şi membrii partidului opus. Ce deosebire între acest elaborat şi 
programul naţional de la 18571 Şi, în ce şovăire şi confuzie s-ar fi aflat direcția 
politică a ţării de la 1857 până acum, dacă Divanurile ad-hoc, în locul celor 5 
puncte precize, s-ar fi mulțumit cu fraze despre «sfinţenia obligațiunilor» şi 

«ființa adevărului» 1. Acestea erau reflecţiile asupra programului ale unuia 
din membrii fondatori ai Clubului şi deci ai Partidului Conservator, anume 
junimistul Titu Maiorescu. El era profund nemulţumit, pe considerentul că ar fi 
aprobat, incontestabil, ca fiind mai bun, programul conservator expus de P.P. 
Carp în Parlament, la 28 septembrie 1879, publicat în 1881 sub numele de 
„Era Nouă”. P.P. Carp, şeful junimiştilor, din 

acest motiv, a refuzat să adere la programul lui M.C. Epureanu şi să rămână în 
afara primei organizaţii politice a Partidului Conservator: „Spiritu/ pozitiv al lui 
Carp - scria biograful său C. Gane - care luptase atâta vreme împotriva frazeo- 
logiei liberale, nu se putea împăca s-o vadă trecând deodată în tabăra 
conservatoare. El se tinu deci la o parte, nefigurănd printre membrii 
comitetului clubului, nici sub preşedinţia lui Manolachi Kostaki, nici după 
moartea acestuia (întâmplată la 7 septembrie 1880) sub preşedinţia lui Lascăr 
Catargi”. 

Fără a avea un program pozitiv, Manolache Costache Epureanu se 
încumeta să înfiinţeze un Club central şi un Partid Conservator. în statute, era 
prezentat scopul înfiinţării Clubului, anume de a realiza o mai strânsă coeziune 
între membrii partidului, care va avea ca membrii fondatori pe toţi semnatarii 
programului şi statutelor adoptate în şedinţa din 3 februarie 1880 şi vor trimite 
adeziunea până la data de 12 februarie 1880. După această dată, vor avea 
titlul de membri per- manenţi. Putea deveni membru fondator sau permanent 
al Clubului orice persoană recomandată de doi membri fondatori sau 
permanenţi, după ce vor fi aderat în scris la program şi statute. Pentru a fi 
primit membru, candidatul trebuia să întrunească două treimi din numărul 
voturilor exprimate, care nu putea fi mai mic decât jumătate din totalul 
membrilor clubului. Membrii comitetelor judeţene aveau posibilitatea de a 
deveni membri ai Clubului Central, cu condiţia de a adera la program şi statute 
şi cu acordul Comitetului Clubului. Membrii Clubului erau obligaţi să plătească 
o cotizaţie anuală de 120 lei. Cei ce contraveneau prevederilor programului şi 
statutului se excludeau de către adunarea generală, la propunerea Comitetului 
Partidului Conservator. La fel, erau excluşi cei ce nu plăteau cotizaţia la 
termenul stabilit“5. 

Comitetul Clubului era, în acelaşi timp, şi comitetul Partidului 
Conservator, fiind constituit din : Manolache Costache Epureanu, preşedinte ; 
Petre Mavrogheni, generalul |.Em. Florescu şi Th. Rosetti - vicepreşedinţi; ALB. 
Ştirbei, Al. Laho- vari, T.L. Maiorescu, A.T. Zisso, T. Veissa, M. Ghermani, Gr. 

Păucescu, Gr. Triandafil şi P. Teulescu - membri“. Comitetul Partidului era 
permanent, membrii săi fiind aleşi la fiecare primă decadă a lunii ianuarie. 
Adunarea generală putea fi convocată la cererea a cel puţin 20 de membri, 
având sarcina de a alege membrii Comitetului şi votarea bugetului. 
Preşedintele avea dreptul de a convoca oricând credea de cuviinţă adunarea 
generală a Partidului Conservator. Parlamen- 

tarii conservatori se întruneau în localul Clubului, care dispunea de un corp re- 
dacţional şi administrativ pentru ziarul partidului, precum şi de un birou de co- 
respondenţă cu comitetele judeţene. Clubul Conservator se considera 
întemeiat la data de 1 ianuarie 1880. Se menţiona, în final, că aplicarea 
Statutelor se va face printr-un regulament“. Semna, de asemenea, 
preşedintele M. Kostaki. 

Cu program, statute, club central, Partidul Conservator nu se considera, 
însă, definitiv constituit, fiind necesară înfiinţarea de comitete judeţene, deci 
organizaţii politice locale, în întreaga ţară. Din care motiv, preşedintele 
Clubului Central şi al Partidului Conservator trimite o convocare către toţi 
conservatorii, prin care erau înştiinţaţi de constituirea Clubului conservator şi a 
Partidului. După o circulară anterioară, cu toţii erau convocați să alcătuiască 
comitete conservatoare judeţene, pe care să le pună în legătură cu Comitetul 
Central, în vederea unei colaborări bazate pe principiile incluse în Programul 
deja publicat : „Domnul meu - începea M. C. Epureanu convocarea adresată, 
Partidul Conservator, în fada stării nenorocite în care se află astăzi România, a 
simţit nevoia de a-şi întruni toate forțele sale pentru a putea lucra cu mai 
multă tărie şi cu mai multă unitate la uşurarea relelor publice. Spre acest 
sfârşit, un Club conservator a fost format în Bucureşti, după cum am avut 
onoarea a vă face cunoscut prin circulara noastră anterioară; la acest Club au 
aderat toţi acei care, de la începutul actualului regim, au luptat în rândurile 
conservatorilor, pentru a da politicii române o direcţiune înţeleaptă şi 
binefăcătoare"*%8. 

Constituirea Partidului Conservator era considerată absolut necesară, în 
condiţiile existente ale unei stări generale, „de care - afirma M. C. Epureanu - 
cu toții suferim”. Preşedintele Clubului din Bucureşti critica, mai ales, starea 
grea financiară a ţării, generată de numeroase împrumuturi contractate de o 
emisiune bancară sub forma unor bilete ipotecare, criză ce putea fi agravată 
de înfiinţarea Băncii Naţionale, care va emite monedă-hârtie, de mărirea 

bugetelor la 120 milioane lei, toate prevestind o „catastrofă financiară”. 
Conservatorii se considerau „sa/vatorii țării” dintr-o astfel de catastrofă, iar 
preşedintele Clubului din Bucureşti apela la ieşirea din apatie şi indiferenţă, în 
scopul salvării a ceea ce mai este posibil „din această moşie strămoşească pe 
care un guvern vitreg o tratează mai rău decât o țară cucerită. Să ne strângem 
cu toţii în contra acelor cari au împărțit România în biruiţi şi biruitori, în 
exploataţi şi exploatatori'“*. 

La fel ca în programul publicat, M.C. Epureanu ataca vehement politica 
guvernului şi a Partidului Liberal, în termenii şi în maniera care nu mai puteau 
ascunde dorinţa arzătoare de a prelua puterea. Recomanda totuşi rămânerea 
în cadrul mijloacelor legale de luptă. Pentru a-şi atinge, însă, scopul, 
conservatorii trebuiau să se organizeze în timp util şi cu folos, spre a se întruni 
şi consulta cum să acţioneze în Corpurile legiuitoare. Şeful Clubului şi 
Partidului îndeamnă pe conservatorii din toată ţara să se întrunească pentru a 
reuşi să facă auzit „glasul adevărat al naţiunei, căci - considera el - voința tării 
nu este represintată prin Corpurile legiuitoare actuale şi chiar voinţa acestor 
majorităţi oficiale nu este represintată în guvern, care din ce în ce mai mult se 
rezumă într-o singură persoană”, adică la şeful partidului şi al guvernului 
liberal, lon C. Brătianu. 

Succesele dobândite în războiul de Independenţă sporeau prestigiul 
guvernului şi primului său ministru, încât atacurile contra sa devin tot mai 
frecvente, invectivele depăşind limitele realităţii. Astfel, se aprecia de către 
şeful partidului nou înfiinţat, cu veleităţi de a ajunge viitor preşedinte de 
cabinet, că, în condiţiile create după 1878, nu mai poate fi vorba de o situaţie 
politică constituţională. De aceea, datoria fiecărui conservator era de a 
preîntâmpina „acele convulsiuni ale desperării, care adeseori vindecă un rău 
printr-un rău mai mare”. Prin urmare, se recomanda evitarea mişcărilor 
politice de stradă sau a altora mai mari, cu urmări de neprevăzut, detestate, 
oricum, de conservatori. în încheiere, preşedintele Clubului îşi exprima 
speranţa în tendinţa spre mai bine a conservatorilor din întreaga ţară şi în 
concursul lor la îndeplinirea obiectivelor propuse, prin constituirea de comitete 
ale Cluburilor judeţene. După constituire, se solicita comunicarea numelor şi 
adreselor membrilor“50. 

Nu numai liderii junimiştilor, dar şi cei ai vechilor conservatori nu 
împărtăşeau principiile programatice ale preşedintelui partidului. Ei considerau 
programul cel puţin insuficient, dar avea şi alte lipsuri, căci se menținea în 

generalităţi, deşi căuta să acrediteze opinii favorabile despre conservatori, 
într-o perioadă de declin politic, manifestat cu evidenţă prin poziţia lor 
negativă faţă de evenimentele în curs. Preşedintele Partidului Conservator 
încetează, însă, subit din viaţă, în ziua de 7 septembrie 1880. în locul rămas 
vacant este ales Lascăr Catargiu, la 20 decembrie 1880. La începutul anului 
1881, se alcătuieşte noul Comitet dirigent al partidului, din care fac parte 
membri vechi, însă şi alţii noi, precum generalul Gh. Mânu. Problema de 
orientare ce se punea era atitudinea în politica 

externă. Vechiul conservator moldovean, prinţul Gr.M. Sturdza, căruia se 
alătura şi Chr. Teii, înfiinţează un organ de presă „JJemocratia națională”, în 
care propaga o apropiere de Rusia. Titu Maiorescu consideră această orientare 
ca fiind periculoasă şi publică un articol în .JJeutsche Revue” de la 1 ianuarie 
1881, în care argumenta pentru o politică externă legată de Puterile Centrale. 
Această ultimă opţiune de politică externă este violent atacată de C.A. Rosetti 
în „Românul”. Chiar conservatorii de sub conducerea lui Lascăr Catargiu 
dezavuează punctele de vedere ale lui Titu Maiorescu, pe motiv că nu s-a 
consultat, înainte de publicarea articolului, cu Comitetul dirigent al partidului. 
Demisia junimiştilor din conducerea Partidului Conservator devine iminentă, 
fiind amânată de proclamarea Regatului, la 14 martie 18814". 

Fără aportul junimiştilor, Lascăr Catargiu se afla în grea cumpănă, căci 
nu reuşea să reorganizeze partidul. Cu toate că era dispus să accepte 
programul lui P.P. Carp, intitulat Era nouă şi publicat în ziarul „Timpu!/”, la 2 
aprilie 1881, junimiştii vor, odată cu un program nou, şi un om nou, adică un 
alt şef al partidului. înțelegând tendinţele junimiştilor, Lascăr Catargiu 
demisionează şi se retrage la moşia sa Golăşei din judeţul Covurlui, fiind ales 
preşedinte al Clubului, în locul său, Al. Ştirbei, alegere respinsă însă de 
Adunarea generală a partidului. Este rechemat la şefie Lascăr Catargiu, la 22 
noiembrie 1881%%2. Drept urmare, toţi membrii junimişti din conducerea 
partidului demisionează alăturându-se lui P.P. Carp, şeful lor politic, redeve- 
nind grupare conservatoare aparte. Lascăr Catargiu recurge la sprijinul 
disidenţelor liberale, în manifestările sale politice contra guvernului liberal. în 
acest fel, gruparea politică junimistă, condusă de P.P. Carp, ajunge la 
colaborare cu guvernul liberal, deşi nu acceptă portofolii ministeriale. Astfel 
că, de la început, Partidul Conservator avea disidenţa sa politică, precum cel 


451 C. Gane, op. cit., voi. |, p. 242-248. 
452 B.A.R., Msse, Arh. Lascăr Catargiu, Mapa |, acte 10-20. 


2 
6 
8 


Liberal, va avea nu una, ci chiar mai multe disidenţe, generate de rivalități 
pentru putere în interiorul partidului. Lascăr Catargiu dispunea de un nou 
Comitet dirigent, de un nou Statut organic pentru reprezen- tațiunea centrală a 
Partidului Conservator din România, adoptat, încă înainte de demisia 
junimiştilor din comitetul dirigent, căci era semnat de : Lascăr Catargiu, Al. 
Lahovari, l.Em. Florescu, ALB. Ştirbei, T. Maiorescu, G. Triandafil, Th. Rosetti, |. 
Ne- gruzzi, N. Gane, G. Rosnovanu“%. 

în noul Statut organic se menţiona că Partidul Conservator îşi avea 
sediul în Capitală, fiind alcătuit din Adunarea generală şi Comitetul dirigent. 
Adunarea generală se compunea din parlamentarii în funcţiune, recunoscuţi ca 
membri de către Comitetul dirigent, de delegaţii comitetelor conservatoare 
constituite sau ce se vor alcătui pe viitor în judeţe. Comitetul dirigent se 
compunea din: preşedinte, 10 membri şi din parlamentarii conservatori în 
funcţiune, aleşi în fiecare an, permanent reeligibili. Nici un membru nu putea 
avea mai mult de un vot. Comitetul dirigent constituia organul central de 
conducere al partidului, care punea în aplicare hotărârile adunării generale. 
Preşedintele avea un rol deosebit de important: prezida adunările generale, 
asigura ordinea şi disciplina la şedinţe, exercitând autoritatea supremă şi 
deţinând un drept nelimitat de disciplină asupra redactorilor de presă, 
casierilor, secretarilor şi oricăror funcţionari ai organelor de conducere. în 
privinţa organelor politice judeţene, se admitea numai un singur comitet 
judeţean. Preşedintele partidului avea dreptul să convoace în şedinţă 
Comitetele judeţene spre a le face comunicări“5*. 

Prin noul Statut adoptat, Partidul Conservator din România era pe 
deplin constituit şi consolidat, evoluând şi activând ca un organism politic 
modern, dispunând de toată reţeaua de organizaţii judeţene, de organele de 
presă etc. Cu toate că se opusese, cu înverşunare, procesului accelerat de 
democratizare a vieţii publice, acceptând şi rezistând succesiv în faţa faptului 
împlinit, conservatorii beneficiau de condiţiile favorabile create după 
instituirea regimului monarhic constituțional- liberal în 1866, fără de care 
devenea deosebit de anevoioasă, dacă nu imposibilă, formarea partidefor 
politice. Reprezentând interese specifice de clasă, care se reduceau la cele ale 
unei minorităţi sociale, în discordanţă evidentă cu interesele generale ale 
celorlalte categorii şi clase, diversele grupări conservatoare, în pofida 
existenţei unor divergențe între ele, rezultate din orgolii şi ambiţii politice ale 

atâtor mari personalităţi care generau rivalități şi fricţiuni, au reuşit să se 
coalizeze şi să se constituie, cinci ani mai târziu după Partidul Naţional Liberal, 
în partid politic. Necesităţile de adaptare la cerinţele vieţii politice dominate de 
liberalism l-au determinat la concesii pentru a reuşi să supravieţuiască şi să 
conducă alternativ cu celălalt partid de guvernământ, dar numai până la 
reforma agrară din 1921 şi adoptarea votului universal. 


ONN 


ÎNCHEIERE 


Determinată de pătrunderea în Principatele Române a ideilor 
revoluţiei franceze din 1789, reacţiunea politică s-a produs ca un 
fenomen firesc faţă de tendinţele de înnoire ale vieţii sociale, închistată 
în limitele foarte strâmte ale unui egoism de castă, intrat în tot mai acută 
divergență cu interesele imensei majorităţi, începând chiar cu cele ale 
boierimii mici şi mijlocii, exceptate de la funcţii de stat. 

O infimă minoritate de mari boieri, constituită în castă politică, 
dornică cu orice preţ să-şi menţină şi să-şi perpetueze monopolul puterii, 
recurgea la sprijinul imperiilor vecine, absolutiste şi retrograde, în scopul 
deţinerii supremaţiei politice, fie chiar şi împotriva intereselor naţionale, 
din cauza lipsei de aderenţă, nu numai în straturile adânci sociale, dar 
nici măcar la nivelul întregii clase boiereşti. 

Frustrată de drepturi egale şi umilită, mica boierime preia, pe cât 
îi convine, şi promovează principiile liberale ale revoluţiei franceze, în 
scopul vădit şi mărturisit al înfăptuirii unei egalităţi la vârf, adică între 


privilegiaţii societăţii. Pentru că, începuturile firave de democratizare în 

Principate au avut ca scop o egalizare în privilegii, altminteri nefiind 
concepută o existenţă socială legală, demnă şi relativ 

stabilă. Cei lipsiţi de privilegii erau abandonaţi bunului plac al stăpânirii 
despotice de tip oriental, care provoca insecuritate socială şi mizerie de 
nedescris, prin tot felul de necurmate abuzuri şi vexaţiuni : „Nu există poate 
popor mai asuprit de un guvern despotic şi mai strivit de biruri şi de angarale 
decât ţăranii din Moldova şi Ţara Românească - scria consulul englez W. 
Wikinson nici un alt popor n-ar suferi cu aceeaşi răbdare şi resemnare 
jumătate din sarcinile care-l copleşesc””. 

Fără privilegii, orice locuitor putea fi redus la o astfel de stare. De 
unde, lupta înverşunată pentru menţinerea unora şi obţinerea altora, până la 
egalizarea în drepturi a tuturor privilegiaţilor. Cum egalizarea nu era posibilă, 
din cauza rezistenţei infimei minorităţi care deţinea monopolul puterii, lupta 
pentru privilegii sfârşeşte prin dezbinarea boierimii în liberală şi 
conservatoare. Cu timpul, boierimea liberală se constituie în partidă 
naţională, căci începe a reprezenta interesele generale, atât împotriva 
oprimării interne, cât şi împotriva asupririi străine. 

Conservatorismul politic românesc nu se identifică cu întreaga clasă 
boierească şi nici măcar cu întreaga mare boierime, din rândurile căreia s-au 
ridicat cărturari luminaţi şi militanţi pentru propagarea culturii naţionale, 
precum fraţii Gheorghe şi Constantin Golescu, Văcăreştii, Ion Câmpineanu 
etc. Aşadar, conservatorismul se reduce la un număr de mari privilegiați, 
care, sub pretextul menţinerii ordinii şi stabilităţii sociale şi politice, urmăreau 
deținerea monopolului puterii. Mihail Sturdza, unul din fruntaşii acestei 
grupări boiereşti, este primul care foloseşte termenul de conservator, pentru 
a defini principiile călăuzitoare ale acestei caste politice, izolate prin tendinţe 
şi idealuri de imensa majoritate a populaţiei. 

Dacă faţă de răscoala din 1821 boierimea reacţionează unitar, căci 
interesele tuturor erau periclitate prin proclamația lui Tudor Vladimirescu, 
faţă de revoluţia din 1848 reacţionează diferit, scindându-se, pentru prima 
dată, boierimea liberală trecând de partea forţelor revoluţionare. Prin 
integrare, ea şi dispare ca boierime privilegiată, căci renunţă definitiv la 
idealurile clasei din care provenea pentru a le îmbrăţişa pe cele ale noii clase 
în ascensiune. Exemplele sunt numeroase, mai ales în Moldova, unde 
boierimea liberală, provenind din toate categoriile, urmărea, în primul rând, 

detronarea  ultraconservatorului domn Mihail Sturdza, multă vreme 
diriguitorul castei politice din care făcea parte. 


1 W. Wilkinson, An account on the Principalities of Wallachia and Moldavia, 
London, 1820, p. 155. Cf. Andrei Oțetea, Tudor Vladimirescu şi mişcarea 
eteristă în ţările româneşti 1821-1822, Bucureşti, 1945, p. 66-67. 

într-un vădit, dar efemer reviriment politic, după înăbuşirea revoluţiei 
de la 1848, conservatorismul român, care complotase tot timpul desfăşurării 
acesteia contra conducerii, solicitând sprijin din afară împotriva propriului 
popor, intră în domeniul unor profunde confruntări de interese, care anunțau 
sfârşitul apropiat al regimului politic bazat pe privilegii şi absolutism. 
Mişcarea unionistă, dezbaterile din Adunările ad-hoc delimitează strict 
grupările politice, în ceea ce s-a denumit dreapta şi stânga sau albii şi roşii, 
semnificând conservatorii şi liberalii, fiecare grupare având moderați şi 
extremişti, de dreapta - ultraconservatori, de stânga - radicali. 

Evoluţia spre democratizare se deschide şi se accentuează ca urmare 
a înlăturării protectoratului Rusiei şi adoptării unui nou statut internaţional 
pentru Principatele Române, menit a le integra concertului civilizaţiei 
europene, prin înfăptuirea unor mari şi însemnate reforme, care să micşoreze 
decalajul în care se aflau faţă de ţările avansate. 

De la teoria  imobilismului social, promovată de boierimea 
ultraconserva- toare de la începutul secolului al XIX-lea, ca o primă şi 
necontrolată reacţie contra pătrunderii principiilor liberale ale revoluţiei 
franceze, se ajunge la teoria evoluţio- nismului, sub directa înrâurire a 
filosofiei engleze şi germane. îmbrăţişată, la început, doar de câţiva 
conservatori moderați, personalităţi proeminente ale vieţii publice, teoria 
evoluţionismului devine dominantă, prin aportul considerabil al junimismului 
literar, apoi cel politic, care conferă putere de rezistenţă şi combativitate 
contra afirmării tot mai accentuate a principiilor liberal-democratice. Com- 
parativ cu iraţionalismul şi intransigenţa fostei caste politice privilegiate din 
timpul vechiului regim, raționalismul, întemeiat pe rezistenţă şi concesii 
alternative necesare supraviețuirii clasei  latifundiarilor conservatori, 
determină coalizarea grupărilor şi constituirea unui partid, deci unui organism 
politic modern. Acest organism se dovedeşte capabil să înfrunte adversităţile 
şi să apere interesele latifundiarilor, în condiţiile unor lupte politice deschise, 
care antrenau într-o largă măsură opinia publică. 

Organizat pe plan naţional, cu club central şi organizaţii judeţene, cu 
organe de presă şi cu statute şi programe, Partidul Conservator se instalează 

pentru o perioadă de patru decenii, ca singura alternativă acceptată de 
guvernare pentru Partidul Liberal, înfiinţat în 1875. Apărător îndârjit al 
privilegiilor politic şi funciar, Partidul Conservator din România se menţine 
concomitent cu acestea, dispărând definitiv de pe scena politică a ţării, odată 
cu ele, prin înfăptuirea reformelor democratice, de după primul război 
mondial, care au consolidat statul naţional român unitar. 

